
„þegar eg nú kem til yðar, bræður! kem eg með enga 


framúrskarandi orðsnild eður speki, svo að lærdómurinn Á 
um hinn krossfesta missi ekki krapt sinn; því eg ásetti 
mjer að láta ekki á því bera, að eg vissi annað enn lær- Ág 


dóminn um Jesúm Krist, og hann krossfestan“. 

A. Jesús gengur með lærisveinum 
sínum út í Getsemane. 


eg 
Nú hafði þá Jesús með innilegri bæn til Guðs, og með 
ástríkum samræðum við lærisveina sína, búið bæði sjálfan 
sig og þá undir hina mikilvægu atburði, sem gjörðust þá 
um nóttina og daginn eptir. Dagur var að kveldi kom- 
inn, og Sá tími var fyrir hendi, er hann var optast van- 
ur að fara út úr borginni með lærisveinum sínum, til 
þess að geta verið á afviknum stað á nóttunni, í nánd 
við Viðsmjörsviðarfjallið. Tungl var í fyllingu, og hann 
gekk yfir lækinn Kedron; sem rennur í gegnum Kedrons- 
dal að austanverðu við borgina. Þá segir Jesús við 
lærisveina sína: þjer munuð nú allir hneigslast á mjer 
á þessari nóttu. Það kemur þá fram, sem spáð er, að 
hirðinn verður líflátinn, og sauðir hans munu tvístrast. 
Þó mun jeg eptir upprisu mína safna yður saman aptur, 
og mun jeg fara á undan yður til Galileu. Pjetur þókt- 
ist þá sjálfur svo staðfastur, hvað sem hinum liði, að 
hann sagði: þó allir hinir lærisveinarnir hneigslist á þjer, 
þá skal mjer þó aldrei verða það. Jeg get þá, svaraði 
Jesús, sagt þjer það með sanni, Pjetur! að á þessari 
nóttu, áður enn haninn gelur tvisvarsinnum, þá hefur þú 
fullyrt þrisvarsinnum, að þú eigi svo mikið sem þekkir 
mig. þá greip Pjetur sú ákefðin, sem svo opt blekkir 
jafnvel beztu menn, er þeir álíta sig styrkari, enn þeir í 
rauninni eru; fyr skyldi jeg láta lífið með þjer, sagði hann, 
enn láta mjer nokkuð slíkt um munn fara. Þetta örugga 
svar gjörði „hina lærisveinana svo hugaða, að þeir sögðu 
líka allir hið sama. Jesús gegndi þá ekki framar þesse 

um hreystyrðum lærisveina sinna, heldur gekk á fram með 
þeim, uns hann kom að búgarðinum Getsemane, þar sem 
hann var opt vanur að dvelja með lærisveinum sínum, 
þegar þann fór til Betaníu, eða þaðan aptur til borgar- 
innar. Líklega hefur hann átt þar áhangendur og vini, 
þó menn ekki vissi, og hjá þeim hefur hann. getað verið 
svo. lítið bar á. Það lítur líka svo út, sem honum væri 
svo borgið á þessum stað, að ef Júdas, sem hafði verið 
þar nokkrum sinnum með honum, hefði ekki sagt til 
hans, þá hefði engum getað komið til hugar að leita 
hans þar. — Jesús sá „að lærisveinar hans þurftu 
hvíldar við; en þeim var nú svo mikil hætta búin af því, 
sem: fyrir hendi var, að hann mátti ekki lofa þeim að 
fá hvíld. Hann hafði að sönnu ætlað sjer að greiða flótta- 
för þeirra, þegar hann yrði handtekinn; en eigi að síður 
var það þó mjög áríðandi, að þeir vekti um nóttina. 
svo þeir vissi allt hvað gerðist; því auk þess sem þeir 
áttu þá hægra með að forða sjer, þá var það líka til 
þess að reyna trygð þeirra. Þaó var helzt hætt við því, 
að þegar þeir sæi það, sem nú átti að koma fram við 
Jesúm, þá myndi þeir vegna hinnar inngrónu ímyndunar, 
að slíkt gæti ekki komið fram við Messías, fara að hugsa 
margt um hann, sem kynni að veikja um of trú þeirra, 
og niðurbrjóta hjá þeim þann kostinn, sem einn gat þó 
enn gjört þá að nokkru ágæta, þar sem var trúmennskan 
við herra þeirra og kennara. En það var mjög áríðandi, 
að þeir gæti haldið þessari sömu trygð við hann, alha 
helzt núna, þegar allt sýndist ganga sem mest á móti 
von þeirra. Hvað hefði líka orðið úr þeim? hversu 
óhæfilegir hefðu þeir ekki orðið til þess starfa, sem hann 
hafði ætlað þeim, ef þeir nú, eptir þriggja ára trygð og 
hollustu við hann, hefðu hlaupið eptir þeirri villu sem 


„Á 

flestir voru svo fullir af, en sem varð mjög „sennileg, ef 
hann yrði líflátinn, þeirri villu, að sá gæti með engu 
móti werið Messías, sem yrði fyrir slíku? Því þessi 
hugsun gat þá hæglega vakið hjá þeim það álit á hon- 
um, að hann hefði verið svikari. — Jesús hafði að 
sönnu sagt þeim allt, sem honum var unnt, til þess þeir 
gæti staðið af sjer þessa freistni. En eigi að síður var 
hjer freistingin fyrir þá miklu meiri, enn vjer getum 
ímyndað oss, nema wjer því betur getum sett oss í þeirra 
spor. Þeir áttu nú að sjá, að hann væri til dauða dæmd- 
ur fyrir þá játningu, að hann væri Messías, og dæmdur 
svo af æðsta dómstóli þjóðarinnar; þeir áttu að horfa á, 
að dómnum væri fullnægt, og hlusta á, að óvinir hans 
drægi af því þá ályktun, að þetta hefði með engu móti 
getað fram við hann komið, ef hann hefði verið sannur 
Messías. þeir áttu nú allt í einu að sjá fyrir endann á 
á öllum sínum jarðnesku vonum, er þeir voru yfirgefnir 
af honum, og áttu svo von á háði og spotti af öllum 
Þeim, sem þeir höfðu áður sagt svo fyllilega, að kennari 
þeirra væri Messías; þeir áttu að horfa á þann, sem 
þeir vonuðu að myndi frelsa Ísrael undan valdi Róm- 
verja, horfa á hann frammi fyrir rómverskum dómara, og 
Sjá að hann væri af honum dæmdur til dauða á kross- 
inum. þeir áttu að heyra og horfa upp á allt: þetta, og 
þó ekki efa í minnsta máta, að hann væri Sonur Guðs 
98 sannur Messías. — Vjer dæmum sannarlega lærisvein- 
Ana eptir sjálfum oss og hugmyndum vorum, ef vjer ekki 


myndum 033 nema að eins lítinn þann vanda, sem þetta 


allt hlaut að setja þá í Jesús sjálfur áleit nauðsyn að 
biðja fyrir beim, að trúmennska þeirra brygðist ekki, og 
honum þókti þeim svo mikil hætta búin, að hann hvað 
eptir annað áminnti þá að gæta sín. 

Svo höfum vjer þá sjeð Frelsara vorn á þessari hans 
síðustu göngu með lærisveinum sínum; og hvílíka rósemi 
lætur hann ekki í ljósi, jafnvel þó hann viti það fyrir, 
að hann nú gengur út í hinn kvalafyllsta dauða! Með 
innilegustu umhyggju og nærgætni hugsar hann enn nú 
þessa síðustu stund mest og bezt um ástvini sína, sem 
hann er að kveðja, að vekja þá og áminna um að gæta 
sín. Eins og hann hafði elskað sína, sem með honum 
voru í heiminum, svo elskaði hann þá líka til enda. 
Kærleikurinn var honum allt — allt fram í andlátið. 
— Mitt síðasta æfikvöld, sem jeg lifi innan um ástvini 
mína, mun það verða eins og þetta síðasta kveld Jesú? 
Þegar andlátsstund mín kemur, og ástvinir mínir um- 
kringja rekkju. mína, mun mjer þá auðnast að hafa hina 
rósömu og ástríku umhyggju Jesú míns? Ó, minn Jesús! 
jeg er einnig þinn lærisveinn, sem þú vilt leiðbeina og 
fylgja í gegnum lífið; auðsýndu mjer því þann föðurkærleika, 
sem þú auðsýndir lærisveinum þínum; áminntu mig um að 
vaka og biðja, svo að jeg geti tekið dauða mínum með þeirri 
rósemi, þeirri undirgefni undir Guðs vilja, sem þú hafðir, 
og með þeirri umhyggju og elsku til ástvina minna, sem 
þú auðsýndir. Já, Drottinn minn og Guð minn! hjálpaðu 
mjer með þínum Heilaga Anda til að hugsa, tala og 
breyta eptir þínu orði og anda, að líta á heiminn með 
þínu hugarfari, að elska mennina með þínum kærleika, 
að bera armæðu lífsins með þinni þolinmæði, að njóta 
ánægju lífsins með þinni hófsemi, að ganga veg forsjón- 
arinnar með þínu trúnaðartrausti, og með þínum augum 
skoða eilífðina eins og mitt föðurheimkynni, og Guð eins 
og „minn föður. Þá skal mjer auðnast, Drottinn Jesús 
Kristur! að skilja við heiminn með þinni rósemi, að 
kveðja ástvini mína með þínum elskuríka anda, og með 

þínu trúnaðartrausti fela sálu mína í höndur míns himn= 
eska föðurs. Amen. 


2. Sálarangist Jesú í Getsemane. 

Þegar Jesús var kominn til Getseman6 með læri- 
sveinuin sínum, segir hann við flesta af þeim: hvílið yður 
hjer stundarkorn í húsi þessu, og bíðið eptir mjer! Jeg 
ætla að ganga í afvikinn stað til að biðjast fyrir; en þjer 
skuluð líka biðja Guð að varðveita yður frá allri freistni. 
Hann tók einungis með sjer, er hann gekk út í þessa 
baráttu, þá þrjá lærisveina sína: Pjetur, Jakob og Jóhann- 
es, sem honum voru handgengnastir. Nú fyrst er hann 
var orðinn einn um nóttina, fór hann að hugsa um sjálfan 
sig og ástand sitt, því áður hafði hann hugsað mest um 
lærisveina sína. Hann hafði lengi sjeð fyrir kvalastund 
sína, og löngum talað um hana áður. En það var eins 
og hann tæki ekki eptir henni, fyr enn hún var nú að 
höndum komin, bæði vegna þeirrar óþreytandi alúðar, 
sem, hann hafði lagt á að efla heill mannkynsins, og 
vegna þess mikla þreklyndis, sem hann hafði til að bera, 
af því hann leit æfinlega með svo mikilli hugarrósemi á 
sjerhvað, sem snerti ráð forsjónarinnar. En nú var stund- 
in komin; og það var þá ekkert, sem gat dregið huga 
hans frá að setja sjer fyrir sjónir pínuna og allt ásigkomu- 
lag hennar. Nú lá honum enginn hlutur nær, enn kvöl og 
dauði. Samt megum vjer ekki hugsa, að hann hafi nú 
litið á kvalir sínar með ístöðuleysi og hræðslu, því hvernig 
gat þess konar. hugarfar átt sjer stað með eins ósigrandi 
trúnaðartrausti, eins og hann einmitt nú sýndi á sínum 
himneska föður?.— En aptur á hinn bóginn — hvernig 
átti annar eins mannvinur, annar eins Guðs hugljúfi og 
"Jesús var, að geta virt fyrir sjer alla þá mannvonzku 


10 


og ranglæti, sem reis upp á mót honum; hvernig horft 
á sakleysið og dygðina, sem niðurdrepið var með lífláti 
hans; hvernig skoðað hina miskunarlausu meðferð, sem 
nú skyldi koma fram á sjálfum honum, — skoðað hana 
í tilliti til Guðs, er þjóðin með henni sagði honum upp 
allri hlýðni og hollustu; í tilliti til þeirra manná, sem 
að því unnu, þar sem einn af lærisveinum hans var Í 
verkirfu með; hvernig í tilliti til sjálfs sín, — án þess 
að honum blöskraði. slík óhæfa, og honum stæði af henni 
mesti ótti og skelfing? Reynslan hefur þó löngum sýnt, 
að því annara sem menn láta sjer um trú og dygð, 
þess meir sárnar þeim að verða fyrir ranglæti af öðrum; 
og mest svíður þeim það, er þeir með öllum sínum 
góðverkum geta engu góðu til vegar komið, heldur verða 
þvert á móti tilefni fyrir aðra til enn meiri syndar. Ein- 
mitt af því að mannelskan er svo rík hjá þeim, þá blöskrar 
þeim það svo mikið, er þeir þvert á móti vilja sínum 
gefa öðrum tilefni til ills eins, og það með beztu verk- 
um sínum. Ef það var nóg til að hryggja Jesúm, þegar 
hann benti á svikarann Júdas, þegar hann minntist á 
hugarvillu sumra manna, sem hann gat ekki losað þá 
við; ef það gat grætt hann, þegar hann setti sjer fyrir 
sjónir kjör Jerúsalemsborgar, þá gat hann því síður verið 
tilfinningarlaus núna, er hann horfði fram á það, sem 
fyrir sjálfum honum lá. Hann gat nú ekki skoðað það 
einungis að því leyti, sem það átti að hafa hinar mestu 
og beztu afleiðingar fyrir gjörvallt. mannkyn, heldur hlaut 
hann líka að skoða það frá annari hlið, sem lá allt eins 
nærri, og þá að því leyti, sem það var niðurdrep allrar 


"tjettvísi og góðrar reglu. Þar að auki er það líklegt, að 


hversu fullkominn maður sem Frelsarinn var, þá hafi 
hann þó haft tilfinningu fyrir sjálfum sjer, svo að hann 

ekki einungis hefur sett sjer fyrir sjónir hið góða, sen1 
hann vissi að myndi leiða af þessum misþyrmingum fyrir 
sjálfan hann, heldur einnig hið ómaklega og svívirðilega 
í allri meðferðinni á honum, eða þá stærð kvalanna og 
syndanna. Því getur nokkur maður, hvað góður og vitur 
sem er, þegar hann er sjálfur staddur í slíkum kring- 
umstæðum, umborið með jafnaðargeði hvert grimmdaræðið, 
sem honum er boðið, og hverja óhæfuna, hvað gagnstæð 
sem hún er Guðs og manna lögum, þar sem hann þó, 
ef einhver annar ætti fyrir slíku að verða, og hann væri 
sjálfur sjónarvottur að því, gæti ekki annað enn horft á 
það með skelfingu, og haft á því hina mestu andstygð? 
„Að Sjá sjer hrundið með ofbeldi mannvonzkunnar burt 
af jaróríki, þar sem maður svo lengi hefur gengið um 
kring til að gjöra gott, og það einmitt af þeim, sem 
maður hefur lagt allt kapp á að betra, og á þann hátt, 
sem niðurbrýtur öll Guðs og manna lög, -- þess konar 
getur þó enginn maður, hvað góður og guðhræddur ser 
er, leitt svo hjá sjer, að hann ekki fyllist ótta og skelt- 
ingu. Jesús tók líka til að hryggjast, skjálfa og harm- 
þrunginn verða; hann bar sig upp við lærisveina sína, 
bað þá vera hjá sjer og vaka honum til huggunar. Sjálf- 
ur hjelzt hann þó ekki við þjá þeim, heldur gekk spöl- 
korn afsíðis, fjell fram á ásjónu sína til jarðar og bað 
Guð, ef mögulegt væri, að hlífa sjer við þessari stundu. 
Faðir minn elskulegur! andvarpaði hann, allt er mögulegt 
fyrir þjer, tak burt þennan kaleik frá mjer; þó skal það 
ekki vera, eins og jeg vil, heldur verði þinn vilji! 





Svo er þá byrjuð sú baráttan, sem Frelsari vor átti 
að líða föllnu mannkyni til sáluhjálpar; hann er kominn 
til Getsemane, til að úthella þar harmi sínum og hjart- 

ans angist fyrir Guði. Og ef þú vilt sjá, kristinn mað- 
ur! hversu syndir þínar lögðust þungt á Jesúm, þá skaltu 
ekki marka það á háðinu og spottinu, sem hann leið, 
ekki á svipuhöggunum, sem flettu í sundur líkama hans, 
ekki á hans kvalafulla lífláti, heldur skaltu staðnæmast 
hjer hjá honum í Getsemane, þegar hann andvarpar: 
mín sál er hrygg allt til dauða! og svo skaltu nema 
staðar undir krossi hans, þegar hann kallar: minn Guð, 
minn Guð, því hefur þú yfirgefið mig? Og þar getur 
þú þá sjeð, hversu brennandi Guðs reiði er yfir öllu 
ranglæti. Það er bágt að segja, hvor angistin var meiri, 
sú sem Jesús leið á Golgata, eða hjer í Getsemane. Í 
grasgarðinum leið hann. raunar einungis á sálunni, því 
enginn hafði enn lagt höndur á hann, og eigi leið hann 
líkamlega kvöl nema að því leyti, sem sálarangistin hafði 
þá verkun á líkama hans, að sveitinn fjell eins og 
blóðdropar niður á jörðina; en á krossinum leið hann 
þessa sömu angist á sálunni, og þar að auki hina mestu 
kvöl á líkamanum; þá var líka svo af honum dregið af 
langvinnu dauðans stríði, og þá birtist honum ekki heldur 
nokkur engill til að hughreysta hann. En það er víst, 
að þegar Jesús talaði þau hin miklu angistar orð bæði 
í Getsemane og á Golgata, þá leið hann meir, enn nokk- 
ur maður getur skilið, og þá líka meir enn nokkur maður 
getur útmálað. Og það leiðstú allt fyrir mig, Drottinn 
minn Jesús Kristur! þess vegna: þakka jeg þjer af öllu 
mínu hjarta fyrir það, að þú hefur borið þá Guðs brenn- 
andi reiði, sem jeg hafði bakað mjer með syndum mín- 


um; og jeg bið þig að láta hjarta mitt vikna svö 98 


hrærast af þinni dauðans ángist, að það fái viðbjóð á allri 
synd og öllu ranglæti. „Já, gef þú að yórumar tárin falli 
nú eins heit af mjer vegna synda minna, eins 0$ sveit- 

inn fjell blóðugur af þjer fyrir syndir mínar og allra 
manna. Unn mjer svo að lifa það eptir er minnar æfi, 
að jeg ávallt vegsami þig, sem keypti mig svo dýru verði, 
og fái að lokum öðlast þá sælu, sem þú með þinni pínu 
og dauða hefur mjer afrekað. Amen. 


5. Dauðastríð. Jesú í Getsemane. 

Allt sem reynslan sýnir oss yfir höfuð að tala á 
mörgum mönnum, sem líða fyrir sannleika og dygð, það 
kemur líka í ljós hjá Jesú í baráttu hans í Getsemane, 
en miklu betur og fullkomlegar enn hjá öllum öðrum, 
því allt hans líf bæði ytra og innra var svo einkennilegt. 
Jesús hafði með hinu mesta ástríki unnið fyrir heill og 
velferð landa sinna, og letast við með ótal velgjörning- 
um að ávinna sjer hylli þeirra. Menn geta ekki ímyndað 
sjer nokkurt ástríki meira enn það, sem hann bar í brjósti 
til sinnar jarðnesku ættjarðar, hann, sem með svo mörgun 
og miklum náðarveitingum bauðst til að vera velgjörða- 
maður hennar og Messías. Þegar menn skoða nákvæm- 
lega lífsferil hans frá upphafi til enda, þá skal það sjást, 
að. það var hans, mesta gleði og ánægja, þegar hann 
einhverstaðar gat komið fram augnamiði sínu, að leiða 
menn til lífernisbóta og svo til farsældar, eins og það á 
hinn bóginn var hans mesta hjartasorg, þegar hann mætti 
einhverjum tálmunum í því efni. Svo viðkvæmt ástríki 
til sinna hæfði líka Messíasi harla vel. Þeir voru þó 
sú þjóðin, sem hann beinlínis var sendur til, og sem 
hann átti helzt erindi við. Að sjá sig nú þannig útskúfaðan 
af þeim og yfirmönnum þeirra; að sjá hvernig þeir með 
því bökuðu sjálfum sjer hina mestu smán, er þeir tróðu 
undir fótum sjer hinn bezta velgjörning, sem guð hafði 
veitt þeim, og einmitt fyrir það steyptu sjer í óumílýan- 

lega eymd; að sjá ástríki sitt launað með því hinu sama 
vanþakklæti, sem forðum daga spámennirnir og jafnvel 
Ísraels Guð sjálfur kvörtuðu svo sárt yfir, — þetta hlaut 
honum að svíða eins mikið, eins og það mundi sárna 
hverjum góðum borgara, að sæta misþyrmingum af sam- 
þegnum sínum, eða föður af börnum sínum, eða vini af 
þeim mönnum, sem hann vill halda vináttu við. Jesús 
gat ekki sett sjer fyrir sjónir pínu sína, án þess jafn- 
framt að hugsa um og finna til alls þessa. Hann leið 
ekki einungis eins og saklaus maður, eða eins og hver 
annar Ísraelsmaður, heldur eins og útskúfaður  Mess- 
íús, sem einmitt fyrir þá skuld, að hann hafði unnið 
til svo mikils góðs af löndum sínum, er hann vildi leiða 
þá aptur til Guðs þeirra, var kallaður óbótamaður og 
svikari. Hvernig sem hann leit á pínu sína, þá gat hann 
ekki annað enn sjeð hina ólæknandi spillingu þeirra 
manna, sem hann átti að vera til blessunar, og þá líka 
allar hinar hryggilegu afleiðingar af henni. Og gat hon- 
um verið samboðið að hugsa sem svo: „þessir menn eru 
mín ekki verðugir, — fyrst þeir meta mig einskis, þá 
er þeim það maklegt, þó þeir verði lengi að búa að al- 
leiðingunum af því!“ Nei, það hefði að sönnu getað 
hlíft honum fyrir margri hryggilegri tilhugsan, en það 
hefði Verið mikill blettur á svo elskuverðum manni. — 
Sú hin ástríka umhyggja, sem hinir fornu spámenn báru 
fyrir velferð þjóðarinnar, svo að þeir fundu hjörtum sín- 
um engan frið nje ró, jafvel þó þeir sjálfir hefðu nóg, 
sem gæti huggað þá í raunum þeirra, heldur fyltust sorg 
og hugarangri vegna þjóðarinnar, hún getur þá gjört 053 
skiljanlegt það sálarástand, sem Jesús var í þessa 
“ 


hina skelfilegustu stund æfi sinnar. Að sönnu voru það 


kvalirnar, sem nú láu fyrir honum, er þrýstu svo MJOS 

að honum, og sem hann óskaði að hann mætti komast 
hjá; en þó var það ekki einungis hin líkamlega þjáning 
og háðungin, heldur miklu framar hitt, að nú slitnaði í 
sundur það hið ástríka, bandið, sem hann með velgjörn- 
ingum sínum hafði leitast við að binda milli sín og landa 
sinna. — Hvílíkur harmur og hugarangur geti fyllt brjóst 
þess manns, sem mannelskan ræður mestu hjá, þegar hann er 
staddur í slíkum kringumstæðum, það geta þeir bezt ímyndað 
sjer, sem einhvern tíma hafa sjálfir átt að reyna eitthvað því 
líkt. — Jeg er ósegjanlega kvíðandi, sagði Jesús við Pjetur, 
Jakob og Jóhannes. Verið hjá mjer og vakið með mjer. 
— Síðan gekk hann spölkorn frá þeim, eins og svaraði 
steinsnari, og úthelti þar þeim óskum og bænum, sem 


þyngst láu á hans harmþrungna hjarta, — varpaði sjer 
niður á jörðu, bað til Guðs og sagði: æ, að mjer mætti 
verða hlíft fyrir þessari stundu! — Faðir minn! allir hlutir 
eru mögulegir fyrir þjer. — Megi svo vera, þá hlíf mjer. 
við þessum beiska kaleik. — Verði samt ekki minn vilji, 
heldur þinn! — Þegar hann í fyrsta sinni gjörði þessa 


bæn sína, var hugarhrygðin og angistin svo mikil hjá 
honum, að það var eins og hann ætti að berjast við dauð- 
ann, svo það pressaðist út af honum blóðugur sveitinn. 
Það var ekkert, sem gat friðað hann, nema að vera stöðugt á 
bæn til Guðs, og svo birtist honum engill, sem hughreysti 
hann.. — 


Þar sem vjer enn eigum að virða Drottinn vorn fyrir 
ogs í hans dauðastríði í Getsemane, þá skulum vjer nú 
læra af. því að leita huggunar vorum harmþrungnu hjört- 
um. Þegar samvizkan ásakar oss, og vjer skelfumst svo 
af syndum vorum, að vjer verðum að andvarpa með Davíð: 
Drottinn, hefur þín miskun enda fengið? Ilefur þú, Guð 

minn, gleymt þinni náð? Þegar hin glóandi skeyti sam- 
vizkunnar særa svo hjörtu vor, að vjer verðum að kalla: 
mín sál er hrygg allt til dauða! þá látum oss ganga til 
Drottins Jesú í Getsemane, til að heyra og sjá hvað hann 
líður þar fyrir“ syndir vorar. Hvílíkan vitnisburð höfum 
wjer ekki þar fyrir því, að Guð vilji fyrirgefa angráðum 
og iðrandi syndara, hversu mikil sem afbrot hans eru! 
Hjer skaltu segja í hjarta þínu, kristinn maður! hegning- 
in var lögð á hann, svo að vjer hefðum frið, og fyrir hans 
benjar urðum vjer heilbrigðir. Þú hefur líka, Drottinn 
Jesús! sagt svo sjálfur fyrir öllum hræddum og harm- 
þrungnum: komið til mín, allir þjer, sem mæddir eruð og 
þjáðir, jeg skal veita sálum yðar hvíld! Þess vegna vil 
jeg leita til þín, þegar jeg get engan frið fundið fyrir synd- 
um mínum, ög skal úthella hjarta mínu fyrir hjer, sem 
vegna þeirra varst staddur í dauðans stríði. Ó, herra 
Jesús Kristur! þú sem sjálfur varst freistaður á allan 
hátt, svo að þú gætir haft meðaumkvun með þeim, sem 
freistaðir eru, þú sem sjálfur hefur borið hina þyngstu 
kvöl og angist vegna synda minna, æ, miskuna þú mjer, 
sem einnig á að berjast hinni andlegu baráttu. Hjálpaðu 
öllum þeim, sem bera þinn kross hjer á jörðunni, og bið 
fyrir oss, eins og þú baðst fyrir þínum lærisveinum, að 
trú vor ekki bregðist. Já, sendu oss í neyð vorri engil 
huggunarinnar, svo að hann friði vor hjörtu, þeim friði, 
sem þú einn getur gefið, og sem yfirgengur allan mann- 
legan skilning. - Amen. 


Á. Samtal Jesú við lærisveinana. 
Þegar Jesús hafði beðizt fyrir í fyrsta sinni og úthelt hjarta 
sínu fyrir Guði, stóð hann upp frá bæninni og gekk með atð- 
sjáanlegri órósemi og sálarangist aptur til sinna þriggja 

lærisveina, allt eins og hann vildi leita sjer huggunar hjá 
þeim. þeir voru nú hinir einu, sem hann gat látið í 
ljósi tilfinningar hjarta síns; en nú þurftu þeir sjálfir 
huggunar við. Því bæði voru þeir hræddir um að þeir 
myndi missa hann, og svo voru þeir ekki heldur óhræddir 
um sjálfa sig. Og af því þeir voru svo lítilsigldir, þá 
settist að þeim hryggð og harmur, svo það hafði runnið 
á þá óvært svefnmók, sem Jesús nú vakti þá af, er hann 
kom aptur til þeirra. Símon! sefur þú? — Og þið hinir 
lærisveinar mínir! — sofið þið? Þjer hafið þá ekki 
getað haldið út að vaka með mjer þessa litlu stund? 
Vakið og biðjið Guð, að þjer fáið komizt úr þeim háska, 
sem fyrir hendi er. Þó andinn sje reiðubúinn til góðs, 
þá er samt breiskleiki holdsins mikill. — Fullur órósemi 
og hugarangurs, er hann fann engan frið nje huggun, 
gekk hann þá í annað sinn á þann stað, þar sem hann 
áður hafði gjört bæn sína einn sjer, og ítrekaði hana aptur 
af nýju, þó með fullkominni undirgefni undir vilja föður 
síns: Ef það hlýtur svo að vera, ef mjer má ekki hlíft 
verða fyrir þessum svo beiska kaleik — þá verði þinn 
vilji. — Hann stendur nú upp aptur og gengur til læri- 
sveina, sinna, en finnur þá enn í einhverju óværu svefn- 
móki, svo þeir gátu engu gegnt honum, þó hann aðvar- 
aði þá af nýju; — þeir voru svo utan við sig og úr- 
vinda.  Yfirgefinn af þessum vinum sínum, gengur hann 
þá í þriðja sinni í hinn afvikna stað og hættir ekki fyr 
að biðja, enn hann hefur fundið hjarta sínu fullkominn 
frið. „Það rann ljós upp í sálu hans. Hann fjekk aptur 
alla þá hugarrósemi, sem honum var nú svo ómissandi. 
Reiðubúinn að ganga út í dauðann, snýr hann þá aptur 
til sinna Þriggja lærisveina, sem enn, nú vöru sofandi. 
Nú getið þjer sofið! — segir hann. En þjer hafið þó 
2 

ekki lengur næði til þess. — Því sjáið! Nú er að því 
komið. — Tíminn er fyrir hendi, sá er jeg gat um við yður. 
En biðjið þó enn nú þessa stundina, að þjer fáið staðizt 
freistinguna! Rísið á fætur!  Vjer skulumganga á móti 
þeim! Mannsins Sonur skal nú ofurseljast í höndur heið- 
inna manna. Skoðið ! hann er í nánd — sá sem mig svíkur. 





Enn skulum vjer, kristnir menn! ganga út í Getse- 
mane, til að virða fyrir oss Frelsara vorn, þá. er hans 
guðdómlega sál var hrygg allt til dauða; og vjer skulum 
skoða hann þar, ekki með svefnþrungnum augun og 
sinnulausir eins og lærisveinar hans, heldur með lifandi 


eptirtekt, djúpri undrun og heilagri guðrækni. Hann 
hafði ekki viljað taka með sjer inn í garðinn þá af læri- 
sveinum sínum, sem hann vissiað voru veikari fyrir, því 
hann treysti þeim ekki til að vera sjónarvottar að hans 
þungu baráttu; heldur sagði hann þeim að verða eptir 
og vera á bæn. En Pjetur, Jakob og Jóhannes, sem 
fengið höfðu að sjá dýrð hans á fjallinu helga, áttu nú 
líka að vera hjá honum þessa þyngstu niðurlægingarstund æfi 
hans, og eins og hann hafði áður beðið fyrir þeim, eins áttu 
þeir nú líka að hjálpa honum til að biðja í hans eigin baráttu. 
Af þessu dæmi Frelsara vors sjáum vjer það, að hluttekn- 
ing vina vorra á stundu freistinganna er að sönnu æski- 
leg og getur verið til mikillar huggunar, en að vissast er 
samt að leita sjer trausts og athvarfs hjá gnði. Að hala 
hjá sjer velviljaða menn, þó þeir ekki geti veitt huggun, 
því síður látið hjálp í tje, það er þó ætíð til hugar- 
hægðar. Sú tilhugsan: þessir menn elska mig og taka 
hlutdeild í böli mínu, hún veitir hjartanu himneskar 
styrk. Þess vegna vildi líka Jesús hafa hjá sjer Þrjá 
sína handgengnustu lærisveina; hann vissi að sönnu, að 

þeir voru veikir og ístöðulausir, en honum var þó hug- 
hægra, að þeir vekti með honum. Vjer skulum því ekki 
vera tregir til að vitja vina vorra í neyð þeirra; afsök- 
um ekki tregðu vora og kærleiksleysi með því að bera 
það fyrir, að vjer getum ekki hjálpað þeim; gætum þess 
að það er hjartanu hin mesta særing, að verða að segja 
með Davíð: vinir mínir vilja ekki líta mig í eymd minni, 
og vandamenn mínir draga sig í hlje frá mjer. En á- 
rangurslaust er það að vænta sjer fulltyngis og frelsis 
af mönnum; frelsið fáum vjer hvergi nema hjá Guði. 
Drottinn vor leitaði sjer ekki í baráttu sinni hugarstyrk- 
ingar Í viðtali við lærisveina sína, ekki í sínum eigin 
hugleiðingum, ekki í tilgangslausum harmatölum, heldur 
í bæn til Guðs: Hann fjell niður á ásjónu sína til jarð- 
ar, bað sinn himneska föður og bað allt eins innilega 
fyrir það, þó hann eigi fengi það, sem hann bað um. 
Hvað getum vjer líka annað gjört í viðlíka kringumstæð- 
um, enn. beðið? Hafi hinn vitrasti, hinn heilagasti, hinn 
hugprúðasti, hafi Jesús Kristur sjálfur, þegar hann var 
staddur í sinni mestu neyð, stöðugt verið á bæn til Guðs, 
hvaða úrræði skyldum vjer þá eiga að hafa önnur? Hann 
var því nú raunar vanur áður að hafa sífellt umgengni 
við Guð, og þess vegna átti hann líka svo hægt með að 
finna hann í neyð sinni; en sá sem ekki hefur tamið 
sjer þá umgengni, honum verður erfitt að fara þá fyrst 
að leita Guðs, þegar neyðin er komin. Gjörðu þig þess 
vegna Guði handgenginn, kristinn maður! svo að vegur- 
inn til hans sje þjer ætíð vís og opinn. Jesús hafði 
ætíð kallað Guð föður sinn, og kenndi oss líka að nefna 
hann svo; einnig nú í sinni þyngstu baráttu, nema með 
enn innilegra ástríki, kallar hann Guð sinn föður; abba, 


minn elskulegi faðir! segir hann. Hann skoðar Guð ekki 

fremur núna eins og reiðan Guð og refsandi dómara, 
heldur eins og ástríkan föður; og aldrei vildi hann held- 
ur vera barn hans ennnú. Aldrei þurfum vjer líka frem- 
ur enn í neyð vorri, að halda á þeirri sælufullu trú, að 
Guð sje vor ástríkur faðir. Þegar Guð gleður ásjónu 
þína, kristinn maður! með fögnuði, er hann ekki fremur 
faðir þinn, enn þegar hann sendir þjer sorg og fyllir augu 
þín tárum. Lærðu þetta af Lausnara þínum í Getse- 
mane, og láttu aldrei af að kalla Guð þinn föður. Brýn 
það ávallt fyrir huga þínum í allri sorg, að Guð sje 
þinn faðir, eins og hann var og reyndist faðir Jesú Krists 
einnig þá, er sál hans var hrygg allt tildauða. Þá skal 
það ljós renna upp í sálu þinni, sem lýsa skal þjer í 
lífsins svartasta myrkri, svo þú skalt geta barizt góóri 
baráttu og staðið stöðugur til enda. Amen. 


ð. Gyðingar koma í grasgarðinn. 

Jesús var ekki fyr kominn til hinna lærisveinanna, 
sem voru inn í húsinu, og búinn að vekja þá líka af 
svefni, enn að sást til hinna rómversku musterisvarða 
og vopnaðra lögregluþjóna, sem um kveldið höfðu verið 
sendir úr borginni, og umkringðu nú húsið. þeir voru 
margir saman, og af því þessi staður var svo nærri borg- 
inni, þá höfðu jafnvel nokkrir af prestastjettinni ljeð sig 
til þessa verks líka, svo að því síður skyldi verða vant 
góðra ráða. Foringi flokksins var höfuðsmaðurinn við 
musterið, en Júdas frá Kariot var sá, sem vísaði þeim 
á þennan afvikna stað. — Lærisveinarnir, sem vöknuðu 
nú fyrst af svefni, vissu ekki fyr til enn þeir voru um 
kringðir af hermönnum og lögregluþjónum, sem höfðu 
búið sig út með sverð og spjót og kyndla, bæði til þess 
að geta varizt, ef þeir mættu mótstöðu, og líka til þess 

að varna því, ef einhver vildi flýja.  Lærisveinarnir urðu 
mjög skelfðir, er þeir sáu þessar aðfarir. En Jesús ljet 
sjer ekki bilt við verða, og brá ekki hið minnsta út af 
rósemi sinni. — því þegar hann sá mannfjöldann og 
allan þennan útbúnað, gengur hann einn saman fram, en 
segir lærisveinunum að koma spölkorn á eptir sjer, því 
hann vildi gefa þeim tíma til að koma til sjálfra sín og 
ná sjer aptur eptir óttann, sem yfir þá hafði komið; og 
líka vildi hann sýna bæði þeim og óvinum sínum, hversu 
hægt hann ætti enn með að forða sjer, ef það hefði ekki 
einmitt verið tilgangur hans að lúta vilja guðlegrar for- 
sjónar. Hann gengur aleinn á móti mannfjöldanum og 
spyr með einbeittum svip og röddu: að hverjum leitið 
þjer? Þeir þekktu hann ekki, því Júdas var ekki enn 
búinn að gefa þeim merkið, sem hann hafði lofað. Þeim 
kom mjög óvart þetta örugga ávarp, en svara þót vjer 
leitum að Jesú frá Nazaret. — Jeg er hann! sváraði 
Jesús, og greip þá þegar mikill ótti. Því þó hann væri 
vopnlaus, skaut hann þeim eigi að síður svo mikinn 
skelk í bringu, þar sem hann stóð frammi fyrir þeim í 
sakleysi sínu og með svo mikilli hugprýði og sálarþreki. 
Þeir gátu þá ekki heldur staðizt að horfa þar á hann, 
heldur hrukku aptur á bak eins og þeir væru eltir at 
óvinum. ; 





Hversu fagnaðarríkt er það fyrir oss, kristnir menn! 
að virða hjer fyrir oss aðferð Frelsara vors, bæði í til- 
liti til hans ástfólgnu lærisveina, og í tilliti til hans hug- 
lausu fjandmanna! Hvílíka nákvæmni og umhyggju sjáum 
vjer hann fyrst og fremst láta í tje sínum ístöðulitlu 
vinum, sem nú áttu að sjá honum á bak! Hann vekur 
fyrst þá hina þrjá lærisveina, sem verið höfðu milli svefns 

og vöku vottar að hans þungu baráttu, gengur svo til 
hinna, sem hann hafði skilið eptir í húsinu, og vekur 
þá Mka af svefni; 
skyldi verða steginn, og sauðir hans skyldu tvístrast. 


því nú var að því komið, að hirðinn 


Og hvað segir svo Drottinn lærisveinum sínum fyrir? 
ekki að ganga samsíða sjer á móti óvinunum, Því hann 
vissi hve lítilsigldir þeir voru; heldur gengur hann sjálfur 
á undan, og segir þeim að koma á eptir, því hann þekkti 
líka það ástríka traust, sem þeir höfðu á honum. Og 
með hvílíku hugrekki gengur hann nú sjálfur fram, þó 
hann vissi að hann gengi í greiparnar á þeim, sem sendir 
voru að sækja hann til dóms og dauða! Hversu ólíkur 
er hann nú því, sem hann var einni stundu áður, þegar 
hann var staddur í þeirri dauðans angist, að hann gat 
hvergi fundið hjarta sínu frið nje ró! Og þessa breyt- 
ingu hafði hann fengið fyrir bæn og traust á sínum 
himneska föður, því hann hafði þangað til þreytt við 
hann með trúaröruggu ákalli, að hann fjekk þann hjartans 
styrkleika, þá hugdirfð sálarinnar, sem ekki leyfði neinum 
ótta nje kvíða að óspekja framar brjóst hans. Og hvernig 
víkur hann sjer nú að óvinum sínum? ekki með harð- 
neskju eða ákafa, eins og hann vildi kalla eld af himni. 
til að ljósta þá, sem ætluðu að leggja höndur á hann 
heilagan og rjettlátan; heldur með hógværð og lítillæti, 
allt eins og hann vildi sem mest auóðmýkja sig undir 
Guðs voldugu hönd, sem hafði nú lagt honum á herðar 
syndir allrar veraldarinnar. Enda fengu óvinir hans ekki 
staðizt nálægð guðdómsins; þeir hrukku undan hans 
himnesku röddu, og hörfuðu á bak aptur fyrir því guð- 
dómlega sakleysi og tign, sem út úr honum skein. — 
Og þegar vjer nú heimfærum þetta allt til vor, hvílíka 
huggun og gleði getur það þá ekki veitt oss? Einnig 

vjer erum lærisveinar Drottins, ístöðulausir og veikir til 
að fylgja honum eptir. Þó hann áminni oss æ af nýju 
að vaka.og biðja, svo vjer eigi skulum falla í freistni, 
þá gleymum xvjer því óðar, og föllum í þá deyfð og ard- 
varaleysi, sem ekki lætur oss heyra nje sinna röddu Drott- 
ins. Og þegar svo freistingarnar koma, þegar óvinurinn 
sækir að oss, útbúinn með öllu því, sem bezt hagar til 
að niðurbrjóta vora veiku dygð, hvað yrði þá úr oss, 
ef andi Drottins yfirgæfi oss, ef náð hans ekki vitjaði 
vor og kallaði þá enn til vor, að vjer skyldum ganga á 
eptir honum og feta í hans fótspor? Ó, gætum þess, 
kristnir menn! að vjer erum líka kallaðir til að berjast 
undir merkjum Frelsara vors, að vjer eigum annað að 
gjöra í þjónustu hans, enn lifa í aðgjörðaleysi og deyfð; 
áð Vjer eigum að verka vora sáluhjálp með ugga og ótta, 
og vinna verk vorrar kallanar með bæn og árvekni. Já, 
einnig vjer eigum að ganga á móti óvinum, eigum að 
berjast við óvini, við syndina, sem ásækir oss, við lög- 
málið, sem áfellir 03s, við dauðann, sem Ógnar 088, við 
Djöfulinn, sem hæðist að oss, við Helvíti, sem vill gleypa 
oss; já, vjer verðum að þreyta við Guð sjálfan, sem á 
stundum freistingarinnar stendur í móti oss, eða snýr frá 
oss augliti sínu. En þegar vjer stöndum í þeirri bar- 
áttu og neyð, þá lítum til hans, sem í Getsemane gekk 
á móti óvinunum á undan lærisveinum sínum; köllum 
til hans í neyð vorri: herra Jesús, hjálpa þú oss! Þá 
kemur hann til vor og segir: enn hvað þjer eruð trúar- 
veikir og hræddir! og hann tekur í höndina á oss og 
segir 085 að koma á eptir sjer.  Virtu hann því vel fyrir 
bjer, kristinn maður! þar sem hann gengur á undan læri- 
sveinum sínum, þá er engill af himni hafði komið til 
hans og styrkt hann; sjáðu, hvernig hann gengur fram 

blíður, rósamur og hægur og segir við þá, sem leita áð 
honum: „jeg er það“! Haltu þjer fast við hann með 
innilegri bæn og ákalli, því þegar fjandmennirnir ætla að 
leggja höndur á vini hans, þá gengur hann sjálfur fram 
fyrir þá og segir: ef þjer leitið að mjer, þá látið þessa 
í friðil Og þá gengur þú í burt frelsaður af honum, 
sem bar vor sár og lagði á sig vor harmkvæli, sem var 
særður vegna vorra misgjörða, og fyrir vorra synda sakir 
lemstraður, sem hegningin lá á, svo að vjer hefðum frið 
og yrðum heilbrigðir. Og þá finnur þú að þjer verður 
eptir orði Frelsara þíns: frið sendi jeg yður, minn frið 
gef jeg yður; hjörtu yðar hræðast hvorki nje skelfast, 
heldur hafa frið við Guð. Amen. 


6. Júdas kyssir Jesúm, og Jesús .er 
handtekinn. 


G Þegar Jesús sá að óvinir hans hrukku undan og 
hörfuðu á bak aptur, spurði hann þá með blíðari röddu 
enn áður, að: hverjum þeir væri að leita þar? — Þeir 
svöruðu hæglátari og deigari enn í fyrra sinni: Að Jesú 
frá Naxaret. Hann svarar: það er: eins og jeg sagði 
yður áður, jeg erhann; og ef svo er, að þjer eruð sendir 
út til að leita mig uppi, þá þurfið þjer ekki að um- 
kringja þetta hús, heldur lofið þessum mönnum að fara 
í burt frjálst. og óhindrað; og um leið og hann sagði 
það, benti hann á lærisveinana, sem voru nú komnir 
rjett að honum, en þó ekki búnir að ná sjer aptur eptir 
ofboðið, sem fyrst hafði komið á þá, þegar þeir heyrðt 
að húsið væri umkringt af hermönnum. — Nú ruddust 
líka fram hinir stríðsmennirnir og lögregluþjónarnir, Sem 
að líkindum höfðu ekki orðið eins hræddir og þeir, sem 

fremstir voru, og höfðu því ekki hörfað undan eins og 
þeir. Jesús var þá ekki heldur orðinn einsamall, því 
nokkrir af lærisveinunum voru komnir til hans og ætluðu 
sjer að láta hart mæta hörðu, jafnvel þó svo mikið fát 
Væri enn á flestum af þeim, að þeir gátu lítilli vöm 
komið við. — Júdas, sem sá hvað verða vildi, sætti nú 
lagi og gekk að Jesú, og gaf þegar lögregluþjónunum 
merki það, sem hann hafði lofað. Af því hann var ein 
af lærisveinunum, þá gekk hann í hóp með þeim, og 
eins og lærisveina var siður til, að heilsa með virðingu 
kennara sínum, þá kyssti hann líka Jesúm og mælti um 
leið: sæll vertu, meistari! — Jesús leit við honum með 
þeim svip, sem lýsti meiri alvörugefni enn reiði. — 
Júdas, vinur minn! hvert er erindi þitt hingað? mælti 
hann. Er ekki svo, með kossi svíkur þú Mannsins Son? — 
Júdas flýtti sjer burt og ljet ekki framar sjá sig. — 
Útti lærisveinanna og ósvífni sjálfs hans gjörði honum 
það unnt að forða sjer þegar, því að líkindum hefði það 
riðið á lífi hans, ef annar eins ákafamaður og Pjetur 
hefði vitað allt hið andstyggilega í aðferð hans, eða fyrir 
Íram verið við búinn svo hastarlegu áhlaupi. — Stríós- 
mennirnir og lögregluþjónarnir tóku eptir því, sem Júdas 
gjörði. Þar eð þeim hafði eigi verið skipað að hand- 
taka nema Jesúm, og þar ekki var svo hægt, allra sízt 
á næturtíma, að þekkja hann frá lærisveinunum, þá sýn- 
ist annað eins merki og Júdas gaf, hafa verið ómissandi, 
til þess að þeir vissi að hverjum væri að ganga. Þeir 
höfðu ekki heldur upp frá þeirri stundu augun af Jesú, 
og fóru þegar að leggja höndur á hann. Af lærisvein- 
unum skiptu þeir sjer minna, svo að hann skyldi eigi 
geta sloppið þeim úr höndum, meðan þeir væri að eiga 
við þá. Svo nákvæmlega fylgdu þeir þessari bendingu 

Júdasar: „sá, sem jeg kyssi, hann er það, handtakið 
hann og leiðið í burtu, en látið hann=ekki sleppa!“ — 
Júdas, er vildi verða þeim að sem mestu liði, hafði bú- 
it við öllu. Stóð honum flótti því heldur fyrir hug- 
skotssjónum, sem Jesús hafði nokkrum sinnum áður með 
verulegri flóttaför komið sjer undan ásókn fjandmanna 
sinna. 


Vjer skulum nú, kristnir menn! virða hjer fyrir oss 
aðgjörðir Júdasar í þessu máli. Hann hafði snemma 
um kveldið skilið við þá fjelaga sína, til að leggja ráðin 
á með fjandmönnum Jesú, hversu koma skyldi að honum 
óvörum. Þar eð Jesús bæði í þetta sinn og endrarnær. 
þegar hann á hátíðunum kom til Jerúsalem, fylgdi þeirri 
Áorsjálnisreglu að vera á næturnar fyrir utan borgina, þá 
gat enginn annar enn lærisveinn hans vísað mönnum á 
náttstað hans.  Prestarnir, sem þókti það ekki ráðlegt 
að leggja höndur á hann á björtum degi, þáðu það því 
með gleði, er svikarinn bauðst til að vísa þeim á nátt- 
stað hans, því þeir sáu, að þeir gátu þá fest höndur á 
honum án allrar háreysti, og að ekki þurfti að kvíða 
fyrir neinu uppþoti. Júdas var líka sá eimi, sem gat 
sagt þeim, að hann á nóttunni hefði ekki aðra hjá sjer, 
enn hina 19 Galileumenn, og þá jafnvel ekki alla vopn- 
„um búna, og fæsta svo hugrakka,, að þeir myndi veita 
vörn. Prestarnir áttu það líka víst, að ef nóttin liði, 
án þess nokkuð væri aðgjört, þá myndi Jesús þegar að 
morgni, eins og hann væri vanur, ganga Í musterið 05 
kenna þar opinberlega; og þá gæti menn ekki haft nein 
ráð: með hann, svo lengi sem hátíðin stæði, heldur yrði 
að láta það bíða að handtaka hann, þangað til eptir há- 
tíðina, er flestir væri komnir í burtu. En þegar nú Jú 

das bauð þeim hjálp sína til að svíkjast að honúm á náttar- 
þeli, þá þókti wvissast ráðið að mota sjer af því. Þeir 
þurftu þá ekki: annað enn búa svo um málið, að hann 
á næsta morgni, áður enn lýðurinn fregnaði handtöku 
hans, og áður hans mörgu áhangendur gátu ráðit í 
nokkuð honum til liðs, yrði kominn á vald hinnar róm= 
versku valdstjórnar, sem þá átti hægt með að afstýra 
upphlaupi, ef þess annars væri nokkur von. Einnig 
þetta virðist hafa verið ástæða tilþess, að þeir ekki ein> 
ungis höfðu lögregluþjónana til að handtaka Jesúm, held- 
ur og hina rómversku varðmenn, sem þeir líka að nokkru 
leyti áttu ráð á meðan hátíðin stóð. Málið varð eins 
og svipmeira fyrir það, er Rómverjar voru í verkinu með, 
og öll mótstaða af hendi áhanganda hans gat þá álitist 
eins og uppreist. Undir eins því og Jesús á annað borð 
væri kóminn á vald Rómverja, þá þóktust þeir hafa 
fengið vild sína; því hvort sem landshöfðinginn frestaði 
eða flýtti dómsáfelli hans, þá væri þó hinn hataði spá- 
maður í öruggu haldi.  Hjer var þá allt undir flýtinum 
komið og þeirri liðsemd, sem Júdas vildi láta þeim í tje. 
Og hverjum stóð það líka nær enn honum? Fyrir þá 
15 ríkisdali, sem hann hafði tekið við, varð hann ekki 
einungis að segja til þess staðar, þar er meistari hans 
ljet fyrirberast, heldur varð sjálfur að fara með og vísa 
Þeim á staðinn, og gjöra meistara sinn auðkennilegan 
með vissu merki. Honum var þó ekki nauðugur einn 
kostur 28 gjöra þetta. Menn geta ekki heldur sagt, að 
honum hefði verið ómögulegt að sjá.að sjer og hverfa 

aptur til skyldu sinnar, þó hann upphaflega hefði látið | 


leiðast til þessarar óhæfu. En það augnablik var nú 
komið yfir hann, sem vant er að koma að glæpamönnum, 
þá er tilfinningarleysi þeirra og guðleysi hættir ekki fyr 

enn það fyllir mælir syndanna. — Ög þurfum vjer nú 
að setja oss frekar fyrir sjónir þær hinar óumflýjanlegu 
og banvænu afleiðingar þessa glæps, til þess að geta 
varast hann sjálfir? þurfum vjer lengur að rekja feril 
svikarans, til þess að láta oss hans víti að varnaði verða? 
Nei, það nægir að þekkja hinn svívirðilega glæp Júdasar, 
til þess að hata hann og hafa á honum andstygð. Vjer 
snúum því huga vorum frá honum, og lyptum honum 
til þín, vor guðdómlegi Endurlausnari! sem með hugo- 
prýði og hógværð stendur enn uppi í Getsemane. Það 
þarf ekki annað enn finna til fegurðar og elskusemi þinna 
dygða, til þess að verða svo hrifinn af þeim, að maður 
aðhyllist þær og ástundi að breyta eptir þeim.  Vjer 
hlustum því á þig, þar sem þú talar þetta guðdómlega 
frelsisorð: „jeg er hann! frelsisorð fyrir lærisveina þína, 
friðar - og frelsisorð fyrir gjörvallt mannkyn. Ó, Drott- 
inn Jesús! láttu þetta þitt orð efla og styrkja huga vorn 
í allri baráttu lífsins; og þegar vjer loksins eigum að 
mæta dauðanum, þá gakk þú sjálfur fram á undan oss 
á móti þessum síðasta óvin lífsins, og láttu oss heyra í 
andlátinu rödd þína í Getsemane: jeg er hann! sá, sem 
sigrað hef afl dauðans, og leiði þig nú frá dauðanum til 
lífsins. Amen. 


7. Pjetur bregður sverði og særir Mal- 
kús á eyra. 

Meðan stríðsmennirnir og lögregluþjónarnir voru að 
leggja höndur á Jesúm og binda hann, kom hinn mesti 
ákafi ísuma af lærisveinunum, einkum Pjetur: — Herra, 
sagði hann, eigum vjer ekki að beita ofbeldi? taka til 
sverðsins?. — Án þess að bíða eptir svari frá Jesú, hafði 

Pjetur þegar brugðið sverði sínu; hann rjeðist þegar að 
Malkúsi, sem var þjónn höfuðprestsins, og sem að lík- 
indum hefur verið hjer fremstur í flokki, og hefur líklega 
viljað öðrum fremur leggja höndur á Jesúm í nafni hús- 
bónda síns og ráðherranna; Pjetur höggur til hans í höf- 
uðið, en missti höggsins, svo eigi tók af nema eyrnasnepil- 
inn. — Stöðvið ákafa yðar! sagði Jesús við lærisveinaná, 
og um leið og hann sagði það, hrærði hann við eyra 
bjónsins, og grjeri þá sárið á sömu stundu. — Pjetur 
hjelt enn á nöktu sverðinu. Slíðraðu sverð þitt! skipaði 
Jesús honum. Hver sem beitir ofríki við aðra, sætir sjálf- 
ur ofríki af öðrum. Ef þjer takið til sverðsins, þá stofn- 
ið þjer yður öllum í augsýnilega lífshættu. Og þar að 
auki er nú þessi beiski kaleikur rjettur mjer af föður 
mínum. Skyldi jeg þá eiga að skorast undan því að taka 
við honum? Ef að jeg í raun og veru vildi hafa mig undan- 
Þeginn þessum kvölum, heldur þú þá ekki, Pjetur, að mjer 
væri hægast að gjöra bæn mína til föður míns, og að hann 
myndi þá senda mjer til liðveizlu í yðar stað meir enn 
12 legiónir engla? En þá rættist ekki það, sem Ritning- 
arnar segja, að eigi fram við mig að koma. — Þegar 
lærisveinarnir heyrðu þetta, hugsuðu þeir ekki framar til 
að veita nokkra mótstöðu; og þar eð stríðsmennirnir 
sýndu sig jafnvel líklega til að ráðast að þeim, eink- 
um eptir að Pjetur hafði svalað á þeim geði sínu, en 
bar eð ekki var á hinn bóginn nein von til þess, að Jes- 
ús vildi skerast í leikinn þeim til hjálpar, þar sem hann 
hvorki sjálfur vildi bera hönd fyrir höfuð sjer, nje held- 
ur vildi lofa öórum að gjöra það, þá fóru þeir nú að 
hugsa fyrir því að forða sjálfum sjer. 

Hvað er það, kristnir menn, sem oss þykir hjer mest 
um vert að heyra? Er það ákafinn og ofsinn á móti 
fjandmönnunum, sem hrífur huga Pjeturs, eða gæzkan og 
hógværðin við þá, sem skín út úr orði og verki meistara 
hans?  Vjer getum ekki lofað Pjetur fyrir tiltæki hans, 
því vjer vitum hvern enda hugrekki hans hafði þessa 
nótt, er hann fyrir ótta sakir afneitaði herra sínum og 
kennara; og svo megum vjer ekki heldur lofa hann fyrir 
það þess vegna, að Drottni sjálfum þókti það engan 
veginn lofsvert. Slíðra þú þess vegna sverð þitt, þú 
hinn fjörugi og viðkvæmi Pjetur! þú hefur að þessu 
sinni gjört nóg að verkum, þar sem þú með áverkanum 
á eyra Malkúsar gafst oss enn tækifæri, til að sjá al- 
mætti og miskunsemi meistara þíns á þessari hans miklu 
niðurlægingarstundu. Og þú hefur gjört enn meir, þar 
sem þú komst meistara þínum til að kenna bæði  þjer 
og oss kristilega breytni við óvini vora. Og kenningu 
hans í því efni viljum vjer nú brýna fyrir oss. Jesús 
hefur sagt oss það skýlaust, að öll vor guðsdýrkun og 
trúariðja væri til einkis nýt, svo lengi sem vjer bærum 
í brjósti hatur til nokkurs manns; jafnvel þó svo sje, að 
vjer höfum rjett mál, þá varar hann oss samt við að 
fresta sáttum, því að vjer kunnum að deyja, þegar minnst 
varir, og þá gengur yfir oss dómur Guðs, en fyrir hon- 
um fær eigi staðizt sá hinn ósáttgjarni. Jesús hefur 
sagt.oss, að þó daglega sje kostur á að fá fyrirgefningu 
syndanna hjá Guði, þá geti það samt ekki komið þeim 
að notum, sem ekki vilja fyrirgefa náunga sínum hans 
yfirsjónir; já, hann segir, eins og vjer munum allir: elskið 
óvini yðar, blessið þá sem yður bölva, gjörið þeim gott, 
sem hata yður og ofsækja, eins og hann líka sjálfur 
sýndi í verki á hinúm særða biskups þjóni. Elskið óvini 

yðar! Íhugaðu þessi orð Frelsara þíns, kristinn maður! 
Getum vjer, sem sjálfir erum svo veikir og breiskir í eðli, 
átt óvini, sem vjer höfum nokkra ástæðu til að hatast 
við? Skoðaðu vel huga þinn um þessa spurningu, og 
gættu þess að þú gjörir sjálfur allt eins mikið á hluta 
annara, eins og aðrir á þinn. Enginn maður er svo ár- 
vakur, svo varkár, og grandvar í breytni sinni, að honum 
ekki yfirsjáist; sjálfselska, óaðgætni, bráóðræði er daglega 
orsök til þess, að vjer vanrækjum eitthvað af því, sem 
vjer erum öðrum um skyldugir, og breytum þvert á móti 
því, sem þeir geta ætlast til af oss. Og það er sjaldn- 
ast að Vjer tökum eptir afleiðingunum af þessari forsóm- 
un sjálfra vor, en erum þar á móti svo viðkvæmir, hvað 
lítið sem aðrir breyta út af skyldu sinni við oss, og 
heimtufrekir um allt, sem vjer þykjumst geta krafizt af 
þeim. Tilfinning vor gjörir miklu meir úr meingjörðum 
annara, enn þær í rauninni eru. Leitir þú að hinni 
fyrstu rót til fjandskapar, sem lengi kann að hafa verið 
milli manna, hveru opt muntu þá komast að raun um, 
að það var í upphafi næsta lítilfjörlegt atvik, sem æsti 
bróðurhjartað upp á móti bróður! En þó nú svo væri, 
að þú hefðir nokkra orsök til óvináttu, að þú hefðir 
sjálfur rjett mál, en óvinur þinn rangt, hvað vinnur þú 
samt með hatri og hefnd? Guð hefur sagt: hefndin er 
mín, jeg vil endurgjalda. Svo er það þá forsjón hans, 
ér stjórnar öllum hlutum, sem vjer eigum kost á að fela 
Málefni vort til meðferðar. Viltu þó heldur sjálfur dæma 
í því og endurgjalda ? Treystir þú þjer þá til með hefnd- 
inni, sem þú tekur, að bæta aptur úr hinu illa, sem þú 
þykist hafa orðið fyrir, eða hefur verulega orðið fyrir? 
Á hvaða meðölum áttu ráð til þess? Er það reiðin og 
hin hamslausa tunga í uppþoti hennar? Sá hefur vest 

af því sjálfur, sem lætur skaplöst reiðinnar ráða yfir sjer. 
Er það rógburður og illt umtal? Sá sem með því vill 
spilla mannorði annars, sætir optast sjálfur fyrirlitning- 
unni. Er það þá ofbeldi, eins og Pjetur vildi hafa í 
frammi? Vera má að þú getir gjört óvini þínum mein 
með því, en ekki bætir það úr því tjóni, sem þú hefur 
sjálfur orðið fyrir. Ó, gættu, kristinn „maður! friðarins 
orða Frelsara þíns í Getsemane: hver sem sverðið tekur, 
skal fyrir sverði farast. Væri hefndin gefin í hvers manns 
höndur, mundi sjerhverri hefnd, sem þú tækir yfir óvini 
þínum, fylgja ný ofsókn af hans hálfu, og enn frekari 
tilraun til að skaða þig; og svo gengi þá loks ekki á 
öðru enn hefndum og meingjörðum, sem fljótt mundu 
gjöra Guðs fríðu jörð að hryggilegasta leiksviði ólmra 
villudýra í mannlegri mynd. Nei, hið eina ráð, hin eina 
heillavænlega aðferð, eða, ef þú vilt kalla það svo, hefnd 
yfir óvini þínum er sú, að þú liðsinnir honum, þegar 
hann þarf þess við, auðsýnir honum velgjörning, sem hon- 
um kemur vel, því með því snýrð þú huga hans til sátta 
og breytir hatrinu í elsku. Ó, þú vor guðdómlegi End- 
urlausnari, sem í Getsemane læknaðir eyra þess fjand- 
manns, sem lagði höndur og bönd á þinn heilaga líkama, 
hjálpaðu oss til að breyta eptir þínu hógværðardæmi við 
óvini vora; minntu oss hvervetna með þínum Heilaga 
Anda á þessi þín orð: ef óvin þinn hungrar, þá gef hon- 
um að eta, ef hann þyrstir, þá gef honum að drekka. 
Já, þinn góði friðar< og kærleiks andi styrki oss svo, að 
vjer ekki látum sigrast af hinuilla, heldur sigrum sjálfir 
hið illa með góðu. Amen. 

8. Jesús segir Gyðingum beiskan 
sannleikann. 


Þegar stríðsmennirnir voru búnir að umkringja Jes- 
úm, og meðan þeir voru að vefja hann böndum, allt 
eins og þeir væri hræddir um, að hann kynni þá og þegar 
að sleppa þeim úr höndum, eða yrði hrifinn frá þeim 
með valdi, þá sagði hann við foringja musterisvarðanna 
og við aðra í hópnum, sem ekki einungis höfðu ljeð sig 
hinum til hjálpar, heldur voru einnig hvatamenn til þess, 
að hann var nú handtekinn og þannig meðhöndlaður: 
Þjer hafið þá gengið út á móti mjer með sverðum og 
kesjum, eins og á móti einhverjum upphlaupsmanni eða 
ræningja. Daglega hef jeg þó verið mitt á meðal yðar; 
og alla þessa daga frá morgni til kvelds hef jeg setið 
á fjölmennustu stöðum í musterinu innan um sjálfa 
kennarana. Þar hefðu menn þó víst getað átt kost á 
því að leggjá höndur á mig. En enginn gjörði það þá. 
Jeg veit að næturtíminn er hagkvæmastur áformi yðar: 
mannvonzkan vill helzt vinna í myrkri. — Eigi að síður 
er þetta ekki orðið af neinni tilviljan; öll þessi aðferð 
samsvarar fyllilega því, sem hin guðlegu rit hafa fyrir 
löngu spáð. — Síðan þagnaði hann og lofaði þeim að 
fara burt með sig. 





Þegar vjer, kristnir menn! virðum fyrir oss líf Frels- 
ara Vors, setjum oss fyrir sjónir hans mannelskuríka er- 
indi Í heiminn, og hvernig hann leysti það af hendi með 
óþreytandi alúð og kappi; og þegar vjer svo á hinn bóg- 
inn minnumst þess, hversu menn misskildu allt hans líf 
og vildu alls ekki við hann kannast, hversu fáir það vort, 
sem höfðu vit á að meta hann rjett, og hversu hann stóð 

loksins einn uppi, yfirgefinn af öllum, mitt ínnan um þá 
menn, sem voru sendir til að handtaka hann, svo að fjand- 
menn hans gæti svalað á honum hatrí sínu og hefnd, víst 
væri þá von til, þó hjörtu vor fylltist viðkvæmri undrun 
og skelfingu.. Og það er næstum að skilja á orðum 
Frelsarans sjálfs við þá menn, sem komnir voru til að 
sækja hann, þessum síðustu aðvörunarorðum, sem hann 
hjer í Getsemane talaði til lýðsins á. Gyðingalandi, sem 
hann hafi sjálfan furðað á þeirri aðferð, sem höfð var í 
frammi við hann. Já, víst getum vjer ekki án viðkvæmni 
og undrunar litið til baka á þá öld, á það land, á þá menn, 
sem voru sjónarvottar að líferni Jesú í hans líkamans lífi, 
en voru þó svo fráleitir því að vilja kannast við hann sem 
þann Guðs Son, er hann bæði sagðist vera, og með ótal 
rökum sannaði að hann væri, að þeir rjeðust á hann eins 
og ræningja til að ofurselja hann kvölum og dauða. Og 
það vaknar hjá oss sú hugsun, að ef vjer hefðum lifað 
á Jesú öld og verið hans landsmenn, þá hefðum vjer 
aðhyllst hann af öllu hjarta, aldrei yfirgefið hann, og sleppt 
öllu til að geta notið hans heilögu umgengni. Það hefur 
að líkindum margur sagt svo í hjarta sínu: Drottinn minn 
og Guð minn! þó allur Heimurinn hefði hneigslast á þjer, 
skyldi jeg þó aldrei hafa gjört það. Ó, minn Jesús! hefði 
" jeg einungis fengið að sjá þig, hefði jeg einungis mátt 
snerta fald klæða þinna, tilað votta þjer trú mína, hversu 
sæll mundi jeg þá ekki hafa þókzt! Hefði jeg mátt krjúpa 
fyrir þjer í duptinu, þar sem þú haféir stígið þínum helga 
fæti; hefði jeg mátt ganga við hliðina á þjer með þínum 
ástfólgnu lærisveinum, og mátt heyra orð hins eylífa lífs- 
ins af vörum þínum, ó, þá hefðu englarnir ekki verið sælli 
enn jeg! Það er að vísu ekki ólíklegt, að ef einhver af 
nú lifandi játendum Jesú hefði lifað á hans öld og haft 

alla þá þekkingu á honum, sem hann nú hefur, þá hefði 
hann fallið til fóta honum með lotningu og fylgt honum 
Í dauðann. En hefði nú einhver af oss lifað á dögum * 
Jesú í Jerúsalem, Nazaret eða Kapernaum, án þess að 
bekkja, Krist öðru vísi enn af þeim orðstýr, sem af hon- 
um gekk yfir höfuð að tala; og svo skyldi hver og einn 
þar að auki hafa verið fullur af hinum almennu hleypi- 
dómum áldarinnar — hvernig mundum vjer þá hafa tekið 
móti Jesú?  Vjer skulum varlega kasta steini á samtíða- 
menn Frelsarans fyrir blindleika þeirra, ranglæti og spill- 
ingu, svo að vjer ekki fellum fordæmingardóm yfir sjálfum 
oss. — Ef að einhver mikill guðsmaður birtist nú á meðal 
vor, flekklaus í sinni breytni, fullur af guðlegum anda, auð- 
ugur af háleitri speki, háfleygur í sinni kenningu, heilag- 
ur Í sínum athöfnúm, eins og Jesús var, hvernig mundi 
þá þessi kynslóð taka við honum? Og el hann gengi 
nú um á meðal manna, og kenndi svo lýðnunr: látið af 
Yðar hjegómlegu breytni, hættið allri þrætu, rógburði, 
svalli, iðjuleysi; hættið að öfunda hina ríku, að svíkja 
yðar líka, að álasa yfirvöldunum; hugsið ekki að þjer get- 
ið með bænagjörð, kirkjuferð, kvöldmáltíð og sálmasöng 
á sunnudögunum afplánað í Guðs augliti yðar svívirði- 
lega og illa athæfi um alla vikuna, heldur breytið eptir 
mjer í elsku til Guðs og manna — hve margir mundu 
Verða til að feta í hans fótspor? — Og ef hann gengi 
Svo til hinna ríku og göfugu og segði: ef þjer viljið 
eignast himnaríki, þá sleppið burt úr hjörtum yðar hinni 
hóflausu ást á holdlegum munaði. Sækist ekki lengur 
eptir metorðum og steypið ekki með svikum og lastmæl- 
um þeim, sem báru gæfu til að komast í æðri sess enn 
þjer. Leitist ekki við að verða hvor öðrum meiri í sæl- 


lífi. Rjúfió ekki hjúskapar sáttmálann, lifið ekki í saur- 
ge 

lífi, tælið ekki sakleysið. Byggið auðmýkt inn í hjörta 
yðar í stað drambsins, og kúgið ekki lýðinn.  Ofsækið 
engan fyrir það, þó hann ekki fylgi yðar flokki. Hversu 
margir mundu verða til að hníga að þessum kennara! 
Sannarlega, hvað heilaglega sem hann lifði og hvað satt 
sem hann segði, hver þorir að ábyrgjast, að djörfung 
hans og sannleikselska bakaði honum ekki bönd og dauða? 
Já, kæmi Jesús á þessum dögum niður á jarðríki til vor, 
hann, sem fann svo litla trú í Ísrael, hve mikla mundi 
hann finna í kristninni sjálfri! Hver mundi vilja afneita 
sjálfum sjer og taka hans kross upp á sig? Sann- 
arlega í kirkjunum sjálfum, þar sem menn nú þyk- 
jast vegsama hann, mundu þeir fordæma hann, og þeir 
sem á hverjum sunnudegi beygja knje fyrir honum í 
Guós húsi, mundu bjóðast til að ganga út í Getsemane, 
til að leggja þar á hann höndur. Ó, herra Jesús, minn 
Frelsari! hefur þú þá árangurslaust kennt og lifað, eins 
og þú kenndir dag hvern í musterinu frá morgni til kvelds, 
og varst þó tekinn til banda af þeim, sem hlýddu þar á 
þína heilögu röddu. Margir vegsama þig að vísu með 
vörunum, en hver er þinn í anda og sannleika? Hvar 
er söfnuður hinna heilögu, sem dirfist að nefna sig sann- 
kristinn eptir þjer?  Sorgbitinn og þegjandi stend jeg Í 
Getsemane og hlusta á orð þín, sem þú taláðir til þeirra, 
er komnir voru að höndla þig; og með grátandi tárum 
horfi jeg á eptir þjer, þegar þú ert dreginn úr þessum 
þínum hryggilega griðastað, sem syndir. mínar bjuggu 
þjer, og inn í Jerúsalem, borgina þá hina guðlausu, sem 
aflífar sína spámenn, grýtir þá, sem til hennar ert 
sendir, og krossfestir þig nú heilagan og rjettlátan. 
Amen. 

9. Lærisveinarnir yfirgefa Jesúm 
og flýja. 

Þegar stríðsmennirnir voru búnir að festa alveg hönd- 
ur á Jesú og binda hann, flýðu lærisveinarnir allir hvor 
með öðrum, og lofuðu stríðsmennirnir þeim það, því 
þeim hafði ekki verið skipað að handtaka þá. Og þegar 
ungmenni nokkurt, sem líklega átti heima í húsi þar í 
nánd,' vaknaði við þessa háreysti um nóttina og kom í 
hópinn, þá hlupu stríðsmennirnir að honum og vildu 
handtaka hann, af því að hann að öllum líkindum hefur 
á einn eður annan hátt tjáð sig sem fjelagsmann Jesú, og 
sýnt sig líklegan til að vilja hjálpa honum, eða að minnsta 
kosti fylgja honum eptir. En maðurinn snaraði af sjer 
líni því, sem hann hafði kastað yfir sig, því líklega hefur 
hann ekki farið í önnur föt af flýtinum að komast sem 
fyrst á fætur; hann skildi línið eptir í höndum stríðs- 
mannanna og skundaði sjálfur nakinn burt, líklega í hóp 
lærisveinanna, því ekki höfðu þeir hlaupið alveg í burtu, 
að minnsta kosti ekki allir, heldur höfðu þeir dregist 
aptur úr stríðsmanna hópnum, og vildu sem minnst láta 
bera á sjer fyrir þeim. Þegar Pjetur sá þá álengdar 
af stefnu þeirra, að þeir fóru með Jesúm inn í Jerú- 
salemsborg, þá snjeri hann á eptir þeim, en vildi þó 
ekki koma mjög nærri. Annar lærisveinn var í för með 
Pjetri, og eptir því sem ráðið verður af öllum kringum- 
stæðum, þá var það Jóhannes, sem ekki einungis var 
lærisveinn Jesú, heldur líka hans innilegasti vinur. 





Hvað eigum vjer helzt að virða hjer fyrir 05s, kristnir 
menn! hvort heldur lærisveinana, sem nú yfirgefa Drott- 
inn og flýa frá honum, eða ungmennið, sem flýði nakið 

undan eptirför og ásókn stríðsmannanna, eða Drottinn 
sjálfan, sem er nú kominn í höndur syndugra manna, 
og er nú dreginn af þeim í böndum burt úr Getsemane? 
Ó, hvað lærisveinana snertir, sem vjer nú sjáum yfirgefa 
Drottinn. sinn og meistara, þá getum vjer sagt það um 
þá, að hinn guðdómlegi meistari þeirra, sem gjörla þekkti 
hvers eins dygð og ágæti, eins og líka hvers eins veikleika 
og breiskleika, hann hafði ekki til einkis útvalið þessa 
menn, þó að þeir nú tvístruðust frá honum. Öllum voru 
þeim ætluð viss lífskjör af Guði, og afmarkaður viss lífs- 
ferill, sem þeir skyldu ganga. Enginn þeirra var ónýtur 
limur á líkama Krists, og jafnvel ekki ógæfumaðurinn 
Júdas frá Kariot. Og jafnvel þó oss sje lítið kunnugt 
wm orð og gjörðir og framkvæmdir margra Jesú lærisveina, 
þá hafa þeir samt allir leyst af hendi sitt ætlunarverk, 
hver á sínn hátt og hver á sínu sviði. — Og hvað ung- 
menninu viðvíkur, sem vaknaði af svefni, flýtti sjer í för 
með Jesú og flýði svo nakinn undan fjandmönnum hans, 
þá viljum vjer biðja Guð, að hann sje ekki dæmi upp á 
oss, kristna menn, allt eins og að vjer, sem erum teknir 
í fjelag Jesú og gjörðir að limum á hans líkama, undir 
eins og vjer vöknum til þessa lífs, allt eins og að vjer 
þá hlaupum burt úr þjónustu hans og látum óvinina 
ræna skrúða vors sakleysis, þegar vjer eigum að fara að 
berjast undir merkjum hans á móti óvinum vorrar vel- 
ferðar. Og vjer snúum oss í því efni til þín, Drottinn 
vor Jesús Kristur! og biðjum þig að gefa oss náð til að 
standa hvervetna stöðugir, svo að oss aldrei verði borið 
það, að vjer höfum yfirgefið þig og hlaupið burt af þeim 
vegi, sem þú hefur boðið oss að ganga. Þess vegna þegar 
vjer nú horfum á þig í síðasta sinni ganga burt úr Get- 
semane, vafinn fjötrum og böndum vegna synda vorra, 

vegna Ótrúmennsku vorrar í þinni þjónustu, þá viljum 
vjer brýna það fyrir oss að íklæðast alvepni Guðs, svo 
að vjer getum veitt mótstöðu á hinum vonda degi, og 
getum að öllu yfirunnu staðizt. Standið þá, segir hinn 
gamli og reyndi hermaður Drottins, postulinn Páll, standið 
reiðubúnir og hafið yðar lendar umgirtar 1heð sannleika, 
verið íklæddir brynju rjettlætisins, og útbúið yðar fætur, 
að þjer sjeuð reiðubúnir að flytja fagnaðarboðskap friðar- 
ins. Enum framallt grípið skjöld trúarinnar, með hver- 
jum þjer munuð útslökt fá öll eldleg skeyti hins“ vonda, 
og takið hjálm hjálpræðisins og sverð andans, sem er 
Guðs orð. þetta eru vor hertýgi, kristnir menn! sem gjöra 
oss færa um að fylgja Drottni vorum eptir, svo að vjer 
aldrei yfirgefum hann. Fyrst af öllu er sannleikurinn, sem 
opnar augu vors skilnings, svo að vjer ekki látum freist- 
arann gabba oss, þegar hann kemur með fals og lýgi. 
Þar næst er rjettlætið, það er að segja, rjettlæti Krists, 
sem borið hefur vorar syndir og bætt hefur fyrir vor 
afbröt, hvert eð eflir og styrkir huga vorn í baráttunni, 
svo að vjer eigi hræðumst árásir freistarans. Svo er 
fagnaðarboðskapur friðarins, og er þar gnægð af víni og 
viðsmjöri til að græða öll þau sár, sem óvinurinn veitir 
oss Í orustunni. Þá er skjöldur trúarinnar, sem hlífir 
oss fyrir öllum skeytum vántrúar og efasemi. Og loksins 
er hjálmur hjálpræðisins, sem með hinni dýrðlegu von 
bendir oss á þá hina ljómandi kórónu sem sigurlaun, og 
með því örfar og styrkir huga vor, svo að vjer ekki 
gefumst upp nje þreytumst, heldur berum sverð andans 
með hugrekki, uns sigurinn er fenginn. 0, herra Jesús, 
hjálpaðu oss með þínum Heilaga Anda til að íklæðast þess- 
um hertýgjum vorrar sáluhjálpar, svo að vjer aldrei yfir- 
gefum þig, heldur sjeum staðfastir á Þeim hjálpræðisvegi, 

sem þú hefur boðið oss að ganga. Og þegar loksins 
kemur hinn síðasti óvinur, til að leggja á,oss sína hel- 
köldu hönd og leiða oss fyrir dóminn, eins og þú nú 
varst leiddur af þínum. óvinum til dóms og dauða, æ, 
láttu þá von sáluhjálparinnar stíga niður í sálu vora, og 
sýna 085 himininn opinn og þig vorn Frelsara og Sálu- 
hjálpara hjá Guðs hægri hlið; og vjer biðjum þig fyrir 
þau böndin, sem þú barst á þínum líkama inn í Jerú- 
salem, leystu þá af oss líkamans bönd og leiddu oss inn 
í hina himnesku Jerúsalem í dýrð og vegsemd til þín. 
Amen. 


10. Jesús er leiddur fyrir Raífas. 

Það var nú komið miðnætti; en þó sátu enn á ráð- 
stefnu í höllu Kaífasar hinir tignustu meðlimir ráðsins, 
bæði af hinni andlegu og veraldlegu stjett. Þeir voru 
þar að ræða um, hversu þeir gæti selt Jesúm í höndur 
hinni rómversku valdstjórn svo sem líflausan glæpamann, 
undir eins og 'varómennirnir kæmu með hann fanginn; 
því þá þóktust þeir vita, að engin tilraun yrði gjörð 
daginn eptir til að frelsa hann, og svo myndi allur þorri 
manna, er hann nú sæi Jesúm á valdi Rómverja og ekki 
færan um að frelsa sjálfan sig, þeim mun fljótar sleppa 
þeirri hugsun, að hann væri frelsari þjóðarinnar. Þannig 
höfðu -þeir um margt að annast þessa nótt: fyrst að 
hann væri handtekinn, og um það voru þeir nú þegar 
búnir að sjá; því næst að hann væri yfirheyrður, og sá 
úrskurður feldur um hann, að hann væri dauðasekur, því 
annars gátu þeir ekki selt hann í höndur Pílatusi, eins 
og uppvísan óbótamann; og loksins að hann væri fluttur 
til Pílatusar og framseldur honum. — Þeir höfðu um 
kveldið sent frá sjer úr höllu Kaífasar mennina, er hand- 

taka skyldu Jesúm, — og nú:sátu þeir þar og biðu aptur- 
komu þeirra. Af því að leið stríðsmannanna með. band- 
ingjann lá fram hjá höll Hannasar, sem verið hafði höf- 
Uðprestur árinu áður, þá stöldruðu þeir þar við, til að 
láta hann vita, hve heppilega ferðin hefði gengið, því 
sjálfur gat hann ekki verið á ráðstefnu þeirri, sem haldin 
var þá um nóttina hjá Kaífasi, tengdasyni hans, er þá 
var höfuðprestur; en að líkindum hefur hann þó átt mik- 
inn hlut í öllu þessu ráðabruggi. Hannas skipti sjer ekki 
af að yfirheyra Jesúm, en sendi hann með nægum varð- 
mönnum til tengdasonar síns. Þar var þá allt undirbú- 
ið til reglulegrar ransóknar. — Undir eins og Jesús var 
kominn inn í dómsalinn, vafinn böndum og umkringdur 
af lögregluþjónum, byrjar höfuðpresturinn Kaífas yfir- 
heyrsluna; leggur hann fyrst fyrir hann ýmislegar spurn- 
ingar, sem snertu lærisveina hans og kenningu t. a. m. 
hvers vegna hann hefði safnað að sjer svo mörgum á- 
hangendum? Hvers vegna hann sendi þá frá sjer um 
alla Galíleu og Júdeu eins og erindsreka Guðs ríkis! 
Hvers vegna hann fáum dögum áður, þegar hann hjelt 
innreið sína í Jerúsalem, hafði látið menn kalla upp með 
það, að hann væri Messías? Hvað hann þá í raun rjettri 
kenndi um ríki Messíasar? Og hvers vegna hann hefði 
útbreitt slíka kenningu heimildar- og leyfislaust, og fleira 
þess konar. — Vörn Jesú var þetta: að allt þetta væri 
óþarfa spurningar: málið talaði sjálft fyrir sig. Jeg 
hef kennt opinberlega, sagði hann, og ekki farið með 
neina heimuglega kenningu, því það sem jeg hef kennt, 
það kendi jeg ávallt í samkundum og skólum landsins, 
og hjerna í musterinu í Jerúsalem, og þar hlustuðu þeir 
á mig, sem komnir voru að úr öllum áttum. Jeg hef 
€kki kennt annað enn það, sem jeg talaði opinberlega á 

þessum stöðum. Því ertu þá að spyrja mig um þetta? — 
og þessum orðum snjeri hann einkum til höfuðprestsins, — 
spurðu þá, sem hlustuðu optast á mig; þeir mega bezt 
vita, hvað jeg hef kennt þeim, og þú getur ekki annað 
enn álitið sögusögn þeirra sannari enn mína. — „Spurðu 
þá, sem hlustuðu optast á mig“! Að svara þessu við 
höfuðsmann kirkjunnar og formann ráðsins, -— því það 
var Kaífas í þetta sinn, — að segja það upp í opið geðið 
á honum, það þókti lögregluþjóni einum, sem stóð þar 
hjá, ófyrirgefanleg ósvífni. Maðurinn sá, hvað hann mátti 
bjóða sjer við Jesúm á þessari ráðstefnu; líka hefur hann 
ætlað sjer, ef til vill, að koma sjer í mjúkinn hjá Kaí- 
fasi; og hver veit. nema hann hafi viljað hrinda af sjer 
öllum grun um, að hann væri lyndislíkur þeim lögreglu- 
þjónum, sem einu sinni áður höfðu bakað sjer þungar 
ávítur af ráðinu fyrir þeirra góða álit á Jesú? — Hann 
rak þá Frelsaranum kinnhest og sagði: svarar þú svona 


höfuðprestinum? — Jesús sagði: hafi jeg talað rangt, þá 


sannaðu, að jeg hafi gjört það; en hafi jeg ekki talað af 
mjer, því slær þú mig þá? — 





Þegar vjer virðum fyrir oss Frelsara vorn þar sem 
hann nú er kominn fram fyrir dómara sína, þessa tign- 
ustu menn þjóðarinnar, og vjer sjáum með hvílíkri hóg- 
værð og spekt hann þolir öðrum bæði hatur og reiði, 
hvílík fylling guðlegs hjartalags og guðlegs hugarfars 
birtist oss þá ekki í mannlegri mynd! Oss sýnist það 
þá næstum óskiljanlegt, hvernig helztu mennirnir skyldu 
geta verið svo óðir og uppvægir á móti honum, að halda 
ráðstefnu um það, hversu þeir ætti að ráða hann af 
dögum. Hverjum hafði hann þá gjört mein, er Þeir 
skyldu vilja láta ganga yfir hann svo blóðuga hefnd? 

Engan hafði hann deytt, en marga frá dauðum uppvakið. 
Engan hafði hann grætt, en þurkað tár af mörgum, sem 
grjetu. Hvað hafði hann þá illt gjört? Hann hafði boð- 
að háleitari trúarbrögð enn Móses, en ekki skert hið 
minnsta setninga Mósis nje helgi lögmálsins, heldur haft 
hvorttveggja í miklum heiðri. Hann hafði sagt, að hann 
væri Messías, sá hinn fyrirheitni .og langþráði, en aldrei 
hafði hann risið upp á móti valdstjórn Gyðinga og Róm- 
verja, eða á móti hinu andlegu og veraldlega embættis- 
valdi. Þvert á móti hafði hann hvervetna hvatt menn 
til hlýðni og hollustu, og ávallt sneitt hjá öllum hreifing- 
um lýðsins. - því báru þá höfðingjarnir svo dauðlegt hat- 
ur til hans? það er hægt að svara þeirri spurningu. 
Hver sem þekkir mennina, eins og þeir eru enn í dag, 
hann getur ráðið af vonzku þeirra í spillingu og mann- 
vonzku hinna, sem sátu í höllu Kaífasar til að dæma 
Drottinn vorn. Láttu, kristinn maður! góðan og guð- 
hræddan mann ganga fyrir biskupa, presta, lögvitringa 
aldar vorrar og segja við þá: yðar vegir eru ekki Guðs 
vegir, yðvart hugarfar og líferni er ekki hugarfar og líf- 
erni Krists! Þþjer hræsnarar, þjer hafið orð Krists á vör- 
unum, en breytið ekki eptir honum í verkinu ! Hvar er 
að sjá í fari yðar sjálfsafneitun, mannelsku, auðmýkt fyrir 
Guði og mönnum? Sannarlega -- hvað flekklaust og 
heilagt sem líf mannsins væri, er svona talaði, þá mundu 
Þjónarnir fyrst taka upp þykkjuna, og hinir svo dæma 
hann sem fjandmann helgidómsins, jafnvel þó hann ekki 
hataði nema lestina, og vildi eigi líða svívirðinguna á 
helgum stað. Þannig sátu og, Drottinn Jesús! að dómi 
yfir þjer dómendur þínir; af þessum ástæðum ofsóktu 
þeir þig heilagan og rjettlátan. Það var svo ráðsályktun 

kynsins útheimti.. Amen. ; 
11. Pjetur afneitar Jesú. 

Meðan ransóknin yfir Jesú var að byrja í höllu Kaí- 
fasar, hafði Pjetur fylgst með Jóhannesi á eptir lögreglu- 
þjónunum inn í borgina, og var nú kominn til hallar höfuð- 
prestsins. En hann þorði ekki strax að ganga inn í innsta 
garðinn, þar eð hann sá, að þar var svo margt manna 
fyrir bæði af lögregluþjónum og hjúum höfuðprestsins. 
Þó vildi hann vera svo nærri Jesú, sem hann gat. Lags- 
bróðir hans Jóhannes veitti honum tækifæri til þess. 
Hann hafði strax gengið inn á eptir lögregluþjónunum, 
eins og hann væri með öllu óhræddur um sig; því hann 
var kunnugur í húsi höfuðprestsins, þar eð hann aðlík- 
indum hefur nokkrum sinnum áður átt þar einhverjum 
erindum að gegna, hefur líka, ef til vill, verið þar vel 
metinn vegna blíóleika síns og mannelsku. Til þess að 
veita fjelaga sínum inngöngu, — því fyrst ljet hann Pjetur 
standa fyrir utan, þangað til hann gat sagt honum, að 
honum væri óhætt að koma inn, — þá talaði hann við 
dyravörzlukonuna, og fjekk leyfi hjá henni, að Pjetur 
mætti líka koma inn í innsta garðinn; og til þess að gjöra 
hann með öllu óhræddan, þá leiddi hann Pjetur sjálfur 
inn. — Af því Jóhannes ljet sjer svo annt um þennan 
mann, þá rjeði dyravörzlukonan af því, að hann myndi 
líka vera einn af lærisveinum Jesú. Hún vildi raunar 
ekki meina honum að koma inn fyrir það, þar eð hún 
vissi að Jóhannes var vel látinn af húsbónda hennar, €n 
þó gat hún ekki sleppt Pjetri svo fram hjá sjer, að hún 
eigi gæfi honum í skyn: þú ert þá líka einn af læri- 
sveinum þessa manns?. —— Jeg? Nei, sagði Pjetur, og 

lýsti það þeim mun meiri framhleypni, sem honum hefði 
verið óhætt að segja já; því þar sem hann var samferða 
Jóhannesi, þá var honum fullborgið með honum. En sá 
sem hræddur er kemur ætíð upp um sig sjálfur. Dyra- 
Vörzlukonan áleit það nú þeim mun vissara, sem hann 
þrætti fyrir það. — Inn í innsta garðinum hitti Pjetur 
lögreglumennina, þjónustumenn og þjónustukonur, sem 
sátu öll í kringum kola eld, því kalt var um nóttina, 
og voru þar að ræða um það, sem gjörst hafði þá um 
kveldið, því Jesús var of alþekktur til þess, að mál þetta 
skyldi eigi vekja mikla athygli. Pjetur færði sig að eld- 
inum, og af því enginn virtist gefa gaum að honum, 
settist hann niður hjá hinum. Hugann hafði hann enn 
nú ávallt hjá herra sínum og kennara, og gaf með mikilli 
óeyrð gaum að þeim frjettum, sem berast kynnu út úr 
höllinni. Það lítur svo út, sem Jóhannes hafi sjálfur 
gengið beinlínis inn í höllina. — „Meðan Pjetur sat hjá 
eldinum, fóru ýmsir að gefa honum auga, sem gjörði hann 
enn meir óeyrinn. Menn þóktust sjá það á honum, að 
einhver sjerleg orsök hefði leitt hann þangað, og að hann 
áleit sjer þó ekki nærri óhætt þar. Hann var að hlusta, 
horfa í kringum sig og var allur á glóðum. Dyravörzlu- 
konan, sem hann hafði átt talið við áður, stóð gagnvart 
honnm, þar sem hann sat við eldinn, líklega til að hræða 
hann. Hún“ einblíndi á hann og mælti: „jú, þú ert sann- 
arlega einn úr fjelagi Jesú frá Nazaret! Jeg? Nei, sagði 
Pjetur, jeg veit ekki, kona, hvað þú meinar með þessu; 
mjer er það mál með öllu óskylt. Eptir þetta sat hann 
þó ekki lengur við eldinn, því það var eins og hinir, sem 
heyrðu þetta, færi að gefa svo mikinn gaum að því, sem 
konan sagði. Honum þókti því bezt ráðið, að fara út í 
ytri garðinn, því þar voru færri menn fyrir; en hann var 

þó þar í nánd, og gat fengið að vita allt, sem fram fór 
í höllinni. Þegar hann ætlaði að ganga út, gól haninn, 
én Pjetur gaf því engan gaum. Hann var ekki alveg 
kominn út, þegar önnur þjónustukona leit framan í hann 
og sagði við þá, sem hjá stóðu: þessi maður er líka einn 
af þeim, sem fylgdu Jesú hinum naðverska. Óðar fóru 
menn að spyrja hann: heyrðu! þú ert þá líka einn af 
lærisveinum hans. Pjetur ljet það nú ekki lengur lenda 
við tómt nei, heldur fullyrti með meiri ákefð enn áður: 
kona, ekki er jeg það! Enn hvað menn skuli tala 
„Þetta! Það er ekki svo vel að jeg þekki manninn. Til 
þess að láta nú ekki enn meir bera á hræðslu sinni, 
gekk hann ekki út úr garðinum, eins og hann hafði ætl- 
að sjer, því nú var líka komið að þeim tíma, er slíta 
átti ráðstefnunni, og Jesús skyldi leiðast út úr höllinni; 
þá fengu menn nokkuð nýtt til að horfa á, og Pjetur 
hugsaði, að hann kæmist þá heldur hjá frekari spurn- 
ingum. — 





Þegar höfuðpresturinn spurði Jesúm um lærisveina 
hans og kenningu, og Jesús svaraði: spurðu þá, sem hafa 
heyrt til mín, þeir vita hvað jeg hef kennt! þá hefði verið 
gott tækifæri fyrir Pjetur til að ganga fram og vitna það 
sem hann vissiz. en hann gjörði það ekki, heldur neitar 
því um sama leyti, að hann þekki Jesúm, eða kannist 
við kenningu hans. Þetta var illa og sviksamlega gjört, 
segir heimurinn; og vjer neitum því ekki. En hvaða 
rjett höfum vjer til að tala um það, sem daglega afneit- 
um Drottni, ekki af því að vjer sjeum staddir í nokkurri 
dauðans hættu, heldur af því að vjer elskum veröldina 
og þá hluti, sem í henni eru. Dirfist þú, maður, að tala 
um hrösun Pjeturs, sem ekki hugsar um nokkurn hlut 

annan, enn að safna auði þessa heims? Jesús áminnir 
þig þó um að forðast ágirnd. En þú vilt ekki kannast 
við þá áminningu hans, og afneitar honum til þess þú 
setir þjónað mammóni. Dirfist þú að tala um hrösun 
Pjeturs, sem ert sólginn í heiður af mönnum, og vilt 
fyrir hvern mun ná innsta sessi undan þeim, sem eru á 
Veginum með þjer? Jesús gefur þjer þó þessa hugvekju: 
hver sem sig sjálfan upphefur, hann skal niðurlægjast, 
en hver sem sig sjálfan niðurlægir, hann skal upphafinn 
verða. En þú vilt ekki sætta þig við Þetta, heldur hleyp- 
ur eptir fánýtri vatnsbólu, sem þýtur upp, en hjaðnar 
síðan. Dirfist þú að tala um hrösun Pjeturs, sem lifir 
og lætur eptir girndum holdsins, án þess að skeyta um 
áminningu Jesú, að ofþyngja ekki hjartað, eða gefa gaum 
að hans alvarlegu aðvörun, þegar hann segir frá ríka 
manninum, sem lifði hvern dag í sællífi, en vaknaði sýo 
í Helvíti og kvölunum? Nei, líferni allra slíkra manna 
afneitar Jesú og kenningu hans, og þeim hæfir ekki að 
álasa Pjetri fyrir hrösun hans. En hafa þá hinir heldur 
rjett til þess, sem þykjast geta sagt með sanni: herra 
Jesús, þú veizt alla hluti, þú veizt, að vjer elskum þig! 
Hefur þú þá, maður, hvervetna staðið stöðugur, svo þú 


ekki þarft að berja þjer á brjóst og segja: Guð vertu“ 


mjer syndugum líknsamur! Ó, allir höfum vjer lofað 
Frélsara vorum, áð afneita honum ekki, heldur vera trúir 
til dauðans. En vjer höfum þó allt fyrir það, eins og 
Pjetur, aneitað honum í höllu höfuðprestsins, þegar skyn- 
semi Vor, þessi heimsins æðsti prestur, sem þykist vera 
svo vitur, en or svo holdlega sinnaður, spurði oss um 
lærisveina hans og lærdóm, en vjer vildum þá ekki kann- 
ast við, að vjer þekktum nokkuð til þess, ekki af því að 
Vjer værum hræddir um líf vort, heldur af því að ver 

óttuðumst háð heimsins og spott heimskingjanna. Jeg 
veit ekki, hvort nokkur maður getur gengið frá þessari 
játningu; en þó þú þykist geta það, kristinn maður! og 
með sanni mega vitna um þig, að þú hafir staðið stöð- 
ugur, þá treystu ekki staðfestu þinni. Lærðu af hrösun 
Pjeturs að ugga um þig, og minnstu þessara orða postul- 
ans: hver sem þykist standa, hann gæti þess, að hann 
eigi falli! Amen. 


12. Pjetur afneitar enn og iðrast. 

Eins og Pjetur nú var á sig kominn, þá gjörðu hon- 
um ýmsar geðshræringar órótt í huga; líktist sálarástand 
hans þeirri hugarhrygð, er menn eigi vita, hvað þeir eiga 
að tala, eða ekki tala; og leið nú svo næstum ein stund 
án þess nokkuð. nýtt kæmi fyrir. En þá vildi svo til, 
að maður nokkur, um leið og hann gengur fram hjá Pjetri, 
horfir nákvæmlega á hann og segir við hann í viðurvist 
margra manna: Það er þó enginn efi á því; þú ert 
einn af lærisveinum Jesú. Að minnsta kosti hlýtur þú 
að þekkja hann, og kunningsskapur þinn við hann hef- 
ur dregið þig hingað. Það er líka auðheyrt á mál- 
færi þínu, að þú ert innfæddur Galíleari, eins og hann. 
— Jeg sá þig líka hjá honum þarna í garðinum, gall 
annar við. Sá sem sagði það var einn af þjónum höf- 
uöprestsins, frændi Malkúsar, sem Pjetur hafði sært á 
eyranu. Lærisveinninn sá að nú var sezt að honum úr 
öllum áttum, svo hann fór að verða hræddur um líf sitt- 
Þá gjörði það hann líka enn nú hugminni, er hann heyrði 
nefndan staðinn, þar er Jesús var handtekinn, og annað, 
sem þar hafði gjörzt. Það sem þá enn einu sinni stælti 
hann upp til þess að segja ósatt, var það, að hann átti 
hjer ekki, málstað við aðra enn þjóna, og fyrir þeim þókt- 

ist hann fullvel mega staðfesta sögusögn sína, þó ósönn 
væri, einkum þar honum hafði tvisvar sinnum áður orðið 
það að liði. Honum fannst það því heldur leyfilegt að 
ljúga að þessum mönnum, sem þeir ekki höfðu neinn 
Myndugleika til að setjast þannig að honum með spurn- 
ingum, og gátu ekki heldur spillt neitt málefni Jesú, 
hvað sem þeir svo heyrði af honum. — Þar eð honum 
nú þókti neitunin eintóm ekki nógu aðkvæðamikil, þá 
tók hann dýpra í árinni og mælti: hegning Guðs skyldi 
Þegar í stað hitta sig, ef hann hefði minnstu kynni af 
Þessum manni! Óðar enn hann hafði sleppt þessum orð- 
um, gól haninn öðru sinni. — Meðan á þessu stóð fyrir 
Pjetri, hafði ransókninni verið hætt inn í höllinni, og 
Jesús verið leiddur inn í gangrúm með þaki yfir, sem lá 
inn í húsagarðinn, svo að hann gat þaðan sjeð og heyrt 
til lærisveinsins. Í fyrstunni hafði Pjetur ekki tekið eptir 
Jesú fyrir ákafanum að standa fyrir máli sínu; en Jesús 
snjeri sjer þá við til hans, er hann var farinn að ranka 
við sjer, og leit til hans með ástúðlegu en umvandandi 
augnatilliti. Pjetur viknaði í hjarta, er hann sá það. 
Nú minntist hann þess, sem Jesús hafði sagt við hann 
þá um kveldið: áður enn haninn gelur tvisvar, munt þú . 
hafa neitað því þrisvar, að þú þekkir mig. Pjetur skund- 
aði þá út úr húsagarðinum og úthelti beiskum tárum. -— 


Til þess að vjer dæmum því vægar um hrösun Pjet- 
urs, kristnir menn! þá virðum hjer nokkuð fyrir oss kring- 
umstæðurnar, Pjetur hafði um kveldið horft á Jesúm í 
hinni mestu angist, og $vo að vörmu spori sjeð hann tek- 
inn til banda; og nú sá hann hann á valdi óvina hans, 
án þess að verða hjá honum var við“ minnsta vott um 

Það hið gndlega almætti, sem svo opt áður hafði orðið 

öðrum til frelsis og hjálpar. Það sást ekki neitt, sem gat 
gefið mönnum von um, að Guð vildi sjálfur frelsa Jesúm, 
sem leið hjer rjett eins og hver annar maður, sem svo er 
kominn. Þannig hafði Pjetur enn nú aldrei sjeð þann, 
sem hann hafði sagt þetta við: pú ert Messías! þar að 
auki gat það ekki heldur dulizt fyrir honum, að allir hinir 
lærisveinarnir, og einnig þeir, sem fyrir miklu minni sakir 
vildu kalla eld af himni niður yfir Samaríumenn, ljetu 
sjer nú höndur fallast og rjeðust ekki í neitt. Þetta 
nægði þá til að raska jafnaðargeði þess manns, sem ann- 
ars var, svö Örlyndur, að hann varð hrifinn af öllu, hvort 
sem það var geðfelt eða ógeðfelt. Af því hann gat nú 
ekki skoðað málið með rósömum huga, þá varð honum 
helzt að vegi að gjöra og tala það, sem hugur hans hvatt- 
ist til í þann svipinn af einu eður öðru hastarlegu atviki, 
er var í einhverju sambandi við það aðalmál, sem honun1 
lá þyngst á hjarta. Ekki var hann heldur alveg laus við 
hræðslu. Hugarburður, sem hann gjörði sjer út af því, 
er hann minnti að talað hefði verið kveldinu áður um 
þjáningar og ofsókn; óvissa um, hvernig bæði hann og 
hinir lærisveinarnir ætti að snúa sjer í þessum kringum- 
stæðum; vandræðin, er hann nú ekki, þegar mest lá á, 
gat náð til hinna lærisveinanna til að tala um við þá, 
„hvað gjöra skyldi, — allt þetta varð til þess að trufla 
huga hans og setja hann í vanda, hvað lítið atvik sem 
fyrir kom. — Þannig verður oss að miklu leyti skiljanleg 
hrösun Pjeturs, þessa hins örlynda, en viðkvæma lærisveins 
Drottins. En sæll var hann, sem fann náð hjá Guði 08 
sá miskunsemina ljóma út úr augum Sonarins! Oghver 
er það, sem getur lýst hjer fyrir oss því augnatilliti, sem 
Drottinn gaf sínum hrasaða lærisveini, þessu tilliti, Sem 
gjörði það í senn að refsa og hugga, að særa Og græða, 

sem hinn hrasaði viknati svo af í hjarta, að hann gekk 
í burt og úthelti beiskum tárum, en sem hann þó styrkt- 
ist svo af, að hann gat staðið upp af falli sínu, og gat 
höndlað og haldið svo hinni sáluhjálplegu náð, að hann 
Þaðan í frá varð að þeim hellusteini, sem var trúr allt 
til dauðans og öðlaðist kórónu lífsins? Fyrir hvern þann, 
sem komizt hefur við af hrösun Pjeturs, er það bæði fögn- 
uður og huggun að sjá, hvernig hann kemur fyrir eptir 
hrösun sína. Þegar vjer sjáum hann máttugan í Drottni 
fullkomna sitt skeið með gleði og afljúka því erindi, sem 
Drottinn Jesús hafði falið honum; þegar vjer sjáum, að 
hvorki þjáning eða þrenging eða ofsókn eða hungur eða 
nekt eða háski eða sverð, hvorki líf nje dauði, hvorki 
hið nálæga nje hið eptirkomanda gat skilið hann frá 
Drottni, sem hann elskaði; þegar vjer bæði sjáum hann 
sjálfan taka upp á sig krossinn með þolinmæði, og heyr- 
um hann tala fyrir öðrum þessi trúaröruggu orð: „látið 
yður ekki undra, mínir ástkæru! þá eldraun, með hverri 
bjer reyndir verðið, eins og yður hendi eitthvað óvænt; 
sælir eruð þjer, nær þjer vanvirtir eruð fyrir Krists 
nafns sakir!“ ó, kristnir menn! víst höfum vjer þá 
fulla orsök til að fagna af því í hjörtum vorum, hve 
vegsafnlegir þeir geta orðið, sem að sönnu hrasa, en sem 
Drottinn reisir á fætur aptur. Vjer megum þá fyllilega 
taka undir með Davíð og segja: sæll er sá, hvers yfir- 
troðslur eru fyrirgefnar! sæll er sá maður, sem Drott- 
inn til reiknar ekki syndina! Amen. 


15. Raífas dæmir Jesúm dauða sekan. 
Af því að Jesús hafði í svari sínu til höfuðprestsins 
svo fastlega skírskotað til sinna mörgu áheyranda, þá 


teið nú á því að leiða fram vitni á móti honum, ein- 

hverja menn, sem gæti borið honum á brýn villulærdóma 
eða lastmæli. Hann hafði raunar talað margt, sem sum- 
um hafði þókt hneigslanlegt t. a. m. þessi orð: þjer eru 
þínar syndir fyrirgefnar, og fleira þess konar; og því 
var það líklegt, að margt þess konar gæti nú fyrir komið, 
sem hann yrði ákærður fyrir. En þeir gátu þó ekki 
fengið þau vitni, að þeir gæti verið ánægðir með sögu- 
sögn þeirra; og höfðu þó hræsnarar og njósnarmenn borið 
þeim margt, sem hann átti að hafa talað við eitt eður“ 
annað tækifæri. En allar þær sögur feldu sig óðar sjálf- 
ár, eða voru svo ómerkilegar, að eigi urðu teknar til 
greina. — En nú var þó loks komið fram með eitt atriði, sem 
öllu ráðinu þókti mikið í varið, jafnvel þó það í sjálfu 
sjer væri næsta lítilfjörlegt. Það komu fram tveir menn, 
— líklega af þeim víxlurum eða fjársölumönnum, sen 
hann fáum dögum áður hafði rekið út úr musterinu, — þeir 
eð álitu nokkur orð, sem hann hafði talað við það tæki- 
færi, svo sem svívirðing við musterið, og það því heldur, 
sem þeir höfðu sjálfir orðið fyrir nokkrum halla við það 
tækifæri. Við höfum, vitnuðu þeir, heyrt hann tala allt 
eins og hann setti sig út til þess, að gjöra hið heilaga 
musteri með öllu móti fyrirlitlegt fyrir mönnum. því 
þegar menn heimtuðu af honum kraptaverk til sönnunar 
fyrir þeim myndugleika, sem hann tók sjer í musterint, 
þá svífðist hann ekki að segja: brjótið þetta musteri 
niður, það er að eins byggt af manna höndum, og skal 
jeg eptir þrjá daga liðna hafa reist annað, sem vera 
skal meira enn mannaverk! — þó bar ekki heldur sögu- 
sögn vitnanna algjörlega saman í þessu atriði. Jesús 
hafði að vísu sagt nokkuð á þessa leið. En auk þess 
sem hann hafti talað orðin í allt öðrum skilningi, þá 
voru þau ekki heldur borin með þeirri nákvæmni og 

samhljóðan, að nokkur fylgislaus dómari gæti tekið þau 
til greina. Samt sem áður, af því að orðin voru svo 
hneigslanleg í eyrum Gyðinga, og þess efnis, að hægra 
var að gjöra þau, enn mörg önnur Jesú orð, óvinsæl 
fyrir alþýðu, sem hafði svo óvenjulega mikið álit á helgi 
musterisins, þá þókti ráðinu harla mikið í þetta mál varið. 
Kaífas, sjálfur höfuðpresturinn og formaðurinn, stóð upp 
úr sæti sínu, gekk fram í miðjan þingheiminn, og spurði 
Jesúm: hverju svarar þú upp á vitnisburð þessara manna ? 
Játar þú hann, eða berðu á móti honum? — því gegnir 
þú mjer ekki? Jesús ansaði honum engu orði. Hann 
lofaði þeim að leggja þá þýðingu í þessi orð, sem þeir 
sjálfir vildu. Sjálfur hafði hann ásett sjer, að halda 
ekki nokkra varnarræðu hvorki fyrir þessum dómstóli nje 
hinum rómverska. Gæti hans undanfarið líferni ekki 
talað máli hans, þá gat ekki heldur nein varmarræða 
gjört það. Og því næst hafði hann ásett sjer að líða. 
Honum stóð þess vegna á sama, þó að einhver misgrunur 
hvíldi á honum fyrir það, að eitthvað var hártogað af 
því, sem hann hafði talað. Sá einn, sem hugsar um að 
verja sig, reynir til að koma í veg fyrir þetta. En 
hann átti að láta rægja sig. — Höfuðpresturinn, sem 
bæði þókti sjer minnkun gjörð með þögn hans, og vildi 
„líka, komast hjá miklum umræðum um áður nefnd orð, af 
Því að slíkt tafði tímann meir enn hann vildi, tók það 
til bragðs, sem ekki var vant að gjöra, nema þegar ein- 
hverjum stórglæp var neitað, eða menn höfðu grun um, 
að einhver sögusögn væri röng. Hann skoraði á hann 
með hinu hátíðlegasta ávarpi að segja til þess, hver hann 
væri. — Þetta var það augnablikið, sem Jesús hafði 
lengi sjeð fyrir, þá er skýlaus játning sannleikans skyldi 
baka honum dauðadóíninn ; og þess vegna hafði hann 

allt til þess tíma fremur gefið þá játningu í skyn með 
sínum guðlegu verkum og líkingarfullu orðatiltækjum, 
enn berlega lýst henni yfir. Að margir Ísraelsmenn á- 
litu hann að vera Messías, að sjálfur hann bar ekki á 
móti því, heldur miklu framar með ræðum sínum styrkti 
það álit um sig, að hann fáum dögum áður hafði lofað 
mönnum að kalla upp með það opinberlega, að hann 
væri Messías, allt þetta hlaut Kaífas að vita. Nú var 
allt undir því komið, hvort hann væri það þá í raun og 
veru, eður ekki. — Í ráðinu var það útkljáð mál, að 
hann ekki væri Messías, og gæti ekki verið það. Af ytri 
ásýnd hans þóktust þeir með svo mikilli vissu geta dæmt 
hið gagnstæða, að þeir gátu ekki annað enn álitið játn- 
ingu hans um þennan sannleika, eins og guðlast — glæp 
á móti guðlegri hátign. — Sjálfur haféi hann æfinlega 
vikið því frá sjer, er hann áður hafði verið spurður um 
þetta efni, af því honum þókti enn ekki kominn tími til 
að lýsa því yfir, að hann væri Messías. En nú var hinn 
rjetti tími kominn til þess. Hann var spurður að því 


frammi fyrir ráðinu öllu á þingi saman, af höfaðprest- 


inum, og á svo hátíðlegan hátt, að hann hvorki gat 
látið vera áð svara spurningunni, og, mátti ekki heldur 
svara henni öðru vísi enn ákveðið. Næsta kænleg var 
spurningin, því ef hann játaði henni, hlaut það — svo 
höfðu þeir fastráðið með sjálfum sjer — að baka honum 
dauðadóminn; og ef hann neitaði henni, — wjer gjörum 
þá samt ráð fyrir því, sem er ómögulegt, og viljum 
því heldur segja, ef hann hefði svarað einhverju upp á 
hana óákveðið, — þá hefðu þeir eigi að síður þókzt hafa 
orsök til að fella yfir honum dauðadóminn, þar eð Það 
hefði verið ný sakargipt á móti honum, ef hann ekki 
hefði viljað gefa neitt endilegt svar, þó svo hátíðlega 

væri skorað á hann um það. — Jeg særi þig, segir höfuð- 
þresturinn, við samvizku þína, við hinn dýrasta eið særi 
jeg þig: Svo sannarlega sem hinn Eilífi lifir! segðu 
mjer: ertu Messías, Sonur hins hálofaða Guðs? Já pað 
er jeg, sagði Jesús og bætti því við: þó munuð. þjer 
ekki lengi sjá Þennan mann í þessari mynd; því þegar 
þjer sjáið hann aptur, situr hann næst hásæti Guðs og 
birtist á ljómandi skýum. Með sakleysisins og sannleik- 
ans sigursælu röddu gjörði hann þessa hreinskilnu játn- 
ingu. — löfuóðpresturinn reif í sundur klæði sín: hann 
hefur guðlastað! kallaði hann. Hvað þurfa nú framar 
vitnaleiðslur? — Þjer hafið sjálfir heyrt guðlöstunina 
af hans eigin munni; hvað líst yður! 





Svo höfnm vjer þá, kristnir menn! sjeð og heyrt 
Frelsara vorn frammi fyrir Kaífasi; og hversu mikill og 
vegsamlegur var hann þar í sinni niðurlægingu! Með 
hvílíkri hógværð áminnti hann þann þjóninn, sem af auð- , 
virðilegu drambi saurgaði. hans heilaga andlit með sinni 
ósvífnu hendi! Með hvílíkri einurð og hreinskilni vitnaði 
hann um kenningu sína og vísaði til þeirra manna, sem 
optast höfðu heyrt hana! Og með hvílíkum verðugleika 
og tign vifnaði hann nú um sjálfan sig, að hann væri sá 
hinn fyrirheitni heimsins Frelsari ! Ó, Drottinn vor Jesús 
Kristur! til þín, sem situr nú næst Guðs hásæti, snúum vjer 
huga vorum og þökkum þjer af hjarta fyrir þá hina góðu 
játningu, sem þú gjörðir frammi fyrir dómurum þínum. Já, þú 
ert hinn eilífi Sonur Guðs; það sje vor eina og æðsta hugg- 
un að vita, að þú varst hjer á jörðunni, ert og verður í dýrðinni 
um aldur og að eilífu. Blessaðu hjörtum vorum, Guð Drott- 
inn! þessa vissu, þessa sannfæringu; láttu hana vera vort ljós 
og leiðtoga í lífinu, og vort athvarf og hæli í dauðanum. Amen. 

14. Þjónarnir hæða og spotta Jesúm. 


Ákafinn í höfuðprestinum, er hann vandlætti fyrir 
guðlöstun þá, sem hann svo kallaði játningu Frelsarans, 
var svo mikill, að hann gat ekki annað enn æst upp geðs- 
muni hinna, því heldur sem þeir allir, að minnsta kosti 
flestir, höfðu fastráðið dauða Jesú, Á þeirri ráðstefnu, 
þar sem þókti sanngjörn þessi regla Kaífasar, að menn 
þyrfti ekki að gjöra sjer svo mikla samvizku af því að 
deyða einn mann, þegar almennings velferð útheimti það, 

"á þeirri ráðstefnu var ekki við því að búast, að röddu 
sakleysisins og sannleikans væri sinnt. Og þar að auki skulu 
menn líta á, hve ólíkt það tvennt var; Jesús frá Nazaret, eins 
á sig kominn og hann nú stóð frammi fyrir þeim, og sú hin 
glæsilega hugmynd, sem þeir gjörðu sjer um Messías og Guðs 
Son; og hvernig þessi mikli mismunur hlaut nú eptir játningu 
hans að verka á hugarfar þeirra, sem þegar áður var honum 
svo frá hverft. Þessi fyrirlitlegi maður — því kraptaverk 
hans höfðu þeir eignað Djöflinum -- hvað hafði hann það 
hjer við sig, sem gæti komið þeim, er voru svo veraldlega 
og holdlega sinnaðir, til að álíta, að þeir syndguðust á Guðs 
Syni, þó þeir rjeði hann af dögum? Og væri. hann ein- 
ungis eins og hver annar maður, þá felldi hans eigin 
játning hann. Yfir höfuð áleit Kaífas, að hann ekki 
syndgaði mikið fyrir það, þó hann ljeti drepa einn mann 
saklausan, þegar það var til almennings heilla, eins og 
hann kallaði. Í einu hljóði var því sá dómur feldur: 
að Jesús væri dauðasekur; og með því“ atkvæði var 
þessu næturþingi slitið. Þeir fóru allir hvor heim tl 
sín með því loforði, að þeir skyldi koma snemma 
morguninn eptir til hallar höfuðprestsins; því þá ætluða 
þeir að sjá um, að bandinginn yrði framseldur Píla- 

fusi, og lífláti hans flýtt sem mest; þeir gátu ekki 
heldur þá um nóttina komizt á fund Pílatusar. „ Það lít- 
ur Svo út sem ráðið hafi ekki verið eins fjölmennt um 
nóttina, eins og það var morguninn eptir; líklega hafa 
ekki setið á þessari ráðstefnu nema nokkrir útvaldir menn 
af hinu mikla ráði. Þar eð þá enn ekki var kominn tími 
til að kalla saman gjörvallt ráðið, sem málið hlaut að 
berast upp fyrir, og sem átti að segja álit sitt um, hversu 
því skyldi koma í höndur Pílatusar, þá kvaddi Kaífas þá 
ráðherra, sem hjá honum höfðu verið, til þess að taka á sig 
náðir það eptir var nætur. — Þegar þeir voru farnir í burtu, 
varð Jesús, það sem eptir var næturinnar, að þola hinar 
svívirðilegustu smánanir af hinum auðvirðilegu og miskun- 
arlausu lögregluþjónum. Undir eins og þeir heyrðu dóm- 
inn, sem ráðið hafði felt, og að honum var gefið það helzt 
að sök, að hann hafði sagt sig að vera Messías, en reynzt 
að vera svikari og guðlastari, þá voru þeir hinir fyrstu, sém 
Í stað þóss að sýna honum þann heiður og virðingu, sem 
Messíasi bar, fóru að hafa í frammi við hann meingjörðir 
og smánanir. Já, það er ekki ólíklegt, að meðal þessara 
manna hafi jafnvel verið sumir þeirra, sem fáum dögum 
áður höfðu tekið undir lofsöng lýðsins, og sem vildu nú 
eins og hefna sín á honum fyrir það, að þeir höfðu látið 
hann gabba sig. Þeir hræktu þá í andlit hans, birgðu 
fyrir augu honum, slóu hann með knefum og sköptum og 
Sögðu við hann í háði: láttu nú sjá, spámaður Messías, 
nafngreindu manninn! hver var það, sem barði þig? Þann- 


is varð hann að sæta höggum og heyra hvort háðyrðið á 
fætur öðru. 





Þegar Kaífas og gjörvallt ráðið dæmdi Jesúm dauða- 
*tkan, þá var það að vísu hatrið og mannvonzkan, sem 

þrýsti þeim til þess, en eigi að síður var það samkvæmt 
Guðs fyrirhugaða ráði. Hans hugsanir voru að sönnu ekki 
þeirra hugsanir, og þeirra vegir ekki hans vegir, heldur svo 
miklu sem himininn er hærri enn jörðin, svo miklu hærri 
voru. hans vegir þeirra vegum og hans hugsanir þeirra hugs- 
unum. Þeir höfðu illt í hyggju við Jesúm, en Guð á- 
setti að snúa því til góðs, til að gjöra það sem nú er 
framkomið, að halda mörgu fólki við lífið. Kaífas hafði 
gefið Gyðingum það ráð, að það væri gagnlegt, að einn 

maður dæi fyrir lýðinn; og þetta ráð hafði hann gefið 
löngu áður á ráðstefnu hinna æðstu presta og Farísea, 
þegar þeir voru ráðalausir með Jesúm og spurðu: hvað 
eigum vjer að gjöra, því þessi maður gjörir mörg jarð- 
teikn? Ef vjer sleppum honum svona, munu allir trúa 
á hann, og svo koma Rómverjar og taka land vort og 
borg. Þá var það að Kaífas sagði: þjer vitið ekkert og 
hugleiðið ekki að það er betra, að einn maður deyi fyrir 
fólkið, svo ekki fyrirfarit öll þjóðin. Og þetta — svo 
segir hinn heilagi Jóhannes — talaði hann ekki af sjálf- 
um sjer, heldur spáði hann, af því hann var æðsti prest- 
ur það árið, að Jesús myndi deyja fyrir þjóðina. Þannig 
framkvæmdu hjer ráðherrar Gyðinganna, sjálfum sjer ó- 
afvitandi, ráðsályktun hins eilífa Guðs; því svo elskaði 
Guð syndugt mannkyn, að hann hafði frá eilífð fyrir- 
hugað að senda því sinn eingetinn Son og selja hann í 
dauða, til þess að hver sem á hann trúir ekki skyldi 
fyrirfarast, heldur eignast eilíft líf. Og þegar vjer nú, 
kristnir menn! íhugum þessa elsku vors himneska Föð- 
urs, og. skoðum hvað það kostaði hans elskulegan Son, að 
framkvæma Föðursins vilja oss til frelsis og sáluhjálpar, 
hversu ætti það þá ekki að þrýsta oss til að elska hann, 
sem elskaði oss að fyrra bragði!  Dauðadómurinn er nú 

feldur yfir Frelsara þínum, kristinn maður! en gættu 
þess þá hvílíkri háðung og kvöl hann hjeðan í frá mætir, 
uns hann lætur sitt líf á krossinum. Gakk til hallar 
Kaífasar og sjáðu, hversu þar kemur fram á Frelsara þín- 
um spádómur Esajasar: Jeg snjeri baki mínu að þeim, 
sem. slóu mig og kinn minni að þeim, sem reyttu mig; 
eg birgði ekki mína ásjónu fyrir smán og hrákum. Ó, 
vor herra Jesús Kristur! þú sem hefur borið vorar syndir 
á þínum líkama, láttu hjörtun í brjóstum vorum vikna 
af því, sem þú líður fyrir vorar sakir; þar sem vjer nú 
horfum á þig, heilagan og rjettlátan, hæddan og smánaðan 
fyrir syndir vorar, þá láttu það þrýsta oss til að elska 
big og aðhyllast þig einan, þrýsta oss til að ástunda af 
fremsta megni að vegsama þig með verkum vorum. Þá 
muntú á síðan sæma oss þeirri vegsemd og dýrð, er þú 
keyptir oss til handa, með því að þú barst þá smán, 
sem vjer höfðum sjálfir verðskuldað að bera vegna synda 
Vorra. Amen. , 


15. Önnur ráðstefna prestanna yfir 
Jesú. 


Þegar um morguninn hafði ráðið aptur komið sam- 
an miklu fjölmennara, enn kveldinu fyrir. Glæpamálið 
Var þá af nýju tekið fyrir, Jesús leiddur fram og spurð- 
ur, hvort hann stæði við það, sem hann hafði áður sagt, 
að hann væri Messías. Segðu „oss sannleikann! sagði 
höfuðprestyrinn. — þó að jeg segi yður hann, svaraði Jesús, 
þá trúið þjer mjer ekki betur fyrir það. Og því síður 
munduð þjer svara mjer, ef jeg spyrði yður, hvers vegna 
bjer trúið mjer ekki. Jeg er á valdi yðar; og láta mig 
lausan viljið þjer ekki. Samt er því svo * varið í raum: 

og veru: þessi maður, sem þjer hafið nú svo rangt á- 


lit á, skal þó öðlast sæti næst hásæti Guðs. — Ertu þá 
Messías? spurðu þeir allir. — Já, það er jeg, svaraði Jes- 


ús. Nú heyrðu þetta einnig þeir, sem ekki höfðu verið 
við ransóknina um nóttina. Þeir staðfestu þá dóm með- 
bræðra sinna: framar þarf ekki vitna við; menn geta nú 
leitt hjá sjer allar ransóknir; hans eiginn vitnisburður 
fellir hann: hann er dauða sekur. — Æðsti dómstóll 


Gyðinga dæmdi nú Jesúm svikara í hinu helgasta máli, 


— dæmdi hann að vera guðlastara. Það leit þá svo 
út sem á honum hvíldi hinn mesti.glæpur, sem nokkur 
Ísraelsmaður gat framið. þessi játning hans gjörði hann 
miklu verri í augum þeirra, enn þó hann hefði verið 
annaðhvort heiðingi, eða tollheimtumaður. Hann hafði 
tekið sjer tignarnafn þess manns, sem þeir væntu að 
verða myndi guðlegur frelsari. Og hann var, ef til vill, 
hinn fyrsti, er gjörði sig sekan í þessum glæp. Gjörvallt 
ráðið hafði líka í einu hljóði dæmt hann að vera guðlastara. 
Ákafi og hleypidómar höfðu nú bundið svo fyrir augu 
þeim, að þeir skéldu ekki annað sjálfir, enn að hann 


"væri svikari; og ekki mega menn álíta, að þeir hafi hugs- 


að að hann væri Messías, og þó útskúfað honum. Að 
kannast við hann sem Messías, til þess þurfti hreinskilna 
ransókn af þeirra hálfu; en andstygð sú, sem þeir höfðu 
á kenningu hans og hegðun, hafði gjört þá með öllu ó- 
hæfilega til þess. — Nú var hann þegar álitinn sekur í 
hinum vesta glæp. Og ef að dómur ráðsins var sannur, 
þá hefði hann verðskuldað líflát, og það hið kvalafyllsta 
líflát, því eptir hugmyndum þeirra var þetta guðlast hegn- 
ingarverðara enn allt annað, og átti eptir lögum þeirra 
að hegna því með grýtingu. En það leiddi nú af stjórn- 
artilhögun þeirri, sem Gyðingar höfðu undir yfirráðum 


sg 

Rómverja, að annaðhvort urðu þeir að Þiðja landshöfð- 
ingjann um leyfi, til að fullnægja dóminum eptir lögum 
þeirra, eða þeirsurðu að fela honum á höndur að full- 
Mægja honum með rómverskum stríðsmönnum. Þeir völdu 
hú heldur síðara veginn, því þá þóktust þeir miklu síð- 
ur eiga það á hættu að verða óvinsælir af alþýðu, og 
verða álitnir sem ofsóknarmenn Messíasar. Því það leit 
þá helzt svo út, sem Pílatus hefði látið taka hann til 
banda eins og upphlaupsmann, til að tryggja frið í land- 
inu og gæta rjettinda keysarans; þar eð fæstir vissu hinn 
rjetta gáng í málinu, og að það var ráðið og prestarnir, 
sem höfðu látið handtaka hann og framselja. En undir 
eins „og málið var á annað borð komið í höndur Pílatusi, Þá 
þurftu þeir ekki framar að kvíða neinum bríxlyrðum, sem 
lýðurinn mundi annars ekki hafa sparað við þá; og á hinn 
bóginn líka minna uppþoti og háreysti, því Pílatus hafði 
nóg ráð til að sefa allt þess konar. Málið varð og Jesú 
til enn meiri vanvirðu, er hann var meðhöndlaður sem 
upphlaupsmaður, og varð ekki einúngis að sæta hegningu 
fyrir guðlast, heldur líka fyrir upphlaup. Þeir gátu þá 
líka þeim mun heldur kastað honum því í nasir, því það 
var nokkuð satt í því, að, ef hann væri Messías, ætti hann 
fyrst að frelsa sjálfan sig, og síðan þjóðina frá yfirráðum 
og valdi Rómverja. Það leit líka svo út fyrir manna- 
sjónum, sem síður væri hætt við því, að Gyðíngum myndi 
Nokkurn tíma koma til hugar, þó þeir rifjuðu upp fyrir 
sjer Verk hans og kenningu, að álíta hann saklausan, 
Þegar þeir sáu hann deyddan á svo svívirðilegan hátt af 
Rómverjum, heldur enn ef hann hefði verið líflátinn af 
beim sjálfum með minni vanvirðu. Þannig hugsuðu þessir 
Oddvitar Gyðinga málið með sjer; og til þess að draga 
ekki tímann, þá slitu þeir ráðstefnunni undir eins og þeir 

höfðu heyrt játningu hans í annað sinn, og mikill fjöldi 
þeirra fór svo snemma, sem þeim þókti hlýða, til hallar 
landshöfðingjans, sem optast var í Jerúsalem meðan há- 
tíðin stóð. — Pontius Pélatus, sem af keysaranum var 
settur landshöfðingi, var maður, sem ekki ljet sjer svo 
annt um að hafa hylli prestanna eða þjóðarinnar. Hann 
hafði áður sýnt það við ýms tækifæri, að hann ljet ekki 
svo auðveldlega snúa sjer, þegar tign keysarans og hugs- 
unarháttur þjóðarinnar var hvort á móti öðru. Að hræsna 
fyrir keysaranum var hans veika hlið, eins og flestra róm- 
verskra landshöfðingja, og gjörði hann opt meira að því, 
enn trúarbrögð og lög þjóðarinnar leyfðu honum; því það 
var þó stjórnarregla Rómverja að skerða þau ekki. Að 
undanteknu nokkru stríðlyndi við þá, sem hann þorði til 
við, og hræsni fyrir þeim, sem hann var hræddur við, 
þá lítur svo út sem hann hafi eigi verið vonóur maður, 
og, eptir því sem vænta mátti um þær mundir, allgætinn 
og rjettvís. Kaífas hlýtur að hafa verið vinur hans, því 
hann var allt af höfuðprestur svo lengi sem Pílatus sat 
að völdum, en áður hafði verið skipt um þá á hverju ári. 


Hjer heyrum vjer þá enn aptur, kristnir menn! að 
Drottinn vor Jesús Kristur ítrekar þá játningu. sína fyrir 
gjörvöllu ráði Gyðinga, að hann sje Mesias, heimsins 
Frelsari, sem setjast skyldi til hægri hliðar guðlegri há- 
tign á hæðum. Og vjer viljum ekki spyrja, hvers vegna 
dómarar hans vildu ekki trúa orðum hans, hvernig hann, 
sem kóminn var til að færa heiminum frið og frelsi, gat 
átt svo beiska og hatursfulla fjandmenn, að þeir ekki 
hættu fyr, enn blóð hans kom yfir þá og börn þeirra; 
því það var eðlilegt, að höfðingi myrkursins æsti Upp 
. þjóna sína á móti honum, sem kominn. var til að eyða 

myrkranna veldi. En vjer viljum snúa oss í bæn til 
hans, sem gjörði hina góðu játningu fyrir gjörvöllu ráði 
Gyðinganna, og biðja hann að gefa oss náð til að trúa 
Svo játningu hans, að vjer, eins og postuli hans Páll 
segir, metum nú tjón fyrir Krists sakir sjerhvað, sem vjer 
áður töldum vorn ávinning; já, að vjer álítum allt fyrir 
tjón hjá því ágæti, að vaxa í þekkingu á Jesú Kristi vor- 
um Drottni, svo að vjer getum öðlast hans náð og lifað 
í sameiningu við hann, fyrir trúna á hans pínu og dauða. 
Og því heldur sem vjer megum játa um oss, að vjer 
eigi höfum sinnt játningu Frelsara vors, ekki sýnt þess 
merki meó breytni vorri, að vjer höfum trúað henni, þess 
innilegar viljum vjer nú biðja Guð að styrkja oss til að 
gjöra það framvegis, að votta það með verkum vorum, 
að vjer bæði vitum og trúum, að Jesús Kristur hafi í 
heiminn komið til að kenna oss veg vorrar sáluhjálpar, 
en hafi svo sezt til hægri hliðar guðlegri hátign á hæðum, 
eptir það hann með dauða sínum hafði hreinsað oss af 
syndum vorum. Já, Drottinn vor Jesús Kristur, hjálpaðu 
oss til að aðhyllast þig svo, að vjer getum sagt: jeg 
lifi nú ekki framar, heldur lifir Kristur í mjer, og það 
Jeg lifi í holdinu, það lifi jeg í trú Guðs Sonar, sem 
elskaði mig og gaf sig sjálfan út fyrir mig. Amen. 


16. Törun og afdrif Júdasar. 

Eitt atvik, sem lýsti berlega sakleysi Jesú, en sem prest- 
arnir leyndu, og ekki varð mönnum ljóst fyr enn eptir 
dauða hans, var iðrun og játning Júdasar. Svo illur sem 
Júdas var, þá var hann þó ekki orðinn svo gjörspilltur, 
að hann eigi gæti iðrast. Menn verða að rába það af 
öllum kringumstæðum, að honum hefur upphaflega ekki 
komið það til hugar, að Jesús myndi verða til 

dauða dæmdur, og því síður að dóminum yrði fullnægt. 
Líklega hefur hann ímyndað sjer, að Jesús myndi í þetta 
sinn, eins og áður, skjóta sjer undan öllum háska. En 
þegar hann sá, að prestarnir sóktu málið með þeirri á- 
kefð, að eigi leit út fyrir, að Jesús myndi sleppa úr hönd- 
um óvina sinna, þá vaknaði hjá honum samvizkan. Gjald- 
ið, sem hann hafði fengið fyrir svikin, og sem honum í 
fyrstunni þókti svo aðgengilegt, varð með hverri stundu 
æ fyrirlitlegra í augum hans; því nú sá hann að menn 
notuðu sjer sem bezt þeir gátu svik hans, en virtu sjálf- 
an hann eins og hrakmenni, sem ætti framar engar þakkir 
skilið, er hann hafði út tekið gjaldið fyrir svikin. Hann 
hafði þau þrjú ár, sem hann hafði verið með Jesú, heyrt 
svo mikið talað um gæzku og rjettlæti, reynt svo mörg 
dæmi um góðvilja og gæzku hjá herra sínum og kennara, 
og sjálfur sjeð svo margt mikið og guðdómlegt hjá hon- 
um.“ Þá settist líka að honum hugvekja sú, sem kennari 
hans hafði gefið honum daginn áður, ög daginn þar á 
undan. Svarið upp á ávarp hans, þegar hann sveikst 
að honum, hafði, hvernig sem hann reyndi til að hrinda 
því frá sjer, sært svo hjarta hans, að hann fyltist sorg og 
gremju í stað þess að fagna árangrinum af svikum sín- 
um. - Hann var nú búinn að slíta allt fjelag við læri- 
sveinana, Og Var SVO hataður af þeim, að hann gat ekki 
litið upp á nokkurn þeirra; sá því ekki annað fyrir sjer 
um æfi sína enn fyrirlitningu og samvizkubit. Eða hver 
önnur betri úrræði láu fyrir honum? Átti hann að koma 
sjer í mjúkinn hjá prestunum? Hinir 15 ríkisdalir var 
allt og sumt, sem hann gat vænt af þeirra hendi. Gat 
hann vænt þakka af þjóðinni? Glæpur hans hlaut að 
komast upp, og þá gat enginn, sem ann Jesú, annað enn 
formælt honum. Hvaða hugmynd sem hann kann að hafa 

gjört sjer um tign Jesú sem Messíasar, þá hlaut hann þó 
að minnsta kosti að álíta hann sem spámann, sem sak- 
lausan og helgan mann; og þegar jafnvel Heródes kon- 
ungur, sem hafði einmitt þessa sannfæringu um Jóhannes 
Skírara, fann til samvizkubits fyrir það, að hann hafði 
látið drepa hann, hvernig gat þá Júdas annað enn fundið 
til þess, hann, sem vissi svo miklu meira um Jesús, og 
hafði lifað í svo nánu sambandi við hann? — Tórun og 
því næst örvænting er hvorttveggja næsta fljótt til að 
yfirbuga manninn, þegar ekkert er framar, sem getur villt: 
huga hans eða haft af fyrir honum. Júdas var nú stadd- 
ur í þeim vanda, sem hann aldrei hafði verið. í áður. 
Nú var hann ekki lengur lærisveinn; allar þær vonir 
horfnar, sem hann og hinir lærisveinarnir höfðu svo fast- 
lega byggt upp á; nú var enginn Messías framar. Og 
þó Jesús hefði svo verið það, hvers gat þá Júdas vænt 
af honum? — Gramur í geði gengur hann þá til höfuð- 
Prestsins og ráðherranna, sem hann hafði samið við um 
svikin. Þarna hafið þjer aptur peninga yðar, — sagði hann 
með auðsjáanlegasta samvizkubiti, og ætlaði að afhenda 
þeim aptur þá 15 ríkisdali, — jeg hef breytt á móti 
betri vitund, jeg er svikari og sekur í dauða rjettláts 
manns! — Hvað varðar okkur um það? sögðu þrestarn- 
ir og ráðherrarnir, þú verður að sjá fyrir því! — Júdas, 
sem gramdist það enn meir, er þeir eigi vildu taka apt- 
Ur við peningunum, og var nú dæmdur svikari bæði af 
þeim og sjálfum sjer, en var vonlaus um að hann gæti 
bætt fyrir glæp sinn aptur, vill ekki sjálfur hafa pening- 
ana, Og fleygir þeim saman við musterispeningana. — Lík- 
lega hefur hann haft einhverja óljósa hugmynd um það, 
að ef peningunum væri varið til einhverrar guðlegrar, 


brúkunar, þá myndi það gjöra synd hans nokkuð minni. 

— Nú fóru að bera fyrir hann fælingar, sem skelfðu huga 
hans. Hann sjer hvernig ætlar að fara fyrir Jesú, og 
veit að það er svikum sínum að kenna. Þá tilhugsan 
getur hann ekki þolað; lífið verður honum of þungt, svo 


„ hann fer og hengir sig. 





Þegar vjer setjum oss fyrir sjónir lífsferil Frelsara 
vors, sjer í lagi pínu hans og dauða, þá horfum vjer 
svo að segja á hvorttveggja í senn, bæði hæð og dýpt 
mannlegs eðlis; því annars vegar sjáum vjer hinar feg- 
urstu og háleitustu dygðir, sem mannlegu hjarta er unnt 
að sýna, og hins vegar allt hið syndum spilta eðli manns- 
ins, í frá þess minnsta breiskleika til þeirra lasta og ó- 
dygða, sem svívirða og niðurlægja manninn mest. Vjer 
höfum opt átt kost á því hjer að framan í píningarsögu 
Frelsara vors, að virða fyrir oss hans háleitu dygð, sem 
birtist æ því meiri og guðlegri, sem mennirnir ofsóktu 
hann meir með hatri og vanþakklæti. Vjer höfum sjeð 
hversu guðdómlegur hann var í orði og anda, þegár Jú- 
das, hans eiginn lærisveinn, kom til hans í flokki fjand- 
manna hans, og sveik hann í höndur þeim með kossi. 
Vjer höfum sjeð með hversu viðkvæmu ástríki Drottinn 
vakti honum þá huga um hans svíyirðilega athæfi, er hann 
sagði: Júdas, svíkur þú Mannsins Son með kossi? — 
Sá hinn heilagi og rjettláti fór þá ekki fleiri orðum um Jú- 
das og óhæfuverk hans. En heimurinn hefur svo tekið 
við, og heimurinn hefur dæmt Júdas. Mennirnir hafa 
gjört sjer far af því, að lýsa honum sem heimsins mesta 
glæpamanni. Heilög ritning segir þó sjálf um hann: 
þegar hann sá, að Jesús var til dauða dæmdur, iðraðist 
hann eptir það, sem hann hafði gjört. Snúðu því aug- 
um þínum frá Júdasi, kristinn maður! líttu þeim í kring- 


67 


um þig og vittu hvort þú í heiminum, sem fordæmir 
Júdas, finnur ekki marga Júdasar líka, sem ekki horfa í 
að selja hið allra helgasta fyrir 30 silfurpeninga. Hefur 
ekki sá kysst kossi Júdasar, sem var svo' svikull, að 
hann af eigingirni eða sjálfselsku gat slitið trygð við 
gamlan vin, ljek sjer svo að hreinskilni hans og ljóstaði 

upp hans leyndarmálum? Hefur ekki sá kysst kossi Jú- 
 dasar, sem heimurinn nefnir hórkarl, sá er rauf hinn 
heilaga sáttmála, sem hann hafði gjört fyrir altari Drott- 
ins, til þess að geta látið eptir girnd sinni; en kjassaði 
þó eigi að síður konu sína, til að fela fyrir henni glæp 
sinn og meinsæri? Kyssir ekki kossi Júdasar sá hinn 
lastafulli hneigslari, sem setur sig út til þess að tæla 
sakleysið, að svipta það gæfu og sóma, en baka því 
gremju og smán um alla æfi? Kyssir ekki kossi Júdasar 
sá hinn fláráði hræsnari, sem gengur brosandi á móti 
Þeim, sem hann öfundar eða hatar í hjarta sínu, sem 
leggur snöru og grefur gröf mitt í því hann með fagur- 
gala segir, að sá skuli koma sæll, sem hann ætlar að fella? 
Júdas iðraðist, segir guðsorð. En hvað gjöra hinir, krist- 
inn maður? Þeir lifa í gleði og glaum, minnast varla 
synda sinna, eða hælast um, hve vel þeir hafi komizt 
frá þeim. Þeir hafa ekki iðrast þeirra. Hvernig stendur 
þá Júdas í samanburði við þá? Á krossinum bað Frels- 
arinn fyrir óvinum sínum; þar hefur hann líka beðið sinn 
himneska föður fyrir sálu síns hrasaða lærisveins. Amen. 


17. Prestarnir kaupa akur af potta- 
smið. 


Prestarnir höfðu sjeð, að Júdas skildi við þá með 


mikilli örvæntingu, og vakti það þeim grun um að hann 
Á 

hefði eitthvað illt í hyggju. Þeir höfðu líka frjett hvað 
hann hafði gjört af peningunum. Nú taka þeir þá ráð 
sín saman, hvað gjöra skuli við þessa peninga. Af því 
að þeim hafði verið fleygt saman við musterispeningana, 
sýndist sem þeir ætti að leggjast við musterissjóðinn; 
en þeim þókti það ekki eiga við. Það eru þeir pening- 
ar, Sögðu þeir, sem hann hefur svikið hann fyrir í hönd- 
ur oss: kaupgjald svikara megum vjer ekki láta saman 
við musterisgjafirnar. Þeir ákvörðuðu þá þess vegna til 
sjerstaklegrar brúkunar. Þeir keyptu fyrir þá legstað til 
greptrunar heiðingjum, sem tekið höfðu Gyðinga trú og 
sem kynnu að deyja í Jerúsalem; það var akur einn, 
sem pottasmiður hafði átt. — Það væri lítið í þetta atvik 
varið, ef það hefði ekki líka orðið til þess að sanna og 
auglýsa sakleysi Jesú. Afdrif Júdasar og einmitt líka 


þetta atvik urðu fljótt hljóðbær. Menn sögðu frá því, 


hvað gefið hefði tilefni til þessa kaups, og fyrir hvaða 
peninga akurinn hefði verið keyptur. Það lítur svo út, 
sem prestarnir hafi þókzt af því, hvað hugsunarsamir 
þeir voru í þessu, þar sem þeir vildu heldur verja pen- 
ingunum til þessa kaups, enn láta þá í guðskistuna. 
Með þessum hætti barst það fljótt út, að Júdas hefði 
sjálfur ráðið sjer bana, og spannst út af því mikið um- 
tal og eptirgrennslan. Menn vildu fá að vita öll atyik 
við dauða hans og tilefnið til hans; og þegar öll svikin 
komu með þessu móti smátt og smátt í ljós, þá fóru 
menn að hugsa og tala margt, sem prestunum hlaut að 
vera miður geðfelt. Menn kölluðu akurinn, sem keyptur 
var fyrir þessa peninga, Blóðakur. Og hver gætinn mað- 
ur sá það að allur þessi atburður, að því leyti sem snerti 
hina 30. silfurpeninga og Blóðakurinn, var auðsjáanlega 
afmálaður á þessum mjög merkilega stað hjá einum 

gömlum spámanni. Í einni af sjónum Sakkaríasar spá- 
manns talar Ísraels hirðir á þessa leið: Jeg hafði sagt 
við þá: ef yður svo sýnist, þá teljið fram eins mikið 
le og yður þykir jeg verður; annars skuluð þjer sleppa 
bví. Og þeir vógu eins mikið og þeim þókti jeg verð- 
ur, 80 silfurpeninga. Og Jehóva sagði við mig: fleygðu 
hví í pottasmiðinn, -— þessu merkilega kaupgjaldi, 
sem þeim þókti jeg verður! Og jeg tók hina 30 silfur- 
Deninga og fleygði þeim í Drottins lús til pottasmiðsins. 





Eins og útlendir menn og heiðingjar áttu ekki vís- 
an, legstað í hinni helgu borg á Gyðingalandi, fyr enn 
búið var að kaupa þeim hann fyrir hina 80. silfurpeninga, 
sem Drottinn var seldur fyrir, eins áttum vjer ekki held- 
ur, sem Guði vorum svo fráhverfir og fjarlægir vegna 
synda vorra, vísan hvíldarstað í hinni himnesku Jerúsalem, 
fyr enn búið var að kaupa oss hann áður fyrir hina sömu 
peninga. Þegar dagserfiði þitt er hjer á enda, kristinn 
maður, getur þú þá huggað þig með þeirri von, að þú 
fáir komizt til hvíldar Guðs barna á himnum? Þar sem 
Drottinn í dæmisögu sinni talar um þjóninn, sem skuldaði 
konungi sínum afarmikið sje, en hafði alls ekkert til að 
borga með, er þá ekki þessi þjónn dæmi upp á þig, 
dæmi upp á einn og sjerhvern af oss, og oss alla til sam- 
Ans?  Ejgum vjer ekki allir skuld að gjalda, og hana 
SR mikla, að vjer aldrei getum gjört oss von um að 
ljúka henni, aldrei vænt fyrir vorn eiginn tilverknað að 
komast til hvíldar í híbýlum vors himneska Föðurs? Guð 
heimtar af oss, að. vjer hlýðum honum í hverri stöðu, 
sem hann setur 08s í, að vjer fullnægjum öllum þeim 
skyldum. sem viðskipti vor við aðra menn leggja oss á 
herðar. Höfum vjer nú gjört það? Höfum vjer ekki 

samið oss að háttum heimsins, heldur kappkostað að 
gjöra Guðs góðan og algjörðan vilja? Guð heimtar að 
vjer elskum náungan eins og sjálfa oss, og að allt sem 
vjer viljum að aðrir gjöri oss, það gjörum vjer þeim 
einnig. Er nú þetta líka aðferðin sem vjer höfum? 
Erum vjer hvor öðrum innilega vinveittir í bróðurlegum 
kærleika? Auóðsýnum vjer nánustu vinum vorum ein- 
læga elsku, hógværð, umburðarlyndi, svo að friður og ein- 
drægni byggir hvervetna á heimilum vorum, og breiðir 
þaðan blessun sína út í mannlífið? — Hvernig hyggur þú, 
maður, til þess, er þú átt að svara þessum og þvílíkum 
spurningum, þegar hjerverutími þinn er á enda, og hvíld- 
artíminn á að taka við? Hefur ekki Ritningin satt að 
mæla, er hún segir, að hver einn munnur skuli verða 
orðlaus, og allur heimur sakfallinn við Guð? Er það 
ekki svo, að fjöldi og stærð synda vorra gjörir aðskilnað 
milli Guðs og vor? Og væri nú engrar náðar og fyrir- 
gefningar að vænta, hvað mundi oss þá verða til um 
hvíldarstað hjer efra í híbýlum Hans, sem sagt hefur til 
hinna þverbrotnu, að þeir aldrei skyldi fá að komast til 
hans hvíldarstaðar? Skilst þjer þá ekki að svo myndi 
fara fyrir oss öllum, sem brjótum svo margfaldlega á 
móti Guði, ef miskun hans hefði ekki ráðið betur úr? En 
hann, sem sagði: í míns föðurs húsi eru margar vistar- 
verur, hann sagði líka: komið. til mín allir þjer, sem 
mæddir eruð undir byrði synda yðar, jeg skal veita hvíld 
sálum yðar. Já, það er Drottinn vor Jesús Kristur, sem 
niðurbraut skilrúmsvegginn milli Guðs og manna, sem 
sætti oss við sinn himneska föður, með því að hann gaf 
út sitt líf til lausnargjalds fyrir oss alla; hann hefur 
eitt sinn, eins og æðsi prestur, gengið með sitt eigið blóð 
inn í hið allra helgasta og afrekað oss eilífa endurlausn; 

Svo að vjer, sem vorum fjarlægir Guði og máttum ekki 
nærri honum koma vegna synda vorra, vjer fengum frið 
við hann og hvíld hjá honum fyrir pínu og dauða Drott- 
ins vors Jesú Krists. þess vegna getur sjerhver sann- 
kristinn maður sagt á sinni dauðastundu: „Því lofa jeg, 
Lausnari! þig, sem leystir úr útlegð mig; hvíld næ eg 


Náðarspakri nú í miskunarakri“. Amen. “ 


18. Gyðingar kæra Jesúm fyrir 
Pílatusi, 


Dagurinn, er Gyðingar ætluðu að draga Jesúm fyrir 
dóm Pílatusar, war haldinn heilagur vegna þeirra fórn- 
færinga og fórnarveizla, sem fóru fram eptir páskamál- 
tíðina, sem hafði verið haldin daginn áður; líka byrjaði 
helgin þá um kveldið þann sama dag. Þess vegna máttu 
ekki prestarnir og ráðherrarnir ganga sjálfir inn í höll 
Pílatusar, til að framselja hónum Jesúm til refsingar. 
Þeir hjeldu að þeir myndi saurgast, ef þeir á þessum 
degi gengi inn í hús rómversks manns.“ Eptir bón þeirra 
kom þá Pílatus út, því í þess konar efnum fóru menn 
ekki fram á það við Gyðinga, sem gagnstætt var siðum 
þeirra. — Það er engan veginn líklegt, að svo. fjölmenn 
og göfugleg ráðsamkoma, eins og þessi var, þar sem 
höfuð resturinn sjálfur var formaður, hafi sjálf farið til 
fundar 375 landshöfðingann með sjerhvern. óbótamann, 
sem Átti 46 framselja honum: þeim murí meir mátti því 
Pílatusi bregða við, að sjá þá svo marga saman Óg svo 
snemma fyrir utan höllina. Var það ljós vottur þess, 
að þeim þækti á miklu ríða líflát þessa bandingja. Og 
Menn þurfa ekki að efa, að einmitt fyrir það að þeir 
komu svo fjölmennir til fundar við Pílatus, þá hafa þeir 

gjört sjer von um, að hann myndi því síður halda langa 
ransókn í málinu, heldur strax staðfesta dóm svo göfugra 
höfðingja og láta þegar fullnægja honum. En Pílatus 
skipti sjer ekki mikið af þessu atriði. Án efa hefur 
hann áður heyrt talað um þennan bandingja, og gefið 
sjálfur, ef til vill, samþykki sitt til þess að hann væri 
handtekinn.  Orórómurinn hafði nú á þriðja ár gjört 
hann alþektan bæði í landinu sjálfu og erlendis; hann 

hafði borizt til hallar Heródesar; og á öllum hátíðum 
varð svo margrætt um Jesúm í Jerúsalem, að menn geta 
ekki annað ímyndað sjer, enn að Pílatus hafi eitthvað 
vitað til hans. Og þó ekkert annað hefði vakið athygli 
hans, þá hlaut þó að minnsta kosti síðasta innreið hans 
í Jerúsalem að hafa gjört það. Og þrátt fyrir allt það, 
seni hann hafði heyrt talað um hann, hlaut það þó að 
hafa vakið hjá Pílatusi fremur gott álit á Jesú, að aldrei 
hafði hann valdið neinum óeyrðum, sem optast eru þó 
vanar að vera því samfara, er menn vilja safna sjer á- 
hangendum í trúarefnum. — Pílatus gekk út á svæði 
eitt fyrir utan höll sína, og þegar hann sá þar annars 
vegar bandingjann fyrir framan sig, og hins vegar ráðið 
allt, er ákærði hann, þá spurði hann það: hverjar sakir 
þeir hefði að bera gegn þessum manni? Það hlyti að 
vera eitthvað meir enn minna fyrst þeir væri allir komnir 
svo snemma. — Það er sannast að segja, að það er 
mikill glæpamaður, svöruðu þeir.  Vjer hefðum sjálfir út- 
kljáð málið, án þess að gjöra þjer ónæði með því: en 
bæði er glæpurinn mjög mikill, og svo er hann þess 
eðlis. — Jeg vil helzt lofa yður, svaraði landshöfðinginn. 
fyrst bjer eruð búnir að ransaka málið, að dæma honum! 
þá hegningu, sem lög yðar áskilja. — Hvernig máttum 
wjer. svöruðu þeir, af eigin ramleik láta hann sæta því 

lífláti, sem vjer álítum að hann hafi unnið til? Það er 
þess konar mál, að vjer gátum ekki annað enn skorað 
á þig að fullnægja dómnum. — Pílatus vildi helzt vera 
laus við þetta mál. Það var eins og hann grunaði, að 
það snerti, eitthvað trúarbrögðin; og af þess konar mál- 
um vildi hann sízt skipta sjer, heldur láta þá eiga um 
það sjálfa. Það kom honum sízt til hugar, að málið 
snerti upphlaup eða nokkuð þess konar, sem skerti yfir-- 
ráð og rjettindi Rómverja, bæði af því að hann að und- 
anförnu hafði aldrei heyrt neitt þess konar um Jesú, og 
líka af því hann þekkti Gyðingaráðið of vel til þess, að 
hann gæti ætlað þeim eins árvakra hollustu við þeirra 
rómverska drottnara, eins og þeir við þetta tækifæri ljetu 
í veðri vaka. Hann sá það líka fljótt af ýmsum atvik- 
um, hversu gramir og uppvægir þeir voru á móti band- 
ingjanum. Hvað gat hann því betur gjört, enn vísað 
málinu frá sjer, af því hann áleit það ekki svo merki- 
legt, og sem hann þá vildi lofa þeim sjálfum að útkljá, 
fyrst það á annað borð var ekki lífleysissök? En þeg- 
ar þeir fylgdu því fast fram, að málið væri svo áríðandi, 
að hann svo sem æðsti dómari hlyti að staðfesta dóm 
þeirra og láta fullnægja honum, þá tók hann málið að 
sjer, jafnvel þó honum væri það nanðugt. Hann bað þá 
láta sig heyra ákæru þeirra. — Vjer vitum með sanni, 
sögðu þeir, að þessi maður hefur óeyrðir í huga. Hann 
sPanar þjóðina upp, með því hann telur mönnum trú um, 
að: þeir þurfi ekki lengur að gjalda keysaranum skatt, 
því slík kúgun segir hann að ekki megi eiga sjer stað, 
fyrst að Drottins Smurði, Ísraels konungur, sje kominn; 
og þessi konungur þykist hann sjálfur vera. 

Látum oss nú, kristnir menn, ganga á eptir Frelsara 
vorum til hallar Pílatusar, og staðnæmast hjá honum á 
Gabbata, hinu steinlagða sviði fyrir utan höllina. Þar 
sjáum vjer annars vegar gjörvallt ráð Gyðinganna, sem 
ákærir Jesúm, hins vegar hina rómversku valdstjórn, sem 
kemur nú fyrst til afskipta af málinu; og í miðið sjáum 
vjer sannleikans konung með þögn og þolinmæði. Hvað 


er það þá, sem hjer ætti helzt að vekja athygli vora af. 


öllu því, sem vjer heyrum og sjáum? Ætti það ekki að 
vera rödd hins ákærða á Gabbata, er hann segir: Mitt 
ríki er ekki af þessum heimi? Eða erum vjer eins og 
svo margir aðrir, sem þessi rödd hefur fælt frá Jesú? 
Erum vjer honum fráhverfir, af því ríki hans er ekki af 
þessum heimi, sem vjer höfum svo miklar mætur á? 
Júdas gjörði sjer von um jarðneskt ríki; og þegar sú 
von brást honum, sveik hann herra sinn og kennara. Einn- 
ig hinir lærisveinarnir gjörðu sjer lengi von um jaróneskt 
ríki; þess vegna deildu þeir um það sín á milli, hvor 
myndi setja á hægri hlið Jesú, og hvor á vinstri í ríki 
hans; og þess vegna vildu þeir neyta vopna í grasgarð- 
inum. Gyðingar vildu eignast ríki af þessum heimi, 
þegar þeir ætluðu að taka Jesúm með ofbeldi og gjöra 
hann að konungi; og þegar hann flýði undan og vildi 
ekki gjörast oddviti lýðsins,. sem var svo fólginn í jarð- 
nesk völd, þá reiddust þeir honum, -og annaðhvort slitu 
allt fjelag við hann, eða snjerust á móti honum sem fjand- 
menn; og þannig standa þeir nú á Gabbata og ákæra 
hann, af því hann vildi ekki vera konungur eptir þeirra 
skapi og hugmyndum. Og af því að hvorki hefur Kristur 
síðan gjörzt veraldlega sinnaður, nje veraldarmennirnir 
guðlega sinnaðir, þá hræðast enn margir þessi orð Drott- 
ins: Mitt ríki er ekki af þessum heimi! En, vjer skul- 


“ Tð 

um læra að láta oss skiljast, að Guðs ríki er ekki matur 
og drykkur, heldur rjettlæti og friður og fögnuður 
í Heilögum Anda; að þar sem rjettlætið byggir, sá 
hinn hreini, góði og stöðugi vilji til að fullnægja skyld- 
um lífsins, þar sje Guðs ríki; að þar sem friðurinn byggir, 
Sú rósemi hugarins, sem veröldin hvorki þekkir mje veit- 


ir, en sem kemur hjer að ofan æðri öllum skilningi, þar 


sje Guós ríki; að þar sem fögnuður í Heilögum Anda 
byggir, með því að sálin einungis lifir og hrærist í trú 
von og kærleika, óg allur hugur manns er hrifinn af 
þökk og tilbeiðslu, þar sje Guðs ríki. Ó, Drottinn, 
kenndu oss að skilja þetta, og hjálpaðu oss til að haga 
líferni voru eptir því; styrktu oss veika til að keppa 
eptir því hnossi, sem þitt ríki veitir, því það er eigi 
Jaróneskt og óstöðugt, heldur staðfast og eilíft! Amen. 


19. Játning Jesú fyrir Pílatusi. 
Gyðingar gátu ekki leitt málið í ljós fyrir Pílatusi 
frá óvinsælli hlið enn þeir gjörðu. Þeir minntust ekki á 
það við Pílatus, að Jesús hefði hæðst að musterinu, því 
þess konar gat hann vísað frá sjer, þar eð það var trú- 
aratriði. En þar á móti mátti leiða svo fyrir sjónir þá 
játningu, að hann væri Messías, að þeir gátu ekki í- 


myndað sjer annað, enn að Pílatus fengi illt auga á 


honum fyrir það. Eptir hugmyndum Gyðinga var Mess- 
las í raun og veru jarðneskur konungur, og yfirráð hans 
Sátu ekki staðizt með völdum Rómverja. Pílatus gat 
ekki heldur annað enn vitað, hvers konar Messíasar Gyð- 
ingar Væntu, því þeir fóru ekki leynt með það. Hvað 
var þess vegna trúlegra um þann, sem vildi vera Mess- 
ías, heldur enn það, sem þeir bættu við í ákærunni: hann 
hefur leitast við að gjöra lýðinn fráhverfan keysaranum ? 

Og þar eð þeir gátu borið fyrir sig hans eigin játningu, 
að hann sagðist vera Messías, hvað var þá líklegra, enn 
að landshöfðinginn myndi þakka þeim fyrir, að þeir 
hefði komið málinu upp, og sjálfur staðfesta þegar dauða- 
dóminn? — En Pílatus var of skarpskyggn maður til þess, 
að láta Gyðinga villa sig með því að leiða málið að eins 
lauslega fyrir sjónir frá þessari hlið. Einmitt af því hann 
vissi, að þeir væntu Messíasar eða frelsara þjóðarinnar, 
þá hugsaði hann með sjer: að ef Jesús í raun og veru 
hefði haft í huga að losa þjóðina undan valdi Rómverja, 
þá hefði ráðið ekki hatast við hann fyrir það, eða fylgt 
því fram að hann yrði dæmdur. Því líka væntu þessir 


oddvitar Gyðinga Messíasar, og þeir álitu ekki að sá 


drýgði neinn glæp, sem reyndi til að frelsa þá undan 
valdi Rómverja. Væri þeim þess vegna alvara að halda, 
að Jesús væri þessi maður, þá taldi Pílatus það víst, að 
þeir hefði aldrei ákært hann fyrir það. Og þá var líka 
ytri ásýnd hins ákærða svo fráleit því að styrkja ákæru 
þessa, að hún miklu framar virtist að hrekja hana. Þar 
að auki væri þessi ákæra á rökum bygð, þá hafði Pílatus 
orsök til að furða sig á því, að hann aldrei skyldi hafa 
heyrt neitt um upphlaup eða óeyrðir, þar sem menn höfðu 
þó frá svo mörgu að segja um Jesúm. — Þegar hann skoð- 
aði huga sinn um allt þetta, fór hann fljótt að efa að 
sögusögn þeirra væri sönn. Hann eignaði ákæruna gegn 
Jesú mest og bezt hatri, sem ráðherrar þessir báru til 
hans fyrir eigin hönd; já, hann sá strax hin rjettu rök 
til þessa haturs, þar sem var öfund þeirra yfir áliti því, 
sem hann hafði hjá lýönum. — Hann spurði þá hinn ákærða: 
Ertu konungur Gyðinga, Messías þjóðarinnar, eins og þú 
kvaðst þykjast vera? — Já, það er jeg, svaraði Jesús. — 
Nú var þá fengin hans eigin játning. Pílatus heyrði 

hjer af Jesú eigin munni það sem hann bjóst sízt við, og 
sem hann hafði hugsað, að hann hefði ranglega verið á= 
kærður fyrir. Hann mátti heldur hugsa, að Jesús myndi 
Vilja hrinda af sjer þessari sakargipt, hvernig svo sem á 
málinu kynni að standa; því þó hann hefði svo aldrei 
nema gjört tilkall til konungs tignar, þá máttu menn þó 
heldur búast við því, að hann vildi nú bjarga sjálfum sjer 
með því að þræta fyrir það. Svona hreinskilið já gat 
honum því ekki annað enn þókt undarlegt. Það var frem- 
ur til þess að setja Pílatus í nýjan vanda, enn til að losa 
hann úr þeim vafa, sem hann vár áður í. —Prestarnir, 
sem sáu að honum brá við svarið, fylgdu fram ákæru 
- sinni, báru fyrir sig játningu hans, sem gjörði alla frek- 
ari ransókn óþarflega, og hertu á því að dómurinn væri 
staðfestur og honum fullnægt. Á meðan virti Pílatus 
betur fyrir sjer hinn ákærða, og tók eptir því, að. hann 
stóð með mestu rósemi án þess að svara nokkru orði, 
þrátt fyrir allar ákærur hinna. það: þókti honum líka 
undarlegt. — Svarar þú ekki? sagði hann við hann, þú heyrir 
þó, hvaða glæpi menn bera upp á þig. Þú vilt þó lík- 
lega verja mál þitt. — En Jesús, sem var búinn að tala 
eins mikið og þörf var á, mælti ekki framar nokkurt orð 
sjer til rjettlætingar, heldur þagði með þolinmæði, svo 
undrun landshöfðingjans óx með hverri stundu. Til þess 
að fá að vita betur vissu sína hjá honum, áleit hann bezt 
að yfirheyra hann í einrúmi. Hann gekk því sjálfur inn 
í höllina, og skipaði stríðsmönnum sínum að leiða Jesúm 
inn á eptir sjer. Á meðan biðu ráðherrarnir fyrir utan, 
uns þessi yfirheyrsla var á enda, og vóru hálfhræddir um, 
að málið kynni nú:að taka aðra stefnu, enn þeir vildu, 
eða þó að minnsta kosti dragast of lengi; því það höfðu 
þeir sízt hugsað, að Pílatus, sem annars var fljótfær mað- 

ur og ákafur, myndi fara að með svo miklu seinlæti og 
drætti, allra sízt í öðru eins kærumáli og hjer var fyrir, 
er landshöfðingjarnir annars voru vanir að vera mjög af- 
skiptasamir um. — Ínn í höllinni spurði Pílatus Jesúm: 
hvort það væri satt, að hann segðist vera konungur Gyð- 
inga, Messías þjóðarinnar? — Jesús svaraði: spyr þú mig 
að því, af því að þú hefur sjálfur grun um að svo sje, 
eða af því aðrir segja um mig, aðjeg þykist vera það? — 
Jeg er ekki Gyðingur, og hvað varðar mig því um hug- 
myndir yðar og vonif um Messías? svaraði Pilatus.  Á- 
kæran kemur frá löndum þínum, hún kemur frá prestun- 
um og höfðingja þeirra. Þeir hafa fram selt mjer þig með 
þeirri sakargipt: að þú hafir viljað vera konungur. Jeg 
spyr þig: hvernig stendur á þessu? — Málinu er svo hátt- 
að, svaraði Jesús: mínu réki er alls ekki eins varið og 
jarðneskum ríkjum. Væri mitt konungsríki sömu tegund- 
ar, þá mundu án efa þegnar mínir hafa veitt mjer vörn 
og barist með mjer, þegar ráðherrar Gyðinga sendu út 
menn til að handtaka mig og binda. En um þess konar 
viðleitni, er miðaði til að frelsa mig, hefur þú ekki heyrt 
hið minnsta. Ménu konungsríki er því öðru vísi háttað, enn 
jarðneskum ríkjum. — Pilatus segir: Þú talar þó um 
konungsréki þitt. Svo ertu þá konungur? — Já, konungur 
er jeg, svarar Jesús. Jeg get með sanni sagt um mig, aðjeg 
er fæddur til þess og til þess í heiminn kominn, að jeg 
— með kenningu minni, verkum og lífskjörum — skyldi 
. gjöra, sannleikann girnilegan fyrir mönnum, svo jeg geti 
stjórnað þeim með honum. Sjerhver sem elskar og að- 
hyllist sannleikann, hann er minn þegn. — Sannleikann! 
sagði Pílatus, þjer er eitthvað títt talað um sannleika! 
Hvað er þá sannleikur? 

Svo, höfum vjer þá, kristnir menn! heyrt játninguna 
af Jesú eigin munni, að hans ríki er ekki af þessum 
heimi. En þó að ríki Krists sje ekki af þessum heimi, 
þá er það samt auðsjáanlega í þessum heimi; því eins 
og hann sjálfur stje niður frá hásæti sínu á himnum, 
tók á sig þjóns mynd og stóð hjer á Gabbata, eins kom 
og líka með honum hans himneska ríki, íklæddist jarð- 
meskri mynd og tók sjer bólfestu í hjörtum mannanna. 
Þess vegna hóf hann kenningu sína svo segjandi: tíminn 
er kominn, og Guðs ríki nálægist! Og þegnarnir í þessu 
Krists ríki eru þeir, sem aðhyllast og elska sannleikann, 
þeir, sem nefndir eru Guðs útvaldir, heilagir og elskan- 
legir, hverjum hann sjálfur stjórnar með sínum Heilaga 
Anda, sem kallar, saman safnar, upplýsir og helgar börn 
ríkisins, viðheldur þeim í stöðugri trú og fyllir þau friði, 
gleði og sælufullri von. En eins og Drottinn Jesús varð 
Sjálfur að berjast við þjóna lýginnar og vonzkunnar, og 
við gjörvallt veldi myrkranna, þegar hann stóð á Gabbata, 
og allt til þess tíma, er hann gekk úr bardaganum eins 
og sigursæl hetja, og veik þaðan um vegu ljóssins aptur 
til föðurhúsanna, þannig hlýtur og ríki hans hjer í heim- 
inum að berjast við hina sömu óvini; og baráttan hættir 
ekki fyr enn hann sjest koma í skýum himins með valdi 
og vegsemd, og allir óvinir hans eru lagðir undir fætur 
honum. þess vegna biðjum vjer: Faðir vor, þú sem ert 
á himnum, til vor komi þitt ríki! Gefðu oss náð til 
þess, að wjer“ getum í baráttunni hjer á jörðu sýnt oss 
sem Verðuga þegna í þíns Sonar ríki, svo að vjer á síðan 
að öllu yfirunnu fáum að njóta þeirrar sælu, að sitja til 
borðs í Guðs ríki. Amen. 

20. Gyðingar kæra Jesúm af nýju 
fyrir Pílatusi. 


Pílatusi gramdist það við Gyðinga, að þeir skyldi 
kalla þann upphlaupsmann, sem ekki talaði um annað 
enn sannleika og þess konar. Hann skilur þá Jesúm eptir 
inn í höllinni og skundar út til höfóingjanna, sem biðu 
fyrir utan, og segir við þá beiskur: jeg finn ekkert sak- 
næmt hjá manninum. — Þetta setti prestana í mikinn 
vanda og var mjög tilfinnanlegt fyrir þá. þeir höfðu 
ætlað að gjöra sjer það til sóma, að koma á fund Píla- 
tusar með þeirri ákæru gegn Jesú, að hann hefði ein- 
hverjar óeyrðir í huga, og sæktist eptir konungs tign. 
Þetta átti að vitna um þeirra miklu hollustu við þeirra 
rómverska drottnara, um andstygð þeirra á allri uppreist, 
jafnvel þó maðurinn vildi leyna sjer undir tignarnafni 
Messíasar. Og Pílátus metur nú þennan vitnisburð einkis ; 
hann sem annars er svo aðgætinn um sjerhvað, sem Í 
minnsta máta snertir yfirráð og rjettindi Rómverja, hann 
skoðar nú alls ekki málið frá þessari hlið; hann sjer 
engan háska, þar sem hinir kalla: wpphlaup, drottins- 
svik! Þetta var ekki eptir geði þeirra, auk þess sem það 
gat ekki heldur dulizt fyrir þeim, að Pílatus hafði betur 
enn þeir vildu, sjeð út úr þeim þeirra sanna hugarfar 
gegn hinum ákærða. — Hvað áttu þeir nú hjer við að 
gjöra? Þeir hlutu þó að minnsta kosti að láta í veðri 
vaka, eins og rjettindi keysarans og friður landsins læi 
þeim helzt á hjarta. Þeir hjeldu því enn fram ákæru 
sinni, og fylgdu henni fram með meiri ákafa enn í fyrra 
sinni: „Hann hefur þó eins og allir vita spanað lýðinn 
upp til óeyrða. Hann hefur fyllt gjörvallt landið með 
sinni nýju kenningu. Í Galileu, þar sem hann safnaði 

fyrst að sjer áhangendum, og í Júdeu er varla nokkur sú 
borg eða bær, þar er hann ekki hafi dregið lýðinn að sjer, 
og alið hjá honum undarlegar vonir“. — það er eptir- 
tektavert, hvernig þeir vikra hjer í kringum málið. þeir 
borðu nú ekki framar að tala beinlínis um upphlaup, 
því við minnstu ransókn hefði það reynzt ósatt. Þess 
Vegna minnast þeir nú einungis á kenningu hans, þó svo, 
að það sem þeir tala um hana, hnígur hjerum bil að hinu 
sama og fyrri ákæra þeirra um óeyrðir og upphlaup. — 
Því lengur sem Pílatus hugsaði um málið, þess tregari 
varð hann til að skipta sjer af því; þar eð hann annars 
vegar sá allt það ranglæti og hræsni, sem Gyðingar höfðu 
í frammi, og á hinn bóginn þókti honum þeim mun meiri 
vandi að skera úr málinu, sem hann var háður keysar- 
anum; því vegna þess mátti hann þó ekki alveg leiða 
hjá Sjer ákæruna, hversu ranga sem hann áleit hana, 
að ekki liti svo út, sem hann skipti sjer minna af sam- 
blæstri og öðru þess konar, enn vera bæri. En nú þókt- 
ist hann sjá þau úrræði, að hann gæti skilið sig við málið 
með góðu móti. Af því að ákærumenn hans höfðu nefnt 
hjeraðið Galileu, og kváðu hann hafa þar fyrst útbreitt 
kenningu sína, þá spurði hann þá, hvort Jesús væri Galile- 
2 Og þegar menn kváðu svo vera, kom honum til 
hugar, að fyrst að ákæran snerti mann úr hjeraði Heró- 
desar Antipasar, þá gæti hann með góðum rökum falið 
Þessum höfðingja, að ransaka málið og dæma í því. 
Heródes Var einmitt þá staddur í Jerúsalem, þar eð hann, 
eins og aðrir Gyðingar, var að halda þar páskahátíðina. 
— Með þessu móti þóktist Pílatus hafa losað sig við 
betta, vandamál, og hafi hann með þessu ráði haft þann 
tilgang að frelsa Jesúm, eins og er mjög líklegt, þá mátti 


taunar svo virðast, sem. Jesús yrði helzt frelsaður með 

þessu móti. Því þegar Heródes sæi, að aðalákæran um 
uppreist væri á engum rökum byggð, þá var það ólík- 
legt, að hann myndi lofa prestunumí Jerúsalem að svala 
hatri þeirra á þegni hans. — Vera má líka að Pílatusí 
hafi gengið annað til að gjöra þetta. Það lítur svo út, 
sem hann hafi á einn eður annan hátt bakað sjer óvild 
Heródesar með. yfirgangi í umdæmi hans, og hafi nú viljað 
vingast við hann áptur. Að minnsta kosti leiddi það af 
þessu, að þeir urðu vinir aptur. 


Því ákafari sem vjer heyrum, kristnir menn, að 
Gyðingar verða til að ofsækja og ákæra sannleikans kon- 
ung, Drottinn vorn Jesúm Krist, er þeir eigi vildu kann- 
ast við hann eða ríki hans, af því það var ekki af þess- 
um heimi, þess innilegar skulum vjer aðhyllast hann og 
lofa Guð fyrir það, að ríki hans er ekki af þessum heimi., 
„Kristur kom ekki í heiminn til að hefja jarðneskt ríki, 
til að veita þegnum sínum metorð, tign eða munað lífsins. 
Nei, hinn eilífi Sonur Guðs vildi einungis hið eilífa, hið 
guðlega; himnaríki vildi hann hefja í andanna ríki, í hug- 
skotum mannanna. Þess vegna sagði hann við lærisveina 
sína: Gus ríki kemur ekki þannig að á því beri; og 
ekki verður sagt: sjá, það er þar, eða það er hjer, því 
Guðs ríki er innra í yður! Eins og vjer vitum, að Guðs 
ríki er rjettlæti, friður og fögnuður í Heilögum Anda, 
svo megum yvjer líka trúa því, að Sonarins ríki er sama 
eðlis og veitir oss þau gæði, sem heimurinn ekki getur 
veitt. Í Krists ríki er frelsi, því elskan til Guðs er út- 
helt í hjörtu vor fyrir Heilagan Anda, sem oss er gefinn; 
yjer elskum hann því hann elskaði oss að fyrra bragði; 
vjer þekkjum ekki annað lögmál enn kærleikans; en lög- 
mál kærleikans er frelsi. Í Krists ríki er jafnrjetti; þar 

gildir hið sama Gyðingur og Grískur, þræll og hinn 
frjálsi, karl og kona, því allir eru eitt í Jesú Kristi. 
Allir hafa einn Drottinn, eina trú, eina skírn, einn Guð 
Og Föður allra. Í Krists ríki er tryggleiki og engin hætta 
fyrir óvinum, hvorki innan að eða utan að; því óvinur- 
inn, semi að oss sækir innra, þar sem er syndin með á- 
rásum hennar og órósemi, hlýtur að hrökkva undan, þeg- 
ar konungur ríkisins kemur og segir: vertu hughraustur, 
Þþjer eru þínar syndir fyrirgefnar! Og allir þeir óvinir, 
sem sækja að oss.utan að, þar sem er neyð og þjáning 
heimsins, tálsnörur, háski og sverð, þá getur þetta ekki 
Srandað oss, því það megnar eigi að gjöra oss viðskila 
við kærleika Krists, sem hjálpar oss til að sigra yfir öllu 
Þessu. Já, í ríki Krists er engin óhreinleiki, ekki ágirnd, 
ekki metorðagirnd, ekki eigingirni, ekki sjálfselska, ekki 
deyfð og dáðleysi, ekki. ofríki og ranglæti, ekki dramb- 
læti eða smjaður eða hræsni, því þar blómgast rjettlætið - 
með öllu því, sem er hreint og heiðarlegt, elskulegt, lofs- 
vert og heilagt. Þannig er varið ríki Krists, því, er 
hann kom til að hefja á jörðunni, sem hann lýsti yfir á 
Gabbata, að ekki væri af þessum heimi, og sem hann 
leið dauða fyrir á Golgata, af því það var ekki af þess- 
um heimi. Ó, Drottinn Jesús, hjálpaðu oss þínum ját- 
endum til að afneita bæði sjálfum oss og heiminum fyrir 
sakir þíns himneska ríkis, láttu það sama hugarfar, sem 
í þjer bjó, einnig vera í öllum 0ss, svo að þú á síðan 
getir kannast við 0ss sem þegna þíns ríkis, og viljir gefa 
035 þá sælu, sem þegnum þíns ríkis er heitin! Amen. 


21. Heródes hæðir Jesúm. 


Heródes varð næsta glaður, þegar hann sá að menn 


leiddu. Jesúm til hans í böndum; honum þókti að vísu 
ið 

vænt um að Pílatus skyldi fyrri slaka til við hann, en 
þó fagnaði hann því enn meir að sjá Jesúm, því hann 
hafði lengi langað til þess, en aldrei fengið færi á því. 
Í Galileu hafði umtal manna optar enn einu sinni vakið 
athygli hans á þessum manni; honum hafði jafnvel kom- 
ið til hugar, að Jóhannes væri þar risinn upp aptur; 
en þegar frá leið, hefur hann án efa sleppt því úr huga 
sjer. Aldrei hafði hann getað fengið að sjá Jesúm hvernig 
sem hann hafði reynt til þess; og þó var hann þegn hans, 
og hefði getað orðið honum hættulegur, ekki síður enn 
Jóhannes, með hylli þeirri, sem hann hafði hjá lýðnum. 
Nú veit hann þá ekki fyrri til, enn að hann fær tækifæri 
til að sjá hann. Honum koma þá fyrst í hug krapta- 
verkin, sem hann hafði heyrt sagt, að Jesús hefði gjört. 
Sjálfan langaði hann líka til að fá þó einu sinni að sjá 
eitthvert kraptaverk; og að Jesús myndi ekki neita honum 
um þá ósk, þess gat hann þeim mun heldur vænt, sem 
hann nú var leiddur fram fyrir hann eins og bandingi 
og sakamaður, og gat þess vegna ekki annað enn álitið 
sjer ríða á miklu, að hafa hylli landsdrottins síns. 
Þannig leit Heródes á málið, og eins gjörðu hirðmenn 
hans; öllum var forvitni á að vita hvað þessi maður 
myndi tala og gjöra. Jesús er leiddur inn í höllina. Heró- 
desi brá ekki við það, þó ytri ásýnd hans væri ekki neitt 
glæsileg; því hann hafði vanizt að sjá Jóhannes Skírara 
í enn lakara búningi, og þó álitið hann að vera mikinn 
spámann. En ekkert kraptaverk hafði hann sjeð til Jó- 
hannesar; þar á móti gat hann vænt sjer þess af þessum 
spámanni, ef annars nokkuð var hæft í því, sem af hon- 
um var sagt. En hvernig á hann nú að haga sjer VÍð 
hann? Jesús vekur ekki máls á neinu, og reynir ekki 
hið minnsta til að vekja athygli hans, meðhald eða með- 

aumkun. Heródes segir við hann, að hann þekki hann 
áður af orðrómi, að hann álíti hann mikinn afreksmann, 
að hann langi mikið til að heyra nákvæmlega sagt frá 
einhverju kraptaverki; en þó langi hann mest til að mega 
Sjá það sjálfur. Á þessa leið talar Heródes við hann; 
og þetta lítillæti höfðingjans gat næstum gjört prestana 
og hina skriptlærðu, — sem gengið höfðu með Jesú til 
að framfylgja ákærunni, — hræðda um, að þeim myndi 
ekki heldur verða mikið ágengt á þessum stað á móti 
Jesú, allra sízt ef hann vildi sjálfur nota sjer þessa ljúf- 
mennsku Heródesar. En sá sem þekkti Jesúm þurfti sízt 
að vera hræddur um þetta. Hann hafði ekkert að segja 
höfðingjanum, þó hann hefði nóg að spyrja um. Heró-. 
des gat ekki fengið hann til að svara nokkru orði. Nú 
Virtist þá vera gott tækifæri tilað gjöra Heródes mótfall- 
inn Jesú, því hann hafði sízt átt von á þessari þögn. 
Akærumenn hans spöruðu það ekki heldur. Þeir sögðu 
Heródesi frá öllu því, sem þeir hjeldu að gæti alið hjá 
honum þann grun, er hann þegar áður hafði, að einhver 
ófriðarráð feldist hjer undir niðri. Og sá sem þekkti 
tortryggni Heródesar, átti hægt með að telja honum trú 
um það. Þeir töluðu þetta svo Jesús heyrði; en Jesús 
þagði. Þá sá nú samt Heródes og hirðmenn hans, að 
hættan var ekki eins mikil og hann hafði ímyndað sjer, 
áður enn hann sá og heyrði Jesúm sjálfan. Þar sem 
hann var svo fálátur, þá þóktist hann fremur mega eigna 
það einhverju rænuleysi samfara nokkrum „sjálfsþótta, 
heldur enn hrekkjum eða þreklyndi, eða spámannlegum 
anda. Það var sjálfsagt að Jóhannes hafði opt sagt 
honum beiskan sannleikann, en hann hafði þá líka talað 
við hann; en Jesús mælti ekki orð frá munni. Þegar 
Heródes og hirðmenn hans báru þessa aðferð saman við 

þá sögusögn hans, að hann væri Messías, þá gátu þeir 
ekki skilið í því öðru vísi enn að ímynda sjer, að ein- 
hver ofsafullur ákafi í trúarefnum og lofræður lýðsins 
hefði tælt hann, til að taka sjer þetta tignarnafn. Og 
þetta verðskuldaði þá ekki eins harða hegningu, og hann 
hefði lagt á Jóhannes Skírara, en sem hann fyrir löngu 
síðan hafði iðrast eptir. Það væri rjettast gjört við Jes- 
úm að vísa honum frá með fyrirlitningu, enda væri það 
bezt ráðið til að bæla hann niður með öllu. Vonin sem 
hann hafði gjört sjer um, að hann myndi láta sjást eitt- 
hvert kraptaverk, en sem honum brást með öllu, gaf 
tilefni til þess að hann fór að hugsa, að meira hefði 
verið látið af kraptaverkum hans, enn verthefði verið. 
Þegar manni bregzt eitthvað, sem maður hefur gjört sjer 
mikla von um, þá hefnist hann á því með fyrirlitningu. 
Heródes og hirðmenn hans smánuðu þess vegna Jesúm; 
hann ljet skrýða hann konunglegum búningi, og leiða 
hann í honum aptur til Pílatusar með þeim skilaboðum, 
að hann að vísu áliti það sem vinarmerki, að hann hefði 
sent þennan ákærða mann til hans; en að öðru leyti á- 
liti hann, að hann hefði refsað honum nóg með þessari 
smán, og sæi ekki að hann verðskuldaði þyngri hegningu. 





Vjer skulum, kristnir menn, lofa Heródesi og hans 
líkum, heiminum og heimskingjunum, að hafa í frammi 
hæðni sína við sannleikann óg sannleikans konung; vjer 
þurfum ekki að setja það fyrir oss, því háð og spott 
veraldarinnar getur ekki steypt konungi vorum úr hásæti 
því, sem hann nú situr í við Föður síns hægri hlið, þar 
„sem englar, maktarvöld og höfðingjar eru honum undir- 
gefnir. Látum konunga jarðarinnar rísa upp og höfð- 
ingjana bera ráð sín saman móti Drottni og hans Smurða. 

Sá sem býr í himninum gjörir að þeim gis; hásæti hans 
stendur um alla eilífð, og hans ríkissproti er rjettlætisins 
sproti. Konungur vor, segir Davíð, stendur uppi með 
dýrð og vegsemd; hann gengur fram fyrir sannleikans 
Sakir með hógværð og rjettlæti, og hans hin hægri hönd 
afrekar dásamlega hluti. Já, Drottinn vor Jesús Kristur, 
þú sem í þinni niðurlægingu gekkst hæddur og smánaður 
milli höfðingja jarðarinnar, þú ert nú í þinni vegsemd 
konungur þess ríkis, þar er hinn mikli fjöldi manna, sem 
eigi verður tölu á komið, af alls kyns fólki, kynkvíslum, 
þjóðum og tungumálum, stendur frammi fyrir þínum há- 
stóli. Æ, láttu oss aldrei missa sjónar á þessu þínu 
himneska ríki, aldrei hugsa eða tala um það með hæðni 
og hálfvelgju, heldur með heilagri lotningu. Gefðu oss 
náð til að rótfesta það æ betur og betur í vorum eigin 
hjörtum, og hjálpa til þess með voru eptirdæmi, með 
orðum vorum og athöfnum, að. útbreiða það æ meir og 
meir í kringum oss.  Vjer biðjum þig, Drottinn, af hjarta 
með þinni eigin bæn: til vor komi þitt ríki! Amen. 


22. Gyðingar útskúfa Jesú. 

Þegar Jesús kom aptur frá Heródesi, ljet Pílatus 
höfuðprestinn ásamt með hinum andlegu og veraldlegu með- 
limum ráðsins aptur koma fyrir sig. Frammi fyrir þeim 
og lýðnum, sem safnast hafði saman fyrir utan höllina, 
og sem flestir voru úr flokki fjandmanna Jesú, lýsti Pílatus 
því yfir, hvernig hann nú liti á málið eptir nákvæma 
ransókn.  þjer hafið, sagði hann, leitt þennan mann 
fyrir dómstól minn með þeirri ákæru, að hann spanaði 
þjóðina til upphlaups. Jeg hef ransakað málið í áheyrn 
yðar, sem eruð hans ákærumenn, og get.ekki fundið að 
hann hafi gjört nokkuð, sem rjettlætir ákæru yðar. Jeg 

get eigi betur sjeð, enn að hann sje saklaus. Og allt 
eins hefur líka Heródes dæmt. Því þegar jeg vísaði 
yður til hans, svo að hann gæti betur ransakað málið 
og dæmt í því, þá hefur hann ekki heldur fundið hann 
sekan í nokkrum glæp, sem dauða væri verður, heldur 
álitið að honum væri nægilega refsað með nokkurri smán. 
Jeg get því ekki dæmt hann til dauda. Jeg skal láta 
húðstrýkja hann, en fjöri og frelsi skal hann halda. Píla- 
tus áleit: raunar ekki, að Jesús hefði unnið til þeirrar 
hegningar, að verða húðstrýktur; en til þess að gjöra 
ekki of mikla minnkun og óvirðingu tignustu mönnum 
andlegrar og veraldlegrar stjettar, með því að sleppa 
hegningarlaust þeim bandingja, sem þeir höfðu sjálfir 
komið með, til að ákæra hann fyrir lífleysissök, þá áleit 
hann ráðlegast að slaka nokkuð til við þá, og láta hann 
sæta vægari refsingu, svo að hann ætti því hægra með 
að hlífa honum við lífláti. það sást fljótt að þetta var 
ekki eptir skapi prestanna; en samt áttu þeir ekki svo 
hægt með að hafna því. Pílatus hafði líka valdið í hönd- 
um, og að heimta af. honum meira, enn honum var ljúft, 
var ekki til annars enn að bæta málstað hins ákærða. — 
En nú kom fyrir atvik, sem gaf málinu nýja stefnu. það 
kom til umtals að þetta væri sá dagur, er Pílatus væri 
á hverju ári vanur að gefa þeim lausan einn bandingja. 
Þessi venja, sem komizt hafði á með leyfi hins rómverska 
keysara, átti að votta virðingu Rómverja fyrir helgi þess-" 
arar hátíðar. Hjer var nú hið hentugasta tækifæri til að 
sýna þeim þessa sanngirni, þar um var að gjöra þann band- 
ingja, sem Pílatusi þókti mesta vandhæfi á að láta deyða. — 
Eins og siður er til, sagði hann, vil jeg gefa yður einn 
bandingja lausan á þessari hátíð. Hugsið yður nú um, 
hvorn af þessum tveimur þjer viljið fá lausan, Jeðús, 

sem kallaður er Barrabas, eða Jesús, hinn svo nefnda 
Messías! Og nú snjeri hann sjer burt frá þeim. 
Hann vissi vel, að sú spurning: véljið þjer að jeg gefi 
"yður lausan Messías yðar? var eins og til að storka 
Prestunum; því það var eins og hann þá segði: þó þessi 
Maður sje Messías yðar, þá kvíði jeg ekki upphlaupi 
eða fráhvarfi frá keysaranum. En hann gjörði það með 
vilja að særa þá nokkuð. Hann vissi það of vel, að þeir 
ákærðu hann ekki af umhyggju fyrir alþýðu heill, eða af, 
hollustu við keysarann, heldur af hatri, sem þeir sjálfir 
báru til hans. — Í þessum svip kom fyrir atburður, sem 
snjeri athygli Pílatusar frá málinu, og gaf prestunum og 
fylgismönnum þeirra ráðrúm til að telja lýðnum trú um, 
hvorn af tveimur þeir skyldi kjósa, Jesús eða Barrabas. 
Pílatus fjekk boð frá konu sinni, sem gáfu honum þá 
bendingu, að hann skyldi vara sig á því að fara lengra 
fram í þetta mál. Sá hinn ákærði væri ráðvandur og 
guðhræddur maður; og af draumi nokkrum, sem hana 
hefði dreymt þá um nóttina, yrði hún að ráða, að hann 
gæti bakað sjer reiði guðdómsins, ef hann ljeti koma sjer 
til þess að fella yfir honum rangan dóm. Þessi bending 
var svo undarleg, að Pílatus gat ekki hrundið henni alveg 
frá sjer, jafnvel þó hún að öðru leyti gæti ekki skýrt neitt 
fyrir honum málið sjálft. Það lítur svo út sem kona hans 
hafi verið trúrækin; og það sem hún hefur að líkindum 
áður verið búin áð heyra um góðverk Jesú, gat því heldur 
vakið hjá henni svo athugaverðan draum, sem hún hefur, 
ef til vill, frjett um kveldið áður enn hún fór að sofa, að 
nú væri búið að handtaka Jesúm. Þessi bending hafði 
því þeim mun meiri áhrif á Pílatus, sem hann áður hafði 
gott álit á málefni Jesú, og sá að hann var saklaus. En 
Þessi hugsun hvarf fljótt frá honum, þegar hann sá lýð- 

inn uppvægan allt í kringum sig, sem beið eptir því, að 
hann lýsti yfir áliti sínu um lausn bandingjans. —Jeg hef 
boðið yður tvo bandingja, sagði hann, — kjósið nú um! 
Viljið þjer hafa Gyðinga konunginn? — ógætilega nefndi 
hann Jesúm svo til að storka prestunum, og æsti það 
lýðinn enn þá meir, — eða viljið þjer hafa hinn alræmda 
Barrabas lausan? — Ekki hinn fyr nefnda, kölluðu menn 
upp í öllum áttum, heldur Barrabas! 


Hjer heyrum vjer þá að Gyðingar útskúfa Frelsara 
vorum, og færa þeir með því sönnur á það, sem hann 
hafði sagt: Mitt ríki er ekki af þessum heimi! Hefði 
ríki Krists verið af þessum heimi, þá hefði heimurinn 
ekki útskúfað honum, heldur aðhyllst hann og gengið í 
lið með honum, eins og hann gjörði við Barrabas, sem 
bæði var af heiminum og eptir heimsins geði. En vjer 
skulum nú gæta þess, kristnir menn, hvort oss verður 
eigi stundum hið sama við Drottinn vorn, sem Gyðing- 
um varð í þetta skipti. Barrabas er sá hinn gamli mað- 
ur í oss, „sem Guð vill að vjer krossfestum með girnd- 
um hans og tilhnegingum. En kemur það þá ekki opt 
fyrir, að vjer afsegjum Krist til þess að geta haldið lífinu 
í hinum gamla manninum ? Barrabas er líka heimurinn með 
auði sínum og upphefð, unaðsemdum og munaði; og hversu 
opt sækjum vjer með meira kappi eptir þessum hlutum, held- 
ur enn eptir hinum andlegu gæðum, sem kostur er á að 
fá í Krists ríki! Pílatus skelfdist þegar hann sá, hvern- 
ig Gyðingar völdu, að þeir báðu um Barrabas lausan, en 
heimtuðu að Jesús væri krossfestur. Eins hefur þú fulla 
orsök til að skelfast, kristinn maður, þegar þú gætir þess, 
hve tregur þú ert til þess að afneita sjálfum þjer og 
heiminum fyrir sakir Drottins þíns. Breyttu þess vegna 

ráðlagi þínu, og lærðu hjeðan af að taka hið góða fram 
yfir hið illa, að meta Krist og hans boðorð meir enn 
heimsins og holdsins ginningar. Pílatus spurði: hvað á 
Jeg þá að gjöra við Jesúm? Spurðu þig opt að hinu 
sama, kristinn maður, hvernig þú eigir að breyta við 
Jesúm, hvernig aðhyllast hann og þjóna honum; og segðu 
þá með einlægni og hreinskilni í hjarta þínu: Drottinn, 
Þegar jeg hef þig að eins, þá hirði jeg hvorki um him- 
inn nje jörð! En þú, vorherra Jésús Kristur, sem verk- 
ar í oss viljann og máttinn til alls hins góða, hjálpaðu 
oss með þínum Heilaga Anda til að leita fyrst Guðs ríkis 
og.hans rjettlætis í þeirri vissu von, að þú þá munir 
gefa oss af öðrum hlutum, af gæðum heimsins, það sem 
vjer viðþurfum, og það sem oss er fyrir beztu. Amen. 


25. Rrossfestingar óp Gyðinga og 
húðstroka Jesú. 


Þegar Pílatus sá að svo illa rjeðist hans góða áform, 
og að Gyðingar báðu ekki um lausn Jesú, hnikkti hon- 
um við, en jafnaði sig fljótt aptur, og sagði með ein- 
beittum svip og röddu, að þessa hefði hann sízt vænt, 
Og að sig furðaði á, hvernig þeir kysi. Og ef jeg nú, 
kallaði hann til þeirra, gef yður Barrabas lausan, hvað 
ætlist þjer þá til að jeg gjöri við þennan Jesúm, sem 
kallaður er Messías? Allir kölluðu: þú átt að láta negla 
hann á krossinn. Á krossinn! — Pílatus, sem ekki 
var vanur að Játa svo fljótt undan köllum skrílsins, og 
Jafnvel ekki fyrir það, þó prestar og ráðherrar væri Í 
hópnum með, kallaði enn einu sinni til þeirra: hvað hef- 
ur hann þá gjört illt? Jeg get ékki sjeð, að hann sje 
dauða sekur. Það skal lenda við það, sem jeg hef áður 

sagt. Jeg ætla að láta húóstrýkja hann; en svo gef jeg 
honum frelsi. Og í raun og veru þurfti það nú engan 
veginn að leiða af því, þó Barrabas væri látinn laus, 
að Jesús væri fyrir það krossfestur. Pílatus gat látið 
það eptir þeim að sleppa Barrabasi, og þó meðhöndlað 
Jesúm, eins og hann sjálfur vildi. En lýðurinn skildi 
það ekki svo, því prestarnir voru nú búnir. að telja svo 
um fyrir honum, að hann þóktist nú næstum hafa rjett til 
að heimta krossfestingu Jesú. Þeir sem hjer voru við- 
staddir, áttu að líkindum flestir heima í Jerúsalem; þó 
voru þar með, ef til vill, útlendir menn, sem komið höfðu 
til hátíðarinnar; svo það voru þó þeir einir, sem prestarnir 
og ráðið höfðu átt hægt með að telja svo um fyrir, eins 
og þeir vildu. Það var hvorttveggja að hvorki þekktu 
Gyðingar í Jerúsalem eins mikið til Jesú, og Gyðingar 
úr Galileu, því hjá þeim hafði hann unnið flest sín krapta- 
verk, fæst þar á móti í höfuðstaðnum; og svo leiddi það 
líka af fyrirlitningu Jerúsalemsmanna fyrir Galileumönn- 
um, að þeir gátu því síður álitið Jesúm að vera Mess- 
ías, sem hann einmitt var frá Galileu. Þar að auki báru 
menn án efa svo mikla virðingu fyrir sögusögn prestanna 
og ráðsins í Jerúsalem, að þó sumir kynni áður að hafa 
haft betra álit á Jesú, þá ljetu þeir nú leiðast til að sleppa 
því. Og þegar þeir voru komnir á þá skoðun, að hann 
væri ekki Messías, þá lá sú hugsun næst, að hann hlyti 
að vera svikari. Væri hann sannur Messías, hugsuðu 
þeir, þá hlyti það að hafa sýnt sig fyrir löngu síðan á 
augljósan hátt. Það vissu þó allir, hvers menn væntu 
„af Messíasi. Og þó hefði hann ekkert af því af hendi 
leyst. Þjóðin ætti allt af við sömu kjör að búa og 
áður. Sá maður, sem hefði látið Heródes konung hafa 
sig að háði, sem ekki hefði aðra áhangendur, enn fáeina 

lærisveina, er enginn nú þyrði að láta sjá sig, hann gæti 
með engu móti verið Messías; og væri hann það ekki, 
hlyti hann að vera mesti svikari og guðlastari, er hann 
hefði verið svo djarfur að látast vera Guðs Son. Kross-. 
inn, kölluðu þeir því allir, krossinn hefur hann verð- 
skuldað! Köllin og óhljóðin jukust. Prestunum og ráð- 
inu hafði tekizt að gjöra lýðinn svo uppvægan, að hon- 
um nægði nú ekki minna enn krossfesting. Svo gjör- 
samlega hafði Pílatusi brugtizt ætlun hans. Að lýðurinn 
heimtaði þetta líflát með svo miklum ákafa, var engu 
öðru að kenna enn áeggjun prestanna. Þeir gátu ekki 
sýnt betur með öðru, að þeir vildi hann yrði útilokaður 
úr Ísraelsríki, og yrði til andstygðar fyrir þjóðina . eins 
og annað afhrak, enn með því að þeir heimtuðu, að 
hann væri krossfestur. Enginn annar dauðdagi gat eins 
berlega lýst viðbjóð þjóðarinnar.  Grýting og önnur vana- 
leg líflát voru ekki eins smánarleg í augum þeirra, og 
„ upphenging, — í lögum þeirra kallaðist upphengdur 
' maður viðurstygð, — og. þarað auki svo kvalafull upp- 
henging, eins og krossfestingin var ; enda var hún að 
eins tíðkuð hjá útlendum þjóðum, og ekki höfð við aðra 
enn þræla og upphlaupsmenn. Jafnvel þó Pílatusi væri 
enn ekki farið að koma til hugar, að fallast á þeirra á- 
köfu beiðni, leizt honum þó ráðlegra að gjöra nokkuð 
meir að verkum, enn hann annars hefði gjört, þar sem 
hann var svo sannfærður um sakleysi Jesú. Hann ljet 
fara með hann inn í höllina og húðstrýkja hann. Þeir 
afklæddu Jesúm, bundu hann við stólpa og börðu hann 
með svipum. Þetta var vant að gjöra á undan kross- 
festingunni; en hjer var tilgangurinn sá, að friða Gyðinga 
með því að gefa Jesú þessa ráðningu. 

Áður höfum vjer sjeð Frelsara vorn titra og skjálfa, 
þá er sál hans var hrygg allt til dauða, og blóðugur 
sveitinn pressaðist út af líkama hans; vjer höfum sjeð 


hann handtekinn, hæddan og smánaðan. En hvað er það, 


sem vjer heyrum að hjer kemur fram við hann? Hans eigin 
útskúfa honum, þeir, sem hann hafði viljað leysa 
frá allri neyð, tímanlegri og eilífri, heimta að hann sje 
krossfestur; og hann er þá fyrst bundinn við stólpa og 
húðstrýktur, til þess eins og í bráð að svala hatri þeirra 
og grimmd. Þú spyr, kristinn maður: því þurfti hinn hei- 
lagi og rjettláti að líða þetta? Hann hafði þó fallið 
fram á ásjónu sína og beðið svo innilega: abba, faðir 
minn, tak frá mjer þennan kaleik! En var þá sú bæn 
hans árangurslaus? bæn hans, sem sagði við sinn himn- 
eska Föðnr: jeg vissi að þú ávallt heyrir mig! Víst var 
hann bænheyrður, því þú mannst það, að þó hann óskaði 
að mega losast við þennan kaleik, þá óskaði hann þess 
ekki öðruvísi enn þannig: ekki minn, heldur verði þinn 
vilji! En það var vilji Föðursins, að hann skyldi kaleikinn 
drekka; því hefði hann ekki gjört það, þá hefðum vjer 
allir tortýnst; en Faðirinn á himnum vill ekki að nokkur 
glatist, heldur er það hans miskunsamur og góður vilji, 
að allir verði hólpnir. Nú var það enginn annar, sem 
gat drukkið þennan kaleik, enginn annar enn hann, sem 
var frá upp. hafi, sem var hjá Guði, var sjálfur Guð, 
enn sem varð hold og bjó á meðal vor. Vjer fórum allir 
villir vega, og syndir vorar hrópuðu um hefnd í himininn; 
en Drottinn lagði á hann allar vorar yfirtroóslur.. Vegna 


vorra misgjörða var hann særður „og fyrir vorra synda 


sakir lemstraður. Og þegar vjer nú sjáum hann í höllu 
Pílatusar bundinn við stólpa og húðstrýktan vor vegna, 
hversu ættum vjer þá ekki að vikna í hjörtum vorum? hversu 

ætti ekki sú sjón að þrýsta oss til að elska hann af öllu hug- 
skoti, öllum mætti, og þrýsta oss til að auðsýna honum 
Elsku vora með því, að vjer hötum syndina, sem hann 
leið fyrir kvalir og dauða, en aðhyllumst dygð og rjettlæti, 
eins og hann kenndi oss það ? Ó, vor guðdómlegi Frelsari, 
Sem á þínum líkama barst í burtu syndir vorar og allra 
Manna, vjer föllum niður fyrir þínum blóðuga líkama á 
Gabbata, og viðurkennum með auðmjúkum og yðrandi anda, 
að vjer höfum rjett þjer þann kaleikinn, þar er í var 
birlað eitur synda vorra; og vjer biðjum þig af hjarta 
að gefa oss náð til að þakka þjer fyrir, að þú drakkst 
hann í botn vor vegna, þakka þjer svo fyrir það með 
verkum vorum, að þú viljir aptur rjetta oss kaleik náð- 
arinnar, svo að vjer allir getum úr honum drukkið fyrir- 
Sefningu synda vorra, eilíft líf og sáluhjálp. Amen. 


24. Stríðsmennirnir hæða og smána 
Jesúm. 


Þegar Pílatus var búinn að láta húðstrýkja Jesúm, 
leyfði hann stríðsmönnum sínum að smána hann, eins og 
Heródes hafði gjört, en með meiri grimmd og frekju. 
Þeir riðu hring úr þyrnum og brugðu um höfuð hans; 
færðu hann úr yfirhöfninni og klæddu hann í rauða stríðs- 
Manna kápu; og átti þetta að tákna konunglegan skrúða. 
Þeir fengu honum í hægri hönd reirlegg í stað veldis- 
Sprota, allt eins og eitthvert hjegómadramb hefði leitt 
hann til að keppa eptir konungstign; síðan fjellu þeir 
á knje fyrir honum og kölluðu til hans í háði: sæll vertu 
konungur Gytinga! Svo á annari stundunni snjeru þeir 
háðinu í smán: þeir hræktu:í andlit honum, slitu reirinn 
úr hendi hans, börðu honum um höfuð hans og juku 

með því tilkenninguna af hinum sáru þyrnibroddum. Pílatus 
leyfði að hafa í frammi við hann þessa hæðni og smán, 
því hann hugsaði, að þó að ákærumenn hans kæmist ekki 
svo algjörlega við af því, hve illa hann væri útleikinn, 
þá myndi þeir þó heldur fyrir það láta málið enda með 
þessari smán, sem hann hafði fengið, og ekki heimta 
þyngri hegningu fyrir þá yfirsjón, sem bæði var svo ólík- 
leg í sjálfu sjer og ómögulegt að sanna, og sem jafnvel 
að nokkru leyti hrakti sig sjálf, þegar einungis var litið 


2 


á manninn Sjálfan. — Í 





Þar sem vjer eigum nú að virða fyrir oss Frelsara 
vorn húóðstrýktan, hæddan og smánaðan, hverra orða skyld- 
um vjer þá fremur minnast, kristnir menn, enn þessara: 
Sjáið það Lambið Guðs, sem ber í burtu syndir verald- 
arinnar! — Syndir veraldarinnar! — hver getur mælt það 
hið, djúpa og Þotnlausa haf, sem vjer nú nefndum? Hver 
getur lýst synd veraldarinnar? Hver tunga megnar að 
telja upp öll hin mörgu og skelfilegu dæmi um mannlega 
spillingu, þau er allar aldir bæði fornar og nýjar eiga á 
að minnast? Allar árbækur mannkynsins gætu ekki rúmað 
söguna um blóðlæki þá, sem bunað hafa yfir jörðina, um 
það ofríki og ranglæti, sem framið hefur verið, um þau 
tár og kveinstafi, sem kúgað hefur verið út af mönnum, 
um þau andvörp og formælingar, sem stunið hefur verið 
upp, um þá glæpi, sem troðið hafa undir fótum öll Guðs 
og manna lög. Og hver getur ímyndað sjer alla þá synd, 
sem flekkar og saurgar hið daglega líf, alla þá öfund og 
rógburð, úlfbúð og tvídrægni, hatur og hefnd, sem ekki 
skeytir neitt um kröfur kærleikans; allt það umdirferli, 
svik og óráðvendi, sem hæðist að boðorðum ráðvendn- 
innar; allan þann óhreinleika og saurgun, sem særir Og 

meiðir sómatilfinninguna? Enginn getur talið upp þá 
menn, sem eru, eins og postulinn Páll lýsir þeim, fríir 
frá rjettlætinu, svo að þeir hafa slitið af sjer öll bönd, 
Skeyta hvorki um reglu nje sóma, hirða ekkert um það, 
sem er heiðarlegt og lofsvert, heldur hafa bitið höfuðið 
af skömminni með því að þeim þykir sómi að henni, 
og hafa hrundið frá sjer öllum Guðs ótta, eins og sá væri 
alls ekki til, sem sagt hefur: hefndin er mín, jeg vil endur- 
gjalda! En þó að allir sje nú ekki þannig, og þeir sjeu 
margir, sem geta stært sig af því fyrir mönnum, að þeir 
sjeu ekki eins og hinir, þá hafa þeir samt ekki neitt til 
að hrósa sjer af fyrir Guði, fyrir honum, sem með. sínu 
alskyggna auga sjer allan þann óhreinleika, sem felst opt 
undir fögru útliti, alla þá hjegómadýrð og eigingirni, sem 
Hekkar fegurstu og beztu verk manna. Þess vegna þegar 
Vjer tölum um synd veraldarinnar, þá tölum vjer um 
hana undantekningarlaust; allir eiga þar jafnskylt mál, 
svo að hver munnur skal verða tilbirgður, og allur heimur 
sakfallinn við Guð. Enginn skal freistast til að taka 
undir með Fariseanum: jeg þakka þjer, Guð minn, fyrir 
það, að jeg er ekki eins og aðrir menn! heldur skal einn 
og sjerhver berja sjer á brjóst og segja með tollheimtu- 
Manninum: Guð, vertu mjer syndugum líknsamur! Vjer 
Skulum ransaka breytni vora og snúa oss til Drottins. 
Látun oss hefja hjörtu vor auk handanna til Guðs 
himnum, því vjer höfum verið þverbrotnir og syndgað í 
móti honum. En Drottinn vor Guð er vandlátur Guð, 
sem Ekki æfur að sjer hæða. Oll synd er undir bölvun, 
því svo segir lögmálið: „ef þú ekki gegnir raustu Drott- 
ins þíns Guðs, að halda og gjöra öll hans boðorð og 
setninga, þá skal óblessanin dynja yfir þig og hrína á 

hótun? Á jeg að sleppa sjálfum mjer við þá huggunar- 
snauðu ímyndun, að það sje engin frelsis- eða líknar von? 
Á jeg að selja mig á vald örvæntingunni, eða steypa 
mjer í móðu gleymskunnar, minnast aldrei á ástand mitt, 
heldur lifa hvern dag í munaði og kæti, og svo lengi 
sem unnt er hrinda frá mjer allri tilhugsan um það, 
sem seinast liggur fyrir mjer, um þá kvöl, þar er jeg 
loksins hlýt að upphefja augu mín? Nei, jeg ætla að 
horfa á það Lambið Guðs, sem ber í burtu syndir ver- 
aldarinnar. Þegar syndir mínar ofbjóða mjer, þegar sál 
mín er hrygg allt til dauða, þegar lögmálið sendir frá 
sjer þrumu bölvunarinnar, þegar glötunardjúpið gýn fyrir 
fótum mjer, og raddirnar þaðan kalla, að jeg sje eilíflega 
glataður, þá vil jeg líta á Drottinn minn og Frelsara. þar 
sem hann stendur á Gabbata með þyrnikórónuna á hinu 
blóðuga höfði og purpurakápuna á hinum húóstrýkta 
líkama, með veldissprota þann í hendinni, sem þeir höfðu 
til að spotta með kvalir hans, og jeg ætla að hlusta á 
það orð af vörum hans, sem jeg aldrei get heyrt of opt: 
svo elskaði Guð syndugt mannkyn, að hann seldi í 
sinn eingetinn Son, til þess að hver sem á: hann trúir 
ekki fyrirfærist, heldur hefði eilíft líf. Guð hefur ekki 
útskúfað mjer, heldur elskað mig svo, að hann minna 
vegna. ekki þyrmdi sínum Eingetna. Þess vegna horfi 
jeg í trú á þig, þú saklausa Lamið Guðs, Drottinn minn 
og Frelsari, sem ljezt þig húðstýrýkja, hæða og smána, 
ekki til þess að Pjetur og Jakob og Jóhannes og Páll, 
heldur til þess að einnig jeg, sem trúi á þig í veikleika. 
og sjerhver, sem Í trú vill aðhyllast þig, glatatist ekki, 
heldur hefði eilíft líf. Amen. 

25. Jesús er leiddur út úr höll Pílatusar. 


Eins og Jesús var nú illa útleikinn eptir húðstrok- 
una, með hrákum, með þyrnikórónu á höfðinu, með reir- 
legginn og í rauðu kápunni, þá lætur Pílatus leiða hann 
út úr höllinni til lýðsins. Sjálfur kom hann út á eptir 
Og segir alvarlegur: skoðið! jeg er hjer kominn með 
hann aptur til yðar, því jeg er nú búinn að láta húðstrýkja 
hann og smána; og jeg lýsi því yfir enn einu sinni, 
— þjer megið hugsa um það, hvað sem þjer viljið, —- 
að jeg finn hann ekki sekan í nokkrum glæp, er verð- 
skuldi þyngri hegningu. — Jesús stóð þar stundarkorn 
með þyrnikórónuna og í purpurakápunni. — Horfið á 
Þennan mann! sagði Pílatus. — Hvað góðan vilja sem Píla- 
tus hafði, þá gætti hann hjer samt ekki nógu vandlega 
að sneiða hjá því, sem enn meir hlaut að æsa prestana, 
er þókti sjer hin mesta vanvirða gjörð með allri þessari 
aðferð. Það leit svo út sem hann væri að hæðast að 
hugmyndum þeirra um Messías, og svo var það líka að 
nokkru leyti: einmitt það að hann ljet leiða hann þannig 
út eins og í einhverjum konungsskrúða, var ný storkun 
fyrir þá; og það var þess vegna svo fjærri að hann á- 
ynni það, sem hann ætlaði. Prestarnir, sem rjeðu hjer 
öllu, og í þeirra nafni hinir æðri og lægri lögreglumenn, 
Stngu á undan skrílnum með þessu ólma kalli: kross- 
festu! Ný var ekki lengur talað um húðstroku; því síð- 
ur þókti nægja einungis hæðni og smán; líflát, og það 
hið kvalafyllsta hefur hann verðskuldað; — á Krossinn 
með hann! .. Þá reiddist Pílatus og kallaði: svo takið 
bjer hann þá og neglið hann á krossinn! Jeg vil ekki 
€iga nokkurn hlut að því. Jeg vil ekki heldur banna 

honum. Prestarnir, sem höfðu nú þegar áunnið svo mik- 


ið, að lýðurinn, sem allt af flyktist að meir og meir, mælti 


með öllu, sem þeir komu upp með, fóru nú að verða 
vonbetri, er þeir heyrðu þetta svar Pílatusar, að enn 
mætti vinna svig á honum; jafnvel þó hann segði þetta 
fremur af því 26 honum sárnaði ofsinn í þeim, enn af því 
að honum væri það alvara að sleppa málinu við þá. En það 
leit þó svo út sem hann væri farinn að þreytast, og myndi“ 
ætla að láta undan. Þeir tóku þá enn einu sinni á öllu 
þeirra prestslega valdi, og báru nú líka fyrir sig helgi 
trúarbragðanna, sem landshöfðinginn var þó æfinlega skyld- 
ur að sýna nokkra virðingu. Með kveinandi röddu, allt 
eins og þeir væri að ásaka Pílatus fyrir það, að hann 
ekki gjörði annað enn hæðast að hinu helgasta máli, sögðu 
þeir: vjer vitnum til vorra hélgu laga, sem allrar virð- 
ingar eru verð, þessi vor lög lýsa hann guðlastara og 
dæma hann til dauða, því aðalglæpur hans er sá, að hann 
hefur sagt sig að vera Guðs Son. Svona var,nú málið 
borið upp í trúarbragðanna nafni, því áður höfðu þeir 
hugsað að þeim yrði helzt ágengt, ef þeir bæri það upp 
fyrir dómaranum eins og annað stjórnmálefni: og Pílatus 
vissi mikið vel, hve kappgjarnir Gyðingar voru vanir að 
vera í öllum málum, sem snertu trúarbrögðin. Hann 
hafði nú fulla orsök til að óttast það, að málið tæki 
mjög alvarlega stefnu og kynni að hafa ófyrirsjáanlegar 
afleiðingar, einkum þess vegna að aldrei var hægra að 
spana þjóðina til upphlaups, enn þegar trúarbrögðum 
hennar var misboðið í "einhverri grein. Og þó þókti 
honum málið mjög Ísjárvert í öðru tilliti, þegar hann bar 
þetta, — að hann væri Guðs Sonur, — saman við þá sann- 
færingu, sem hann hafði sjálfur um sakleysi hans, og Við 
hitt, sem kona hans hafði gefið honum í skyn. — Hverja 

hugmynd sem hann svo hefur gjört sjer um þetta nafn, þálá 
þó í því eitthvað mjög háleitt og tignarlegt, er vel gat 
átt heima hjá svo saklausum manni; jafnvel eptir þeirri 
hugmynd, sem hann gjörði sjer um guðdóminn, þá þóktist 
hann hæglega geta syndgast á slíkum manni, ef hann 
hrapaði að dómnum. 





Því lengur sem Pílatus virti Jesúm fyrir sjer, -eins 
og hann var nú útieikinn, þess meir kenndi hann í brjóst 
um hann, því sigi gat -dulizt fyrir honum sú hin guð- 
dómlega tign og sakieysi, sem skein út úr Jesú þrátt 
fyrir þessa hans miklu níðuriægingu. Hann gat ekki 
heldur ímyndað sjór anað, een að sjerhvert mannshjarta ' 
hlyti að vikna við þá sjón. Þess vegna leiddi hann líka 
Jesúm, svona aumkvunarlega á sig kominn, fram fyrir * 
lýðirn og sagði: sjáið manniin! En hatrið og grimmdin 
hrærðist exki, nje viknað.. Os vjer skulum ekki, kristnir 
menn, dæma þá, sem með augum líkamans horfðu á 
hinn heilaga og 'rjettlita á Gabbata, án þess þeir kæm- 
ist við af hinni miskunarlauss meðferð á honum; heldur 
skulum vjer spyrja sjálfa oss, sem með augum trúarinnar 
horfum á Drottinn vorr, með þyrnikórónuna á hans blóð- 
uga höfði og purpurakápuna á hans húðstrýkta líkama, 
með veldissprota þann í kendinni, sem þeir höfðu til að 
spotta með kvalir hans, vjer skulum spyrja sjálfa 058, 
hvort vjer komumst svo við af þessari sjón, að hjá oss 
vakni angur og tregi vegn synda vorra, sem bökuðu 
Droitni þessa meðferð. Fianu:a wier þá í hinni aum- 
Evunarverðu sjón Drottiss á Gabbata eins og einhvern 
verndarengil á móti freistingum syndarinnar? — Vekur 


hún í hjörtum vorum ei:lægt og staðlast áform, til að 


= 

hafna holdsins og heimsins ginningum, en hlýða röddu 

hans, sem leið fyrir oss kvalir og dauða? Getir þú í 
þessu tilliti, kristinn maður, tilfinningarlaust horft á Drott- 
inn þinn og Frelsara, þá ertu ekki viðkvæmari enn Gyð- 
ingar voru; og þú hefur þá ekki enn rennt auga þínu 
inn í hinn háleita og sælufulla leyndardóm Jesú frið- 
þægingar, sem heimta má þó af þjer, en ekki varð 
heimtað af þeim. Ó, Drottinn Jesús, mýktu sjálfur hjörtu 
vor, láttu þinn Heilaga Anda ávallt brýna fyrir þeim 
þessi orðin: sjáið manninn! svona var jeg útleikinn 
vegna synda yðar! Og þú, mitt hjarta, ef þjer er unnt 
að auðsýna elsku fyrir elsku, þá láttu það ásannast við 
þann, sem á Gabbata stóð húóstrýktur, hæddur og smán- 
aður fyrir þínar sakir, svo að heiðinn maður gat ekki 
annað enn viknað í hjarta sínu! Amen. 


26. Samtal Jesú og Pílatusar. 

Þegar Pílatus heyrði að Jesús var nefndur Guós 
Sonur, tekur hann sjer af nýju tíma tilað ransaka málið. 
Hann lætur fara með hann aptur inn í höllina, og með 
því að hann fór að yfirheyra hann þar aptur í einrúmi, 
þá vildi hann gefa honum kost á að koma með eitthvað 
meira sjer til varnar, og það því heldur sem Jesús hafði 
til þessa varla talað neitt; því hann hafði tjáð sig fram- 
ar eins og áhorfandi maður, enn ákærður, sá er verja 
skyldi mál sitt. — Segðu mjer satt og rjett, spyr lands- 
höfðinginn hann, hvaðan ertu kominn? Hann meinti 
til þess, sem hann hafði átt að segja, að hann væri Guðs 
Sonur. En Pílatus fjekk ekkert svar hjá honum, svo hann 
furðaði það næsta. — Viltu þá ekki heldur ansa mjer? sagti 
hann. Það var sök sjer, þó þú þegðir og vildir engu 
ansa ákærumönnum þínum; en við meg ættir þú að tala. 
Veiztu ekki að líf þitt er á valdi mínu? Jeg get ráð= - 

ið því, hvort sem jeg vil láta negla þig á krossinn, eða 
sleppa þjer lausum. — Því getur þú að svo miklu leyti 
ráðið, svaraði Jesús, sem þjer er gefið vald til þess af 
öðrum æðri. Hann hefur hagað því svo, að Gyðingar 
hafa selt mig þjer í höndur, og nú getur þú sjálfsagt 
neytt þessa valds vel eða illa. Sökin liggur samt þyngst 
á þeim, sem hafa selt mig þjer í höndur. — Þetta svar 
var svo laust við allt smjaður, að Pílatus gat ekki ann- 
að enn sjeð af því eitthvert veglyndi og þrek. Að 
minnsta kosti varð honum að detta í hug: saklausum 
manni hæfir að tala svona. — Hann fór nú ekki fram 
á neina frekari upplýsingu um wppruna hans. Líklega 
hefur hann ímyndað sjer, að ekki feldist annað undir 
þessu, enn það sem hann áður hafði fylgt fram, að hann 
væri einka ráðvandur maður og vinur guðdómsins. Og 
það var þá samkvæmt því, sem hann hafði áður talað 
um ríki sannleikans. Pílatus var nú fúsari „enn 
nokkurn tíma áður að láta hann lausan, en var þó hrædd- 
ur við vandræðin, sem af því kynnu að leiða, og gengur 
nú út úr höllinni. —Fjandmenn Jesú, sém alls ekki 
efuðu það, að þessi heimuglega yfirheyrsla hefði enn af 
nýju bætt málstað hans hjá Pílatusi, höfðu búið sig út 
með nýjum og enn sterkari ástæðum. Ef að þú, — köll- 
uðu þeir upp á móti honum, þegar þeir sáu hann koma 
út úr höllinni og sáu það á honum, að hann ætlaði að 
láta Jesúm lausan, — ef að þú lætur þennan mann laus- 
an, þá ertu ekki vinur keysarans! Sjerhver sem gjörir 
sjálfan sig að konungi, er uppreistarmaður gögn keysar- 
aranum, og það verður þú að álíta þennan mann að 
vera. Svona báru þeir nú málið upp fyrir honum í 
öðru sinni eins og stjórnmálefni; en með meira fylgi 
enn áður. Þeir rjeðust þar að honum sem hann var 

veikastur fyrir. Þetta gat líka fremur enn allt, sem und- 
an var gengið, komið dómaranum til að veiklast; því þó 
hann vissi fyrir víst, að Jesús væri síður enn ekki upp- 
reistarmaður, hjelt hann samt, að ef upphlaup skyldi 
hljótast af þessum atburði, og málið svo koma til eyrna 
Tíberíusi keysara, þá gæti hæglega svo farið, að þessi 
máður, sem var svo tortrygginn, kynni, án þess að ran- 
saka málið, álíta lausn þessa bandingja eins og glæp 
af hans völdum, og síðan meðhöndla hann sem fjand- 
mann ríkisins og keysarans, eins og opt hafði áður kom- 
ið fram á mörgum duglegum mönnum. Því engin á- 
kæra fjekk um þær mundir fúsari áheyrn í Rómaborg, 
enn einmitt ákæra fyrir samblástur, sem hinir rómversku 
- valdsmenn í skattlöndunum höfðu annaðhvort sjálfir kom- 
ið á stað, eða þá ekki reynt til að niðurkæfa. Menn 


þurfa ekki annað enn að þekkja skapferli Tíberíusar, 


eptir því sem sagnaritari hans lýsir honum, til þess að 
sjá, hve skelfilegan misgrun það myndi hafa vakið hjá 
honum, ef sú fregn hefði borizt frá Judeu, að þar hefði 
orðið upphlaup, og að Pílatus hefði getað komið í veg fyrir 
það, ef hann hefði viljað láta deyða einn mann, sem heiði 
keppt eptir konungstign; að menn hefði jafnvel framselt 
honum upphlaupsmanninn til hegningar, já, að hinir göfug- 
ustu Gyðingar hefði sjálfir fylgt því fram að honum væri 
hegnt, en Pilatus hefði eigi að síður sleppt honum lausum. 


Af þeim orðum, sem vjer heyrðum að Drotíinn vor 
talaði hjer við Pílatus, sjáum vjer það glöggt, að það 
var ráð og vilji Guðs, að hann var í dauða seldur. 
því þegar Pílatus þókiist eiga ráð á lífi og dauða Jesú, 
þá neitar Jesús því og segir, að honum sje gefið það 


vald af öðrum æðri, sem hafi ætlast svo ti að hann, 

væri seldur <honum í höndur. Og þetta voru síðustu 
urðin, sem Jesús talaði áður enn hann var til dauða 
dæmdur. Hjer á Gabbáta lýsir hann því þá yfir, að - 
Þrátt fyrir alla synd heimsins og alla spillingu mann- 
kynsins hafi Guð þó ekki yfirgefið það, heldur gjört þá 
ráðstöfun, að það gæti frelsast og orðið hólpið. Og ef 
að hinum heiðna landsdómara brá við, þegar hann heyrði, . 
að sá var kallaður Guðs Sonur, sem hann átti að fella. 
dóm yfir, hversu ætti oss þá ekki að bregða, kristnum 
mönnum, sem vitum það 'og. trúum því, að það er Guðs 
eingetinn Sonur, sem hjer er til dauða dæmdur vegna 
synda vorra! Og eins og Pílatus tók sjer þá af nýju 
tíma til að gaumgæfa málið, og fór með Jesúm ínn í 
höll sína burt frá köllum og óhljóðum lýðsins,. þannig 
ættum vjer líka opt að fara burt úr hinum glepjanda 
glaumi veraldarinnar, til að íhuga með sjálfum oss þá 
ráðstöfun Guðs oss til sáluhjálpar, að hann seldi í dauða 
fyrir 0ss sinn eingetinn og elskulegan Son. En þú, vor 
herra Jesús Kristur, hjálpaðu oss með þínum Heilaga 
Anda til að íhuga æ betur og betur leyndardóm pínu 
binnar og dauða, og láttu oss fyrir þá íhugun verða 
ríka af ávöxtum allra kristilegra dygða, þjer sjálfum og 
þínum himneska Föður til lofs og dýrðar! Amen. 


27. Þílatus á dómstólnum. 

Þegar Pílatus hafði stundarkorm hugsað sig um, 
hvað hjer væri. við að gjöra, sezt hann niður á dóm- 
stólinn undir þerum himni, eins og þá var siður til, og 
á bersvæði fyrir utan höllina, sem var steinlagt með 
marmara. Sá staður hjet Gabbata. Það var þá orðið 
framorðið og mátti ekki seinna vera, ef líflát Jesú skyldi 
fram fara þá um daginn. Hann lætur nú leiða hinn á- 


106 


kærða til sín. Sjáið þar konung yðar! sagði hann, —- 
því honum "var gramt í geði við þá fyrir það, hvað þeir 
voru. ákafir í að neyða hann til að fella dauðadóminn. — 
Burt með hann! Á krossinn! kölluðu Gyðingar. — Hvað 
þá? segir Pílatus, eins og til að storka þeim, á jeg að 
láta krossfesta konung yðar? — Vjer þekkjum engan ann- 
an konung, svöruðu þeir, enn keysarann. — Þeir höfðu 
sjeð það glöggt, að keysara nafnið vann bezt svig á Píla- 


tusi. Það sem þjóðardramb þeirra hefði endrarnær ekki 


leyft þeim að láta sjer um munn fara, það gjörðu þeir 
nú. með glöðu geði að bera fyrir, að þeim væri mest 
um að gjöra tign keysarans, einungis til að svipta Píla- 
tus sjerhverju undanfæri. Af því Pílatus var nú búinn 
að reyna svo margt Jesú til hjálpar, án þess hann sjálf- 
ur hefði sýnt minnstu viðleitni til að halda eða hagnýta 
sjer góðvild Pílatusar, þá geta menn ekki efast um, að 
Pílatus myndi þó hafa gjört enn meir að verkum, ef 
Jesús hefði sjálfur viljað gjöra eitthvað af því, sem á- 
kærðir menn voru annars vanir að gjöra sjer til frelsis. 
Hann hafði svo að segja opt lagt honum orð í munn, 
sem hann skyldi hafa, sjer til málsvarnar. En Jesús 
hreifði sig. ekki til meins, heldur ljet þá fara með sig 
eins og þeir vildu. 





Hjer heyrum vjer, kristnir menn, að Pílatus er seztur 
á dómstólinn, og vjer sjáum að Drottinn vör Jesús 
Kristur stendur þar frammi fyrir honum, sem sínuni 
síðasta dómara hjer á jörðunni. Vjer höfum þegar áður 
sjeð Frelsara vorn frammi fyrir hans fyrri dómurum; 
fyrir hinum slungna Hannasi, hinum blóðþyrsta Kaífasi, 
hinum háðgjarna Heródesi, og opt áður frammi fyrir 
hinum huglausa og hrædda Pílatusi; og vjer höfum verið 

heyrnar - og sjónarvottar að því ranglæti, sem hann mætti 
hjá öllum þessum dómurum. Vjer skulum nú ekki skoða 
' upp aptur mannanna dóma yfir Kristi, syndaranna dóm 
yfir hinum rjettláta, heldur skulum vjer virða fyrir oss 
Krists dóm yfir mönnunum, því líka kemur að því að 
þeir eiga allir að birtast fyrir dómstóli hans. Og þá er 
allt öðru vísi enn hjer var: þá er dómarinn sá hinn 
heilagi og rjettláti, en syndarar allt hinir ákærðu. Hei- 
lög ritning talar á mörgum stöðum um mannanna síð- 
asta dóm; bæði skynsemin og samvizkan heimtar ósjálf- 
rátt umbun fyrir hið góða og hegningu fyrir hið illa; 
og Kristur benti sjálfur á þessa dómsins stund, er hann 
stóð frammi fyrir dómurum sínum: jeg segi yður, sagði 
hann, að eptir þetta skuluð þjer sjá Mannsins Son sitja 
við Guðs hægri hlið og koma í skýum himins. Og þegar 
hann kemur þá með vegsemd og valdi, og allir heilagir 
englar með honum, þá skal fyrir honum mæta allur líður; 
 bví allir eigum vjer að birtast fyrir dómstóli Krists, svo 
að hver og einn beri úr bítum, eptir því sem hann hefur 
aðhafst í þessu líkamans lífi, hvort sem það hefur verið 
gott eða illt. Og eins og Jesús gjörði við vini sína og 
lærisveina síðasta kveld æfi sinnar, er hann skildi þá frá 
óvinum sínum og ofsóknarmönnum, eins gjörir hann á dóms- 
degi; hann aðskilur góða og vonda, eins og hirðinn skilur 
sauði frá geitum. Og eins og hann sjálfur stóð áður 
bundinn fyrir dómstóli hans óguðlegu dómara, eins skulu 
þeir líka og allir þeirra líkar bundnir standa fyrir dóm- 
stóli hans, þundnir af blygðun og samvizkubiti, bundnir af 
fjötrum girnda sinna. Þá skal hann segja tilhinna rjett- 
átu, sem standa honum á hægri hlið: komið til mín, þjer 
blessaðir. míns Föðurs, þjer, sem elskuðu minn kross og 
báruð hann með trúmennsku til dauðans, og eignist það 

ríki, sem yður..er fyrirbúið frá upphafi veraldar! En yfir 
hinum fordæmdu, sem standa á hans vinstri hlið, skal 
rödd hans hljóma: farið frá mjer, þjer hinir bölvuðu! þjer 
vilduð aldreikannast við mig; jeg kannast nú ekki heldur 
við yður; farið burt í hinn eilífa eld, sem fyrirbúinn er 
Djöflinum og. hans árum! Þá skulu ástvinir Drottins 
standa sælir og sigri krýndir í kringum konung þeirra 
í dýrð. hans; en þeir hinir vondu og þverbrotnu, þeir 
skulu sjá þann, sem þeir hafa gegnum stungið. Þá skal 
sá hinn guðlausi höfuðprestur, sem gaf Gyðingum það 
ráð að deyða Jesúm, þá skal hann á degi dómsins rísa 
upp, eins og hann reis upp á ráðstefnu Gyðinga. En 
þá er það Jesús, sá hinn eilífi dómari, sem spyr: svarar 
þú engu til þess, sem vitnað er á móti þjer? og þá er 
það hann, sem þegir af blygðun og samvizkubiti og getur 
engu svarað upp á alla synd hans, sem kallar frá jörð- 
unni í himininn. Þá segir hinn eilífi dómari: sjá þú, 
jeg er Kristur, Sonur hins hálofaða Guðs! Þú særðir 
mig við hinn lifanda Guð um að segja þjer það hina 
miklu myrkranna nótt í Jerúsalem: og jeg sagði þjer, að 
jeg væri hann, en þú neitaðir því og vildir ekki trúa 
mjer. Það er nú fram komið, sem jeg sagði þjer þá: 
þú sjerð nú Mannsins Son sitja við Guðs hægri hlið og 
koma Í skýum himins. Ó, kristnir menn, hugleiðum 
þessa hina skelfilegu dómsins stund, sem einnig vofir yfir 
oss! Kristur hefur líka lýst því yfir fyrir oss, að hann 
væri Guðs eilífi Sonur; en höfum vjer trúað því, og 
sýnt þess vott með verkum vorum? Æ, vor herra Jesús 
Kristur! hjálpaðu oss til, meðan dómurinn dregst og náð- 
in varir, að trúa þínum orðum og hegða oss þar eptir“ 
þá munt þú oss miskun sína á stundu dauðans og 
dómsins. Amen. s 


=> 

28. Handaþvottur og dómur Þílatusar. 


Þegar nú Pílatus var kominn í þann vanda, að 
hann sá sjer eigi lengur fært að komast undan þeirra 
áköfu beiðni, ræður hann loksins af að kveða upp dauða“ 
dóminn. Ekkert annað enn ótti fyrir upphlaupi, sem 
hann varð að hafa alla“ ábyrgð af fyrir Tíberíusi, gat 
bifað stöðuglyndi hans. Reiður prestunum fyrir aðferð 
Þeirra, og gramur yfir því að hann skyldi vera neyddur 
til að fella þann dóm, sem hann áleit sjálfur ranglátan, 
skipar hann að láta bera sjer vatnsfat, þvær höndur 
sínar fyrir allra augum, og segir svo allir gátu heyrt: 
svo er jeg þó saklaus á dauða þessa rjettláta manns ! 
Þjer skuluð ábyrgjast það! — Já, það skal bitna á oss, 
svöruðu þeir; vjer og börnin vor skulu gjalda þess, ef 
honum er órjettur gjörr! Nú fellir þá Pílatus þann dóm, 
að Jesús skuli neglast á krossinn, og Barrabas þar á 
móti látast laus. — Þrátt fyrir þá andstygð, sem breytni 
Jesú óvina hlýtur að vekja, meðan á allri þessari -ran-. 
sókn stóð, þá er það þó huggunarríkt, já, sönn ánægja 
fyrir sjerhvern aðgætinn mann að veita því eptirtekt, 
hvernig forsjónin ljet hvort atvikið á fætur öðru hjálpa 
til þess, að ráði hennar yrði framgengt. Í vissu tilliti 
fer hjer að vísu allt fram á eðlilegan hátt. Bæði á- 
kærumennirnir og hinn ákærði og dómarinn sjálfur, allir 
haga sjer sumpart eptir þeim skapsmunum, sem þeir 
höfðu ti 25 bera, og sumpart eptir því sjerstaklega 
augnamiði, sem hver þeirra hafði fyrir sig. Það er hægt 
að sjá, að hjer koma fram í orði og verki hinar sömu 
geðshræringar, eins og opt bryddir á, þó um minna sje 
að gjöra enn hjer var. Af því að ákærumennirnir litu ' 
hú svo á málið, sem þeir ætti hjer í höggi við guðlast- 

ara og svikara, þá eru þeir svo ákafir í að fá sinn vilja 
fram, að þeim kemur ekki til hugar: „að þeir kunni þó, 
ef til vill, að syndgast á saklausum manni“. Þeir koma 
hjer fram eins og menn, sem ímynda sjer að þeir eigi 
mál að sækja fyrir Guðs sakir, og þykjast því alls ekki 
þurfa að skoða fylgislaust hugarfar sitt, eða hvað það 
er, sem é raun og véru rekur þá á fram og ræður að- 
ferð þeirra.  Vjer sjáum hjer þann dómara, sem er svo 
hygginn, að hann getur glöggt sjeð sakleysi hins ákærða, 
jafnvel þó málinu væri mjög rangsnúið fyrir honum bæði 
í veraldlegu og andlegu tilliti, og sem í fyrstunni þorir 
að taka málstað hins ákærða, en heikist þó loksins af 
þeirri ástæðu, sem ekki hefði átt að vinna svig á róm- 
verskum manni, en sem var þó fullsterk, þegar litið var 
á ásigkomulag tímanna, og hitt, sem hyggilegast og hættu- 
minnst mátti þykja. Vjer sjáum hjer konung einn, þar 
sem Heródes er, sem með hirðmönnum sínum meðhöndl- 
ar þegn sinn, eins og uppgjörðan Messías, og lætur færa 
hann í konungsskrúða, af því honum brást sú hin kát- 
lega von, sem hann hafði gjört sjer um hann.  Vjer 
sjáum hjer ákærðan mann, sem er eins og mest hugs- 


andi með sjálfum sjer; sem lætur þá játningu, sem hann 


einu sinni hefur gjört, eingöngu tala máli sínu; sem 
skiptir sjer ekki af því, þó hún sje rangfærð, og tjáir 
sig eins og sá maður, sem þegar lengi hefur búizt við 
því að sæta rangindum og misþyrmingum, og vill eins og 
sjálfur flýta fyrir þeim, með því að hann þegir opt, 
þegar hann getur talað sjer til mikilla málbóta, en talar 
þar á móti, þegar það hlýtur að spilla fyrir máli hans. — 
En jafnvel þó oss hljóti að þykja atvik þessi bæði vana- 
leg og næsta eðlileg, þegar vjer lítum þannig á þau, þá 
sýnir sig eigi að síður forsjón Guðs berlega í stjórn og 

tilhögun alls þessa. Ef að Guð ætlaði að gjöra þann, 
sem hann hafði lýst að vera Son sinn, og það hinn ást- 
kærasta, fullkominn með þjáningum, og á þann hátt hefja 
hann til hinnar æðstu tignar í ríki sínu, eins og hann 
hafði ætlað honum, þá var ekki auðið að fá aðrar kring- 
umstæður hentugri, til þess á annan bóginn að sýna 
sakleysi þessa manns, hið ranga álit á honum og mis- 
muninn á hinni. rjettu og hinni röngu hugmyud um 
Messías; og aptur á hinn bóginn að koma til leiðar 
þeim þjáningum, sem hann átti að líða, þrátt fyrir það 
þó hann væri þersýnilega saklaus. Hinn rómverski lands- 
höfðingi má til að lýsa því yfir, að hann sje saklaus, á 
því augnabliki sem hann kveður upp yfir honum dauða- 
dóminn. Ósannindi þau, er hann var kærður fyrir upp- 
hlaup, hljóta að koma í ljós og verða hverjum manni ber. 
Mismunurinn á hinni rjettu og hinni röngu hugmynd um 
Messías hlýtur að verða augljós að svo miklu leyti, að 
menn geta glöggt sjeð af allri ransókninni: „hinum á- 
kærða var full alvara að vilja vera álitinn Messías, hann 
vildi deyja fyrir þá játningu, að hann væri það; og þó 
var hann ekki það, og vildi ekki vera það, sem Gyð- 
ingar hugsuðu, að Messías mætti til að vera, eins og 
einhver jaróneskur konungur, eins og keysari“. Hvort- 
tveggja lýsti sjer eins berlega. Nú var þá allt undir því 
komið, hvor þeirra hefði rjettara fyrir sjer.  Afdrifin 
urðu að sýna það. En þar eð ekki sýndist nú liggja 
fyrir Jesú annað enn þjáningarfullur dauði, og enginn 
hugsaði að svo stöddu lengra fram í veginn, þá voru 
þa litlar líkur til þess, að Jesús hefði sannleikann - 
á sínu máli.. 


En lofaður veri Guð og Faðir vors Drottins Jesú 


. 


Krists, hann, sem einn gjörir dásemdarverkin, fyrir það 
að hann gaf hinu góða málefni svo vegsámlegan og 


dýrðlegan sigur! Ó, hversu yjer erum nú sælli, kristnir 


menn, enn Drottins fyrstu játendur voru á dómsdegi 
hans á Gabbatal Meó ótta og skelfingu horfðu þeir á 
þyrnikórónuna á hans blóðuga höfði, og purpurakápuna 
á hans húðstrýkta líkama. Með ótta og skelfingu sáu 
þeir að líf hins saklausa var á valdi hins rómverska 
landshöfðingja, og að hinn rjettláti var af hinum rang- 
láta til dauða dæmdur á krossinum. En hvað sjáum vjer? 
kórónu dýrðarinnar á hans sigurkrýnda höfði, og veldis- 
sprota kraptarins í hægri hendi. V jer vitum að honum 
er allt vald gefið á himni og á jörðu, og að hann er 
settur dómari lifendra og dauðra.  Vjer sjáum og alstaðar 
í kringum oss hinar blessunarríku afleiðingar hans guð- 
lega lífs og guðlega dauða. Þess vegna föllum vjer til 
fóta Þjer, Drottinn vor Jesús Kristur, sem varst til dauða 
dæmdur fyrir syndir vorar, og biðjum þig að gefa oss 
náð og styrk til að helga þjer allt vort líf, til að lifa í 
dygð og guðsótta þjer einum, sem ert fyrir oss dáinn og 
mipp aptur risinn, svo að þú getir álitið oss þess verðuga, 
þegar þú kemur til dómsins aptur, að innleiða oss í þá 
dýrð, sem þú. hefur hlotið hjá þínum himneska Föður. 
Amen. 


„29. Barrabas er látinn laus. 


Fjandmenn Jesú voru þá búnir að fá Pílatus til að 
fella yfir honum dauðadóminn. Þeirra óþreytandi kapp 
hafði nú áunnið það, sem þeir áður höfðu ekki þorað að * 
gjöra sjer nokkra von um, að lýðurinn myndi samþykkja 
dauðadómini. En þeim hafði líka tekizt að telja hann á 
sitt mál, þar sem um „þessa tvo menn átti að kjósa til 

útlausnar, Jesús eða Barrabas. Reyndar var það skynsam- 
lega hugsað af Pílatusi, að reyna til að frelsa Jesúm með 
því að láta Gyðinga kjósa á milli hans og Barrabasar, 
bar prestarnir hefðu varla þorað að mæla á móti, ef lýð- 
urinn allur hefði orðið samtaka um að framfylgja lausn 
þess manns, sem landshöfðinginn sjálfur hafði úrskurðað 
síknan saka. Að sönnu gat það verið vafasamt, hvernig 
þeim þorra manna, sem Viðstaddir voru, myndi vera í 
þeli niðri til Jesú; en enginn efi er á því, að velviljaðir menn 
hafa verið innan um; og Pílatus hlýtur að hafa tekið eptir 
því; annars hefði hann varla leyft þeim að ráða nokkru 
um valið. En afþví hann vissi, hversu mikil áhrif að 
álit prestanna hafði á hugi manna, þá gat hann ekki verið 
viss um, að þeir einmitt myndi tilnefna Jesúm, ef hann 
spyrði þá svona yfir höfuð: hvaða bandingja hann ætti 
að gefa þeim lausan? Og þess vegna áleit hann ráð- 
legast að láta þá kjósa um tvo, þar sem annars vegar 
var hinn mesti illræðismaður, en hins vegar saklausasti 
maður; hann bæði gat og varð að ímynda sjer, að þó 
Þeim ekki væri ljúft að kjósa Jesúm, þá hlyti samt hinn 
mikli munur, sem á mönnunum var, að benda þeim á 
þann, sem þeir ætti sjálfsast 2ð kjósa af þessum tveimur. 
En prestarnir, sem rjeðu hjer mestu við lýðinn, þurftu 
ekki annað enn segja mönnum, að gjörvallt ráðið væri búið 
að dæma Jesúm fyrir guðlast. Það væri því lítill sómi 
fyrir þjóðina, og einkum fyrir innbúana í Jerúsalem, að 
biðja um þann mann lausan, sem tekinn hefði verið til 
banda fyrir það, 2ð hann hefði logið því upp um sig, að 
hann væri Messías. Það liti þá eins út, og þeir hefði 
svo mikla ást á eintómu Messíasar nafninu, að þeir vildi 
heldur fá lausan uppvísan svikara, sem einungis hefði tek- 
ið sjer þetta nafn, enn einhvern annan miklu minni glæpa- 

mann. það væri auðvitað, að Pílatus gjörði það ekki af 
öðru enn háði að spyrja þá, hvort hann ætti að gefa þeim 
lausan Messías þeirra? Spurningin eintóm sýndi það, að 
hann áliti hann ekki að vera Messías, því annars hefði 
hann sjálfur ofsókt hann, eins og keysarans vesta óvin. 
En ef hann ekki sjálfur áliti hann að vera Messías, þá 
mætti hann hugsa að þeir væri næsta heimskir, ef hann 
ímyndaði sjer, að þeir myndi biðja um hann lausan ein- 
ungis fyrir það, að hann hefði verið svo ósvífinn að segjast 
vera Messías. það þurfti nú varla að segja meir enn 
þetta til að bæta úr brestum Barrabasar. Glæpur hans 
sýnist þar að auki hafa verið þeirrar tegundar, að hann 
í augum Gyðinga þókti ekki eins hegningarverður og guð- 
last. Hann var upphlaupsmaður, og um þær mundir fjölg- 
uðu þeir allt af meir og meir, sem vöktu óeyrðir annað- 
hvort af blindum ákafa, til að halda þeim litlu leyfum, 
sem þeir höfðu eptir af frelsi sínu, eða þá til að ná ein- 
hverju, sem þeir kepptu eptir, í opinberum róstum. Í 
þess konar upphlaupi hefur líklega Barrabas ásamt með 
samsærismönnum sínum framið víg, var settur í fangelsi 
af hinni rómversku stjórn og dæmdur til dauða, og átti 
að líflátast þá um daginn. Það var nú þvert á móti 
skapi þjóðarinnar, að þess konar mönnum væri þunglega 
refsað; því svo mátti virðast sem þeir væri að verja frelsi 
hennar. Þar á móti var það ófyrirgefanlegt í augum 
þeirra, að þykjast vera Messías og afreka þó ekki neitt 
af því, sem menn með svo mikilli löngun væntu eptir af 
Messíasi: enga stjórnarbiltingu ! ekkert stórvirki! Hafi svo 
prestarnir þar að auki sagt, að nú hlyti hann að sýna 
sig, ef hann væri Messías; að minnsta kosti mætti hann. 
til að láta dómara sinn Pílatus sjá það; það væri sízt 
því að kvíða, að Rómverjar dræpi Messías fyrir þjóð- 

inni; því svo framarlega sem hann væri Messías, þá hlyti 
hann að geta frelsað sig úr þessum vanda: þá gat þetta 
líka gjört þeim enn hægra fyrir að léiða hinn ljettúðuga 
skríl, sem gilti hjer fyrir þjóðina, eins og best átti við 
augnamið þeirra. Og þá bættist líka það við, að sá hinn 
ákærði, sem hjer stóð, hafði í tilliti til hins ytra álitis svo 
alls ekkert við sig, sem gæti talið þeim trú um, að hann 
væri Messías. — 


Þannig fór það þá svo, að allur lýðurinn kallaði 
upp í einu hljóði: gef þú 'oss Barrabas lausan, en taktu 
Jesúm og krossfestu hann! Og enginn reis upp í öllum 
mannfjöldanum, sem talaði máli hins saklausa, „þegar 
hatur og grimmd lögðust á eitt til að svala á honum 
heipt sinni. Hvar voru lærisveinar hans, .er enginn skyldi 
hafa hugrekki til að bera honum vitni? Ó, Pjetur sjálfur 
var fyrir löngu búinn að afneita honum af hræðslu og 
hugleysi! Hvar voru þá hinir heyrnar - og mállausu. 
menn, sem hann hafði gjört bæði heyrandi og talandi? Hjer 
gátu þeir hlustað á dauðadóm frelsara síns, hjer var 
því kostur fyrir þá að tala máli hans í þakklætisskyni. 
Hvað er orðið af hinum blindu, sem hann gjörði sjáandi? 
Hjer gátu þeir horft á velgjörðamann sinn, umkringdan 
af hans vestu fjandmönnum, ofurseldan kvölum og dauða. 
Þjer hinir „mörgu mæðu - og raunamenn, sem hann veitti 
bæði huggun og hjálp, hver af yður verður nú til að 
hugga og hjálpa honum? Ekki gafst þú þig heldur fram, 
ungi maður, sem hann leysti úr dauðans fjötrum hjá 
Naíns borgarhlibi, og leiddi aptur í faðm þinnar grátandi 
móður! Og þá þegja líka þær hinar mörgu þúsundir 
beirra manna, sem hann mettaði í eyðimörkinni, og sem 
Þá að liðinni máltíðslofuðu hann og vegsömuðu! Eng- 

inn lauk upp munni sínum til að þakka Jesú, til að 
biðja gott fyrir hann. Engin heyrðust bríxlyrði gegn 
hatursmönnum hans, sem ekki gátu liðið eins heilagt 
líferni og hans var. — „Saklaus em eg af blóði hins rjett- 
láta“! kallaði hinn huglausi hræsnari á dómstólnum, og 
kvað svo upp dauðadóminn yfir Jesú, en ljet lausan 
upphlaupsmann og morðingja. Pílatus hefur hugsað, eins 
og margur andvaralaus, sem valdið hefur, hugsar enn Í 
dag: það er lítils um vertlíf eias fátæks manns! Þegar 
hann er dáinn, þá eru menn búnir að gleyma honum, 
og mjer álasar svo framar enginn fyrir það. Ó, veiztu 
þá ekki, rangláti dómari, sem fyrir svo löngu síðan 
ert að dupti orðinn, að aldir veraldarinnar álasa þjer 
frá kyni til kyns? Dómari lifendra og dauðra krefst al 
þjer blóðs hins saklausa, því þú varst sekur í lífláti 
hans. Ísraelslýður kallaði óður: has blóð komi yfir 
oss og börn vor! það er lísa komið yfir þig og börn 
þín, Ísraelslýður! því þar sea þvílíkir glæpir eru drýgðir 
blygðunar- 03 óttalatst, þar er glötun landsins vís. Ó, 
"Jerúsalem, Jerúsalem, þú situr nú í sekk og ösku og 
syrgir enn í dag blóð hins rjettláia! Amen. 


90. Jesús ber sinn kross til Golgata. 

Þegar fjandmenn Jesú voru búnir að fá Pílatus til 
að fella yfir honum dauðadóminn, var þegar farið að búa 
allt andir líflátið. Jesús var fenginn í höndur rómversk“ 
um stríðsmönnum, því þeir voru vanir að lífláta óbóta- 
menn. Það voru sömu mennirnir, sem höfðu meðhöndl- 
að hann svo miskunarlaust rjett áður. Meðan Pílatus 
las upp dóminn, var Jesús enn í hinum háðslega k07- 
ungsskrúða. Það gaf þá bæði Gyðingum -og Rómverjum 
tilefni til spotts og hæðni. En þegar nú varð alvara Úr, 


Ak 
og Pílatus náði ekki þeim tilgangi, sem hann haféi ætl- 
áð sjer með þessari smán, er hann ljet færa hann í 
þennan búning, þá færðu þeir hann aptur úr rauðu káp- 
unni, tóku af honum stafinn og þyrnihringinn, og ljetu 
hann fara í hans eigin föt. Þar eð Gyðingar áttu meiri 
hlut í lífláti þessu, enn Pílatus, þá er enginn efi á því, 
að margir af þeim hafa líka hjálpað til að koma Jesú 
út úr horginni og negla harm á krossinn, og ekki ein- 
ungis horft á það aðgjörðalausir,, jafnvel þó hinir róm- 
versku stríðsmenn hafi mest unnið að því. Yfir stríðs- 
„mennina var settur höfuðsmaður, sem átti að segja fyrir 
um krossfestinguna. Pílatus skipti sjer nú ekki framar 
af málinu, heldur gekk inn í höll sína. „En Jesús var 
leiddur til aftökustaðarins í gegnum stræti borgarinnar 
frá þeim stað, þar er dómurinn hafði verið dæmdur. 
Annars var það ekki venja að lífláta óbótamenn, undir 
eins og búið var að dæma þá. En þó gat það átt sjer 
stað, þegar um stórglæpi var að gjöra, eins og nú Jesús 
Var kærður fyrir, Og þar. eð menn af ásettu ráði höfðu 
ákveðið, að hegna slíkum glæpum einmitt á hátíðinni, 
svo það þess heldur gæti verið lýðnum til viðvörunar, 
sem þá var mjög fjölmennur í borginni, þá þókti það 
ekki rjett að fresta þessu lífláti. Hitt var líka auðvitað, 
að prestunum og ráðinu gat þess vegna ekki heldur þókt 
ráðlegt að fresta líflátinu, svo að lýðurinn, sem þeim nú 
í bráð var samþykkur, skyldi ekki seinna geta breytt 
skoðun sinni, þegar hann fengi frest til umhugsunar, og 
áhangendur hans því síður geta fengið Pílatus til að 
vægja nokkuð til um dóminn. — Fjandmenn Jesú fóru þá 
með hann eins og í sigurhrósi í gegnum borgina; 'og er 
bað líklega helzt að þakka mannlegri tilfinningu yfir- 
Mannsins, sem stjórnaði hinum fjóru rómversku stríðs- 

mönnum við krossfestinguna, að Jesús var ekki sjálfur 
látinn bera hinn þunga kross-staur alla leið út til aftökustað- 
arins. Hann sá að Jesús var öldungis örmagna af vök- 
um, hrakningi og misþyrmingum, og tók þess vegna á 
valdi sínu til að skipa hverjum fullhertum karlmanni. 
sem fyrst varð á vegi fyrir honum, að taka krossinn og 
bera hann á eptir honum. Hafi aftökustaðurinn verið á 
hæð nokkurri, eins og margir halda, þá hefði það hlotið 
að vera þeim mun meiri áreynsla og þreyta fyrir Jesúm, 
að verða að bera krossinn upp á móti. Þar á móti var 
það ekki svo mikil þraut fyrir þann, sem ólúinn var undir. 
Það gat ekki heldur þókt nein sjerleg vanvirða, því fyrst 
að höfuðsmaðurinn sjálfur og stríðsmenn hans höfðu öll 
afskipti af líflátinu, þá þurfti ekki neinum ótignum Ísra- 
elsmanni að þykja svo mikil minnkun að því, að eiga 
þátt í því líka og bera krossinn. Það varð nú fyrir því 
maður nokkur að nafni Símon, sem var Gyðingur frá 
Syrenesveit á Egyptalandi, líklega einn af þeim, sem 
komnir voru til hátíðarinnar, og var á leiðinni utan af 
ökrunum inn í borgina. Þessa manns er líka getið af 
því að hann átti tvo syni, Alexander og Rúfus, sem 
seinna urðu nafnkenndir menn í kristninni. 





Þar sem vjer nú, kristnir menn, eigum að virða fyrir 035 
Frelsara vorn á hans þungbæru krossgöngu frá Gabbata til 
Golgata, Þá látum oss minnast þessara orða: í gegnum 
margar hörmungar byrjar oss inn að ganga í Guðs ríki. 
Já, margvísleg er hörmungin og getur legið bæði á sálu 
og líkama; og opt verða þeir, sem beztir mennirnir ert; 
að sæta þyngstu hörmungum. A, að vjer einungis vild 
um láta oss skiljast það, að einnig krossinn er merki uml 
ást Guðs og náb; fúsir skyldum vjer þá taka krossinn 

upp á oss og fylgja Drottni vorum eptir, já, Vjer skyld- 
um, eins og postulinn Páll, hrósa oss af vorum hörm- 
ungum. Guð hefur optast hagað því svo, að vegur vina 
hans til himinsins dýrðar hefur legið í gegnum þrautir, 
og þjáningar. Hver var honum kærari enn sá, sem 
hann sagði um: þessi er minn elskulegnr Sonur, á hver- 
jum jeg hefi velþóknun? Og hverjum bjó hann þó erfið- 
ari veg enn honum, sem bar sinn kross til Golgata ? 
Það er ekki svo að skilja sem Guð hafi yndi af að leggja 
þjáningar á þá, sem hann elskar; en hann hefur þókn- 
un á þeirri þolinmæði, sém þeir bera með krossinn, er 
hann leggur þeim á herðar; allt eins og faðirinn hefur 
eigi ánægju af að refsa barni sínu, heldur einungis af 
þeirri undirgefni, sem barnið lætur í ljósi. Þannig hafði 
og hinn himneski Faðir þóknun á undirgefni Sonarins, 
Þóknun á því, að hann var honum hlýðinn allt til dauða, 
Já, til dauða á krossinum. Og hafi nú sá hinn heilagi 
og rjettláti sýnt þvílíka hlýðni og undirgefni undir Guðs 
vilja, þegar hann bar þann krossinn, sem syndir vorar 
lögðu honum á herðar, hvílíka hlýðni, undirgefni og 
bolinmægi byrjar oss þá ekki að sýna, sem líðum sjaldnast 
annað enn það, sem vjer höfum sjálfir bakað oss með 
Vorum tilverknaði! Það kemur ekki fyrir oss að. þola 
sömu þjáningar og Drottinn vor, sem bar á sínum líkama 
syndir allrar veraldarinnar; en eflaust hefur það komið 
fyrir þjo. kristinn maður, að hörmungar hafa ofsókt 
hjarta þitt, og þú hefur fengið þína byrði að bera. Hef- 
ur þú þá breytt eptir dæmi Drottins, sem á sinni kross- 
göngu €ptirskildi þjer fyrirmynd, svo þú skyldir feta í 
hans fótspor? Hefur þú þá undir krossbyrði þinni fall- 
ið fram fyrir hinum Eilífa ekki með ávarpi örvinglunar, 
"to segjandi: hjálpa oss, vjer ætlum að tínast! heldur 

með hógværri og einlægri bæn, er ætíð á bænheyrslu 
vísa? Hvernig hefur þú talað til Guðs í hinum hörðu 
baráttum lífs þíns? Hefurðu sagt: faðir minn! eins 
faðir fyrir það, þótt þú typtir og særir og leggir mjer 
krossbyrði á herðar, verði þinn vilji, þinn vilji, enn 
ekki minn? Og hefur þú sagt það ekki að eins með 
vörunum, heldur af fullri alvöru, í einlægni hjartans, og 
af fullkominni, ótakmarkaðri undirgefni? Þetta er að 
taka upp á sig krossinn og fylgja Drottni eptir, og þetta 
er sú fó, sem Guði líkar vel. En þú, vor herra Jesús 
Kristur! sem barst krossinn á undan oss og fyrir oss 
alla, styrk oss með þínum guðlega mætti til að fylgja 
þjer eptir með krossbyrði vora, og bera hana með þinni 
þolinmæði, þínu trúnaðartrausti og þinni undirgefni undir 
Guðs vilja; þá muntú, þegar krossganga vor er á enda, 
veita oss í umbun þá kófónu dýrðarinnar, sem þú hefur 
heitið öllum þeim, sem bera sinn kross með þolinmæði, 
og eru þjer trúir til dauðans. Amen. 


öl, Jesús huggar konurnar, sem grjetu 
yfir honum. 


Það var engin sjerleg nýlunda að upphlaupsmenn 
væri teknir af á hátíðinni, en, það var óvenja að nokkur 
maður væri líflátinn fyrir það, að hann hefði tekið sjer 
tign  Messíasar; því ekki vita menn til að nokkur maður 
á undan Jesú frá Nazaret hafi sagt sig að vera Messíað, 
en. eptir hans daga komu upp margir þess konar svikarar- 
Þess vegna var öllum mikil forvitni á þessum nýstárlega at- 
burði.  Fregnin um það að í dag ætti að lífláta Jesúm 
frá Naxaret, sem hefði sagt sig að vera Messías, hafði 


flogið í skyndi um alla borgina. Það voru þá ekki nema 

tveir dagar síðan að menn höfðu heyrt hann kenna opin- 
berlega í musterinu; fyrir fjórum eða fimm dögum höfðu 
menn sjeð hans innreið, og í dag átti nú líflát hans að 
fram fara. Þó að mikið gengi á af fórnfæringum og há- 
tíðaveizlum þennan dag, þá ljetu menn það samt ekki 
hamla sjer frá að vera viðstaddir, að minnsta kosti meðan 
hann var leiddur út úr borginni og negldur á krossinn, 
því það stóð ekki heldur svo lengi á því. Það þyrptist 
líka að múgur og margmenni. Lærisveinar Jesú ljetu nú 
ekki sjá sig, nema einungis einn af þeim. Hinir voru 
sinn í hvorri áttinni og stóðu ráðalausir og úrvinda, 
þegar þeir heyrðu að Jesús væri til dauða dæmdur af 
landshöfðingjanum, og væri þegar leiddur út til kross- 
festingar. þeir þorðu ekki að koma nálægt hérra sínum 
og kennara, sem var nú svo illa útleikinn og umkringd- 
ur af stríðsmönnum, heldur leyndu sjer innan um mann- 
fjöldann. Jafnvel Pjetur sást nú hvergi, hann, sem svo 
hjartanlega hafði iðrast ótrúmennsku sinnar. Sá eini, 
sem þorði að koma nærri, var Jóhannes, sem áður hafði 
„Verið viðstaddur, meðan ransóknin fram fór fyrir ráðinu. 
Konur þær, sem höfðu allt af fylgt Jesú, báru hjer langt 


af lærisveinunum í trúmennsku og hugdirfð. En jafnvel. 


á meðal þeirra kvenna, sem áttu heima í Jerúsalem, 
Voru nokkrar, sem höfðu gott álit á Jesú. Þrátt fyrir 
allt það, sem um hann var talað af prestunum og Farí- 
seunum, gátu þær þó ekki annað enn álitið hann saklaus- 
an, já, meir enn saklausan, þegar þær hugsuðu til kenn- 
inga hans og verka, sem Jerúsalem hafði svo opt verið 
heyrnar - og sjónarvottur að. „Þegar þær því sáu hann með 
miklum erfiðismunum dragast með hina þungu kross- 
bjálka, og nú loksins eptir svo margar misþyrmingar, 
“em hann hafði mætt, með svo mikilli þolinmæði ganga 

út í kvalirnar, þá tóku þær að gráta og bera sig mjög 
hörmulega. Sumar hafa, ef til vill, viknað svo mjög af 
meðaumkvunarsemi með honum; aptur hafa aðrar sett sjer 
fyrir sjónir góðverk hans, og hefur þeim svo ofboðið hve ó- 
maklega hann var nú meðhöndlaður; vera má líka að 
sumar hafi átt að minnast velgjörninga, sem sjálfar þær 
„eða þeirra hafa átt honum að þakka. Eins og þær voru 
vanar að gjöra, þegar ástfólgnustu ættingjar þeirra og 
vinir, eða kennarar voru jarðsettir, allt eins gengu þær 
nú grátandi á eptir honum; og jafnvel þó harmatölur 
þeirra væri yfirvöldunum  bríxl fyrir grimmd þeirra, þar 
eð líklegt er að heyrzt hafi í þeim harminum bæti þakkir 
til hans og lofræður um hann, þá slepptu þær sjer samt 
öldungis við þær hinar viðkvæmu tilfinningar, sem sjón 
þessi hlaut að vekja í brjóstum þeirra. Þær þurftu því 
síður að blygðast sín fyrir það, sem þær höfðu fyrir sjer 
eptirdæmi konu Pílatusar, er reynt hafði til að frelsa 
hann, og gátu svo með því afsakað harm sinn og trega. 
þó að Jesús væri nú næsta. hart leikinn, var hann samt 
ekki svo hugsandi um sjálfan sig, að hann eigi gæti 
tekið eptir þessari meðaumkvunarsemi þeirra; hann komst 
við af henni. En, — sagði hann og snjeri sjer við til þeirra, 
— þjer góðu Jerúsalemsdætur! þjer hafið ekki eins mikla 
orsök til að gráta yfir mjer, eins og yfir, sjálfum yður 
og börnum yðar. Þessi meðferð á mjer mun hafa hinar 
ófarsælustu afleiðingar fyrir þau og yður. þeir dagar 
munu koma, er menn aumkva kyn yðar fyrir það, sem 
annarssser þess blessun, og prísa þær sælar, sem ekki 
hafa fætt og ekki fóstrað upp börn, — dagar, er skelfingar 
og harmkvæli munu þrýsta mörgum til að óska, að þeir 
mætti heldur bíða bana undir skriðum fjallanna, heldur 
hyljast af hálsunum enn lifa það, sem þá á að koma 

fram. Ef svona fer fyrir hinu heilbrigða og kjarngóða 
trjenu, hvað ætli verði þá um hitt, sem skrælnað er? 
Þannig mælti hann og gekk svo leiðar sinnar. 


Hversu margir eru þeir enn í dag, kristnir menn, 
sem nefna sig vini Drottins, og fylgja honum á kross- 
göngu hans með sárum harmi, þegar þeir heyra eða lesa 
hina hrærandi sögu um það allt, sem hinn rjettláti varð 
að líða af hinum ranglátu! Og hversu margir eru þeir 
þá ekki, sem úthella tárum meðaumkvunarinnar yfir hon- 
um, en ekki tárum iðrunarinnar yfir sjálfum sjer! En 
til allra þeirra, sem þannig gráta yfir Jesú, snýr hann 
sjer enn á þessari stundu, bendir á sinn blóðuga kross 
og segir: þjer mannanna synir og dætur, grátið ekki yfir 
mjer, heldur yfir sjálfum yður og syndum yðar, fyrir 
hverjar jeg varð að ganga hina þungbæru krossgöngu 
til Golgata!l Af meðaumkvun grjetu konurnar yfir Jesú; 
en hann gaf þá bæði þeim og gefur öllum oss þá hug- 
Vekju, að vjer ekki með tárum meðaumkvunarinnar meg- 
um hugsa til, að kaupa oss undan tárum iðrunarinnar. 
Það er ekki pína Krists að því leyti sem hann líður svo 
Miklar kvalir, sem á að koma oss til áð gráta, heldur 
hitt að hann líður kvalir pínunnar fyrir oss og vegna 
vorra synda; það á að hræra hjörtu vor. Meðvitundin 
um vora eigin synd og sekt verður að angra og særa 
brjóst vor; því pína Krists er ekki. friðþægandi fyrir 
aðra enn þá, sem skoða hana eins og hegningu syndar- 
innar. Íhugaðu þess vegna iðuglega, kristinn maður! 
þessi orð Frelsara þíns: ef þetta er gjört við hið græna 
trjeð, hvað mun þá verða gjört við hið visna? Ef að 
hann, sem ekki vissi af synd, verður að líða þetta, verður 
Sjálfur að bera krossinn, uns hann kallar: Guð minn, 

Guð minn, því hefur þú yfirgefið mig? hvað mun þá 
ekki á síðan liggja fyrir þeim, sem ekki vilja láta hreinsa 
sig af syndunum? Sýni Guð svo mikinn strangleika, að 
hann ekki „þyrmir sínum eingetna Syni, til að frelsa 
mannkynið frá eymd og spillingu syndarinnar, hvað mun 
hann þá gjöra, þegar mennirnir hrinda. sjálfir frá sjer 
því frelsi og hjálpræði, sem þeim er framboðið með frið- 
þægingu Krists? Ó, kristinn maður! það er enginn skelfi- 
legri dómur til yfir syndinni, enn krossburður Frelsarans. 
Hvenær sem þú því minnist hans, þá gráttu hinum heitu 
tárum iðrunarinnar, þau mýkja hjarta Guós og hræra 
hann til miskunar. Já, gráttu, maður, af syndum þínum, 


sem lögðu krossinn á herðar þínum Frelsara, leitaðu, 


Drottins með:tárum iðrunarinnar meðan hann er að finna, 
og kallaðu á hann meðan hann er nálægur! Sá hinn ó- 
guðlegi láti af sinni hugsun og illvirkinn af sinni breytni, 
og snúi sjer til Drottins; þá skal hann líta til hans misk- 
unaraugum, eins og hann leit til Pjeturs, svo hann geti 
gengið í burt og grátið yfir syndum sínum. Amen. 


52. Græna og visna trjeð. 

„Ef menn fara svo með hið græna trjeð, hversu mun 
þá fara fyrir hinu visnaða ?“ sagði Jesús við hinar grát- 
andi konur. Með þessum orðum sýndi hann, að honum 
stóð meir fyrir hugskotssjónum óhamingja Gyðinga, enn 
krossburður sjálfs hans. Hann fjekkst ekki neitt um sína 
eigin kvöl, nema að því leyti sem hann vissi, að þjóðin 
bakaði sjer með henni hinar mestu hörmungar. Og 
hve skelfileg hörmung var það líka, sem yfir þjóðinni 
vofði? — Það voru nú liðin 40 ár síðan Jesús bar sinn 
kross til Golgata, og Gyðingar voru enn sem fyrri fullir 
blindrar fastheldni við trúarbragða siði sína, við setninga 

Mósis, án þess að verða að betri mönnum fyrir það. Þeir 
gengu að sönnu rækilega í musterið, föstuðu eptir rjett- 
um reglum, gjörðu iðuglega bænir sínar og þóktust með 
því hafa aflokið öllu. Með því að bera fórnir fram á 
altarið, sem prestarnir urðu auðugir af, þóktust þeir af- 
Plána syndir sínar. Þeir lifðu ekki fyrir annað enn lík- 
amanu, til að vinna auð og álit, og til að njóta holdlegs 
munaðar. Enginn hugsaði um annað enn eigin hag, en 
skipti sjer ekki neitt af öðrum. Allt mátti fá fyrir fje; 
ættgöfgi og tign, auðlegð og fegurð var meira metin enn 
þekking og trú, ráðvendni og dygð. Hvor stjettin reis 
upp á móti annari, því öll tiltrú, trygó og trúmennska 
var horfin. Jafnvel ættjarðarástin var undir *lok liðin, en 
komin í hennar stað þjóðardramb, eða hatur og fyrirlitn- 
ing á nábúaþjóðunum. Þeir sukku æ dýpra og dýpra Í 
vanþekkingu ; hötuðu þá, sem vildu fræða lýðinn, ofsóktu 
þá eins og nýmælismenn, er umhverfa vildu setningum 
forfeðranna; hjeldu þeim mun fastara við villu og hleypi- 
dóma, og ímynduðu sjer ekki að það gæti fyrir komið, að 
Júdea og Guðs lýður og hin heilága borg liði nokkum 
tíma undir lok. Þeir fundu að sönnu til þeirrar ánauð- 
ar, sem þeir sættu af hendi Rómverja; en það var svo 
fjærri að hættan og neyðin, sem landi og lýð. stóð af 
henni, vekti þeim huga um hið eina, sem þá wantaði, 
og sem Kristur hafði svo opt fyrir þeim brýnt þeim til 
frelsis, að hún öllu heldur gjörði þjóðina enn sundur- 
Þykkari í sjálfri sjer. Í stað þess að meta með dygðugu 
hugarfari góða samvizku, og skyldurækt við Guð og sam- 
borgara og ættjörðu, meir enn gull og silfur, þá skiptust 
beir í flokka, sem sviku og ofsóktu hvor annan með hin- 
um mésta fjandskap. Þannig tókst Rómverjum að kúga 
allt af meir og meir þjóðina, sem vanþekking, lestir og 

sundurlyndi veikti ár frá ári; og „mitt í því að þeir 
Leyfðu sjer alls konar ranglæti og svívirðingu, var hvor 
tokkur landsmanna sjálfra upp á móti öðrum. En loks- 
ins fyltist gjörvöll þjóðin hatri og hefnd gegn ójafnaðar- 
mönnum sínum.  Uppreist hófst um allt land; setulið 
Rómverja var rekið burt úr vígjunum, og jafnvel hrakið 
burt úr Jerúsalem. Skríllinn æddi borg úr borg taum- 
laust og. stjórnlaust, og hugsaði ekki um annað enn rán 
og hefndir. Þá kom Vespasíanus, sem seinna varð keysari Í 
Rómaborg, með óvígan her, vann alla Galíleu og settist 


seinast wm Jerúsalem. Nú fór að vaxa neyðin; en þó að * 


yfir Gyðingum vofði mestu hættur af höndum fjandmanna 
þeirra, þá hvarf ekki hinn gamli flokkadráttur þeirra 
fyrir það. Hvor flokkurinn í hinni umsetnu borg hataði 
og ofsókti annan. Skríllinn rænti hina ríku, drap hina 
skynsamari; og ekki gekk á öðru enn mestu óhæfu- og 
grimmdarverkum. Þá var komin sú stundin, sem Kristur 
hafði bent lærisveinum sínum á, er hann sagði: „þegar 
þjer sjáið Jerúsalem umkringda af herflokkum, þá vitið 
að eyðilegging hennar er í nánd; sá sem þá er í Júdeu- 
landi, flýi hann til fjalla, og hver sem í borginni er flýi 
hann þaðan; en þeir sem á landsbygðinni eru fari þeir 
ekki inn í borgina“! #Játendur Jesú minntust þessara 
orða hans. Áður enn umsátur borgarinnar hófst, höfðu 
þeir allir vikið burt til borgar einnar í landinu, sem Pella 
hjet. Þar stofnuðu þeir nýjan söfnuð og biðu þess með 
ótta og kvíða, er verða mundi. Vespasíanus notaði með 
kænsku ósamlyndi og flokkadrátt Gyðinga í Jerúsalem; 
dró hann stríðið með vilja í nokkur ár, meðan þjóðin 
var sjálf að ræta sig upp með ósamlyndi sínu og stjórn“ 
leysi. Það. var líka svo komið fyrir henni, þegar hann 
varð keysari, og Títus sonur hans tók við herstjórninni 

„Eptir hann, að Ísraelslýður var orðinn eins og visnað ttje, 
eða eins og aldini, sem fellur niður af eik, fullvaxinn til 
-glötunar. Títus kreppti enn meir að Jerúsalem; neyðin 
óx með hverjum degi í henni, og að því skapi æði og 
grimmd innbyrðis á milli flokkanna. Þó varðist. borgar- 
lýðurinn enn með hinni mestu harðneskju. Títus, sem 
var hjartagóður maður, aumkvaðist yfir hina fögru, æfa- 
gömlu og heimskunnu borg. Hann vildi semja frið, en 
hinir þrálátu Gyðingar höfnuðu öllum sáttaboðum, og 
var þó eymd þeirra og neyð orðin óumræðileg. Þegar 
þá Títus sá að engin friðarvon var, rjeðist-hann á hina 
rambygðu borg með odd og egg. Eptir harða aðsókn og 
hráusta vörn lauk þá svo, að musterið brann upp að 
kolum fremur fyrir æði Gyðinga sjálfra, enn fyrir hefnd 
sigurvegaranna, og Jerúsalem varð að öskuhrúgu einni. 
Þá var fram kominn þessi hinn hræðilegi spádómur Jesú 
Krists: „þeir dagar munu koma, að af þessu, sem þjer 
nú sjáið, mun ekki steimn yfir, steini standa, sem 
ekki verður niður rifinn. Þung munu þá verða kjör ó- 
ljettra kvenna og þeirra, sem börn hafa á brjósti, því 
mikil harmkvæli munu þá verða í landinu og hegning 
yfir þessum lýð; menn munu falla fyrir sverðseggjum, 
og herleiddir verða til allra þjóða, og Jesúsalem mun 
Íóttroðin verða af heiðnum mönnum, til þess þeirra tíð 
ér á enda“. 

Ó, eilífi Guð minn faðir, faðir allra þjóða, faðir allra 
Veralda, mikið skelfilegt dæmi hefur þú sýnt í sögu mann- 
kynsins á niðjum Abrahams um það, hvernig syndin er 
lands og lýða töpun, hvernig óumflýjanleg glötun leiðir 
af spillingu þjóðanna; hræðilegur ertú Í dómum þínum, 
Drottinn minn Guð! En þú ert ekki sá, sem hegnir 
Þjóðunum; þær hegna sjer sjálfar með syndum sínum. 

Yfirtroósla þinna heilögu boða er hvers manns sjálfsglöt- 
un, og lestirnir hvers eins sjálfskvöl. Ó, Drottinn, Drott- 
inn Guð, miskunsamur og náðugur og þolinmóður, þú 
sem atiðsýnir náð í þúsund liðu og fyrirgefur syndir og 
afbrot, þú sem vitjar ranglætis feðranna á börnum þeirra 
og barnabörnum í þriðja og fjórða lið, æ, kenndu oss að 
íhuga rjettdæmi þitt á jörðunni, að hræðast svo dóma 
þína yfir syndinni, að vjer lærum að leita þess, sem til 
friðar vors heyrir, og þekkja vorn vitjunartíma, meðan 
þú auðsýnir oss náð þína og miskun! Og þú, vor herra 
Jesús Kristur, hið góða og sanna víntrjeð, gef oss öllum 
náð til að vera þjer áfastir, eins og frjófsamir kvistir, 


2 


þeir eð bera ávexti í rjettan tíma! Þá skal aldrei yfir 
oss hljóma þessi hinn skelfilegi dómur: öxin er þegar 
sett að rótum trjánna, og hvert það trje, sem ekki ber 


góðan ávöxt, skal upprætast og í eld kastast! Amen. 


öð. Jesús er negldur á krossinn. 

Til þess að gjöra Jesú enn meiri smán, voru tveir 
óbótamenn, sem dæmdir voru tilsama dauðdaga og hann, 
leiddir út með honum. Þetta var reyndar sá hlutur, sem ekki 
gat sannað hið minnsta á móti honum í augum nokkurs 
skynsams manns, en eigi að síður leit nú alþýðan svo á 
það, sem hann væri jafn þessum illvirkjum. Ekkert gat 
betur komið mönnum til að skoða Jesúm frá öldungis 
rangri hlið, eða fremur leitt hina ósvífnu og illgjörnu til 
að hæðast að honum, heldur enn þetta að sjá hann nú 
talinn með illvirkjum, því það var svo fráleitt konung- 
legri tign, sem Jesús átti að hafa keppt eptir. Prest- 
arnir höfðu líka um fram allt leitast við að æsa dramb 
þjóðarinnar upp á móti Jesú; og það er fullkunnugt hve 
frek hefndargirnin getur orðið, þegar þjóðardrambið leggst 

á eitt með trúarofsanum til að gjöra út af við einhvern. 
Þeir sem hefðu verið fúsir til að leggja lífið í sölurnar fyrir 
Messías eptir þeirra geði, þóktust ekki betur geta hefnt 
þeirra smánar, sem þeir álitu sjer gjörða með því, að 
þessi maður frá Nazaret sagðist vera Messías þeirra, enn 
með því að álíta og útleika hann sem vesta illræðismann. 
Þeir komu nú til aftökustaðarins. Hann var nálægt 
borginni og fyrir vestan hana, og var kallaður Golgata, 
höfuðskeljastaður, af því vant var að taka þar af þá, sem 
hálshöggnir voru. Hjer stóð nú Jesús, og var krossinn 
reistur upp við hliðina á honum. Tlræðismennirnir, sem 
áttu að líflátast með honum, voru. nú líka komnir með. 
krosstaura sína, og settu þá þar niður hjá. Stríósmenn- 
- imir rjeðu því, hvar krosstrjen voru sett niður og fest. 
Meðan verið var að því báru menn Jesú drykk þann, 
sem vant var að gefa illræðismönnum, áður þeir voru líf-. 
látnir; var það gjört í því skyni að deyfa tilfinningu þeirra 
fyrir kvölunum. En það var ekki tilgangur Jesú að 
gjöra sig tilfinningarlausan fyrir þeim. Drykkur þessi 
var beiskur og var birlaður úr vínberjasýru, og blandað 
saman við mirru. Jesús bar hann upp að munni sjer; 
hann hefði, ef til vill, drukkið, ef það hefði verið hreint 
Vatn; en þetta vildi hann ekki drekka. Betri svaladrykk- 
ur var honum nú ekki boðinn. —- Það voru hjer um bil 
dagmál, er þeir komu til aftökustaðarins. Það voru því 
engar líkur til þess, að hann myndi deyja þann sama dag, 
því sá dauðdagi, sem honum var ætlaður, kvaldi úr mönn- 
um lífið mgð löngum tíma. Fjandmenn hans ætluðu líka svo 
til, að fyrst skyldi hann hanga nokkrar stundir á kross- 
inum, meðan verið væri að kvelja hann, og neðan hon- 
um væri að blæða, og svo skyldi loks, hið kvalafalla 


beinbrot gjöra út af við hann til fulls. Þetta var ein- 
“ 9 

hver hinn ógurlegasti dauðdagi. Menn þurfa ekki ann- 
að enn að ímynda sjer þá skelfilegu þvingan, sem líkam- 
inn var í, þegar höndurnar voru að ofanverðu negldar 
með göddum út á þvertrjen, og fæturnir að neðanverðu 
á uppstandaranum; því hvað lítið sem líkaminn þá hreifð- 
ist, rifnuðu sárin upp meir og meir, auk þess sem það 
líka olli óttalegustu sinadrátta. Því meir sem kvalirnar 
jukust, þess meir þverruðu kraptarnir til að bera þær 
vegna hita, þorsta og blóðmissis, sjer í lagi hjá Jesú, 
sem áður var svo þjakaður af hinni miskunarlausu húð- 
stroku. Menn gátu hangið svo dægrum skipti, áður enn 
þeir dóu út af, jafnvel þó þeim blæddi án afláts, og margar 
smátaugar í líkamanum slitnuðu í sundur af hinni of- 
boðslegu áreynslu. Þegar húsbændur vildu hefnast sem 
mest á þrælum sínum, höfðu þeir við þessa miskunar- 
lausu meðferð að láta negla þá á kross. Hin rómverska 
stjórn ljet taka til hennar, til að refsa með þeim mönn- 
um, sem gengust fyrir upphlaupum í Júdeu. Gyðingar 
höfðu að vísu til forna haft þann sið, að hengja menn 
upp á staur, en þeir gjörðu það ekki svona grimmdarlega; 
og ekki fyr enn búið var að hálshöggva menn áður. 
Það munu finnast næsta fá dæmi til þess, að Gyðingar 
hafi óskað þess, að nokkur maður af þeirra eigin þjóð 
væri líflátinn með þessu móti. Þessu lífláti var líka 
samfara meiri smán, enn nokkru öðru. Eintómt nafnið 
„„krossfestur“ þókti Gyðingum svo svívirðilegt, að þeir 
lengi á eptir vissu ekki af neinu smánarlegra viðurnefni 
til að gefa þessum Messíasi, sem þeir höfðu útskúfað. 
Þeir dauðdagar voru til, sem ekki vóru álitnir nærri 
eins svívirðilegir, jafnvel þó þeir væri næsta kvalafullir 
— Ef vjer nú virðum fyrir oss hugmyndir Gyðinga um 
Messías, og hvílíkur hann átti að vera, þá mátti það 

tvennt sýnast næsta ólíkt, þar sem annars vegar var þessi 
dauðdagi, og hins vegar það ástand, sem þeir ímynduðu 
sjer Messías í. Það var nú Gyðingi næst að hugsa þannig: 
„hvernig getur þetta, sem kemur nú fram við hann, staðizt 
með þeirri sögusögn sjálfs hans og lærisveina hans, að 
hann væri Messías? Þó að margt kynni að geta komið 
fram við Messías, þá getur Guð samt ekki með nokkru 
móti leyft, að slíkt líflát gangi yfir hann. Fyrir það fellur 
um sjálfa sig öll hin mikla von, sem menn gjörðu sjer 
um! hann. þetta gjörir hann ekki einungis óhæfilegan til 
að afreka nokkuð þjóðinni til góðs, — og þó var hann sá 
sem átti að frelsa hana undan ánauð Rómverja, — heldur 
gjörir það hann jafnvel öllum fremur hjálpar þurfandi og 
miklum mun fyrirlitlegri, enn hinn auðvirðilegasta Ísra- 
elsmann. Þetta, sem kemur nú fram við hann, er þá 
líka ljóst merki um það, að Guð sjálfur lýsir því yfir, 
að hann sje sviksamlegur Messías, og allt fyrirtæki hans 
óguðlegt“. — Setjum svo að Gyðingar hafi álitið hann að 
miklu leyti saklausan, þeir gátu samt ekki annað enn kallað 
það heimsku og vitleysu, að hugsa að hann væri Messías. 
Það gátu þeir ímyndað sjer, að hver spámaður kynni að 
mæta ofsóknum og verða líflátinn, en Messías höfðu þeir 
of lengi ímyndað sjer sem konung og sigurvegara, til þess 
að þeir þæktist nú geta fundið hið minnsta af tign og 
Vegsemd Messíásar hjá Jesú, eins og hann nú var kominn. 
— bað var nú búið að reisa krossinn upp, og þeir færðu 
þá Jesúm úr öllum fötunum, og hengdu hann þar upp. 
fyrst negldu þeir höndurnar sína út á hvorn þverbjálk- 
ann, og síðan fæturnar hvorn fyrir sig á uppstandarann 
skammt frá jörðu; líkaminn sjálfur hvíldi á lítilli þverslá, 
sem négld var á miðjan uppstandarann. Nú vort ill- 
ræðismennirnir líka festir hvor upp á sinn kross; en af 
g 

ásettu ráði ljetu menn Jesú kross vera í miðið, svo að 
annar þeirra hjekk honum til hægri hliðar, en annar til 
hinnar vinstri. Það leit því eins út og hann væri sjálfur 
mesti illræðismaðurinn. Engu var gleymt til að gjöra 
honum smánina sem mesta. 


Ó, vor herra Jesús Kristur! þú hinn eilíi Sonur 
Guðs, sem á krossinn varst negldur fyrir oss og vegna 
vorra synda, þú lofaðir því meðan þú lifðir hjer á jörð- 
unni, að þegar þú yrðir upphafinn, þá skyldir þú draga 
alla til þín; þess vegna biðjum vjer þig nú, þú vor 
Frelsari og Konungur, sem ekki einungis varst hafinn á 
kross, heldur ert nú líka upphafinn til himinsins dýrðar, 
dragðu oss alla æ nær og nær þjer, nær þínum krossi, 
meðan vjer lifum hjer á jörðunni, svo að vjer æ betur 
og betur íhugum þá elsku, sem þrýsti þjer til að líða 
fyrir oss kvalir og dauða, og látum hana aptur þrýsta 
oss til að lifa þjer einum í heilagleika og rjettlæti alla 
vora æfidaga. Þá muntú þegar æfi vor er á enda draga 
oss til þín, leiða vorn anda til þeirrar sælu og dýrðar á 
himnum, sem fyrirbúin er öllum þeim, er aðhyllast þinn 
kross og elska þig í anda og sannleika. Amen. 


54. Fyrsta orð Jesú á krossinum. 


Meðan verið var að negla Jesúm á krossinn, var 
hann eins þolinmóður og hann hafði verið meðan á ran- 
sókninni stóð, og meðan hann var leiddur út úr borginni. 
Menn heyrðu það eitt til hans, að hann sagði með hárri 
röðdu: Faðir, fyrirgef þeim, því þeir vita ekki hvað 
þeir gjöra! — Fjandmenn Jesú stóðu nú hjer allt í 
kringum hann, eins og þeir væri að gjöra sjer það til 
ánægju að horfa upp á kvalir hans, og eins og þeir 

væri að bíða eptir því, hvað hann nú myndi segja, og 
hvert honum brigði ekki enn; því líklega hafa þeir hugs- 
að með sjer: vjer skulum pína hann og kvelja, svo vjer 
sjáum hve þolinmóður hann er; og vjér skulum dæma 
hann til svívirðilegs dauða, svo vjer heyrum hve hógvær 
hann er. En þeir fengu ekki að heyra það, sem þeir 
bjuggust við; hann talar að sönnu, en allt öðru vísi enn 
þeir höfðu ímyndað sjer. Þeir höfðu búizt við öllu öðru, 
en Jesús sagði: Faðir, fyrirgef þeim, því þeir vita ekki 
hvað þeir gjöra! Ó, þá dýpt auðæfanna - þolinmæði, 
hógværðar og elsku Jesú Krists! Áður enn hann hugs- 
ar um að biðja fyrir sjálfum sjer, að fela sinn anda í 
Föðursins höndur; áður enn hann hugsar um vini sína, 
að biðja lærisvein sinn fyrir móður sína; áður enn hann 
hugsar eta talar um nokkurn hlut annan, hugsar hann 
fyrst af öllu um óvini sína, að biðja þeim vægðar og 
miskunar. Þeir þurftu þess líka helzt með, því nú var 
að kvíða fyrir því, að Guð vildi ekki lengur líða það, að 
horfa upp á slíka marnnvonzku og grimmd. Þar sem 
Þeir voru nú búnir að fylla mælir syndanna, þá var að 
búast við því, að Guð myndi fullnægja hefndinni. Og 
bess vegna vildi Jesús ekki fresta því að ganga á milli 
með fyrir bón sína: Faðir fyrirgef þeim! Kvalir hans 
Voru nú byrjaðar til fulls, og dauðinn tók að nálægast. 
Og þegar svo er komið, er maðurinn vanur að gleyma 
öllu öðru, og hugsa einungis um sjálfan sig. En Jesús 
Í sinni dauðans kvöl og angist hugsar ekki einungis um 
vini sína, heldur fyrst af öllu um óvini sína og grimm- 
ustu ofsóknarmenn; og hann hugsar ekki um þá, eins og. 
Svo Margir menn, sem að sönnu segjast vilja fyrirgefa 
Sjálfir, en óska þess þó í hjarta sínu, að Guð vilji hefna 
fyrir þá. Nei, Jesús gjörir ekki eins; hann bæði fyrir- 

gefur sjálfur og biður Guð innilega að fyrirgefa. Hann 
krefst ekki hefndar eins og Elías, bölvar ekki eins og 
Elíseus, formælir ekki sínum fæðingardegi eins og Job, 
ofurselur ekki Satan eins og Páll, bráðdeyðir ekki eins 
og Pjetur. Nei, Jesús mæltist ekki til hefndar af Guði, 
skaut ekki máli sínu fyrir dómstól hans. Hann þegir 
fyrst lengi; en þegar hann sjer hvað verða ætlar, að 
sólin á himnum ætlar að missa sitt skin, og að myrkur 
ætlar að verða á jörðunni, þá opnar hann varir sínar og 
biður: Faðir, fyrirgef þeim, því þeir vita ekki hvað þeir 
gjöra! Hann hafði nú svo lengi gjört mönnum gott; 
en nú voru allir límir hans negldir fastir, svo hann gat 
ekki losað þá til að vinna með þeim góðverk; fæturnir 
voru. negldir, svo hann gat ekki gengið um kring til að 
gjöra gott;, höndurnar voru negldar, svo hann gat ekki 
lypt þeim upp, til aðleggja þær yfir sjúka. Hann hafði 
ekki lausa aðra lími enn tunguna, meðan hann enn gat 
hrært hana. Með henni vildi hann þá gjöra gott, gleðja 
og hugga móður sína, huggja og styrkja ræningjann; með 
henni vildi hann biðja fyrir óvinum sínum. Því eins 
og hann hafði byrjað að gjöra gott, svo vildi hann líka 
halda út með að gjöra það, og ekki þreytast. Og hví- 
líkt ríkdómsdjúp sinnar miskunar sýnir hann þá ekki? 
Þeir hötuðu hann; hann elskaði þá. Þeir töldu hann 
með illræðismönnum; hann vildi vera velgjörðamaður 
þeirra. Þeir greiddu honum banasárin ; hann talaði yfir þeim 
lífsins orð. Þeir gjörðu honum allt til kvalar, sem þeir 
gátu upphugsað; hann las yfir þeim þá beztu bæn, sem 
hann þekkti. Þeir vildu ekki skilja við hann, fyr enn 
þeir sæi hann dauðan; hann vildi ekki deyja, fyr enn 
hann vissi þá í sátt við Guð. Þeir höfðu sitt mesta 
yndi af að fremja á honum þeirra vonzkuráð; og það 

var hans mesta yndi að vita þeim þá synd fyrirgefna: 
Faðir, fyrirgef þeim! segir Frelsarinn. Og hversu ástríkt 
er ekki þetta fyrsta orð: Faðir! það var bæði fyrst og 
síðast sem hann nefndi það á krossinum. Með því end- 
aði hann líf sitt, er hann sagði: Faðir, í þínar höndur 
fel jeg minn anda! Í fjórða orðinu, þar sem hann talar 
um sjálfan sig og pínu sína, kallar hann Guð ekki Föður 
sinn, heldur sinn Guð: minn Guð, minn Guð, því hef- 
ur þú. yfirgefið mig? En þegar hann vill biðja friðar 
óvinum sínum, þá kallar hann Guð Föður sinn, eins og 
til þess að hræra því betur hjarta hans með svo ástríku 
ávarpi. Faðir minn! vill Frelsarinn segja, jeg hef eina 
bæn til þín, áður enn jeg dey; þú hefur ætíð bænheyrt 
mig; þess vegna lætur þú ekki þessa mína síðustu bæn 
vera hina fyrstu, sem þú neitar mjer um. Jeg er nú 
kominn á þann stað, þar er jeg skal sýna þjer hlýðni 
mína, já, vera þjer hlýðinn til dauða á krossinum; svo 
láttu þá líka þetta vera þá stund og stað, þar er þú 
auðsýnir mjer elsku þína; minnstu þess að þú ert Fatir 
minn; æ, Faðir, fyrirgefðu þeim! Þó þú viljir ekki gjöra 
það fyrir þá,. þá viltu samt gjöra það fyrir mig, því 
Setur nokkur neitað barni sínu í andlátinu? Jeg bið 
big, Faðir! fyrir alla þá föðurelsku, sem þú ber til mín, 
og fyrir allt það sonartraust, sem jeg hef á þjer, að fyr- 
irgefa þeim. Líttu ekki á synd þeirra, heldur á fyrir- 
bón mína; láttu sár mín, blóð og benjar hræra þitt föð- 
urhjarta. þeir hafa að sönnu greitt mjer þessi sárin, 
og það er þeirra synd; en jeg er líka særður fyrir þeirra 
sakir, láttu það því vera þeirra friðþægingu! — Þegar Jes- 
ús bað fyrir sjálfum sjer, bað hann með skilyrði: Faðir, 
ef það er þinn vilji, þá tak þennan kaleik frá mjer; þó 
ekki minn, heldur verði þinn vilji! En þegar hann nú 

biður fyrir óvinum sínum, biður hann skilyrðislaust; hann 
segir ekki: Faðir, ef þú vilt, þá getur þú fyrirgefið þeim! 
Nei, Faðir, fyrirgef þeim! segir Frelsarinn. — Og hversu 
huggunarrík er nú ekki fyrir oss, kristnir menn, þessi 
fyrirbón Frelsara vors! Hafi Jesús svo innilega getað 
beðið fyrir sínum vestu óvinum, hvernig mun hann þá 
ekki geta beðið fyrir vinum sínum, játendum og trúmönn- 
„um? Hafi hann getað beðið þannig í kvölum sínum á 
krossinum, hversu mun hann þá ekki geta beðið nú, þar 
sem hann lifir og ríkir við Föðursins hægri hönd til að 
biðja fyrir oss! Amen. 


5ð. Yfirskriptin á krossi Jesú. 

Ekkert atvik í pínu Jesú getur þókt þeim lítilsvert, 
sem annars hafa nokkrar mætur á lífi hans og dauða; 
og þannig verðskuldar þá líka yfirskriptin, sem fest var 
á krossinn upp yfir höfði hans, athygli vora. Eptir því 
sem venja var til, þá átti Pílatus að nafngreina dauða- 
sök hinna krossfestu, rita hana á spjald og festa svo 
upp á hvers kross fyrir sig. Nú var hann sannfærður. 
um sakleysi Jesú. Ákæran um konungstignina hafði felt 
sig sjálf; og þó var ráðið og prestarnir svo þrálátir í 
að fylgja fram þessari ákæru, að hann hennar vegna 
varð að fella yfir honum dauðadóminn. þetta gramdist 
Pílatusi, og þess vegna orðaði hann yfirskriptina með vilja 
á þá leið, að hún var fremur til að storka ákærumönn- 
unum, enn að hún væri nokkuð til smánar hinum ákærða. 
Hann þurfti ekki annað enn nefna hann því nafni, sem 
þeir höfðu sagt að hann keppti svo mikið eptir, til þess 
að smánin lenti öll á þeim. Jesús frá Naxaret kon- 
ungur Gyðinga. Þannig hefur sá lærisveinn, sem stóð 
hjá krossinum, lesið yfirskriptina, og var hún ritið á 


137 


þrem tungumálum, á syrisk-kaldeisku fyrir innlenda Gyð- 
inga, á grísku fyrir útlenda Gyðinga og á latínu fyrir 
hina rómversku stríðsmenn. Það gat ekki hjá því farið, 
að höfðingjar Gyðinga steytti sig á þessari tvíræðu yfir- 
skript. Hann er þá svona, konungur Gyðinga! gat á- 
horfendunum dottið í hug að segja; og var það þá til- 
efni fyrir Rómyerja til að hæðast að því. Hafi það 
nokkurn tíma til verið, sem gat gjört Gyðingum opinbera 
minnkun fyrir þeirra jarðnesku eptirvæntingu um Messías, 
þá var það þetta. Hvílík storkun og smán var það fyrir 
Gyðinga: Mesías yðar er krossfestur! Og þá bætti það 
ekki um, að einmitt sá var kallaður konungur Gyðinga, 
sem Í sömu yfirskript var kenndur við Narzaret, — því 
líka var þetta viðurnefni svo fyrirlitlegt í augum Gyðinga 
í Jerúsalem. Eigi að síður hefðu þeir þó getað sætt sig 
við at lesa þetta nafn í yfirskriptinni, einkum þar eð það 
aðgreindi þennan Jesúni frá svo mörgum öðrum, sem 
hjetu sama nafni; en það var þessi viðbætir, konungur 
Gyðinga, sem gjörði þeim yfirskriptina svo andstyggilega. 
Þetta þókti höfuðprestinum og öðrum ráðherrum svo Í- 
Sjárvert og smánarlegt fyrir þjóðina, að þeir báru sig 
upp um það við Pílatus. Þeir leiddu honum fyrir sjónir, 
að það liti nú allt eins út og þessi Jesús væri í raun 
Og Veru sá, sem hann hefði látizt vera, og að þetta myndi 
baka þjóðinni svívirðilegasta umtal eptir á, allt eins og 
beir hefði mátt til að sjá upp á það, að Messías þeirra 
hefði verið líflátinn. En Pílatus hafði með vilja ritað 
þannig. Og þeir höfðu nú því síður orsök til að finna 
að þessu, þar eð þeir höfðu sjálfir ákært hann svó sem 
Messías, en höfðu ekki sannað, að hann ekki væri það, 
tða gæti ekki verið það. Þeir höfðu líka með svo miklu 
kappi og þráa svarað landshöfðingjanum, sem sá undir 


eins að sakargiptirnar voru tómar ýkjur: hann hefur, 
sjálfur gjört sig að konungi! Þeim var því rjett mak- 
leg þessi hneysa. Pílatus, sem ekki fann neina sök hjá 
honum nema nafnið, sem hann átti að hafa tekið sjer, 
ljet einmitt setja þetta nafn í yfirskriptina. Þeir komust 
því ekki upp með það, sem þeir beiðdu um, að hann Í 
staðinn fyrir konungur Gyðinga ljeti setja: sem sagdist 
vera konungur Gyðinga. Pílatus var ekki sá maður, 
sem hægt var að fá til að taka aptur orð sín. Hann 
svaraði þeim: það skal standa við það, sem jeg er bú- 
inn að skrifa! — Líklega hefur og eitthvað mátt til að 
standa á krossi illvirkjanna um upphlaup, manndráp eða 
þess konar. Þar eð þeir að áliti Gyðinga voru ekki eins 
hegningarverðir, eins og Jesús, jafnvel þó þeir yrði að 
líða sömu hegningu og hann, þá hefur líklega þetta orð, 
upphlaupsmaður, staðið yfir höfðum þeirra. Það voru 
nú allt af að safnast að fleiri og fleiri menn úr borginni- 
En til þess að halda við góðri reglu, hjeldu hinir fjóru 
stríðsmenn vörð við krossinn, óg voru þeir að gjöra gis 
að yfirskriptinni. 


Auðsjáanlega var það að þakka stjórn Guðs, að 
Pílatus hagaði yfirskriptinni yfir krossi Jesú, eins og hann 
gjörði, og ljet engu breyta í henni. Þó hann ekki vissi 
sjálfur, þá bar hann þar sannleikanum ljóst vitni; því 
hvað sýndi þessi yfirskript annað enn þetta tvennt: sak- 
leysi Jesú og tign Jesú; sakleysi hans að því leyti, sem 
Pílatus gat ekki tilgreint nokkurn glæp um hann; óg 
var það mikill sigur fyrir Jesúm í dauða hans. En Þó 
vitnaði, yfirskriptin enn betur um tign Jesú. Hún nefnir 
fyrst. skírnarnafn hans, Jesús, sem þýðir Frelsari, 083 
síðan tignarnafn hans, Konungur Gyðinga; því konung“ 

ur var hann, fæddur af Föðurnum frá eilífð, konungur 
Gyðinga að burðum til, og konungur enn á krossinum, 
sá er átti ráð á Paradís, og gat veitt mönnum himneska 
sælu.  Yfirskriptin innibatt þannig í fám orðum allan 
fagnaðarboðskap Krists, öll aðalsannindi kristilegrar trúar. 
Og svo að þessi náð Guðs yrði því betur kunnug, þá 
var þetta ritað á þremur helztu tungumálum heimsins, 
eins og til að sýna: þá þýðingu, sem kross Krists hefði 
fyrir allar þjóðir. Þannig skiljum vjer þá yfirskriptina, 
kristnir menn! og að vjer skiljum það rjett, sem. þar 
stendur, og sem oss má þykja mest um varðandi, að 
Drottinn vor Jesús Kristur sje, eins og yfirskriptin segir, 
Frelsari vor og allra manna, það sýna 0ss bezt þau frels- 
isorð, sem vjer heyrðum hann mæla fyrst á krossinum: 
Faðir, fyrirgef þeim! Þeir höfðu kallað upp á móti hon- 
um: krossfestu, krossfestu hann! Hann kallar nú upp 
yfir þeim: fyrirgefðu, fyrirgefðu þeim! Þeir höfðu leitt 
hann fram fyrir rangláta dómara með upplognum sakar- 
giptum; hann leiðir þá nú fram fyrir náðugan föður með 
innilegustu fyrirbænum. Þeir gjöra honum allt það illt, 
sem þeir geta; hann óskar og ann þeim hins bezta, sem 
hann þekkti og sem hann vissi þá nú svo við þurfa, 
Íyrirgefningar hjá Guði.  Gjörvöllnáttúran var nú uppi á 
móti þeim, og eins og reiðubúin til að tortýna þeim. 
Sólin myrkvaðist, állt eins og hún blygðaðist sín að skína 
yfir þetta miskunarlausa verk; jörðin skalf, allt eins og 
hún vildi hrista af sjör morðingja Guðs Sonar; björgin 
klofnuðu í sundur, allt eins og þau byðist til að bein- 
brjóta þá, sem báru steinhjörtu í brjóstum; grafirnar 
opnuðust og hleyptu út líkömum framliðinna, allt eins 
og þær vildi rýma til fyrir þessum myrkursins þjónum. 
Þannig var allt eins og samtaka fjandmönnum Jesú til 

tjóns og eyðileggingar. En þá var Jesús sá eini, sem 


vildi frelsa þá, sem talaði yfir þeim og fyrir þá líknar- 


og frelsisorð: Faðir, fyrirgef þeim! Hefði hann vitað 
að biðja þeim einhvers betra, þá hefði hann gjört það; 
en hann þekkti ekkert betra enn fyrirgefningu. Hún er 
sú mesta náð, sem Guð getur sýnt syndugum mönnum, 
sú mesta sæla, sem nokkur getur óskað sjálfum sjer eða 
öðrum. Sæll er sá maður, segir Davíð, sem syndin er 
fyrirgefin! Og einmitt þessarar náðar óskar Jesús óvin- 


„um sínum, þessarar sælu unnir hann þeim. Og eins og 


fyrirgefning var hið bezta, sem hann gat beðið um, eins 
var hún líka hið fyrsta, sem hann vildi biðja um, því 
hún var tilgangur pínu hans og dauða; tilþess dó hann, 
að hann gæti komið oss í sátt við Guð, því svo segir 
hann sjálfur: þetta er mitt blóð, sem úthellist til fyrir- 
gefningar syndanna. Ó, Drottinn Jesús, vor Frelsari, 
vertu með þínum heilaga lærdómi leiðtogi vor í lífinu, 
og með þinni friðþægingu .og fyrirbón Frelsari vor í 
dauðanum! Amen. 


56. Stríðsmennirnir skipta klæðum 
Jesú. 


Þegar búið var að negla Jesúm á krossinn, og festa“ 


yfirskriptina upp yfir höfði hans, og hann hjekk þar nú 


"nakinn og blóðugur, tóku stríðsmennirnir, sem að kross- 


festingunni störfuðu, föt hans til sín, sem þeir höfðu 
fært hann úr. Þetta var venja.  Stríðsmennirnir voru 
fjórir; þeir skiptu fyrst á milli sín utanhafnar kjóli hans; 


2 


„ því honum var hægt að skipta í sundur, og svo hinum 


fatnaði hans. Allir fengu jafnmikið. Um kyrtilinn, sent 
var ofinn í einu lagi og ekki var hægt að skipta í sundur, 

köstuðu þeir hlutkesti, og ljetu það ráða hverjum hann 

skyldi hlotnast. Þessi atvik þykja hinum heilaga sagna- 
ritara svo merkileg þess vegna, að þau sýna hversu ræzt 
hafi þessi spámannlegu orð: Þeir skiptu fötum mínum 
milli sín, og á kyrtil minn lögðu þeir hlutkesti. Þessi 
samhljóðan er þeim mun merkilegri sem þessi orð standa 
í 29. sálmi Davíðs, því sá sálmur er einmitt lýsing á á- 
standi Moessíasar í pínu hans; eins og hann líka sjálfur 
nokkru seinna tók sjer í munn orð úr sama sálmi, til 
að lýsa með tilfinningum sínum á krossinum, er hann 
kallaði: Guð minn, Guð minn, því hefur þú yfirgefið mig? 
Þetta kemur of vel heim til þess, að. menn geti eignað 
það nokkurri tilviljun; því það er auðsjeð, að hjer kemur 
fram við einn mann allt hið sama, og mörgum öldum 
áður hafði verið sagt fyrir um kvalir ónefnds manns hjá 
sömu þjóð, og það á þann hátt, að það lítur út allt eins 
og það sje spádómur. 





Hvað sástu nú á Golgata, kristinn maður? Jesús, sem 
klætir allar skepnur, er sviptur fötum, óg látinn hanga 
á krossinum klæðlaus og nakinn. Menn eru þó optast 
vanir að halda hita á sjúkliigum, og deyjandi menn 
svipta þeir sízt fötum. En hjer bregður út af því. 
Þegar Frelsari heimsins stríðir við dauðann, hjúkra hon- 
um engar ástríkar höndur, enginn vinur þerrar daúða- 
sveitann af enni hans, enginn mælir til hans ástríkt orð 
honum til huggunar. Blygðunarlausar smánanir og sær- 
andi bríxlyrði dynja úr öllum áttum að hinum krossfesta, 
sem hangir: píndur og -kvalinn, ber og nakinn á trje 
bölvunarinnar.. Skoða hjer þína eigin mynd, kristinn 
maður! svona ber og nakinn og snauður af öllu rjettlæti 
varst þú fyrir augliti Guts, áður enn Jesús Kristur g gaf 

þjer skrúða síns rjettlætis. Méðan þú því horfir á, að 
stríðsmennirnir skipta klæðum hans, þá íhugaðu enn það 
frelsisorð, sem þú hefur heyrt hljóma niður af krossin- 
um, og skoðaðu hvernig það nær einnig til:þín, og skrýðir 
þig skrúða rjettlætisins fyrir augliti Guðs. — Faðir, fyrir- 
gef þeim! sagði Frelsarinn. Og til hverra meinar hann 
þar? Sjálfsagt til þeirra, sem honum stóðu nú næstir, 
þá til stríðsmannanna, sem höfðu neglt hann á krossinn, 
og voru nú að *skipta með sjer fötum þeim, sem þeir 
höfðu flett hann. En svo meinar hann líka til allra þeirra, 
sem stóðu í kringum kross hans, hæddu hann og spott- 
uðu. Enn fremur til þeirra allra, sem höfðu verið í verki 
með að ráða hann af dögum; þá til þeirra manna, sem fyrst 
höfðu handtekið hann og bundið; til Gyðinga, sem höfðu 


kallað upp yfir honum: krossfestu, krossfestu hann! til: 


ljúgvottanna, sem höfðu logið upp á hann; til Pílatusar, 
sem hafði dæmt hann til dauða; til hinna æðstu presta, 
skriptlæróra og Faríséa, sem höfðu verið hvatamenn til 
alls þessa; í stuttu máli: enginn var undanskilinn, sem 
„með ráð og dáð,. hönd og verki, hjarta og munni hafði 
verið meðvitandi um og samverkandi að dauða hans. 
Einn og sjerhver,:sem hafði komið fram sem fjandmaður 
hans, var innifalinn í þessari hans bæn; Faðir, fyrirgef 
þeim! Og til þess að sýna hve hjarta hans var laust 
við allt hatur, þá kallar hann þá ekki óvini sína, segir 
ekki: fyrirgefðu óvinum mínum! Nei, hann vissi ekki af 
„hatri að segja; Faðir, fyrirgef þeim! segir Frelsarinn. 
Hann gat ekki heldur álitið eða kallað þá óvini sína, 
sem hann var nú að láta lífið fyrir þeim til frelsis og 
farsældar. En ætla þessi bæn Frelsarans snerti þig Þá 
líka, kristinn maður? Hafir þú ekki átt meinn þátt í 
dauða hans, þá kemur hún þjer ekki við. En af því að 

það er víst, að vjer höfum allir verið orsök í dauða 
hans, þá nær líka þessi fyrirbón hans til akra vor. 
Frelsarinn segir ekki: fyrirgefðu þessum, sem hjer eru nú 
viðstaddir, og hafa flett mig klæðum! heldur fyrirgefðu 
Þeim, þeim öllum, sem eru orsök í dauða mínum! Hef- 
ur þú þá ekki líka, kristinn maður, verið orsök í dauða 
hans? Er ekki sjerhver synd, sem vjer drýgjum, nagli 
í krossi hans, broddur í þyrnikórónu hans, svipuhögg á 
baki hans? Gyðingar lögðu að sönnu höndur á Jesúm; 
en hefðu ekki syndir vorar ásamt þeirra ollað þess, að 
þeir gátu lagt höndur á hann, þá hefðu þeir ekki mátt 
snerta eitt hár á hans höfði. Stríðsmennirnir hefðu ekki 
neglt hann á krossinn, ef Pílatus hefði ekki dæmt hann 
til dauða; Pílatus hefði ekki dæmt hann til dauða, ef 
Gykingar hefðu ekki neytt hann til þess; Gyðingar hefðu 
ekki neytt hann til þess, ef syndir vorar óg allra manna 
hefðu ekki gjört það að verkum, að hann vildi deyja, 
og Guð sjálfur ályktað, að það yrði svo að vera. Þess 
vegna svo margir sem“ syndugir eru, þá eru þeir sam- 
verkandi.að Jesú dauða, og þá líka innifaldir í þessari 
hans miskunarríku fyrirbón. Eins og hann dó fyrir alla 
á krossinum, eins hefur hann líka beðið fyrir öllum; og fyrir- 
bón hans kemur þeim öllum að notum, sem ekki brjóta 
hana af sjer með mótþróa. En það var ekki einungis á 
krossinum, sem Jesús bað fyrir oss, heldur biður hann 
Íyrir oss enn í dag. Hann byrjaði að biðja fyrir oss Í 
lífinu; jeg þið fyrir þessum, sagði hann, sem þú hefur 
gefið mjer, og: ekki einungis fyrir þeim, heldur fyrir öll- 
um, Sem trúa á mig fyrir þeirra orð; hann hjelt áfram 
að biðja fyrir oss í dauðanum, þegar hann sagði: Faðir, 
fyrirgef þeim! Og hann heldur enn á fram að biðja fyrir 
óss á himnum; hann er á hægri hönd Guti, segir post- 

ulinn Páll, og er einnig maðalgangari fyrir oss. Og 
guðspjallamaðurinn Jóhannes segir: ef einhver syndgar, þá 
höfum vjer árnaðarmann hjá Föðurnum, Jesúm Krist 
þann rjettláta. Já, eins og klæði Krists gengu við kross- 
festingu hans í fjögra staða skipti, þannig gengur rjett- 
Jætisskrúði hans, hin friðþægjandi pína og fyrirbón hans, 
í hinar fjórar áttir veraldarinnar. Þess vegna biðjum 
vjer þig, Drottinn vor Jesús Kristur! gefðu oss náð til, 
meðan vjer lifum hjer, að leita svo þess rjettlætis, sem 
þjer er þóknanlegt, að vjer á síðan getum álitist verðugir 
að vera í tölu þeirra, sem hafa hvítfágað sín klæði í 
blóði Lambsins, og sem safnast saman frá austri og vestri 
til að sitja til borðs í Guðs ríki. Amen. 


54. Annað orð Jesú á krossinum. 

Jesús hjekk þegjandi á krossinum og mælti ekki orð. 
Hann átti nú ekki að gjöra annað, enn léða kvalir. Hann 
hafði sagt: Faðir, fyrirgef þeim! og hann hjelt stöðugt 
því sama hugarfari, hvað mikið sem kvalir hans jukust, 
og hvernig sem grimmd manna og æði ljet. Það gat nú 
ekki heldur hjá því farið, að kvalir hans væri orðnar óþol- 
andi. Af krossinum sá hann þá menn, sem hann hafði lifað 
til heilla fyrir. Hann sá að þeir töldu hann nú á með- 
al svikara og illræðismanná, að landstjórnin hafði dæmt 
hann til að líða dauða upphlaupsmanna; og þann dauða 
leið hann nú með langvinnum kvölum mitt á milli tveggja 
ræningja. Þó leit hann líka á þetta allt, eins og hann 
var vanur, rjettum og sönnum áugum. Hann vissi hver 
hann var, og hver hann átti að verða. Innan um mann- 
fjöldann, sem horfði þar á hann, sá hann þó líka nokkra 
vinveitta menn og góða, sem kenndu í brjóst um hann 
og báru sinn harm í hljóði. Hann þekkti þessa frá hin- 

um. Hann sem var svo kunnugur mörgum hundruðum manna 
úr Galíleu, sem hafði haft svo marga menn til fylgd- 
ar við sig, honunr varð nú án €fa litið á marga, sem 
stóðu innan um mannfjöldann, og horfðu upp á krossinn 
til hans með viðkvæmni og harmi. „Og hafi hann verið 
svo mannelskuríkur að biðja þeim miskunar, sem kvöldu 
hann, hversu sárt hlaut hann þá ekki að taka til nán- 
ustu vandamanna sinna, sem misstu hans nú við? Ekki 
getur hjá því farið, að hann opt á þessum kvalanna tíma 
hafi hugsað um lærisveina sína, þó fæstir af þeim væri 
viðstaddir við krossinn. Já, vjer megum trúa því, að 
Gyðingar og gjörvallt mannkyn hafi nú staðið honum 
fyrir hugskotssjónum. Hvernig gat hann gleymt þessu á 
Þeirri stundu, er hann nú með þjáningarfullum dauða var 
eins og að láta vígja sig til herra, frelsara og dómara? 
Það gat ekki hjá því farið, að meðaumkvun yfir eymd og 
spillingu manna, samfara því hinu mannelskuríka áformi 
að afreka allt, sem hann hafði ætlað sjer þeim til far- 
sældar, hlaut að fylla sálu hans, þar sem hann nú hjekk 
píndur og kvalinn á krossinum. En þó snjerist nú líka 
hans ástríka viðkvæmni að vissum mönnum, som honum 
Voru nákomnastir. Næst krossinum stóð Jóhannes, sá læri- 
Sveinn Jesú, sem hann elskaði svo innilega. Hann stóð 
þar með viðkvæmustu tilfinningu og þó með nákvæm- 
ustu eptirtekt, svo að hann jafnvel tók eptir minnstu at- 
vikum. Hann sá hjer ekki einungis hið grimmdarfulla líf- 
lát, hina langvinnu kvöl, blóðið, sem rann og streymdi, 
hann heyrði ekki einungis hin freku háðyrði í stríðs- 
mönnunum, lýðnum og prestunum; heldur sá hann líka 
og heyrði auk þess margt annað, sem þeim einum gat 
bókt merkilegt, er hafði vit á að meta þann, sem leið, 
sg það þó hann væri í þessari svo mjög fyrirlitlegu mynd. 
4 10 

það. var Jóhannes, lærisveinn Jesú og ástvinur hans, sem 
innilegasta vinátta og ást á herra hans og kennara hafði 
dregið svo nærri krossinum. Að sjá hann nú þar hefur, 
ef til vill, getað vakið hjá Frelsaranum í þessari hans 
miklu niðurlægingu þá hugsun, að hann hefði þó ekki 
unnið með öllu árangurslaust hjá þjóðinni; að hann þó, 
svo aumlega sem hann nú var kominn, ætti áhangendur, 
sem ekki slitu trygð við hann; að þessi lærisveinn skyldi 
bráðum útbreiða í heiminum hinn sanna lærdóm um Drott=- 
inn sinn og Meistara, og leiða marga menn til Guðs og 
Messíasar. Hjá Jóhannesi stóð María, móðir Jesú. Son- 
arástin hafði ekki dáið út í brjósti hans fyrir það, þó hann 
hefði vikið burt af heimili hennar í Nazaret, til að gegna 
hans æðri störfum. Upp frá þeim. tíma hafði hann að 
sönnu ekki lifað fremur fyrir hana, enn fyrir aðra Ísra- 
elsmenn; því hann vildi ekki kannast við annan skyldug- 
leika enn þann, sem bygður var á hugarfari líku sjálfs 
hans. En þó gat hann ekki gleymt þeim 30 árum, sem 
hann hafði lifað af æfi sinni í Nazaret; og María, sem 
þegar í æsku hans hafði íhugað og borið saman í huga 
sínum allt, sem talað hafði verið um þennan Son, sjer Í 
lagi það sem Símeon hafði sagt, að sverð skyldi nýsta Í 
gegn sálu hennar, og sem jafnvel, meðan hún annaðist hann 
í uppvexti hans, hafði orðið að leita hans með kvíða og 
hræðslu, þegar hann hafði skilið við hana, til að gegna 
æðri störfum, — hún hafði þó allt af tjáð sig honum eins 
og ástríkasta móðir, og elskað hann sem sinn einka son- 
Það var hennar mikla móðurelska, sem leiddi hana 879 
nærri krossi hans. Hún var nú ekkja og farin að eldast- 
Í Þrjú undanfarin ár hafði hann ekki beinlínis sjeð henni 
fyrir uppeldi; en þegar hún var með honum á ferðum 
hans, hafði hún uppeldi sitt og lifði á örlæti þeirra, Sem 

Sáu bæði sjálfum honum og lærisveinum hans fyrir nauð- 
synjum þeirra. En nú var ekki lengur að gjöra ráð 
fyrir því, að hann ferðaðist úr einum stað í annan, og 
hefði til fylgdar bæði hana og lærisveina sína. Það var 
þess vegna við því búið, að hún kynni að líða skort. 
Og þó að nú ekki hefði þurft að gjöra ráð fyrir því, þá 
átti hún samt skilið huggun og umhyggju, þó aldrei hefði 
verið fyrir annað enn það, að hún hafði nú að bera þá 
þyngstu þraut, sem á nokkurri móður getur legið. Sonur 
hennar, sá hinn sami, sem henni hafði verið heitið því, 
að Guð skyldi gefa hásæti Davíðs, forföður hans, — 
og sem hún sjálf hafði vegsamað Guð fyri, þann, er 
upphefur hina lítilmótlegu, — þennan sinn son sá hún 
nú hanga á krossinum mitt á milli illræðismanna, og gat 
sjeð af útliti hans þá þjáningu, sem hann tók út af 
svo langvinnum kvölum, jafnvel þó hann ekki barmati 
sjer hátt. Þar sem hún þá stóð hjá lærisveininum ná- 
lægt krossi hans, og bar sinn harm í hljóði, þá lítur 
hann til hennar með viðkvæmni og segir: skoðaðu, María, 
barna er sonur þinn! og leit um leið til Jóhannesar, 
- sem skildi svo vel orðalag hinnar ástríku vináttu; Jó- 
hannes leit upp á hann, og þá sagði Jesús við hann: 
skoðaðu, þarna er hún móðir þín! — María skildi hann, 
Og sá að þetta var síðasta umönnunin, sem hann sýndi 
fyrir henni, þar sem hann nú fól hana á höndur Jó- 
hannesi, sem hann elskaði eins og vin. Hann gaf henni. 
Þennan son í ' staðinn fyrir sig. Jóhannes þurfti ekki heldur 
meira með, ein þessa bendingu. Hann hafði áður borið 
mikla virðingu fyrir Maríu, af því hún var móðir herra 
hans og kennara. Hann hefur og líklega, undir eins og 
búið var að handtaka Jesúm, hugsað um hana og tekið 

hana að sjer. En þegar nú var búið að biðja hann 

svona fyrir hana, gekk hann henni í sonar stað. Upp 
frá þeim degi tók hann hana heim til sín, hann ól önn 
fyrir henni, og hún hefur líklega hjá honum verið þang- 
að til hún dó. 


Mikil huggun er í þeim orðum Drottins, sem vjer 
nú heyrðum að hann talaði til móður sinnar og lærisveins, 
ekki einungis fyrir ekkjur og munaðarlausa, heldur fyrir 
álla þá, sem elska Guð og eptirfylgja hinum krossfesta ; 
því ekki er Maria ein móðir Jesú, heldur sjerhver sá, sem 
gjörir vilja hans himneska Föðurs, eins og hann segir sjálfur. 
Ekki er heldur Jóhannes einn lærisveinn hans, heldur 
eru það allir þeir, sem afneita sjálfum sjer, taka hans 
kross upp á sig og fylgja honum eptir. Þess vegna nær 
sú umhyggja Drottins, sem hann sýnir hjer, til allra þeirra, 
sem aðhyllast hann. Hann veit að enginn á við verra 
að búa í heiminum, „enn ástvinir hans og áhangendur. 
Heimurinn sjer um sína. Væruð þjer af heiminum, sagði 
Drottinn við lærisveina sína, þá elskaði heimurinn yður. 
En því fer þá betur að Jesús annast sjálfur um vini 
sína. Hann, sem setti Jóhannes sinni munaðarlausu móður 
til huggunar og aðstoðar, hann mun einnig eptir speki 
sinni og gæzku finna næg meðöl, ráð og vini til að senda 
oss á tíma meyðarinnar; því hann hefur sjálfur lofað: 
jeg skal ekki sleppa hendinni af þjer! þess vegna getir 
sjerhver kristinn. maður, sem trúaður er, óhræddur falið 
sig vernd, síns trúfasta Frelsara; því hann, sem á kross“ 
iium gat með ástríki annast um sína, hann lítur ekki 
síður ástríkum augum af himni niður til þeirra, sem með 
trúartrausti lypta augum og hjörtum til hans. Sæll ér 
því sá, sem á hann trúir! umhyggja hans bregst ekki, 
því eins og hann elskar sína, svo elskar hann þá til 

enda. Sjálfur segir hann svo hjá Esajasi: þjer eruð mjer 
á herðar lagðir allt frá móðurlífi; og jeg hef borið yður 
frá því að þjer fæddust. Jeg er yður einn og hinn sami 
allt til elliára; jeg vil bera yður þar til þjer verðið gráir 
fyrir hærum. Jeg hef búið mjer byrðina, jeg skal bera 
hana; bera skal jeg hana og frelsa hana. Já, Drottinn, 
Drottinn, þú ert mitt traust, mín von í frá minni æsku; 
á þig reiddi jeg mig staðfastlega frá móðurlífi, þú munt 
ekki heldur útskúfa mjer í minni elli, ekki yfirgefa mig 
þegar jeg hrörna! Amen. 


58. Bríxlin, sem Jesús leið á kross- 
inum. 


Margir göfugir Gyðingar af ættum höfuðprestanna, 
málsmetandi menn af Faríseum og lögvitringar höfðu nú 
gengið út til aftökustaðarins. Að horfa þar upp á líf- 
lát Jesú átti eins og að bæta þeim fyrir brjósti eptir 
alla þá særingu og minnkun, sem köllun hans og kenn- 
ing hafði gjört þeim fyrir dramb þeirra. Að sjá hann 
nú hanga þar yfirgefinn af Guði og mönnum; að geta 
bent hans fyrri áhangendum: á hann svona útleikinn; að 
Seta nú vitnað til þess fyrir hverjum einum, að þeir 
hefði nokkrum sinnum verið búnir að segja það fyrir, 


að Guði gæti aldrei líkað fyrirtæki hans: „— að annar 
eins 


hó yfirtroðslumaður hvíldardagsins, og hann var, hlyti 
ó 


á á endanum að sæta hegningu; að menn gæti þó ekki 
búizt við neinu góðu af slíkum tollheimtumanna vini ; 
að sá sem fyrirliti eins helga siði og setninga, eins og 
hann hefði gjört, gæti ekki verið mikill trúmaður; að menn 
Sæti ekki dæmt neitt um sendingu hans af kraptaverkum 
hans; að þau væri líklega ekki annað enn Djöfuls svik og 

fjölkyngi“; — til þess að geta nú ítrekað þessa eða þvílíka 
dóma, var það sem þeim gekk helzt til að fara út úr 
borginni. þeir voru nú svo hróðugir með sjálfum sjer, 
enda heyrðu menn þá ganga á milli og segja: þjer 
dáðust of mikið að þessum manni; þjer hugsuðuð jafnvel 
að hann væri Messías yðar. Sjálfsagt var það að hann 
læknaði sjúka hjer og hvar. En þó svo væri, þykir yður 
samt enn þá líklegt að hann sje Messías? Ef hann er 
það og hefur hjálpað svo mörgum öðrum, því getur hann 
þá ekki hjálpað sjálfum sjer? Hvernig stendur á því að hann 
skuli ekki geta frelsað sjálfan sig? Það hlyti þó sá að 
geta, sem væri sannur Messías og ástvinur Guðs; já, hefði 
hann líka verið það í raun og veru, þá væri sízt svona 
hörmulega komið fyrir honum. —- Og hverju átti nú alþýðan 
að svara upp á allt þetta? Sá sem þá um morguninn 
hafði látið þessa höfuðsmenn kirkjunnar koma sjer til að 
kalla: krossfestu! krossfestu! eða áleit allt heilagan sann- 
leika, sem Farísearnir og prestarnir sögðu, honum gat ekki 
annað enn fundizt þessar hugsanir sennilegar og skynsam- 
legar. Slíkir menn gátu ekki annað enn álitið, að heiðri 
"prestanna væri nú fullborgið; því þó þeir hefði lengi mátt 
heyra það brísl, að þeir dæmdi rangt um manninn, þá 


sæti þeir nú borið fyrir sig þetta líflát hans, svo sem 


vott um það, að dómur þeirra hefði verið rjettur. Einnig 
þeir gjörðu líka sitt til að hæða hinn krossfesta, sem áður 
höfðu haft á honum gott álit, og sem jafnvel höfðu kallað 
Hósíanna fyrir honum, þegar hann hjelt innreið sína. Og 
þó að fæstir af vinum hans þyrði að koma nálægt, heldur 
stóðu langt frá og hörmuðu, þá gengu hinir samt að kross“ 
inum, lásu yfirskriptina og hefndust á henni með háði 08 
spotti: Á svei! kölluðu þeir og skein út úr þeim háðið, 
heyrðu, musterisbrjótur, sem sagðist skyldir byggit það 

upp á þremur dögum, frelsaðu nú sjálfan þig! Ef þú 
ert Messías, þá láttu nú til pín taka! Losaðu þig af 
krossinum og kondu niður! Það fellir sig nú sjálft, — 
sögðu þá prestarnir, ráðherrar og Farísear til að staðfesta 
orð hinna, — að hann sje það, sem í yfirskriptinni stendur. 
Ef hann er það, því stígur hann þá ekki heldur upp í há- 
sætið, enn upp á krossinn? Hvers vegna lætur hann ekki 
sjá hið allra minnsta af konungsveldi? Öll hans fyrri 
verk sanna nú ekki neitt; en stígi hann niður af krossin- 
um, það væri þó nokkur sönnun. Þá skyldum vjer líka 
trúa því, að hann væri sá, sem yfirskriptin nefnir. En 
hvar er nú hans mikla traust á Guði? Og hvað er orð- 
ið úr því, er hann sagðist vera ástvinur Guðs og Sonur? 
Ætli hann myndi láta ástvin sinn hanga þannig? Það 
gæti ekki hjá því farið, að kraptaverk kæmi honum til" 
hjálpar. — Það var nú ekki heldur að undra, þó að hinir 
harðgerðu stríðsmenn hæddi hann líka. Jú, jú, Gyðinga 
konungurinn, sögðu þeir, ætli hann hafi ekki tök á því 
að hjálpa sjálfum sjer! 


0, vor guðdómlegi Endurlausnari, þegar vjer heyr- 
um þau bríxlyrði, háð og spott, sem þú á þinni kvala- 
fullu dauðastundu leiðst af þeim mönnum, sem þú hafðir 
lifað fyrir, sem þú hafðir viljað leiða frá myrkrinu til 
Jjósins, frá dauðanum til lífsins, hversu má oss þá ekki 
blöskra, vanþakklæti mannanna! Vjer heyrum þess ekki 
Setið, að við þinn kross hafi nein sú rödd látið til sín 
heyra, sem vottaði þjer þakklæti, þjer, sem hvervetna 
hafðir gengið um kring til að gjöra gott og græða alla. 
Nei, háðyrðin og þríxlyrðin tóku yfir og ljetu miklu hærra, 
enn hugsanir og andvörp þeirra, sem elskuðu þig og 
aumkvuðu og báru sinn harm í hljóði. Og þú umbarst 

það allt með þögn og þolinmæti, því þú hafðir ekkert 
til að ásaka þig fyrir, og þitt heilaga og rjettláta vitni var 
á himnum. Ó, hve sá maður er sæll, sem sagt getur 
með postulanum mitt í álasi heimsins: það er mjer fyrir 
minnstu, hvern dóm þjer eða aðrir menn leggja á mig; 
einkis er jeg mjer meðvitandi,. samt er jeg ekki rjettlátur 
fyrir það, en Drottinn er sá sem dæmir mig! Já, þegar 
þú, kristinn maður, ert þjer þess meóvitandi, að þú hver- 
vetna hefur -ástundað að gjöra vilja þíns himneska Föðurs, 
með glaðværum huga getur þú þá, eins.og Frelsari þinn 
og postuli hans, hafið þig yfir heimsins röngu og illgjörnu 
dóma, yfir allt manna álas og vanþakklæti, og falið mál 
þitt á höndur miskunsömum Guði. Hann er mannanna 
æðsti dómari, og fyrir honum eigum vjer á síðan reikn- 
ing að standa; dómur hans er rjettlátur, og hann fer ekki 
í manngreinarálit. Með sínu alskyggna auga grannskoð- 
ar hann innstu fylskni sálar vorrar, sjer vora trúmennsku, 
þekkir vora baráttu, allan vorn breiskleika, alla vora 
synd. Hans dóm hefðum vjer orsök til að hræðast, ef 
hann vildi breyta við oss eptir maklegleikum; en manna 
dóma þurfum vjer ekki að hræðast, því þeir geta hvorki 
svipt oss vorri góðu meðvitund, nje velþóknun vors góða 
Guðs. Kappkostaðu þess vegna, kristinn maður, að ganga 
þinn veg óaðfinnanlega fyrir Guðs og manna augum, að 
gegna með trúmennsku öllum þeim skyldum, sem staða 
þín í lífinu leggur þjer á herðar, að hafa hvervetna hreina 
og óflekkaða samvizku, þá getur þú eins og Frelsari 
þinn, sem þrátt fyrir sín góðu og guðdómlegu verk sætti 
hinu mesta álasi og vanþakklæti af heiminum, með þögn 
og Þolinmæði umborið manna röngu og illgjörnu dóma, 
og falið mál þitt til meðferðar honum, sem heimwinn 
hefur lengi hætt og spottað, en sem Faðirinn á himnum 

hefur í höndur fengið allan dóm. Ó, Drottinn vor Jesús 
Kristur, hjálpaðu oss til að lifa þjer einum í heilagleika 

og rjettlæti, svo að vjer í voru síðasta dauðastríði getum 
huggað oss við þá gleðilegu von, að vjer förum frá rang- 
látum heimi til hins rjettláta Guðs, sem dæmir miskun- 
sama dóma! Amen. 


59. Samtal ræningjanna og Jesú á 
krossinum. 


*  Hjer komum vjer nú að því atviki í píslarsögu 
Frelsara vors, sem sýnir oss, þar sem hann nú hjekk á 
krossinum, alla hans miklu ðlsku til manna og hans 
innilegu löngun til að hjálpa þeim. Hann hjekk á milli 
tveggja illræðismanna. Svo miklar kvalir sem þeir liðu, 
þá: gátu þeir þó ekki annað, enn tekið eptir því, 
sem kom fram við Jesúm, og gefið nokkurn gaum að 
tali hinna viðstöddu. - Sjálfum var þeim ekki sinnt hið 
allra minnsta af áhorfendunum, því eptirtektin lenti öll 
á honum, sem hjekk í miðið. Þeir heyrðu að áhorfend- 
urnir og stríðsmennirnir kölluðu hann nokkrum sinnum 
Messías; og þó að þeir hafi ekki þekkt neitt til hans 
áður, þá gátu þeir samt hæglega getið sjer þess til af 
háðyrðunum, sem þeir heyrðu, og af yfirskriptinni yfir 
krossi hans, að hann yrði nú að líða þessa hegningu 
með þeim, af því að hann hefði tekið sjer nafn Messíasar. 
Líklegra er samt hitt, að þeir hafi áður þekkt eitthvað 
til hans, sjer ílagi vegna þess að kraptaverk hans höfðu 
vakið svo mikla eptirtekt í landinu, að það var næstum 
Snginn Sá almúgamaður til, sem ekki þekkti hann frá 
öðrum, eða að minnsta kosti þekkti hann af afspurn; og 
bví er það líklegt, að þessir menn hafi áður heyrt getið 

um sum af kraptaverkum hans. Nú mátti þeim þá 
þykja það mesta furða, að þeir skyldi sjá þann mann 
krossfestan mitt á milli sín, sem af svo mörgum var á- 
litinn að vera Messías. Og ef þeir hafa vitað af því 
áður, að Jesús ætti að líflátast með þeim, þá gat það 
hafa vakið hjá þeim einhverja von um frelsi, allt þang- 
að til búið var að negla þá á krossinn. — Annar ill- 
ræðismaðurinn þóktist þá hafa sjeð af öllu því, sem 
þangað til hafði gjörzt, að sá sem með þeim var kross- 
festur, mætti til að. vera svikari, — sá er hefði logið því 
upp um sig, að hann væri Messías, — og væri þess 
vegna miklu meiri glæpamaður, enn bæði sjálfur hann 
og fjelagi hans. Hann vissi að sönnu ekki neitt illt um 
hann; en það var ekki nóg, þó Messías hefði ekki framið 
neitt illvirki; hefði hann verið sannur Messías, þá hefði 
hann líka átt að geta forðað bæði sjálfum sjer og öðr- 
um frá krossfestingunni. Þar að auki lítur svo út, sem 
þessi illræðismaður hafi verið. einn af þeim mönnum, 
sem hafa eins og huggun af því í böli sínu að bríxla 
öðrum fyrir sakleysi. Já, kallaði hann til hans bistur, 
og það líklega optar enn einu sinni: ef þú ert Messías, 
þá bjargaðu nú sjálfum þjer og okkur! Að heyra þessi 
storkunaryrði af manni, sem var eins aumlega á sig kom- 
inn, mátti Jesú þykja tilfinnanlegri særing enn allt, sem ' 
hinir sögðu; enda ansaði Jesús engu orði. —- Hinn, sem 
var miklu betri maður, og fráleitur því að vilja leita 
sjer huggunar í kvölum sínum, með því að storka öðr- 
um, íhugaði svo vel sem hann gat fyrir kvölinni allt það, 
sem hann hafði heyrt um Jesúm, um kraptaverk hans 
og líklega um kenningar hans. Hann rifjaði þetta allt 
upp fyrir sjer, og skoðaði það sem enn nú sýndist sanna 
sakleysi hans, jafnvel þó allt væri eins og uppi á móti 

honum. Nú vaknaði þá sú hugsun hjá honum, að þessi 
Jesús væri sannur Messías, sem með mörgum röksemd- 
um hefði sannað tign sína, en liði nú saklaus dauða 
fyrir þá skuld, að hann hefði ekki viljað víkja frá sann- 
leikanum, þeim er hann hafði sagt um sjálfan sig. 
Þegar hann svo rifjaði upp fyrir sjer sitt undanfarið líl- 
erni, og setti sjer jafnframt fyrir sjónir mannsins jarðneska 
líf, eins og það er á sig komið, þá gat það fljótt sann- 
fært hann um, hve hjegómlegt og tilgangslaust það var, 
að vænta einungis eptir jarðneskum Messíasi. Því aldrei 
skilst mönnum betur, hve einkisverðar að eru allar jarð- 
neskar vonir og eptirvæntingar, heldur enn þegar þeir 
Þjáðir á sálu og líkama eru staddir í dauðans kverkum. 
Hversu lítilsverð hlaut honum nú að þykja í þeim kring- 
umstæðum, sem hann var staddur, sígurvinning jafnvel 
yfir öllum heiminum? og hún var þó eitt hið helzta, 
sem menn hugsuðu að Messías myndi afreka.  Ímyndi 
menn sjer svo þar að auki, að hann hafi áður heyrt 
kenningar Jesú, og haft einhverja þekkingu og von um 
annað líf, þá gat þetta allt hafið hann yfir þá hina jarð- 
hesku hugmynd um Messías, sem Gyðingum var svo inn- 
gróin, og leitt hann á: þá hugsun, að sá maður, sem 
hann nú sá hanga við hliðina á sjer, væri Messías. — 
Honum mislíkaði nú aðferð hins ræningjans, sem svo ill- 
Mannlega ítrekaði háðyrði stríðsmannanna, og hann á- 
Vítaði hann með þessum orðum: ert þú þá líka eins trú- 
arlaus og hinir? Þú sjerð þó sjálfur, að þú ert eins 
dumlega kominn og hann; þú ættir því sízt af öllum 
að storka honum. Þar að auki eru okkar þjáningar 
maklegar; við líðum ekki annað enn það, sem við höf- 
um unnið til. Hann þar á móti hefur ekkert illt gjört. 
Æ, herra, sagði hann og leit höfði eins og hann gat til Jesú, 

minnstu mín, þegar þú kemur í ríki þitt! Já, svaraði 
Jesús, áður enn þessi dagur er úti, skaltu vera hjá mjer 
í sælunnar heimkynni ! 


Sástu, kristinn maður, nokkur merki til iðrunar hjá 
ræningjanum, sem þú nú heyrðir, að Drottinn miskunaði 
sig yfir á krossinum? Tókstu eptir angri hans yfir synd- 
inni, er hann játaði að hegningin, sem hann leið, væri 
makleg? Vjer líðum ekki annað enn. það, sagði hann, 
sem verk vor hafa til unnið. „ Tókstu líka eptir löngun 
hans eptir Guðs náð, og það með þeirri hjartans auð- 
mýkt, að hann vogar ekki að nefna fyrir sig nokkra sælu, 
heldur að eins óskar sjer, að Frelsarinn minnist hans Í 
náð? Eða kallar þú ekki, þetta iðrunarmerki, kristinn 
maður? — En sástu þá líka nokkra ávexti af iðraninni hjá 
honum? Tókstu eptir elsku hans til Jesú, hversu hann 
álasaði hinum ræningjanum og gat ekki heyrt það, að 
hann skyldi líka hæðast að Jesú og storka honum? 
Tókstu eptir elsku hans til náungans, áhuga þeim, sem 
hann sýnir í því að frelsa sálu hans? Ertú þá líka, segir 
hann við hinn ræningjann, eins guðlaus og hinir? Sjerðu 
þæð ekki, að þú ert staddur í dauðans greipum og skalt 
innan stundar mæta fyrir dómstóli Guðs? — Jú, hjer eru 
auðsjen þau iðrunar merki og þeir iðrunar ávextir, sem 
vissir eru að útvega hverjum manni. Guðs náð og hylli. 
Hann sem í lífinu hafði verið stigamaður, varð nú í dauð- 
anum kennimaður, Golgatahæð var hans musteri, kross- 
inn hans prjedikunarstóll, áheyrendur hans Gyðingar og 
heiðingjar, umtals efni hans lögmálið og evangelíum- 
Hann talar fyrst um hótanir lögmálsins, hegningu þá, 
sem þeir höfðu til unnið; síðan snýr hann sjer að evall- 
gelío, leitar hjá Jesú að huggun og hvíld fyrir sálu sína. 

Gjör slíkt hið sama, kristinn maður! og muntú þá einnig 
finna náð hjá Guði. En þú, vor herra Jesús Kristur, 
unn oss öllum þeirrar náðar, að geta sýnt iðrunarmerki 
og iðrunarávexti ræningjans, að geta haft afl og styrkleika 
hans trúar, að geta höndlað hið dýra hnoss hans sálu- 
hjálpar. Já, unn oss að deyja burt frá þessu lífi með 
andvarpi hans á vörunum: herra, minnstu mín í ríki þínu! 
og láttu oss vakna til hins eilífa lífsins með hans fagn- 
aðarríka fyrirheiti: í dag skaltu vera með mjer í Paradís! 
Amen. 


40. Þriðja orð Jesú á krossinum, 

„Upp á ræningjans orð og bón, ansaði Guðs hinn 
kæri Son: þú skalt, sannlega segi eg þjer, sæluvist hafa 
í dag með mjer“! Ræninginn var ekki fyr búinn að tala 
út, enn Jesús hafði svarið á reiðum höndum. Svo fljót- 
ur og fús er Guð að heyra bæn vora, þegar vjer með 
iðrun og trú biðjum hann um andlega hluti; vjer getum 
aldrei verið svo fljótir til að vilja fá þá, að hann sje þó 
ekki miklu fljótari til að vilja veita þá. Það var allt 
eins og Jesúm langaði nú svo innilega til þess á kross- 
inum, að útbýta náð sinni, og að hann væri að bíða 

„Æptir því, að einhver vildi færa sjer í nyt hinar sálu- 


hjálplegu afleiðingar dauða hans. Ræninginn var nú sá 
fyrsti sem bað, hann, enda beið hann ekki lengi eptir 
svari, og fjelsk ekki einungis það, sem hann bað um, 
heldur miklu meira. Hann bað Jesúm einungis að minn- 
ast sín, meira þorði hann ekki að biðja um; en Jesús 
lofaði, að hann ekki einungis skyldi minnast hans, heldur 
strax taka hann með sjer; sannlega segi eg þjer: í dag 
Skaltu vera með mjer í Paradís! Jesús segir sannlega, 
úl að fullyrða loforð sitt; hann brúkar orðið „Amen“, 

sem þýðir; sannarlega eða vissulega, til að fullvissa ræn- 
ingjann um það, sem hann lofaði honum. Menn hafa 
tekið eptir því, að Jesús hefur fimmtíu sinnum brúkað 
þetta sama fullvissu-orð í ræðum sínum, til að svipta 
oss öllum efa og gjöra oss örugga í trú vorri. Og þann- 
ig eigum vjer að álíta þetta orð hjer, allt eins og hann 
vildi segja: svo sannarlega sem jeg er Guðs Sonur og 
heimsins Frelsari, og svo sannarlega sem jeg nú líð kvalir 
og dauða fyrir syndir þínar og allra manna, svo sannar- 
lega skaltu vera með mjer! Mikið var loforðið og næst- 
um ótrúlegt fyrir ræningjann, að hann myndi njóta hjá 
honum svo mikillar náðar. Þess vegna fullvissar líka 
Jesús hann með eiði. Ó, hve ræninginn var þá sæll, að 
hafa loforð Jesú sjálfs og eið hanstil fullvissu um sálu- 
hjálp sína! En hvað hefur ræninginn í því tilliti fram 
yfir oss, kristnir menn, svo sannarlega sem iðran vor 0g 
trú er sönn og lifandi eins og hans? Hefur ekki Jesús 
unnið oss eið að hinu sama sem ræningjanum? Höfum 
vjer ekki fyrir oss hans eigin orð og loforð, hans vana- 
lega eiðstaf og Amen, er hann: segir: sannlega, sannlega 
segi eg yður, hver sem trúir á mig hefur eilíft líf? Já, 
sver hann ekki við sjálfan sig, er hann segir hjá spá- 
manninum Esekiel: svo sannarlega sem jeg lifi, segir 
Drottinn alvaldur, hefi jeg enga þóknun á dauða hins ó- 
guðlega, heldur að hinn óguðlegi snúi sjer frá sinni 
breytni og lifi. Og ef vjer trúum sannsöglum manni til 
þess sem hann segir, því þá ekki miklu heldur sann- 
orðum Guði til þess sem hann lofar? Páll postuli segir: 
þegar mennirnir sverja eið, þá sverja þeir við þann, sen 
þeim er æðri; en þegar Guð vildi styrkja heityrði sitt 
með eiði, gat hann ekki svarið við neinn; sem var æðri 
enn hann sjálfur. Þannig vinnur þá Jesús ræningjanum 

eið að sáluhjálp hans: Þú skalt sannarlega vera með mjer! 
já, með mjer, segir Jesús. Í því er fólgin dýrð og sæla 
himinsins að vera með Jesú Kristi.  Hvílíkur fögnuður 
mátti það ekki vera fyrir ræningjann að heyra þetta lof- 
orð! Hversu glaður gat hann nú dáið, þegar hann vissi 
hvar hann átti að lenda, að hann átti að fá inngöngu í. 
það dýrðarinnar og sælunnar ríki, sem hann í anda sá 
að Jesús átti ráð á! En þetta er það loforð og fyrir- 
heiti, sem Jesús hefur ekki einungis gefið ræningjanum, 
heldur öllum trúuðum, því hann segir: þar sem jeg er, 
þar skulu og mínir þjónar vera. Faðir, jeg vilað þeir, 
sem þú gafst mjer, þeir skuli vera þar sem jeg er! Og 
hvern skyldi ekki langa til að vera með Jesú, til að sjá 
þá dýrð, sem Faðirinn hefur gefið honum? Eða því 
skyldum vjer hræðast dauðann, fyrst vjer vitum hvert 
hann flytur oss, að hann leiðir oss í samfjelag með Jesú 
á þann dýrðar - og sælustað, sem hans hinmeski Faðir 
hefur honum gefið, og sem hann hjet ræningjanum, er 
hann sagði: í dag skaltu vera með mjer í Paradís! 
Jesús var nú að opna þá Paradís, sem óhlýðni Adams 
olli að lokað var fyrir oss; en það var ekki jarðnesk 
Paradís, heldur himnesk, himnaríki sjálft, dýrðarheim- 
kynni hinna útvöldu, sælunnar híbýli hjá Guðs hægri 
hendi, það sem postulinn Páll kallar hinn þriðja himinn, 
Paradís hjer fyrir ofan, þar er hann heyrði óumræðileg 
orð. Í þessa Paradís átti ræninginn að koma; og það 
sem mest var um Vert, á dag. Í dag skaltu vera þar 
með mjer! sagði Frelsarinn; nú þegar, innan stundar, 
beinlínis hjeðan af krossinum og inn í himnaríki; tafar- 
laust, áður enn sól sezt skaltu vera með mjer í Paradís! 
Þá skaltu hafa það í höndunum, sem þú hefur nú í 
voninni; þá skulum við ná saman, sem hangum nú hvor 

við hliðina á öðrum, en getum þó ekki náð hvor til 
annars. Þannig skal og vor dauðadagur, svo framar- 
lega sem vjer deyjum í Drottni, vera vor frelsis-og hjálp- 
ræðisdagur; undir eins og sálin skilur við líkamann, 
víkur hún til síns samastaðar, því ritningin talar ekki 
um neitt millibil. Hjer göngum vjer í voninni, þar í 
skoðuninni; og þar er ekkert bil, ekkert ástand á milli. 
Ef vjer höfum lifað hjer í trú og von, þá fáum vjer 
strax að komast að skoðuninni, að skoðun Guðs dýrðar og 
ljóma, og fáum að fagna af henni um aldur og að eilífu; 
því, í dag skaltu vera með mjer í Paradís! sagði Frels- 
arinn við“ hinn iðrandi ræningja. Ó, mikill fögnuður og 
gleði var það fyrir ræningjann að heyra þetta! Hversu 
hefur hann nú ekki eptir þetta óskað eptir dauðanum 
og þráð hans komu! Og hvílíkum fögnuði hefur sál hans 
fagnað, er hann sá og þekkti Frelsara sinn í himnaríki ! 
„Önd Jesú var komin þangað einni stundu áður, eins og 
til að tilbúa honum þar stað og taka á móti honum; og 
svo kom á eptir önd ræningjans, og fjekk að reyna sann- 
leika Jesú orða, *notin af Jesú dauða og ávöxtinn af 
iðrun sinni og trú. Ó, hvað ræningjanum hlýtur að hafa 
leiðst hvert augnablikið, einkum eptir að Jesús var búinn 
að gefa upp andann! Hversu glaður hefur hann ekki 
liðið þá kvöl, er þeir brutu bein hans, til að geta losast 
því fyr hjeðan, og fá að vera með Jesú í Paradís! En 
þú, vor herra Jesús Kristur, varðveittu oss alla frá ræn- 
ingjans synd, ræningjans smán og ræningjans dauða, ei 
gefðu oss öllum ræningjans iðrun, ræningjans trú og ken- 
ingjans sáluhjálp! Amen. 


Al. Fjórða orð Jesú á krossinum. 
Jesús haféi nú þegar hangið þrjár stundir á kross- 

inum; fjandmenn hans voru búnir að hafa í frammi við 
hann alla þá smán, sem þeir gátu upphugsað, og Vinir 
hans höfðu nú horft á það, að hann hafði verið með- 
höndlaður með hinni mestu grimmd: þegar þá um há- 
degi varð myrkur yfir allt land, og það myrkur stóð til 
nóns. Þessi atburður mátti öllum þykja þeim mun undar- 
legri og óvenjulegri, sem tungl var í fyllingu, og menn 
gátu þess vegna ekki álitið það sem eðlilegan sólmyrkva ; 
auk þess sem þennan sólmyrkva bar líka að höndum einmitt 
þá stundina, sem Jesús hjekk á krossinum. Hversu hlýtur 
Þeim ekki,að hafa brugðið við. þetta, höfðingjunum og 
vitringunum, sem allt þangað til höfðu hælst um yfir hans 
smánarlega dauðdaga, og höfðu barið niður allan efa wm, 
að hann gæti verið saklaus; því nú sjá þeir allt í einu, 
að þetta hlýtur þó nokkuð að raská skoðun þeirra og 
hugsunarhætti! Þeir, sem auk svo margs annars höfðu 
einnig fundið það að honum, að hann aldrei hefði gjört 
tákn á himmi, og ekki annað enn kraptaverk á jörðunni, 
þeir sjá nú einmitt þess konar tákn, eins og þeir vildu 
hafa annaðhvort til að boða einhver stórtíðindi, eða þá 
til að vera samfara merkilegum atburðum. Eptir því sem 
nú stóð á, gátu þeir ekki álitið það sem fyrirboða um ó- 
komin tíðindi, heldur leit svo út sem það stæði beinlínis 
Í sambandi við þann atburð, sem þeir þá horfðu á fyrir 
augunum. Og hafi þeir nú skoðað sólmyrkvann frá þess- 
ari hlið, þá gátu þeir ekki annað eptir þeim hugmyndum, 
sem þeir höfðu, enn álitið hann sem merki um reiði Guðs. 
„Setjum svo, — hlaut þeim að minnsta kosti að koma til 
hugar, — að sá maður, sem hangir hjer á krossinum, 
hafi verið sá ástvinur Guðs, sem hann sagðist vera, hvaða 
ljósara merki getur þá Guð gefið um það, að honum eigi 


líkar vel hvernis nú er farið með hann!“ — Að vísu höfðu 

prestarnir og ráðherrarnir fremur öllum öðrum orsök til 
að skelfast af þessu. En af því að þeir áður höfðu 
ekki gjört sjer neina samvizku, þrátt fyrir hinar ber- 
ustu líkur um sakleysi hans, heldur þóktust vissir um 
að hann hefði veróskuldað að deyja, þá gat þessi 
óvenjulegi atburður ekki skotið þeim eins miklum 
skelk í bringu, eins og hugsun og kvíða fyrir því, að 
þetta tákn myndi hafa þau áhrif á lýðinn, að hann færi 
nú að hafa betra álit á málefni Jesú. Menn eru ekki 
heldur svo fljótir til að vefengja fyrir sjálfum sjer þann 
dóm, sem þeir hafa. felt í fjelagi með svo mörgum lærð- 
um mönnum og göfugum meðdómurum, allra sízt þegar 
annar eins glæpur og guðlast sýnist hvíla á hinum ákærða ; 
því þar eð menn þykjast, þegar svo stendur á, hafa hefnt 
Guðs dýrðar, þá vilja þeir ekki svo auðveldlega trúa því, 
að Guði ekki þóknist það, sem gjört er í því skyni að 
halda uppi heiðri hans. — Vera má líka að þeir hafi hjer 
gripið til hinna sömu úrræða, eins og þeir höfðu áður 
gjört, er þeir vildu vefengja beztu kraptaverk Jesú: „að 
galdur eða einhverjir Djöfulsins kyngir hafi valdið þessari 
hastarlegu breytingu náttúrunnar; að þessi sólmyrkvi hafi 
ekki verið. Guðs verk, heldur hafi haft sín upptök frá 
myrkursins höfðingja“., Það var rjett eptir fjandmönnum 
Jesú að hugsa þannig; en aptur á hinn bóginn þá hlaut 
þessi svipmikli atburður að vera ættingjum hans, lærisvein- 
um og vinum tilcmikillar huggunar. — Það var langt 
frá því að Jesús hagnýtti sjer þessa bendingu Guðs, til 
að sannfæra áhorfendurna um sakleysi sitt og ranglætið 
í aðferð þeirra. Hann talaði ekki nokkurt orð í þá átt- 
Og af því öllum stóð svo mikill geigur af þessu, er þó 
líklegt að margir hafi litið til hans og gefið gætur að því, 


163 


hvernig hann myndi bera sig, meðan á því stóð. Menn 
geta ráðið það af guðspjallasögunni, að hann hafi þagað, 
og ekki talað orð allar þær þrjár stundir sem myrkrið 
varaði. — En þessi óttalegu undur voru nú á enda, og 
Jesús hafði þegar hangið í sex stundir á krossinum; kval- 
ir hans jukust, og kraptarnir þverruðu meir og meir. — 
Guð! þú minn Guð! kallaði hann þá og brýndi röddina, því 
hefur þú yfirgefið mig? — Nokkrir Gyðingar, sem stóðu 
næst og heyrðu þetta, hæddust þá að þessu andvarpi hans 
og kváðu hann hafa kallað á Elías. Þegar hann sagði: 
Elói, Elói! minn Guð, minn Guð! þá misskildu þeir það, 
eða snjeru svona út úr því. Hafi það átt að vera háð, 
hvað gat þá verið óguðlegra enn að hæðast að slíku? — 


Hjer sjerðu nú, kristinn maður, Drottinn þinn og. 
Frelsara staddan í hans ýtrustu neyð, í þeirri þyngstu 
baráttu, sem hann leið hjer á jörðu fyrir syndir manna. 
Nú var það komið fram á honum, sem spámaðurinn Esajas 
segir: eg litaðist um og sá engan hjálparmann; mig 
undraði stórlega að einginn „skyldi aðstoða mig. Jesús 
litaðist um, en. hvað sá hann hvervetna? Hann leit niður 
fyrir sig; þar var enginn, sem gat hjálpað honum; móður 
sína og lærisvein sá hann þar bæði niður beygð af harmi. 
Hann leit í kringum sig; þar voru ekki aðrir enn Gyð- 
ingar, sem hæddu hann, storkuðu honum og smánuðu 
hann. Hann leit upp fyrir sig; en þar var ekki annað 
að sjá, enn myrkvaða sól. Í þeirri dauðans neyð hafði 
hann þá hvergi huggunar nje hjálpar að vænta, nema af 
sínum himneska Föður. Hann, sá hinn Eingetni, sem 
Faðirinn hafði á sína velþóknun, varð nú að segja, 
eins og hinn fortapaði sonur: jeg ætla að hverfa heim til 
föðurhúsanna; hann mun þó miskuna mjer! En það 

gegnir mestri furðu, að einnig þær náðardyr voru lokað- 
ar fyrir honum, og þar var enga huggun að fá. Guð 
minn, Guð minn, kallar hann, því hefur þú yfirgefið mig? 
En gæt þess hjer, kristinn maður, að eins og sólin myrk- 
vast eðlilega á þann hátt, að tunglið ber á milli sjónar 
„vorrar og sólarljóssins, þannig báru nú á milli sálar- 
sjónar Jesú og ljóma Guðs auglitis allar syndir vorar, 
sem hann bar á sínum líkama upp á trjenu; og sú Guðs 
brennandi reiði, sem syndinni fylgir, birgði fyrir honum 
auglit Guðs og svipti hann allri huggun. Ó, syndugur 
maður, gleym þú aldrei hinni níundu stund, nónstundinni ; 
hún var þín endurlausnarstund. Þær hinar þjár stundir 
voru fyrir Jesúm, þinn borgunarmann, beiskar helvítis- 
stundir; en þær eru þínar frelsisstundir. Níunda stundin 
var fyrir hann sá hinn rietti tími myrkranna, rjett nefnd 
veldisstund myrkursins höfðingja yfir honum; en fyrir 088 
er hún stund ljóssins og lífsins, upphafsstund vors frelsis 
og sáluhjálpar. Þess vegna föllum vjer til fóta þjer, 
Drottinn vor Jesús Kristur, og þökkum þjer af hjarta 
fyrir hina níundu stund, þá hina miklu náðarstund, sem 
þú afrekaðir oss með pínu þinni og dauða; og vjer hið- 
jum þig að gefa oss náð til að minnast svo þessarar stund- 
ar, að vjer fyrir hana helgum þjer, og þinni þjónustu 
allar stundir vors lífs. Amen. 


42. Fimmta orð Jesú á krossinum. 
Það er líklegt, að meðan myrkrið stóð, hafi margir 
orðið svo hræddir, að þeir hafi gengið í burt frá aftökur 
staðnum, en þó voru þar enn margir áhorfendur eptir 
Hræðslan af myrkvanum var nú hjá liðin. En þaé var 
auðsjeð, að mikið hafði dregið af Jesú í þessar þrjár 
stundir, ög hann ljet það sjálfur í ljósi með því að hann 

sagði: Mig þyrstir! Meðan einn af stríðsmönnunum hljóp 
eptir skipun umsjónarmannsins til að sækja honum að 
drekka, hjeldu Gyðingar áfram að hæða hann og tala 
um, að hann væri að kalla á Elías; og þegar stríðsmað- 
urinn kom aptur með reirlegg, sem njarðarvöttur var 
bundinn á, er difið hafði verið í edik, til að bera hann 
upp að munni hans, kölluðu hinir: ðéttinú, við skulum 
sjá, hvort Elías kemur og tekur hann ofan! Stríós- 
maðurinn var að sínu Verki; hann hjelt njarðarvettinum 
upp að munni hans, og Jesús tók til sín drykkinn, sve 
ólystugur sem hann var. Og þetta var eina endurnær- 
ingin, sem hans sárpíndi líkami fjekk undir öllum kvöl- 
unum. — Það er víst ekki að undra, kristinn maður! þó 
að þann taki að þyrsta af hita og þreytu, sem borið 
hefur dyggilega hita og þunga dagsins, og hefur unnið 
hvíldar - og endurnæringarlaust; það er víst ekki að undra, 
þó að stríðsmaðurinn, sem staðið hefur einn lengi uppi 
innan um óvinina, örmagnist um síðir af þorsta og vilji 
fá sjer svaladrykk. Hvor getur þá furðað sig á því, þó 
vor blessaði Endurlausnari finni nú til þorsta og beri 
sig upp um hann, hann, sem nú svo lengi hefur einn 
saman borið hita og þunga dagsins? Þjer spyrjið: hvaða 
bunga hann hafi borið? Vitið þjer þá ekki, að hann 
bar, eins og segir postuli hans Pjetur, allar vorar syndir 
á sínum líkama upp á trjeð? Nú eru syndir hvers ein- 
staks manns svo afarþung byrði, að Davíð konungur ját- 
ar, að hann verði að ganga lotinn og niðurlútur undir 
syndum sínum. Hvílík byrði mun þá ekki vera syndir 
allrar veraldarinnar ? Hvílíkur þungi syndir allra manna 
til samans? Og þó var ekki þunginn einn, heldur hit- 
inn líka; og ekki einungis hiti hádegissólarinnar, sem, 
hann stikknaði í þar sem hann hjekk nakinn á krossin- 

um, heldur enn bráðari hiti, þar sem war eldur Guðs 
reiði og bál Helvítis loga. Það er þessi þungi og þessi 
hiti dagsins, sem hann hefur borið, og ekki einungis 
dagsins, heldur allrar næturinnar á undan; því frá því 
að, hann sveittist blóðugum sveitanum kveldinu áður í 
grasgarðinum, . var hann alla nóttina dreginn „frá einum 
til annars,. illa meðhöndlaður af öllum og fjekk enga ró 
nje hvíld; og nú þennan dag hafði hann verið sleginn 
og barinn, hæddur og spottaður, húðstrýktur og kvalinn, 
og svo loksins þröngvað til að bera hina þungu kross- 
byrði. Og nú leið að kveldið, bæði kveld dagsins, því 
komið var að nóni, og svo líka kveld æfi hans, því það 
var rjett áður enn hann gaf upp andann. Er það þá 
að undra, þé hann eptir hita og þunga þvílíks dags beri 
sig upp wm þorsta, þó hann eptir allar þær kvalir, sem 


hann hafði liðið á sálu og líkama, vanmegnist svo af 


þorsta, að tungan tolli við góminn? Þegar Samson 
hafði að velli lagt óvini sína, var hann sárþyrstur, svo 
hann kallaði til Drottins og sagði: þú hefur veitt þessa 
miklu frelsun fyrir hönd þíns þjóns; en nú hlýt jeg að 
deyja af þorsta! Eins hafði nú Jesús að velli lagt ó- 
vini sína; hann hafði brotið afl Helvítis og marið sundur 
höfuð höggormsins; nú átti hann ekki annað eptir enn 
láta höfuð sitt hníga, og þá gat hann sagt eins og Samson: 
Drottinn, þú hefur veitt mikla frelsun, já, frelsun fyrir 
alla menn, fyrir mína hönd, en jeg hlýt nú að deyja af 
þorsta! og þetta er meiningin í þessum orðum Frelsar- 
ans: Mig þyrstir! Eins víst og Jesús leið pínuna öllum 
mönnum til frelsis, eins átti hann líka að liða hana á 
öllum sínum líkamans limum; því, eins og postulinn 
Páll segir, þá höfðum vjer ljeð alla lími vora óhreinleikan- 
um og ranglætinu til þjónustu. Þess vegna var líka höfuð 

Frelsarans barið og sært og blóðugt undan þyrnunum, 
ásjóna hans illa útleikin af hrákum og höggum, eyrun 
særð af háðyrðum fjandmanna hans, líkaminn allur húð- 
flettur og blóðrisa, höndurnar negldar, fæturnir gegnum- 
stungnir; og ekki höfðu hjá kvölunum komizt til þessa 
aðrir límir hans enn tungan og augun. Með tungunni 
hafði hann til þessa getað huggað og endurnært harm- 
þrungna; með henni bað hann fyrir óvinum sínum, með 
henni gladdi hann ræningjann; með henni huggaði hann 
móður sína; með henni ákallaði hann Föður sinn. En til 
þess að enginn hans líkamans limur kæmist kvalalaust 
af, þá sókti nú líka kvölin báða þessa lími hans. Aug- 
un áttu að bresta innan stundar, þá er dauðinn kom til 
að blása á þau sínum kalda anda og slökkva þeirra 
blíða ljós. Og tunga hans, skyldi hún þá ekki líka 
kenna, sinnar kvalar? Jú, ekki sízt hún; því ef vjer 
syndgum með nokkrum lim, þá gjörum vjer það með 
tungunni, — hún sem er heimur fullur ranglætis,. eins og 
segir postulinn Jakob. Og skyldi hann þá ekki með 
kvölum tungu sinnar eiga að friðþægja fyrir syndir tungu 
vorrar? Tunga hans var nú svo þurr af hita og þorsta, 
„að hann gat varla talað þessi orðin: Mig þyrstir! En 
þú, vor guðdómlegi Endurlausnari, þig þyrsti ekki ein- 
Ungis líkamlegum þorsta, til að svalá tungu þinni, er þú 
kvaldist í loga synda vorra; þig þyrsti líka andlegum 
þorsta, að geta svalað löngun þinni eptir frelsi voru og 
sáluhjálp. Eins og ferðamaðurinn í eyðimörku þráir því 
Rg uppsprettuna, þess nær sem hann kemur henni, eins 
þráðir þú, vor Frelsari, því meir sem nær leið“ dauða 
þínum, að fullkomna það verk, sem þú hafðir á hendur 
tekizt oss þínum bræðrum til frelsis og sáluhjálpar; þig 
Þyrsti eptir að. drekka í botn þann kaleik, sem þinn 

himneski Faðir hafói á skenkt fyrir þig oss til tímanlegr- 
ar og eilífrar blessunar. Þess vegna þökkum vjer þjer 
af hjarta fyrir þann þorsta, sem þú leiðst vegna vor á 
krossinum; og vjer biðjum þig að vekja aptur í brjóst- 
um vorum heilagan þorsta, svo að vjer getum sagt eins 
og Davíð: önd mín þráir og þyrstir eptir Guði, eptir 
lifanda Guði! Já, vor herra Jesús Kristur, sem hefur 
lofað að seðja og svala þeim, sem hungra og þyrsta eptir 
rjettlætinu, vektu upp í oss hungur eptir þínu ríki og 
rjettlæti, því þá eiguni vjer mettunina vísa, kveiktu upp 
í oss. þorsta eptir því, því þá er oss svölunin viss. Og 
þegar vjer loksins á vorri andlátsstundu eigum að bergja 
á dauðans kaleik, 'æ láttu þá dropa þinnar huggunar 
svala brjóstum vorum; láttu einn dropa af forsmekk him- 
neskrar sælu drjúpa niður í sálu vora, svo að vjer get- 
um sagt með fögnuði: það er fullkomnað! og falið vorn 
anda í þínar höndur. Amen. 


„45. Sjötta orð Jesú á krossinum. 

Þegar Jesús hafði tekið til sín drykkinn, heyrðu menn 
að hann sagði: „það er fullkomnað“! Og þessi orð vöktu 
mjög athygli lærisveinsins, sem stóð hjá krossinum. Hann 
gaf nú nákvæmar gætur að hverju hans viðviki, og sá 
að hann bjó sig þegar til að gefa upp andann. Að nokk“ 
ur maður skyldi deyja á krossi svona fljótt, var öldungis 
óvanalegt, og líktist öllu framar sjálfviljugum dauða, €nR 
lífláti af manna völdum. Og það var enn meiri furða, 
að það skyldi koma fram við eins heilsuhraustan. mann 
og Jesús var, sem þar að auki var bæði þolinn og þraut“ 
góður; og svo tók ekki heldur krossdauðinn svona fljótt 
af. En Jesús var nú búinn að líta allt, sem hann átti 
æð líða. Það sem gjört var við þá, er með honum Voru 

krossfestir, til að flýta dauða þeirra, átti ekki að koma 
fram við hann. 

Svo höfum vjer þá, kristnir menn, heyrt Frélsara 
vorn mæla þau orðin: það er fullkomnað! Það eru fá 
orð. en fagnaðarrík, fagnaðarríkustu orðin af þeim öllum, 
sem hann talaði á krossinum, já, fagnaðarríkustu orðin í 
allri ritningunni. . Það eru fá orð, en hversu mikið kost- 
aði þó ekki Jesúm að geta talað þau? Hversu margt 
þrauta sporið varð hann að ganga, hversu margt háðyrðið 
heyra, hversu margt svipuhöggið þola, hversu mikla sálar- 
angist líða, hversu miklu blóði úthella, áður enn hann gat 
talað þessi fáu orð: það er fullkomnað! En nú var þessu 
öllu aflokið, og það sannaðist þá: inndæl er unnin þraut! 
Þessi orð Frelsara vors eru því hans sigurorð, er hann 
hrósar með sigri yfir öllum sínum óvinum; því nú voru 
ekki einungis spádómarnir uppfyllir af honum, og fyrir- 
myndanirnar fram komnar á honum, heldur allar þrautir 
og þjáningar sjálfs hans á enda. Mann fagnar því að 
Þetta allt er afstaðið, og að öll hans eymd og mæða 
hafði nú þegar fengið. góðan og farsælan enda. Þegar 
hann gekk fyrst út í pínu sína, tók til að hryggjast og 
harmþrunginn verða, sagði hann: skyldi jeg ekki drekka 
þann kaleik, sem Faðir minn hefur fengið mjer? Nú var 
hann þá búinn að tæma þann kaleikinn, svo þar var 
ekki nokkur dropi eptir. Hann hafði fram borið Guði 
fórn hlýðninnar á þremur ölturum, á moldaraltarinu í 
Getsemane, þar sem pressaðist út af honum blóðugur 
SVeitinn, á steinaltarinu á Gabbata, þar sem líkami hans 
0 húðstrýktur, á viðaraltarinu á Golgata, þar sem hann 
var krossfestur.  Hvílíkur fögnuður var það þá ekki 
Íyrir hann, að þessari fórn var lokið, að niðurlæging hans 
Yar á enda, og að vegsemd hans og upphefð átti að 

byrja! Nú var tími myrkranna umliðinn, veldi myrkr- 
anna niður brotið; þá hrósar líka Jesús sigri með þessu 
sigur - og fagnaðarópi: það er fullkomnað! fullkomnuð 
mín pína, fullkomnað mitt eyrindi, fullkominn minn sig- 
ur! En má ekki svo virðast, sem Jesús hrósi sigri of- 
fljótt, og áður enn allt var á enda? Átti hann ekki enn 
baráttu fyrir höndum við hinn síðasta óvin, þar Sem 
dauðinn var? Sjálfsagt var það, að líka varð Jesús að 
deyja, því með dauða sínum átti hann að frelsa oss frá 
hinum eilífa dauða. En Jesús skoðaði nú ekki dauðann, 
eins og óvin sinn, heldur eins og þann vin, er leysa 
skyldi hann alveg úr lífsins ánauð. Þess vegna eins og 
benti hann sjálfur dauðanum“ að koma, hneigði höfuðið 
áður enn hann gaf upp andann. Eins og skipverjar, sem 
átt hafa langa og harða útivist, fagna í hjörtum og kalla 
upp af gleði, þegar þeir sjá lendinguna, af því að land- 
takan er viss, þó skipið sje ekki enn runnið að landi; 
eins fagnaði nú Jesús, er hann hafði siglt yfir rauða- 
haf kvala sinna og þjáninga; hann sjer höfnina fram 
undan sjer, höndur síns himneska Föðurs, sem hann ætlaði 
að fela sinn anda, frelsaðan úr líkamans böndum. Þegar 
hann því sá, að dauðinn var fyrir hendi, þessi síðustu 
andartök, sem bera skyldi hann inn á höfnina, kallar 
hann upp af gleði: það er fullkomnað! Guði sje lof, 
að það er nú allt á enda! — Og vjer fögnum nú líka 
með þjer, Drottinn vor Jesús Kristur! að þú hefur sig“ 
urinn höndlað og sigrinum hrósað, og getur nú inn gengið 
í þína dýrð. Því mikil er líka sú huggun, sem vjér 
getum haft af þessu Frelsarans sigurorði. það er full- 
komnað! segir hann: blóð mitt átti að hreinsa yður af 
öllum syndum; það er gjört; jeg hef úthelt öllu mínu 
blóði: jeg átti að bera bölvunina fyrir yður; það er gjört; 

bölvaður er jeg orðinn, þar sem jeg hangi á krossinum: 
jeg átti að líða fyrirdæminguna fyrir yður; það er gjört; 
jeg hef verið yfirgefinn af Guði: jeg átti að uppfylla 
lögmálið fyrir yður; það er gjört; jeg hef ekki brotið á 
móti nokkru lögmálsins boðorði; Guð og samvizka mín, 
Já, óvinir mínir, Pílatus, Heródes, Júdas, allir vitna um 
sakleysi mitt: jeg átti líka að deyja fyrir yður, það skal 
og verða innan stundar, því allt er fullkomnað! Þannig 
innsiglar Frelsarinn með þessu orði: sáluhjálp vora, svo 
vjer getum nú sagt í trausti þess: hver vill ásaka? hver 
vill fordæma? Kristur er sá, sem allt hefur fyrir oss 
fullkomnað. Dauði, hvar er þinn broddur? Helvíti, hvar 
er þinn sigur? Guði sjeu þakkir, sem oss hefur sigurinn 
gefið fyrir Drottinn vorn, Jesúm Krist! Amen. 


AM. Sjöunda orð Jesú á krossinum. 

Af því, sem Jesús talaði rjett undir andlát sitt á 
krossinum; er hann sagði: það er fullkomnað! þá geta 
menn ráðið það, að hann þessa síðustu stund æfi sinnar 
hafi hugsað mest um það, sem hafði þrýst honum til að 
líða þetta allt, þar sem var frelsi mannkynsins og vilji 
hans himneska Föðurs. Þetta var nú líka það, sem bezt 
gat styrkt huga hans undir andlátið. Hann kallaði þá 
með hárri röddu: Faðir, í þínar höndur fel jeg minn 
anda ! laut niður höfði og gaf upp andann. — 

Þannig var dauði hins Rjettláta á Golgata, dýrðleg 
endalok dýrðlegs lífs. Margir menn hafa með gleði dáið 
kvalafullum dauða ; því sálarstyrkur má sín mikið yfir 
líkamlegum þjáningum. En með þvílíkri hugprýði, með 
svo mikilli tign, eins og Jesús dó, hefur enginn annar 
dáið. Með miklu hugrekki og hjartans staðfestu hafa aðr- 
ir menn látið lífið fyrir sannleika og rjettlæti, þjóðarheill 

og ættjörðu. En enginn maður á jörðu hefur úthellt blóði 
sínu fyrir eins heilagt málefni og Jesús. Hann dó vegna 
synda vorra, ér hann vildi frelsa oss úr eymd þeirra og 
ánauð og leiða til Guðs. Hann, dó fyrir hina himnesku 
opinberun, þau hin eilífu sannindi. sem hann flutti mann- 
kyninu um lífsins mest áríðandi efni. Hann gaf heim- 
inum annað líf betra og sælla; heimurinn gaf honum 
ístatinn hinn kvalafyllsta dauða. Hann dó vegna dygða 
sinna. Hver skyldi ekki vilja óska sjer slíks dauða, eins 
og var dauði hins Rjettláta á Golgata? — Og hvernig 
mun á síðan verða minn dauði? hvernig mín dauða- 
stund? Opt hef jeg ímyndað mjer fyrir fram margan 
glaðan dag, sem jeg þráði, og sett mjer fyrir sjónir þær 
unaðsemdir, sem jeg þá myndi fá að njóta. Jeg er því 
líka opt vanur, að hugsa löngu fyrir um eitt eður annað 
áríðandi verk, sem fyrir mjer liggur, hvernig jeg muni 
þá sjálfur reynast, og hvernig aðrir muni þá verða. því 
skyldi jeg þá ekki líka setja mjer fyrir hugskotssjónir 
eitt af mínum mest umvarðandi augnablikum, eins og er 
mitt hið síðasta? Margt, sem jeg vona eptir eða kvíði 
fyrir, kemur alls ekki fram; en dauðastundin bregst ekki. 
Jeg bý mig undir margan hjegómann; því þá ekki undir 
þessa hátíðlegu stund? Að sönnu veit jeg ekki hvenær 
hún kemur, en hitt veit jeg, að hún kemur. Vera má 
að jeg lifi enn næstu 10 ár; hitt getur líka verið, að jeg 
deyi áður enn þetta ár er úti. En víst er það, að þegar 
öldin er liðin, veit enginn maður neitt um mig, að líkami 
minn, sem jeg Í dag fæði og klæði með allri umhyggjur 
semi, verður þá orðinn að dupti. Hvað er þá orðið af 
mjer? Þá verður liðin dauðastundin, sem jeg nú horfi 
fram á með heimuglegum kvíða. Hvernig ætli hún verði? 
Jeg sje alls ekkert, sem getur gjört mjer það líkleg 

hvernig hún kann að verða. Það er allt eins líklegt, að 
jeg deyi snögglega, eins og að jeg látist úr langvinnum 
sjúkdómi. Það er allt eins líklegt, að mjer kunni að verða 
eitthvert slis að bana, eins og að jeg gefi upp andann 
innan um vini mína og vandamenn. það getur verið, að 
andlát mitt beri að með sárum og þungum sjúkdómi; það 
getur líka verið, að viðskilnaður minn verði hægur og blíð- 
ur. Svo mikið er víst, hvort sem sjúkdómurinn er méiri 
eða minni, þá er hann hið eina, sem nokkur þjáning er 
í. En dauðinn sjálfur er ætíð blíður. Hvað sem nú 
þessu líður, hvort sem jeg. skil við heiminn með fljótu 
eða seinu andláti, þá kemur þó einhvern tíma að því. 
Æ, að dauði minn yrði þá eins og dauði hins Rjettláta 
á Golgata! En hver sem vill geta dáið viss um sína 
sáluhjálp, hann verður að hafa lifað eins og Jesús. And- 
látsstundin er hinn óhentugasti tími til að búa sig undir 
dauðann. Menn geta ekki búið sig undir nokkumn hlut, 
þegar í óefni er komið. Lífið sjálft verður að vera undir- 
búningur undir dauðann. Engin bæn í dauðans angist, 
engar ölmusugjafir með deyandi hendi, engin loforð um 
bót og betran, engin iðran getur allt í einu gjört nokk- 
urn anda hæfilegan til þeirrar fullkomnunar, sem hann 
ekki vildi skeyta neitt um í svo mörg ár. Sælir eru þeir 
hinir framliðnu, sem í Drottni deyja! það er að skilja: 
með hinu heilaga hugarfari Jesú Krists. Þeir hvílast af 
störfum sínum, og verk þeirra fylgja þeim. En sá, sem 
engin verk fylgja, eða ekkert annað, enn ásakandi skuggar 
synda hans?! Einungis sá sem lært hefur að þekkja Jes- 
úm fullkomlega, mun trúa rjett á hann; og einungis sá 
sem trúir rjett á hann, mun lifa rjett í hans anda; hver 
sem lifir rjett í hans anda, mun gjöra hans verk; hver 
sem gjörir hans verk, hann hefur sömu elsku og hann, 

eins glaðvært traust á Guði og hann, er upphafinn yfir 
kjör lífsins eins og hann, metur rjett jaróneska hluti eins 
og hann, heldur fast í hið himneska og eilífa og sælu- 
fulla eins og hann, — hann getur og fagnað sælli og 
sáluhjálplegri andlátsstundu, eins og andlátsstundin var á 
Golgata. — Já, einnig mjer mun birtast hin sælasta allra 
lífsstunda, — hin síðasta allra mæðustunda, hin fyrsta allra 
fagnaðarstunda, — þá er jeg leysist hjeðan og fel minn anda 
í Föðursins höndur. Áður bar jeg heimuglegan kvíða fyrir 
henni; en nú gjöri jeg það ekki lengur síðan jeg veit, 
hver minn Frelsari er, og hvernig hann er orðinn það. 
Það er Guðs Sonur, sem með dauða sínum útvegaði mjer 
eilíft líf. Þegar hún þá kemur, mín síðasta stund, hin 
tignarlegasta og hátíðlegasta, sem sýnir mjer himininn op- 
inn og Mannsins Son hjá Guðs hægri hlið, vertu mjer þá 
velkominn og blessaður, dauði á Golgata, dauði Jesú míns ! 
Í trausti hans læt jeg höfuð mitt hníga, og fel minn anda 
í Föðursins höndur. Æ, Guð minn, Guð minn, meðtak þú 
þá minn anda, og gef honum þá sælu, sem þú hefur 
honum fyrirbúið! Amen. 


ÁÐ. Dauði Jesú. 


Gjörvallt líf Jesú Krists vitnar ríkuglega um guð- 
lega eiginlegleika og fullkomlegleika. Hann var að sönnu 
íklæddur líkama danðlegs manns, og hafði þess vegna til- 
finningu fyrir gleði og ánægju lífsins, eins og líka tilkenn- 
ingu af sorg þess og mæðu. En hann var ólíkur öllum öðrum 

“ dauðlegum; og jafnvel flestum á hans dögum sýndist hann 
helzt vera einhver andi frá öðrum hnöttum, einhver verð 
guðlegs eðlis, af því hann var svo langt upphafinn yfr 
lífið. Eigi að síður getum vjer vel skilið í þessum yfr“ 
burðum hans og tign, því hans dýrólegi lífsferill sýnir 055 

bezt, hvernig á því stendur. Allar unaðsemdir lífsins mat 
hann sem eitthvert lítilræði fyrir tilveru mannsins ; hann 
þekkti aðra æðri og sælli nautn, það, að starfa með ást- 
ríkum anda, að vinna kærleiksverk. Ánægja skilningar- 
vitanna hreif lítið sem ekkert á hann. Að hjálpa þeim, 
sem enginn gat líknað, að liðsinna hinum nauðstadda, 
lækna hinn sjúka, metta hinn hungraða, þetta var hans 
lífs mesta yndi og ánægja. Engin líkamleg mæða eða 
skortur gekk nærri honum. Hann vildi heldur ganga inn 
í hreysi fátæklingsins, enn staðnæmast í höllum auðmann- 
anna. Þannig hafði Jesús frá upphafi sinna vega losað 
sig við allt það, sem leggur svo mikil bönd á alla menn 
aðra, og því var lífsferill hans ekki eins og venjulegur 
lífsferill manna, heldur eins og einhverrar æðri veru. 
Þess vegna hlaut og dauði hans að vera öðru vísi enn 
annara manna. Hann dó, ef svo mætti segja, guðlega, 
eins og hann hafði lifað guðlega. Dauðadómurinn var 
yfir honum upp kveðinn, og það af þeim dómara, sem 
þrisvar sinnum hafði lýst því yfir, að Kristur hefði alls 
ekkert brotið. Jesús hlustaði á hina hátíðlegu játningu 
um sakleysi lífs síns; lýðurinn heyrði hana, heimurinn 
allur fjekk að heyra hana. Þetta var hin fyllsta máls- 
bót, sem Jesús gat fengið af jarðneskum dómurum. Hann 
var þannig til dauða dæmdur, ekki vegna nokkurs glæps, 
heldur af því að dramb, eigingirni og hatur krafðist blóðs 
hans. Jesús mælti ekki eitt orð gegn þessu ranglæti, 
því það ásakaði sig sjálft fullhátt. *Hann sá að hann 
varð að falla fyrir ofsóknum blóðþyrstra fjandmanna. 
Sjálfur hafði hann engan glæp drýgt; en ákærumenn hans 
og dómarar voru sekir glæpamenn. Hann stóð líka uppi 
í sakleysi sínu tignarlegri enn þeir. Átti hann að auð- 
mýkja sig fyrir þeim? Átti hann að biðja um líf sitt, 

að neita honum um það, sem hans eigin rjett? Hann 
sagði ekki eitt orð. Hann gekk út í dauðann, sem átti 
að verða heiminum til meiri blessunar, enn líf hans hefði 
að líkindum getað orðið, þó lengra hefði verið. Hann 
gekk það, — að sönnu með veikum líkamans mætti, því 
af vökum, angist og miskunarlausri meðferð, sem hann 
hafði áður mátt líða, hnje hann af magnleysi niður undir 
krossinum, þegar hann var lagður honum á herðar. 
Jafnvel margir menn, sem þyrptust að af forvitni til að 
horfa á þetta, komust við af hinni miskunarlausu með- 
ferð á honum; þó viknuðu þeir enn meir af þeirri til- 
„ „hugsun, að þessi Jesús, sem svona var meðhöndlaður, 
hefði ekkert illt gjört, að dygð hans leiddi hann nú til 
Golgata, þangað sem glæpirnir annars væri vanir að 
leiða menn. Með grátandi tárum gengu á eptir honum 
margar konur, kenndu í brjóst um hann og börmuðu 
sjer. Svo örmagna sem Jesús var, hjelt hann þó sínu 
fyrra hugrekki og jafnaðargeði. Það er eitthvað himneskt 
í, meðvitundinni um sakleysi, sem lætur oss sigra allt. 
Hann gleymdi kvölum sínum vegna spillingar og grimmdar 
aldarmanna sinna. Þeir voru aumkvunarverðari enn hann. 
„Þjer Jerúsalems dætur, sagði hann, grátið ekki yfir 
mjer, heldur yfir sjálfum yður og börnum yðar“! Hið 
grimmdarfulla háð, hið guðlausa spott í skrílnum fylgdi 
honum hæst upp á Golgata, fylgdi honum þangað til 
búið var að negla hann á krossinn, og hann hjekk þar 
milli illræðismanna, fylgdi honum þangað til hann var 
kominn í andlátið. Háðið og spottið í lýðnum, sem ekki 
þekkti hann, og ekki vildi við hann kannast, gat ekki 
sært hann. Hverjum getur sárnað það, þó hann sje 
smánaður af vitlausum manni, eða lastaður af ölóðum 

manni? Hann aumkvaðist yfir blindni mannanna. Hann 
las yfir þeim þá hina fegurstu bæn, sem nokkurn tíma 
hefur af jarðríki í himininn uppstígið: Faðir fyrirgef þeim, 
því þeir vita ekki hvað þeir gjöra! Með þessu hugar- 
fari sá hann niður af krossinum þá menn, sem hjarta 
hans hafði haft „mestar mætur á um æfina. Hann sá 
móður sína með alla trygðina og viðkvæmnina; sá syst- 
ur hennar; sá vinkonu sína, Maríu frá Magdölum og 
ástvin sinn, hinn blíða Jóhannes. Niðurbeygð af harmi 
stóðu þau þar öll og flutu í tárum. Hver þekkti betur 
hjartalag hans, sem var alls góðs maklegt, enn þessir 
menn bæði þekktu það og elskuðu það? Þau voru líka 
óhugsandi. Æðið í hans blóðþyrstu og. grimmu fjand- 
mönnum, og háðið í hinum tilfinningarlausa skríl var ekki 
til annars, enn að fyrirlíta það; enda gat það ekki sært 
veglyndi Jesú. En að sjá alla ástvini sína snögglega og 
á því augnabliki, er þeir skyldu missa allt með andláti 
hans, að horfa á hið fegursta, sem til er á jörðunni, í 
því það hlýtur að hverfa, það var særandi. Húóstrokan, 
 byrnikórónan, hin háóðslega yfirskript, njarðarvötturinn 
með edikinu og gallinu, reyndi ekki eins mikið og þetta 
á stöðuglyndi hans viðkvæma hjarta. Vjer vitum ekki, 
hvað Jesús hefur hugsað, er hann sá þetta. Hann gat 
líklega ekki annað enn komizt við, en ekki öðru vísi enn 
sá andi gjörir það, sem er sjer meðvitandi um eilíft líf, 
sem €r viss um, að hið góða og "guðlega glatast ekki 
fyrir það, þó líkaminn deyi. Það var ekki heldur að sjá 
að Jesú brygði. Hvað átti hann að barma sjer út af því, 
sem aldrei varð frá honum tekið? Einungis kenndi hann 
í brjóst um sína öldruðu móður, þó lítið bæri á. Sjá, 
þú María, sagði hann, og leit deyandi augum til Jóhann- 


€sar, það er nú hann sonur þinn! og um leið við Jó- 

hannes: það er hún móðir þín! Og upp frá þeirri stundu 
tók lærisveinninn hana að sjer, því honum þókti sómi 
að hinni heilögu arfleifð. Svo hafði þá Jesús aflokið 
hinni síðustu umhyggju lífsins, og í þakklætisskyni fengið 
sinni öldruðu móður aðstoð í elli hennar. Þá sagði hann 
ánægður yfir sínu stutta, en þó starfsama og blessunar- 
ríka lífi: það er fullkomnað! hneigði höfuðið og gaf upp 
andann. Um kveldið komu stríðsmennirnir til að flýta 
dauða þeirra krossfestu manna, með því að brjóta í sundur 
bein þeirra. Báðir illræðismennirnir lifðu þá enn; Jesús, 
sem hafði blætt til ólífis, var búinn að gefa upp and- 
ann. Stríðsmaður einn rak þá enn spjót í síðu hans. 
Allt blóð var þegar útrunnið. Jóhannes, lærisveinn hans, 
var sjónarvottur að þessu. Þegar hann sá, að - ekkert 
lífsmark var framar með Jesú, gekk hann líka grátandi 
burt frá Golgata. Jósef fra Arímatía, heimuglegur læri- 
sveinn Jesú og meðlimur ráðsins, líklega hinn eini, sem 
talað hefur fyrir sakleysi Jesú, bað hinn rómverska lands- 
- höfðingja um líkama síns andaða vinar. Hann vildi að 
minnsta kosti heiðra hann dauðan, þó hann hefði ekki 
getað frelsað hann í lifanda lífi. Hann lagði líkið sveip- 
að í líni og ylmjurtum í grafhelli einn, sem hann átti 
þar í nánd. Þannig endaði Kristur líf sitt, er hann var 
deyddur af hinu synduga mannkyni fyrir syndir þess- 
Og þegar jeg virði fyrir mjer hans hetjudauða, þó jeg 
ekki þekkti neitt annað af æfi hans, myndi jeg samt ekki 
geta annað enn kallað upp, eins og stríðsmanna foring- 
inn, sem sá upp á andlát hans: sannarlega hefur þetta 
rjettlátur maður verið! Jeg er lærisveinn þessa hins 
- krossfesta, og á að breyta eptir honum í lífi og dauða- 
Munu menn þá líka á síðan mæla yfir mínum föla ná: 
víst var þetta rjettlátur maður! Heilagi Faðir, hjálpaðu 

oss til að líkjast þínum Syni, að vegsama bæði þig og 
hann með lífi voru og dauða! Amen. N 


46. Táknin, sem samfara voru dauða 
Jesú. 


Jesús var nú dáinn á krossinum; og einmitt um 
það leyti sem hann gaf upp andann, gjörðust þau hin 
miklu tíðindi, sem guðspjallamennirnir segja frá. Í raun- 
inni var dauði hans sjálfs mestu tíðindin. Að annar eins 
maður og Jesús, sem menn höfðu gjört sjer svo mikla 
von um allt fram að seinustu dögum æfi hans, skyldi 
deyja eins og illræðismaður, og vera líflátinn svo 'skyndi- 
lega og svo grimmdarlega einmitt á þeim tíma, sem menn 
bjuggust við, að hann færi til fulls að uppskera ávöxtinn 
af sóðfarknni sínum; — að þessi maður skyldi deyja, 
sem þann sama dag hafði lýst því yfir fyrir ráðinu og Píla- 
tusi, að hann væri guðdómlegur konungur, þetta var í 
raun og veru bæði mjög a og öldungis óskiljan- 
legt. En mest hreif samt á hugi manna, bæði það sem 
gjörðist rjett á undan andláti hans, og eins, líka hitt, 
sem gjörðist þegar á eptir. Sólmyrkvinn hafði skotið 
öllum miklum skelk í bringu. Og nú hnikkti mönnum 
þó enn meir við, er þeir heyrðu þau tíðindi frá must- 
erinu, að hið þjetta og tvöfalda fortjald, sem hjekk á 
milli hing helga og allra helgasta, hefði sjálfkrafa rifn- 
að frá ofanverðu og niður úr gegn, er verið var að fórn- 
færa þá um daginn, og einmitt um það leyti sem Jesús 
saf upp andann á krossinum. Gyðingar, sem vanir voru í 
að álíta sjerhvað óvenjulegt, sem gjörðist í helgiðóminum, 
eins og bendingu frá Guði sjálfum, og vildu sízt af öllu 


eigna það nokkurri tilviljun, sem stóð í einhverju sam- 

bandi við trúarbrögð þeirra, þeir gátu ekki skoðað þennan 
atburð öðru vísi enn. svo, að hann væri fyrirboði um 
það, að guðsdýrkun þeirra væri nú búin mikil breyting, 
og að viðhöfn sú, sem samfara var fórnfæringum þeirra 
og helgisiðum, ætti ekki lengur að hamla guðsdýrkun í 
anda og sannleika, eða eins og birgja fyrir mönnum hinn 
sanna helgidóm. Það má því nærri geta, hvað prest- 
unum hefur orðið við, er þeir sáu að hinu allra helg- 
asta var þannig eins og lokið upp. Þeir hlutu ekki 
einungis að skoða þetta sem bendingu frá Guði sjálfum, 
heldur höfðu þeir líka orsök til að kvíða því, að þetta 
myndi hafa á hugi manna of góð áhrif fyrir minningu 
Jesú, og það allra helzt á hátíðinni, er mannfjöldinn var 
svo mikill. Þeir vissu að þetta hafði gjörzt á þeirri 
sömu stundu, sem hann gaf upp andann. Um sömu 
mundir urðu menn líka varir við mikinn jarðskjálfta, bæði í 
Jerúsalem og í grend við hana. En mestu furðu gegndi 
það þó, að klettarnir í kringum Jerúsalem klofnuðu í 
sundur. Það lítur svo út sem það hafi verið afleiðingar 
af hinni óvenjulegu hræringu. Í kletta þessa voru höggnir 
út legstaðir dauðra manna, og var stórum steinum velt 
fyrir grafarmunnana. En nú opnuðust líka þessir leg- 
staðir, og guðspjallamaðurinn, sem segir frá þeim atburði, 
bætir því við, að þegar Drottinn reis upp, hafi margir, 
sem jarðsettir voru í þessum hellrum, lifnað og gengið 
um í Jerúsalem, og birzt þar mörgum mönnum. þannig 
var hvort jarðteiknið öðru óttalegra samfara dauða Messí- 
asar, af „því menn höfðu eigi viljað kannast við hann.. 
Ekkert annað enn eitthvað, sem var svo stórkostlegt 
og skelfilegt, gat aptur vakið áhorfendunum huga um, 
að hann, sem hafði verið krossfestur, og var nú 
dáinn, kynni þó að vera eitthvað meira, enn nú leit 





181 


út fyrir. Einungis gat eitthvað þess konar hrætt þá, 
og með hræðslunni búið þá undir þá atburði, sem 
komu nú á eptir. Fyrir það leiddust þeir nauðugir vil- 
jugir á þá hugsun, að þó að Jesús frá Nazaret hefði 
Þannig verið líflátinn, þá kynni þó líf hans að hafa hin- 
ar mestu afleiðingar. Og hversu álitlega hlaut ekki þetta 
að gjöra söguna um líflát hans, sem annars var svo 
hneigslanleg, þegar svo margar þúsundir útlendra Gyð- 
inga, er komið höfðu til hátíðarinnar, gátu auk annara 
atvika við dauða hans, einnig sagt frá því, er þeir voru 
heim komnir til átthaga sinna, að sólin hefói myrkvast, 
jörðin skolfið og musteristjaldið rifnað í sundur. Þetta 
hlaut einnig að vekja eptirtekt þeirra manna á dauða 
Jesú, sem ekki höfðu gefið neinn gaum að hinum kyrr- 
látari atvikum, hversu hrærandi sem þau voru. — Meðal 
þeirra manna, sem þessir atburðir vöktu einka mikla 
eptirtekt hjá, var hinn rómverski höfuðsmaður, sem settur 
var yfir stríðsmennina, og aðrir fleiri, sem þar stóðu nærri. 
Höfuðsmaðurinn hafði tekið eptir því, hvernig Jesús hafði 

dáið á krossinum, undir eins og hann hafði mælt þau orðin: 
Faðir, í þínar hendur fel jeg minn anda! — og það svo 
fljótt, með svo óvenjulegum atburðum og með svo ljósum 
rökum um sakleysi hans, og þar á meðal líka þessi síð- 
ustu orð, sem sýndu hversu mikið traust sá hafði á 
Guði, sem hjer var að skilja við. Eins skynsamur og 
góður maður, eins og þessi Rómverji. lítur út fyrir að 
hafa verið, gat ekki annað enn álitið, að sá sem hjer var 
deyddur, væri „jettlátur maður, sá er hefði verið ofsóktur 
fyrir sakleysi, allra helzt af því að hann líka af ýmsum 
atvikum, sem á undan voru gengin, þóktist hafa fengið 
nokkra vissu um sakleysi hans, sjer í lagi af því að 
landshöfðinginn sjálfur hafði fyrir alla augum þvegið 

höndur sínar. Hugmyndir þjóðar hans um sjðferðislegt 
ágæti voru ekki heldur svo óljósar, að þær eigi gæti leið- 
beint honum með vissu! í þessu efni, jafnvel þó hann 
vissi lítið að segja af ritum spámannanna, og þeirri 
samhljóðan, sem var á milli þeirra og þess, sem kom 
fram við Jesúm. Hann hafði þó heyrt, að Jesús hafði 
sagt sig að vera Guðs Son. Hvað mikla hugmynd sem 
hann hefur gjört sjer um þetta nafn, — því ekki gat 
hann skilið það eins og Gyðingar gjörðu, því síður eins og 
kristnir menn, — þá fannst honum samt, að hinn kross- 
festi maður ætti það nafn skylið. Hann fann miklu meira 
hjá honum, enn nokkur Gyðingur, sem var blindaður af 
röngum hugmyndum um Messías. Það er þó víst, kall- 
aði höfuðsmaðurinn, þessi maður er rjettlátur! hann er 
Guðs Sonur! Með þessu. bar hann sannleikanum enn 
ljósara vitni, heldur enn landshöfðinginn, sem nokkrum 
stundum áður hafði sagt: jeg vil ekki vera sekur í 
dauða þessa rjettláta manns! en dæmdi hann þó til dauða. 
Og það er sannarleg huggun fyrir sjerhvern góðan mann, 
sem les píslarsöguna, og sem hlýtur mjög að hafa sárnað 
öll sú smán, sem sá hinn rjettláti varð hjer fyrir, að 
finna þó loksins einn mann, sem hugsar þannig og tal- 
ar þannig. Að heiðinn maður skyldi geta sjeð það af 
eigin greind og góða hjartalagi, að Jesús hlyti að hafa 
verið ofsóktur fyrir sakleysi, og mætti til að vera „jett- 
látur maður, — og að hann skyldi sjá það einmitt á 
þeim tíma, sem þjóðin sjálf, er hafði fengið svo margar 
opinberanir frá Guði, og hinir ritningfróðu prestar henn- 
ar voru svo fjærri því að kannast við hann sem Mess- 
ías sinn, að þeir vildu helzt að hann væri líflátinn, — 
það mátti þó heita mikill sigur fyrir hið góða málefni, 
fyrir Guðs málefni. — Þannig dæmdu og aðrir, sem stóðu 

þar nálægt, jafnvel þeir, sem höfðu gæzlu á krossinum. 
Þó er líklegt að hinir óttalegu atburðir, sem samfara voru 
dauða hans, hafi helzt vakið athygli þeirra; því jafnvel 
eptir hugmyndum heiðinna manna, sem ekki höfðu neina 
opinberun, þá voru svo óvenjulegir og svo óttalegir at- 
burðir, eins og hjer fylgdu dauða Jesú, vottur um sak- 
leysi hans. Eptir þetta gekk í burt allur fjöldi manna, og 
fóru þeir með öðrum huga, enn þeir höfðu komið þangað. 
Að sönnu sáu þeir Jesúm hanga dauðan á krossinum, og 
dóm prestanna rjettlættan að því leyti. En nú þegar 
kvalir hans voru á enda, töluðu atburðirmir enn betur 
máli hans í brjóstum þeirra, enn hin hægláta rödd sann- 
leikans hafði áður gjört. „Hvernig gat Guð, ef hann á 
annað borð vildi láta í ljósi misþóknun sína á þessu 
verki Gyðinga, hvernig gat hann þá gjört það berlegar 
enn hann gjörði hjer?“ Og sásem skoðaði þetta þannig, 
honum lá það næst að minnast þá um leið kraptaverka 
hans. þó þeir sæi, að þeirra jarðnesku eptirvæntingar 
um hann hefði brugðizt, þá voru það samt aðrir jarð- 
neskir hlutir, sem drógu þá nú aptur tél hans, og skutu 
þeim eins miklum skelk íbringu, eins og vonin um jarð- 
neskt ríki hafði áður æst þá upp á móti honum. En 
hræddastir hlutu þeir þó að verða, sem mest höfðu gjört 
að því að smána hann; þeir sáu hjer og heyrðu allt eins 
óvenjulega og undarlega hluti, og hann hefði stígið niður 
af krossinum, eins og þeir heimtuðu að hann skyldi gjöra. 
Þessir gengu nú í burtu skelfdir í huga, og allir aðrir 
hugsandi mjög og hryggvir. Margir styrktust af nýju í 
þeirra fyrra góða áliti um hann, iðruðust eptir að þeir 
höfðu tekið í strenginn með fjandmönnum hans og snúizt 
í móti honum, og ásökuðu nú bæði sjálfa sig og“ aðra. 
„Því steini harðara er hjartað það, sem heyrir um Jesú 

pínu, gefur sig þar þó ekki að, ann meir gjálífi sínu; 
kann nokkuð svoddan kalt hugskot, Kristi dauða að girnast 
not? Guð stjórni geði mínu!“ Amen. 


= 


47. Kunningjar og vinir Jesú hjá 
krossi, hans. 


Innan um mannfjöldann, sem stóð í kringum kross 
Jesú, voru efalaust margir, bæði karlar og konur, sem 
unnu honum hugástum. Ætli t. a. m. engir hafi verið 
þar viðstaddir af þeim, sem áttu honum að þakka heilsu 
sína, eða vina sinna? Það getur ekki annað enn þókt 


næsta líklegt, þegar þess er gætt, hve margir þessir menn 


voru. Af nokkrum hundruðum manna, sem guðspjalla- 
sögurnar segja að hafi átt honum að þakka líf og heilsu, 
er þó líklegt að einhverjir hafi komið til hátíðarinnar. 
Og hverjum gátu kvalir hans gengið meir til hjarta, enn 
einmitt þessum mönnum? Er það líklegt að þakklæti 
og virðing hafi verið svo út af dauð í brjóstum þessara 
manna, að þeir hafi ógrátandi getað horft á það, er hann 
var leiddur út, af klæddur, negldur á krossinn og hjekk 
þar nú alblóðugur í andlátinu? Jeg vil nú ekki fá mjer 
það til orða, hvernig ættingjum Jesú og lærisveinum hans, 
og nánustu kunningjum hlýtur að hafa verið innan brjósts 
af öllu þessu. En einnig innan um hinn fjöldann hljóta 
að hafa verið margir menn, sem hafa haft nokkuð að bera 
af þeirri hjartans angist, sem nísti Maríu svo sárt., Hvað 
mátti þeim nú virðast um líflát Jesú, sem höfðu verið 
skírðir af Jóhannesi og mundw enn eptir því, sem þessi 
guðsmaður hafði sagt um þann, sem koma skyldi eptir 
sig? Hvað máttu hinir mörgu tollheimtumenn og ber- 
syndugu hugsa, er hann nú var krossfestur, þeir, sem 

höfðu reynt af honum þá manhelsku og það lítillæti, sem 
þeir aldrei höfðu átt að venjast hjá kennurum sínum af 
flokki Farísea? Þess var sízt að vænta, að útlendir Gyð- 
ingar gæti sjeð hið sanna í máli þessu, þar prestarnir 
leiddu þeim það fyrir sjónir í svo rangsnúinni mynd. 
Og þó er líklegt að meðal þeirra hafi verið margir, sem 
ekki gat geðjastí raun og veru sú aðferð, sem höfð var 
við líflátið, bæði þess vegna að þeir höfðu áður heyrt 
svo margt vel sagt af Jesú fyrir utan Gyðingaland, og 
líka af því að það voru svo mörg atvik, sem töluðu 
honum til málbóta, og sem þeir gátu ekki annað enn 
tekið eptir; og þessir menn hafa, ef til vill, haft á hon- 
um betra álit, enn þeir þorðu að láta í ljósi. Já, vjer 
getum jafnvel ímyndað oss, að sumir menn í ráðinu sjálfu 
hafi ekki alveg getað haft rósama samvizku af þessu, og 
hafi þegar skorizt innan með sjálfum sjer, bæði af því að 
þeir hafa munað eptir hans fyrri Veglyndu breytni, eptir 
kenningu hans og verkum, eptir iðrun og játningu Júdasar; 
og líka af því þeir hafa, ef til vill, áður verið í tölu þeirra, 
sem dæmdu heldur vel um hann. Reyndar var líka það, 
sem kom fram á Júdasi, svo hræðilegt, að það mátti 
fullvel opna augun, að minnsta kosti óspekja samvizkuna 
hjá hverjum þeim, sem ekki var öldungis blindur. Og 
Þegar nú bættist þar á ofan sú sjón, að horfa á sjett- 
látan mann hanga á krossi, spámann þjóðar sinnar, 
sem hafi verið, ef ekki meiri, þá samt allt eins mikill 
og Jóhannes Skírari, horfa þar á hann í höndum mann- 
vondskunnar, -- því það gat þó ekki dulizt fyrir neinum 
Í ráðinu, sem gæta vildi sannleikans, hvað hans illgjörnu 
embættisbræðrum hafði gengið til að meðhöndla hann 
þannig, — og sjá hann nú píndan og kvalinn fyrir sakir 
þess glæps, sem hinn rómverski landshöfðingi og Heródes 

höfðu dæmt hann síknan af — þá má nærri geta, hví- 
líkar hugsanir þessi sjón hlýtur að hafa vakið að minnsta 
kosti hjá sumum. — En þar stóðu líka sannnefndir vinir 
Jesú undir krossi hans. þar var María frá Magdölum, 
sem einna helzt af öllum konum hafði aðhyllzt kenningu 
hans, og María, kona Kleófasar, systir Maríu móður 
Jesú. Nokkru fjær stóðu hinar aðrar konur, sem unnu 
honum, og voru sumar af þeim efnaðar og af góðum 
stigum. - Þær voru nú komnar til Jerúsalem vegna há- 
tíðarinnar. Sumar af þeim höfðu lengi gjört sjer það að 
skyldu, að hjálpa honum og fjelögum hans með efnum 
sínum, því þeim fannst eins mikið um kenningu hans 
og lærisveinunum sjálfum; sumar voru aptur mæður eða 
konur sumra lærisveinanna t, a. m. Salome, kona Sebe- 
-deusar, var móðir þeirra Jakobs og Jóhannesar. Sú sama 
virðing, sem í svo langan tíma hafði þrýst þeim til að 
nota sjerhvert tækifæri, sem bauðst, til að heyra kenningu 
Jesú og þjóna honum, hafði "einnig þennan dag leitt þær 
út til Golgata; og þó að allt, sem þær urðu þar að horfa 
upp á, hlyti að vera næsta særandi fyrir svo viðkvæm 
hjörtu, eins og þær báru í brjóstum; þó að margir af 
þeim, sem þekktu þær og vissu, að þær höfðu aðhyllzt 
kenningu Jesú, gæfi þeim mjög smánarlegt auga, sáu 
menn þó, að þær horfðu á krossinn með hinni mestu at- 
hygli. Það var auðsjeð að þær biðu þess með ótta og 
skelfingu, hvern enda Guðs óransakanlega ráð myndi 
láta þetta hafa fyrir herra þeirra og vin. Enn því betur 
sem þær virtu fyrir sjer þeirra elskaða herra, sem á kross- 
inum hjekk, þess betur hlutu þær að taka eptir því, sem 
jafnvel óvinir hans gátu ekki annað enn sjeð, að han 
þrátt fyrir allar þessar smánanir, allar kvalir þessa dauð- 
daga, ljet þó ekki sjást hið minnsta vantraust á Guði, 

jafnvel ekki neina undrun yfir því, að þetta kæmi fram 
við hann, þó hann væri Messías. Hann leið eins og 
hann hafði lifað, með fullkominni undirgefni undir Guðs 
vilja; og hún gjörði það að verkum, að hugarrósemi hans 
haggaðist ekki, og að menn gátu eins vel þekkt lund 
hans af öllu, sem hann talaði á krossinum, eins og af 
öllu undanförnu líferni hans. Líka gat það nokkuð 
huggað þessa ástvini Jesú, að innan um mannfjöldann, 
sem horfði á, voru þó einstakir, sem meir eða minna 
voru á þeirra máli, og tóku hlutdeild í harmi þeirra, 
annaðhvort af mannelsku, eða þá af því að þeir hafa enn 
borið nokkra virðingu fyrir Jesú. Þannig er ekki ólík- 
legt, að einliver Nikódemusar líki, eða Jósefs líki af Arí- 
matía Hafi verið viðstaddur, og þeir þá látið á sjer skilja, 
að þeim væri líkt: boðið með öllu þessu, eins og áhang- 
endum hans og ástvinum. 


Víst má oss þykja það furða, kristnir menn, er vjér 
heyrum að konurnar staðnæmast undir krossi Krists, en 
að lærisveina hans er ekki getið þar. Pjetur hafði lofað 
að ganga í dauðann með Jesú, en nú þorir hann ekki 
að koma nærri og láta sjá sig. Þeir, sem höfðu lofað 
að standa stöðugir, flýja; en þær, sem engu höfðu lofað 
um það, standa stöðugur til enda. Svo er það opt, að 
þeir sem láta mest af kristindómi sínum, reynast miður 
enn hinir sem minna láta. Menn líkja staðfestu hjart- 
ans við klett út í hafi, sem eigi bifast af brimrótinu; en 
ef vjer viljum sjá hina rjettu og sönnu ímynd staðfest- 
unnar, þá skulum vjer virða fyrir oss konurnar undir 
krossi Krists. Þær standa þar stöðugar, þegar aðrir flýja. 
Þær sáu Jesúm fyrirlitinn, og að allir, sem honum fylgdu, 
Sættu smán og fyrirlitningu; þó vildu þær ekki skilja 

við hann, ekki leyna því, að þær væri honum áhangandi 
og elskuðu hann. Konurnar reyndust Kristi bezt af öll- 
um í pínu hans. Kona ein byrjaði með því góðverki, 
að hún smurði hann með dýrmætum smyrslum; og sagði 
Jesús, að hún hefði smurt hann til greptrunar. Konurnar 
enduðu með þvi góðverki, að þær gengu til grafarinnar, 
til að smyrja líkama hans með dýrum smyrslum.. Og 
nú standa þær undir krossinum og: smyrja hann með 
tárum sínum. Þær gengu seinastar frá krossinum og 
voru fyrstar við gröfina. Þær vildu ekki fara burt, fýr 
enn hann var dáinn; og þegar hann var dáinn, vildu 
þær ekkiskilja við hann, fyr enn búið var að taka hann 
niður áf krossinum; og þegar búið var að taka hann 
niður af krossinum, gengu þær með til að sjá, hvar hann 
væri lagður. Drottinn umbunaði þeim líka þessa trú- 
festi, þvi eins og þær hjeldu það lengst út að vera vott- 
ar að niðurlægingu hans, eins veittist þeim líka fyrst af 
öllum vitneskja um hans vegsamlegu upprisu; og fyr 
enn allir aðrir sáu þær hann upprisinn. En hvað var 
það nú, sem gjörði konurnar svo hugaðar, styrkar og 
staðfastar? Hvað var það annað enn elskan til Jesú 
Krists? Ó, kristnir menn, elskan tilJesú skal líka gjöra 
oss styrka og staðfasta til að fylgja honum eptir; elskan 
er sterkari enn dauðinn; glóð hennar er eldsglóð, guðs- 
logi. Látum oss því elska Jesúm af hjarta, hann, sem 
elskaði oss að fyrra bragði. Elskan, sem konurnar báru 
til Jesú, gjörði þær svo styrkar, að þær litu ekki á hættu 
eða smán, líf eða dauða; eins skal elska vor til hans 
gefa oss styrkleika til að taka upp á oss kross hans og 
fylgja honum eptir, uns hann leysir oss undan krossi“ 
um og leiðir í himneska dýrð til sín. Amen. 

48. Jesús er lagður spjóti í gegn. 

Ættingjar Jesú, vinir og vinkonur, sem í sex stundir 
höfðu horft upp á hans skelfilegu kvalir, höfðu nú líka 
sjeð upp á andlát hans. Þó að þau í fyrstunni höfðu 
ekki getað ímyndað sjer, að þetta myndi koma fram 
við hann, þá var þeim það samt næstum til hugg- 
unar að vita, að dauðinn hafði nú frelsað hann frá öll- 
um frekari kvölum, jafnvel þó það væri mjög svo mót- 
stríðandi hugmyndum þeirra um Messías. Fyrir Maríu, 
móður hans, var það að minnsta kosti hughægra, að heyra 
að.hann væri látinn, enn að sjá hann hanga þar leng- 
ur kvalinn og smánaðan. Þessir ástvinir Jesú biðu nú 
enn á aftökustaðnum, sumir nær og sumir fjær, til að 
sjá hvað gjört yrði við líkama hans. Þó að dauði hans 
hefði ollað þeim hinnar mestu hryggðar, þá var þeim 
það þó til nokkurrar huggunar og trúarstyrkingar, er 
þeir sáu og heyrðu þau hin stórkostlegu tákn við and- 
lát hans, og áhrifin, sem þau höfðu á áhorfendurna. Þeir 
sáu að þeir voru búnir að missa foringja sinn, og vissu 
svo að þeir myndi verða hafðir að háði og spotti af ofsókn- 
armönnum hans; en nú urðu þeir aptur vonbetri, er þeir 
sáu að forsjónin sýndi svo augljósan vott um sakleysi 
hans og misþóknun sína við óvini hans. Hvað annað 
enn þetta átti líka eptir allt það, sem gjörzt hafði, að 
seta viðhaldið hjá þeim því trúnaðartrausti, að þeirra 
ástkæri dauði kennari hefði þó haft rjett mál, og að 
Guð myndi þess vegna styrkja það? Þeir gátu nú ekki 
látið sig einu gilda, hvað sem svo yrði um líkama hans. 
Það var samkvæmt þá verandi hugsunarhætti manna, sjer í 
lagi þó Gyðinga, að menn ætti að auðsýna látnum lík- 
Ama vinar síns eða kennara alla þá virðingu, sem kring- 

umstæðurnar leyfðu. Þessa venju höfðu þeir haft frá 
aldaöðli, því bæði höfðu forfeður þeirra verið jarðsettir 
með mestu viðhöfn, jafnvel verið smurðir til greptrunar, 
og svo vita menn líka, hversu mikla virðingu þeir báru 
fyrir legstöðum spámanna sinna. En hvað gátu nú þessir 
lærisveinar hans og vinkonur frá Galíleu hjálpað, til að 
gjöra greptrun hans heiðarlega? Líkaminn var í höndum 
stjórnarinnar, óg enginn þorði að skipta sjer neitt af 
honum, nema með leyfi hins rómverska landshöfðingja. 
Það var: því ekki annað fyrir að sjá, enn að líkami Jesú 
myndi sæta sömu kjörum og ræningjanna. Þeir voru nú 
enn lifandi á krossinum, og þeir gátu enn lifað í langan 
tíma svona á sig komnir. En af því prestunum var svo annt 
um, að annað eins líflát og hjer hafði átt sjer stað, ekki 
skyldi gefa neitt hneigsli af sjer fyrir helgi hátíðarmnar, þá 
þrýsti það þeim til að ganga fyrir Pílatus, meðan Jesús 
yar enn með lífi á krossinum, — eta að minnsta kosti 
áður enn þeir vissu, að hann væri dáinn, — og biðja hann, 
að hann vildi stytta líf hinna krossfestu, og láta bera 
burt líkama þeirra, áður dagur væri á enda. Á morgun 
væri hvíldardagur, sögðu þeir, og væri sá dagur þeim 
mun helgari, þar eð sjálfa hátíðina bæri upp á hann, 
og ætti auk annars að halda hann helgan með fórnfær- 
ingum frumgróðans. Í dag væri undirbúningsdagur há- 
tíðarinnar, og yrði menn þá að afljúka þeim störfum, 
sem ekki mætti fresta hvíldardaginn yfir. Það hefði og verið 
ósamboðið helgi dagsins, ef sakamennirnir hefði verið 
látnir hanga á krossinum annaðhvort lifandi eða dauðir. 
Það hefði verið þeim mun hneigslanlegra að horfa þar 
á þá, þar eð lögin sögðu svo fyrir, að líkamir upphengdra 
manna skyldi takast niður fyrir nóttina, Í þess konar 
málum var hin rómverska stjórn vön að haga sjer eptir 

landsvenju. Pílatus gaf það þá til leyfis, að brjóta 
bein hinna krossfestu, og taka svo niður líkama þeirra. 
Þetta beinbrot, sem annars var líka líflát út af fyrir sig, 
var allt eins kvalafullt og krossfestingin sjálf. Það átti 
að deyða menn til fulls, því annars hefðu þeir getaé 
lifað svo dægrum skipti á krossinum; kvölin var ekki 
langvinn, en hún var þeim mun meiri. Fyrst braut ein- 
hver stríðsmaður fótleggina í sundur með kylfuhögsgi ; 
síðan var höggið látið koma á þá limi líkamans, er 
bani var vís af. þetta var gjört við ræningjana. Það 
átti líka að gjöra það við Jesúm; en af því að hannnú 
hjekk hreifingarlans með náfölu og niðurlútu höfði, 
þá þóktust menn sjá, að hann væri dauður. En af því 
svo fljótur dauði var næsta óvanalegur, og gat af sumum 
álitist eins og öngvit, þá þókti það ráðlegt, til að full- 
nægja skipuninni, sem heimtaði líflát af manna völdum, 
að láta stríðsmanninn reka spjót í síðu hans, svo að, ef 
nokkurt líf feldist enn með honum, þá skyldi vera út- 
sjéð um það.  Spjótið rak. hann þá langt inn. Menn 
sáu að blóð og vatn rann út úr sárinu. Eptir þessu 
atviki tók sjer í lagi sá lærisveinn, sem stóð næst kross- 
inum, 0g Sem eignar það, eins og rjett er, forsjón Guðs, 
að líkami Frelsarans var ekki beinbrotinn, og að honum 
þó eigi að síður var gjörður sá áverki, sem hlaut áð 
hafa eins dauðann í för með sjer, eins og þó bein hans 
hefði verið brotin. Ög þessu hafði líka verið spáð í 
ritum Gamla Testamentisins. 

Svo höfum vjer þá, kristnir menn! sjeð upp á hinn 
síðasta áverka, sem;höndur syndugra manna áttu eptir 
Suðs eilífa ráði að veita líkama Drottins vors Jesú 
Krists. Og hversu margt og mikið var það ekki, sem 

hann varð að:líða af manna völdum, frá því er Ieródes 
sendi út menn til að myrða hann í Betlehem, og til þess 
er stríðsmaðurinn rak nú spjótið inn á milli rifja hans 
á Golgata? Og það leið hinn heilagi og rjettláti allt 
fyrir oss, synduga menn, meðan hann var að gróðursetja 
á jörðunni lærdóminn um Guðs ríki, meðan hann var að 
leiða í ljós fyrir oss lífið og ódauðlegleikann, og afplána 
syndir vorar með pínu sinni og dauða. En nú var þessu 
mikla miskunarverki aflokið. Allt var fullkomnað, sem 
reiði Guðs og rjettlæti krafðist til vorrar sáluhjálpar. 
Lögmálið hafði hann uppfylt, sem vjer aldrei gátum 
gjört; bölvanina hafði hann borið, sem vjer höfðum bak- 
að oss með yfirtroðslu lögmálsins; handskriptina, sem var 
á móti oss, hafði hann afmáð, og kvittunin var undir- 
skrifuð með því blóði og vatni, sem rann út úr Drottins 
síðusári. Og þegar vjer þá setjum oss fyrir sjónir allt 
það, sem Drottinn vor Jesús Kristur hefur fyrir oss gjört 
og afrekað, þegar vjer nú með augum trúarinnar stað- 
næmumst undir krossi hans, og horfum þar á hann pínd- 
an og kvalinn til dauðs fyrir vorar sakir, oss til tíman- 
legrar og eilífrar blessunar, hver kristinn maður skyldi 
þá ekki vikna í hjarta og viðurkenna: minni er jeg, Drott- 
inn, allri þeirri miskun og trúfesti, sem þú hefur mjer 
auðsýnt! Og hversu kaldir og tilfinningarlausir höfum 
vjer þó ei til þessa verið, þegar vjer höfum heyrt eða lesið 
um pínu og dauða Drottins? og hversu óverðugir þess 
vegna til að njóta þeirrar blessunar, sem hún bæði á Að 
færa og getur fært öllum þeim, sem í trúnni vilja að“ 
hyllast hinn krossfesta ? Ó, kristnir menn, föllum til 
fóta Drottni vorum og Frelsara, þar sem vjer nú í síð- 
asta sinni á þessari Föstu eigum að virða hann fyrir 055 
á krossinum, kveðjum hann, sem fyrir oss var gegnir 

stunginn, með því einlæga loforði, að vjer hjeðan í frá 
skulum með hrærðum og þakklátum hjörtum minnast 
pínu hans og dauða, og að vjer skulum láta þá 
minningu þrýsta oss til að gjöra oss verðuga fyrir 
þá elsku, sem hann hefur auðsýnt oss, með því að 
Vjer ástundum að lifa eins og hann lifði, í heilag- 
leika og rjettlæti, að iðka allar þær dygðir, sem hann 
kenndi oss með sínu heilaga dæmi. Þá skal hann, sem 

allt hefur fyrir oss fullkomnað, einnig láta sinn mátt 


fullkomnast í vorum veikleika; hann, sem hefur aflokið 
sínu eyrindi, mun og hjálpa oss til að fullkomna vort 
skeið, og styrkja oss allt til enda í því góða, sem hann 
hefur með oss uppbyrjað. Og þegar loksins kemur eng- 
ill dauðans og rekur banasigð sína í vor deyjandi brjóst, 
bá mún hann, sem fyrir oss var gegnumstunginn, láta 
oss njóta sára sinna og frélsa oss til síns himneska ríkis. 
Já, þú, vor herra Jesús Kristur, hjálpaðu oss. með þínum 
Heilaga Anda á veginum til þíns dýrðar ríkis, láttu það 
ásannast á oss, sem postuli þinn segir, að þú hafir með 
einni fórn gjört þá fullkomna að eilífu, sem helgaðir 
verða! Amen. 


49. Jesús. er búinn til greptrunar. 

Nú átti að fara að taka líkamana niður af krossin- 
um. Lærisveinar Jesú og vinkonur gátu ekki búizt við 
öðru, enn að hann sætti sömu kjörum og ræningjarnir, 
því varla gátu þau haft vitneskju um það, sem Nikó- 
demus og Jósef höfðu fyrir stafni. Hvorki tíminn nje 
kringumstæðurnar leyfðu þeim að ráðgast við þá um það, 
hvernig þeir ætti að frelsa líkamann frá smáninni; og 
hinir fátæku lærisveinar frá Galíleu gátu sízt af öllum 
afrekað nokkuð í því efni. En forsjón Guðs hafði einnig 

annast um þetta. Meðan ræningjarnir voru deyddir til 
fulls, hafði Gyðingur nokkur, sem var einn af ráðherrun- 
um, guðhræddur, göfugur og ríkur maður, sem átti heima 
í Jerúsalem, en var ættaður frá Arímatíu, tekið það 
ráð, sem er ljós vottur um hans miklu virðingu fyrir 
Jesú. Jafnvel þó hans sje hvergi áður getið í guðspjalla- 
sögunum, þá hefur hann þó þegar borið mikla virðingu 
fyrir Jesú, og heimuglega haft umgengni við hann og 
lærisveina hans, að minnsta kosti í hvert sinn sem Jesús 
kom til Jerúsalem á hátíðunum. En ótti fyrir því að 
hann myndi baka sjer óvild hinna ráðherranna, hefur 
aptrað honum, eins og Nikódemusi, frá því að vilja láta 
bera á því opinberlega, að hann aðhylltist Jesúm; og það 
voru fleiri menn, sem þannig aðhylltust Jesúm heimug- 
lega. Reyndar var það hættulegra í Jerúsalem fyrir 
hvern heldri mann, að vera álitinn hliðhollur Jesú frá 
Galíleu, sem allir höfðu svo mikla óbeit á, heldur enn 
það var fyrir lítt þekkta menn úr Galíleu, sem ekki komu 
þangað, nema ef svo bar við einstöku sinnum. En Jósef 
ljet nú ekki lengur óttann yfir sjer ráða, heldur virðing- 
una fyrir Jesú og vináttuna við hann; hann fór nú loks- 
ins eptir því, sem honum bjó í brjósti. Hann sá að enn 
lá ný smán fyrir líkama Jesú. Að heiðra minningu þessa 
kennara síns, og sjá honum fyrir sómasamlegri greptrun, 
sagði honum trú hans og hjartalag, að væri hans helgasta 
skylda; enda gat engin hætta eða kvíði fyrir álasi aptrað hon- 
um frá því. Hann sá það líka, að enginn annar enn hann, eða 
annar eins maður og Nikódemus, var fær um að skerast Í 
slíkt. Hann gekk þá fyrir hinn rómverska landshöfðingja ; en 
hvort Nikódemus hefur vitað af því, er óvíst. Hann gat 
gjört það með því meiri djörfung, þar eð fyrir þann mann 
- war að gjöra, sem Pílatus hafði opinberlega lýst því um að 

væri saklaus, og sem honum hafði verið öldungis nauð- 
ugt að væri líflátinn. Eyrindið var að biðja landshöfð- 
ingjann, að lofa honum að fá líkama hins krossfesta Jesú 
til greptrunar. Pílatus áleit beiðni þessa bæði skynsam- 
lega og leyfilega. Einungis þókti honum það næstum 
ótrúlegt, að Jesús, sem var svo hraustbyggður og á bezta 
aldri, skyldi þegar vera dáinn. Það lítur svo út sem 
hann þá rjett áður hafi verið búinn að skipa, að stytta 
líf hinna krossfestu; og eptir því átti Jesús að vera dá- 
inn, áður enn búið var að fullnægja þeirri skipun. Hon- 
um þókti þetta athugavert. Hann ljet kalla á höfuðs- 
manninn, sem settur var við krossinn, og spurði hann, 
hvort Jesús væri dáinn, og hvenær? Höfuðsmaðurinn 
sagði honum frá því, sem hann hafði tekið eptir. Píla- 
tusi þókti þetta allt merkilegt; hann var enn ekki búinn 
að gleyma þeim hinum augljósu rökum, sem hann þá um 
daginn hafði haft um sakleysi hans undir sjálfri ransókn- 
inni. Án frekari umhugsunar eptirljet hann þá Jósef 
líkamann til greptrunar, eins og honum sjálfum líkaði 
bezt, og höfuðsmanninum skipaði hann að taka líkamann 
niður og afhenda hann Jósef. Jósef bjó sig út með líni, 
til að vefja líkamann í, sem hann hafði ætlað sjer að 
jarðsetja í sínum eigin grafhelli, er var höggvinn út Í 
klett, sem var áfastur við einn af aldingörðum hans. 
Meðan hann er að búa allt undir með mesta flýti, þar 
öllu varð að vera lokið áður enn helgin byrjaði með sól- 
setrinu, þá kemur Nikódemus honum til hjálpar, er var 
einn af ráðherrunum og opinber kennari. Vjer þekkjum 
Þennan Nikódemus áður; og var hann nú líka óhræddari, 
enn þegar hann kom til Jesú í fyrsta sinni á náttarþeli. 
Hann og Jósef voru búnir að láta hvor öðrum í ljósi 
álit sitt á hinum galíleiska spámanni, og það var víst ekki 

í fyrsta sinni núna sem fundum þeirra bar saman hans 
vegna.  Nikódemus hafði keypt hjer um bil hundrað pund 
af mirru og alói, sem átti að leggja utan um allan lík- 
amann, til að verja hann rotnun. Ljet hann þjóna sína 
bera ilmjurtir þessar þangað sem líkið átti að jarðsetjast. 
Nú átti að fara að taka líkamann niður af krossinum. 

Jósef, og líklega Nikódemus líka, gekk þangað sjálfur og 
sá um, að sem bezt yrði farið að því. Lærisveinar og 
vinkonur Jesú, sem enn biðu á aftökustaðnum, höfðu nú 
þá huggun að sjá, að tveir svo göfugir menn tóku með 
aðstoð og hjálp höfuðsmannsins og varómannanna líkam- 
ann niður af krossinum, til að veita honum heiðarlega 
greptrun. Nú heyrðust ekki lengur blygðunarlaus háð- 
yrði eða svívirðilegt gaman. Hin svipmiklu og óttalegu 
tákn höfðu þaggað niður í hinum vitlausa skríl. Þá 
gátu líka lærisveinafnir og vinkonur Jesú, sem áður höfðu 
ekki þorað að koma nærri, óhrædd gengið að og skoðað 
líkið og opin sárin, á meðan verið var að taka það nið- 
ur af krossinum, þvo það og sveipa það í líninu. Garð- 
ur og gröf Jósefs var nálægt aftökustaðnum, og því 
hægra var að ljúka öllu af áður enn helgin byrjaði. 
Gröfin var nýbúin til. Jósef var auðmaður, og hafði, 
eins og landsvenja var til, látið höggva hana út í klett 
handa sjer og ættingjum sínum. Og ætlaði Jósef sjálf- 
ur að láta jarðsetja sig þar fyrstan manna. Þetta var 
mikið atriðismál, því þá gat ekki svo hæglega nein ó- 
sönn fregn um það, að annar maður dauður hefði risið 
upp úr gröf þessari, vefengt sannleikann um upprisu Jesú. 
Undir eins og búið var að bera líkið til grafarinnar, var 
það lagt inn í ilmjurtirnar til að verja það þá þegar 
allri rotnun, og síðan var það umsvifalaust látið inn Í 
grafhellinn, því seinna átti að búa líkið betur til greptr- 

unar. Til þess að skilja sem bezt við það, þá var hin- 
um stóra steini, sem geyma átti dyrnar, velt fyrir. Meiri 
afskipti máttu menn ekki hafa af líkinu í það sinn, því 
helgin var þegar komin; en þetta nægði til þess að gjöra 
lærisveina og vinkonur Jesú, sem höfðu ætlað sjer undir 
eins og helgin væri liðin, að smyrja líkið og búa betur 
um það, óhrædd um, að þeim ekki. yrði meinað að leysa 
af hendi þetta ástverk,. þar eð líkið var í höndum og, 
vörzlu svo göfugs-manns. Meðan verið "var að leggja 
líkið til í gröfinni, og velta fyrir steininum, sátu þau 
hjá í garðinum og horfðu á. Sjerhvert atvik þókti þeim 
mikilsvert, af því það snerti þeirra heittelskaða kennara 
og miðaði til að viðhalda minningu hans. 


Svo höfum vjer þá, kristnir menn, sjeð upp á greptr- 
un Drottins vors Jesú Krists, og sjerhver skoði huga sinn 
um það, með hvaða tilfinningum hann hefur horft á hana. 
Astvinir Drottins, sem við voru staddir, gáfu nákvæmar 
sætur að öllu, sem við hann var gjört, og vjer getum í- 
myndað oss með hvílíkum harmi þeir hafa gjört það. 
Þó vissu þeir ekki þann leyndardóm pínu hans og dauða, 
sem vjer vitum; þeir vissu ekki annað meira, enn að 
hjer hefði dáið saklaus maður og rjettlátur. En hvað 
vitum vjer ekki?  Vjer bæði vitum það og trúum því, 
að hjer sje í gröfina lagður ekki einungis sá, sem dó 
saklaus og rjettlátur, heldur og sá, sem ljet líf sitt á 
krossi fyrir syndir vorar, til að afreka 05s rjettlæti fyrir 
Guði. Með hversu viðkæmum tilfinningum byrjar oss þá 
ekki, kristnir menn! að fylgja Drottni vorum til grafar?" 
með hvílíkum harmi og trega yfir syndum vorum, sem 
bökuðu krossdauðan hinum heilaga og rjettláta ? Ó, þú 
Mannlegt hjarta, ef að þú getur komizt við á dauða- og 

greptrunar degi þeirra, sem þú elskar hjer, og þjer hafa 
verið vel í þessu líkamans lífi, hversu máttu þá ekki 
vikna og hrærast, þegar þú horfir á greptrun Drottins 
Jesú Krists, sem ekki einungis auðsýndi þjer hina mestu 
velgjörninga fyrir þetta tímanlega líf, heldur bjó þjer líka 
með pínu sinni og dauða eilífa og sælufulla vist á himn- 
um, þegar þetta jarðneska líf er á enda? En með hverju 
megnum vjer að heiðra útför þína, Drottinn vor Jesús 
Kristur? Tár augnanna og tilfinningar hjartans getum 
vjer þjer í tje látið; og þegar tár vor hrynja af einlægu 
angri yfir syndum vorum, og tilfinningar vorar koma fram 
í þakklæti og elsku til þín, þá er það sú fórn, sem þjer 
vel líkar. Æ, hjálpaðu oss þá, herra, til að gaumgæfa 
svo þinn krossins dauða, og ganga svo frá þínum graf- 
helli, að vjer ávallt kunngjörum dauða þinn, og aldrei 
sleppum þjer eða þinni minningu úr vorum hjörtum, fyr 

enn vjer sjáum þig berlega í eilífu lífi! Amen. 


30. Varðmenn eru settir við gröfina. 

Lærisveinar og vinkonur Jesú gengu nú harmandi 
búrt frá gröfinni; það var rjett komið að sólarlagi, og 
„ þau notuðu þá þau fáu augnablik, sem enn vóru eptir 
þangað til helgin byrjaði, til að kaupa ýmsar ilmjurtir 
og smyrsli, eða panta það til hins dagsins. Svo athuga- 
“ söm voru þau um allt, sem góðir siðir og fyrirhyggja 
útheimti, og þó svo óhuggandi út af láti hans, sem þat 
höfðu byggt á alla sína von! Helgin, sem byrjaði þá 
um föstudagskveldið, leyfði þeim nú ekki að starfa meira. 
Þá fyrst gátu þau Í næði gefið þeim tilfinningum rúm, 
sem þyngst láu á hjörtum þeirra, og íhugað það allt, 
sem þau höfðu heyrt og sjeð um daginn. Jafnvel þó 
annar eins atburður og í dag hafði gjörst, er var 8v0 

hryggilegur og særandi fyrir hjörtu þeirra, hlyti að hafa 
gjört þeim þennan Jesú kvaladag óbærilega langan, þá 
höfðu þó síðan Kveldinu áður, er þeir sátu og hlustuðu 
á skilnaðarræður hans, öll atvik borið svo brátt að hvort 
á eptir Öðru, að menn geta ekki annað enn álitið, að 
- forsjónin hafi flýtt málinu með vilja, svo að þessi hinn 
allra beiskasti kaleikur yrði tæmdur svo fljótt sem unnt 
væri. . Án þess að geta haft sjer nokkuð til huggunar, 
eða geta hughreyst hvor annan, höfðu þá ástvinir Jesú 
helgidaginn næst á eptir til að ráðgast um það, hvernig 
þeir gæti bezt sýnt líkinu hina síðustu virðingu daginn 
eptir. Undir eins og helgin var liðin og sól var sét, 
bjuggu þeir allt undir til næsta morguns; þeir höfðu á 
reiðum höndum ilmjurtirnar og smyrslin, því þeir ætluðu 
strax í dögun að ganga til grafarinnar, til að smyrja líkið 
og búa um það. Svo vissir þóktust þeir vera um það 
að allt myndi ganga eðlilega til, og ekkert óvenjulegt að 
höndum bera. — þó að líkami Jesú læi nú látinn í gröl- 
inni, og ekkert mætti aðhafast sjálfan hvíldardaginn, þá 
gat óvinum hans ekki verið rótt fyrir það, heldur höfðu 
beir nú allan huga á að leita seinustu bragða, til að kæfa 
alveg niður málefni Jesú. Þeim hlaut mjög að gremjast 
það, að líkinu skyldi vera sýndur svo mikill sómi, þegar 
búið vær að taka það niður af krossinum, og. að tveir 
ráðherrar skyldu virða sig til að hafa svo mikil afskipti 
at því. En þeir gátu þó ekki komið í veg fyrir það, þar 
eð landshöfðinginn hafði leyft það. Það var líka hægt 
að sjá, að hin óttalegu tákn, sem urðu við andlát Jesú, höfðu 
haft svo mikil áhrif á lýðinn, að áhangendur hans gátu 
þá þegar haldið á lopt og hafið aptur minningu hans í 
augum þjóðarinnar. En það, sem gjörði þá mest hugs- 
andi og kvíðandi, var þetta: þeir höfðu fengið, — ef til 

vill, hjá Júdasi frá Kariot, — njósn um það, sem Jesús 
„hafði sagt lærisveinunum fyrir um upprisu sína; og þá ein- 
mitt um það, að hann hefði bundið hana við þriðja dag- 
inn eptir dauða sinn. Í stað þess þá að álykta svo, 
að eins og hann hafði sagt rjett fyrir dauða sinn, eins 
kynni hann líka að segja þetta satt, þá gáfu þeir rúm 
hjá sjer þeim misgrun, að þessi hans fyrirsögn kynni að 
gefa lærisveinum hans tilefni til, að hafast eitthvað það 
að með líkamann, að það liti allt eins út og hann hefði 
sjálfur upprisið. Og það var rjett furða, að þeir skyldi 
geta ímyndað sjer það. Þeir máttu þó vera óhræddir 
um, að lærisveinarnir myndi aldrei hafa nein þess konar 
brögð í frammi. Því hefði Jesús í raun og veru sagt 
eitthvað fyrir í þá átt, þá reið -engum meir enn læri- 
sveinunum á að vita með vissu, hvort hann myndi segja 
það satt, eða draga þá á tálar. Þeir gátu þá að sönnu 
gjört sjer von um, að eitthvað þess konar kynni að 
rætast, en sjálfir ekki gjört neinar ráðstafanir til þess: 
því þá hefðu þeir áður hlotið að álíta sögusögn hans 
ósanna, og hann sjálfan sem svikara. Og hversu ólík- 
legt var það þá, að þeir myndi stofna sjer í nokkurn 
vanda, til að bjarga heiðri og mannorði hans! En sá, 
sem ekki hikar sjálfur við að láta hleypidóma og skap- 
lesti leiða sig á móti. betri vitund, hann getur líka 
hæglega ímyndað sjer um aðra, að þeir sjeu eins heimskir 
og leiðitamir. — Nokkrir af hinum helztu prestum og Farí- 
seum, — svo mikils þókti þeim málið um vert, — fóru 
á fund landshöfðingjans. Herra! sögðu þeir, enn er eitt 
atriði, sem snertir hinn krossfesta Jesúm frá Galíleu, 
og lætur oss. ekki í rónni. Vjer minnumst þess að vjer 
höfum heyrt, að meðan svikari þessi lifði með læri- 
sveinum sínum, gaf hann þeim von um, að hann á þriðja 

degi eptir dauða sinn myndi upprísa og ganga lifandi 
fram úr gröfinni. Hversu hægt eiga nú ekki lærisveinar 
hans með, fyrst líkaminn er á valdi þeirra, að bera hann 
burt úr gröfinni og segja, þegar menn finna gröfina tóma, 
að hann sje risinn upp frá dauðum? Þannig yrði seinni 
svikin verri, enn hin fyrri. En það er auógjört að koma 
í veg fyrir þetta. Þú þarft ekki annað enn skipa stríðs- 
mönnum að gæta grafarinnar; þangað til þriðji dagur er 
liðinn. — Landshöfðingjanum þókti mál þetta ekki svo 
hættulegt. Þeir höfðu ekki sannað svo vel fyrir honum 
fyrri ákæru sína, að honum þækti vert að trúa þá heldur 
Þessari. En þar á móti gat honum vel skilizt það, að 
Þeim hlyti að ríða það á miklu, að geta með öllu móti 
staðfest þeirza fyrri sögusögn og barið allt það niður, sem 
Sat haldið á lopti minningu Jesú og sannað sakleysi 
hans. Sjálfur fyrir sitt leyti hafði hann ofgott álit á 
málefni Jesú, til þess að hann svona öldungis ástæðulaust 
skyldi fallast á þennan misgrun gegn lærisveinum hans. 
Samt sem áður ljet hann prestana ráða þeirra meiningu. 
Þjer hafið, sagði hann, musterisverðina, og eigið ráð á 
beim.  Þjer getið því tekið til þeirra, og látið þá gæta 
Srafarinnar, eins“ vandlega og yður þykir þörf á. — Óðar 
Var nokkrum mönnum af musterisverðinum skipað í kring- 
Um gröfina í garði Jósefs. Þó manninum kunni að hafa 
Sramizt þetta næsta mikið, þá bar hann það samt betur 
þess Vegna, að öllum var svo auðsært, hve fráleit þessi 
hræðsla og tortryggni var. Það sem lakast var í þessu 
var það, að nú leit út fyrir að smurningu líksins yrði að 
fresta lengur, enn ætlað var, vegna þessa atburðar.  Jafn- 
vel steinninn, sem var fyrir grafhellinum, — svo mikil 
Var tortryggnin, — var innsiglaður, svo að sjá mætti hin 
Minnstu ummerki, ef eitthvað væri átt við gröfina. Þetta 

gjörðizt að líkindum um kveldið, er helgin var úti og 
dimmt var orðið. En fæstir af lærisveinunum vissu það 
fyrr enn seinna. — Líkami Jesú hvíldist nú í gröfinni 
eptir allar þær kvalir, sem hann hafði litið, og önd hans 
fagnaði því að sjá nú allt fullkomnað, og vita sig komna 
í það ástand, sem hann hafði „heitið ræningjanum, er 
hann sagði: í dag skaltu vera með mjer í Paradís ! 





Þegar vjer virðum hjer fyrir oss, kristnir menn, aðgjörðir 
manna og ráðstafanir forsjónarinnar, hvernig þeir gjörðu allt 
sem þeir gátu til að bæla niður málefni Jesú, og hversu for- 
sjón Guðs hagnýtti þær aðgjörðir þeirra, tilað gjöra málefni 
hans þeim mun dýrðlegra fyrir heiminum, víst megum vjer 
þá segja: sjá, hið góða málefni vinnur þó ætíð sigurinn 
að lokum! Já, sá ljómi, semvjer í anda sjáum leyptra 
í kringum þína innsigluðu gröf, Drottinn vor Jesús Krist- 
ur! hann kennir oss þann sannleika, að hið heilaga og 
rjettláta sigri þó að lokum. Hvern af þínum samtíða- 
mönnum grunaði það, þegar þú gekkst um á meðal þeirra 
hógvær og af hjarta lítillátur, að nafn þitt yrði tigna6 
og tilbeðið af gjörvöllum heimi? Hvern grunaði það, 
þegar þú gafst upp andann, píndur og kvalinn á Golgata 
mitt á meðal illræðismanna, þá er mannvondskan fagnaði, 
hinn trúaði efaðist og elskan faldi sig fyrir ótta sakir, 
að þessi kross myndi verða til að tákna þína guðdóm- 
legu velgjörninga við mannkynið, og yrði reistur upp 
þjer til lofs og dýrðar í hinum brennandi eytimerkum 
miðjarðarlínunnar, í hinum ísköldu óbygðum heimskaut- 
anna, á ströndum fjarlægustu landa, á tindum hæstu 
fjalla? Hvern grunaði það, þegar líkami þinn hvíldi lið- 
inn í hinni innsigluðu gröf, að englar Guðs myndi niður- 
stíga til að brjóta það innsiglið, og að þú þá sjálfur 

myndir upprísa úr gröfinni vegsamlegur og dýrólegur? 
Já, hvern grunaði það, að þessi gröf yrði fyrir mann- 
kynið vegur til himnaríkis, inngangur til eilífrar sælu og 
dýrðar? Ó, slíkan sigur hefur þú unnið, þú hinn upp- 
risni, dásamlegi, dýrðlegi sigurvegari dauðans, Drottinn 
vor Jesús Kristur! Ein öldin fagnar af þínum sigri eptir 
aðra, Og gjörvallt mannkyn, sem þú hefur frelsað og far- 
sælt gjört, tignar þig fyrir hann um aldur og að eilífu. 
Þjer einum, Guðs eilífi Sonur, sem frelsað hefur oss frá 
öllu illu og munt hjálpa oss til þíns himneska ríkis, þjer 
einum ásamt þínum himneska Föður og Heilögum Anda, 
„sje eilíft lof og dýrð sögð og sungin af öllum tungum 
um aldur og að eilífu! Amen, Amen, í Drottins Jesú 
nafni, Amen! 

